
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1025 


3 Αυγούστου 2001 


ΑΠΟΦΑΣΕΙΣ 

Αριθ. ΥΠΠΟ/ΓΝΟΣ/38920 (1) 

Έγκριση Κανονισμών της Ανώνυμης Εταιρίας με την επω¬ 
νυμία Ανώνυμη Εταιρία Προβολής της Ελληνικής Πο¬ 
λιτιστικής Κληρονομιάς Α.Ε.": α) Για την ανάθεση, πα¬ 
ρακολούθηση και παραλαβή μελετών και υπηρεσιών 
και για τη σύναψη των σχετικών συμβάσεων και β) Γ ια 
την προμήθεια, παράδοση και παραλαβή αγαθών, υλι¬ 
κών και προϊόντων και για τη σύναψη και εκτέλεση των 
σχετικών συμβάσεων" 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) της παρ. 1 περ. ιε του άρθρου 6 του Ν. 2819/2000 
"Ίδρυση Εταιρείας Όλυμπιακό Χωριό 2004 Α.Ε., προστα¬ 
σία Ολυμπιακών Συμβόλων και Σημάτων και άλλες διατά¬ 
ξεις" (ΦΕΚ Α' 84), με το οποίο καταργήθηκε η παρ. 2 και 
προστέθηκε νέα παρ. 2Α στο άρθρο 6 του Ν. 2557/1997 
"Θεσμοί, μέτρα και δράσεις πολιτιστικής ανάπτυξης" 
(ΦΕΚ Α’ 271), όπως ισχύει. 

β) της κοινοτικής οδηγίας 92/50/ΕΟΚ του Συμβουλίου 
της 18/7/1992, όπως τροποποιήθηκε με την κοινοτική 
οδηγία 97/52/ΕΚ του Συμβουλίου της 13/10/1997 
γ) του Π.Δ. 346/98, περί προσαρμογής της ελληνικής 
νομοθεσίας για τις δημόσιες συμβάσεις υπηρεσιών προς 
τις διατάξεις της οδηγίας 92/50/ΕΟΚτου Συμβουλίου της 
18/7/1992, όπως εκάστοτε ισχύει (ΦΕΚ 230 Α') 
δ) του Π.Δ. 18/2000 περί τροποποίησης του Π.Δ. 
346/1998 (ΦΕΚ Α’ 230) σε συμμόρφωση προς τις διατά¬ 
ξεις της Οδηγίας 97/52/ΕΚ της 13ης Οκτωβρίου 1997 
(ΦΕΚ 18 Α') 

ε) της κοινοτικής οδηγίας 93/36/ΕΟΚ του Συμβουλίου 
της 14/6/1993, όπως τροποποιήθηκε με τη κοινοτική Οδη¬ 
γία 97/52/ΕΚ του Συμβουλίου της 13/10/1997 
στ) του ΠΔ 370/1995, περί προσαρμογής της ελληνικής 
νομοθεσίας για τις δημόσιες συμβάσεις προμηθειών 
προς τις διατάξεις της οδηγίας 93/36/ΕΟΚ του Συμβουλί¬ 
ου της 14/6/1993 (ΦΕΚ 199Α'),όπωςτροποποιήθηκε με το 
ΠΔ 105/2000, περί προσαρμογής της ελληνικής νομοθε¬ 
σίας περί προμηθειών του δημοσίου τομέα προς το κοι¬ 
νοτικό δίκαιο, και ειδικότερα προς τις διατάξεις του άρ¬ 
θρου 2 της Οδηγίας 97/52/ΕΟΚ του Συμβουλίου της 
13/10/1197 (ΦΕΚ 100 Α'). 


ζ) της αριθμ. 3576/3.11.2001 κοινής απόφασης των 
Υπουργών Πολιτισμού και Οικονομικών "Έγκριση του Κα¬ 
ταστατικού της Ανώνυμης Εταιρίας Προβολής της Ελλη¬ 
νικής Πολιτιστικής Κληρονομιάς ΑΈ." (ΦΕΚ 1386 
Β’/10.11.2000). 

η) της αριθμ. ΥΠΠΟ/ΔΙΟΙΚ/Β/15333/20.3.2001 απόφα¬ 
σης του Υπουργού Πολιτισμού "Έγκρισητου Οργανισμού 
Λειτουργίας της Ανώνυμης Εταιρείας Προβολής της Ελ¬ 
ληνικής Πολιτιστικής Κληρονομιάς ΑΈ." (ΦΕΚ 317 
Β726.3.2001). 

θ) του άρθρου 29 Ατού ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ 137 Α'), όπως τροποποιήθηκε 
με το άρθρο 27 του ν. 2081/1992 (ΦΕΚ 154 Α') και τροπο¬ 
ποιήθηκε με το άρθρο 1 παρ. 2 ατού ν. 2469/1997 "Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις" (ΦΕΚ 38 Α'). 

2. Την από 5.7.2001 απόφαση του Διοικητικού Συμβουλίου 
της Ανώνυμης Εταιρίας με την επωνυμία "Ανώνυμη Εταιρία 
Προβολής της Ελληνικής Πολιτιστικής Κληρονομιάς ΑΈ." 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού για το τρέχον και τα επόμενα οικονομι¬ 
κά έτη, αποφασίζουμε: 

ΑΡΟΡΟ ΜΟΝΟ 

1. Εγκρίνουμε τους Κανονισμούς της Ανώνυμης Εται¬ 
ρίας με την επωνυμία "Ανώνυμη Εταιρία Προβολής της 
Ελληνικής Πολιτιστικής Κληρονομιάς Α.Ε.": 

α) Γ ια την ανάθεση, παρακολούθηση και παραλαβή με¬ 
λετών και υπηρεσιών και για τη σύναψη των σχετικών συμ¬ 
βάσεων και 

β) Για τηνπρομήθεια, παράδοση και παραλαβή αγαθών, 
υλικών και προϊόντων και για τη σύναψη και εκτέλεση των 
σχετικών συμβάσεων, οι οποίοι καταρτίσθηκαν από το Δι¬ 
οικητικό Συμβούλιο της Ανώνυμης Εταιρίας με την επω¬ 
νυμία "Ανώνυμη Εταιρία Προβολής της Ελληνικής Πολιτι¬ 
στικής Κληρονομιάς Α.Ε.", με την από 5.7.2001 απόφαση 
του Διοικητικού Συμβουλίου, και επισυνάπτονται στηνπα- 
ρούσα απόφασή μας. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΝΟΝΙΣΜΟΣ ΓΙΑ ΤΗΝ ΑΝΑΘΕΣΗ, 
ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΜΕΛΕΤΩΝ ΚΑΙ 
ΥΠΗΡΕΣΙΩΝ ΚΑΙ ΓΙΑ ΤΗ ΣΥΝΑΨΗ ΚΑΙ ΕΚΤΕΛΕΣΗ 
ΤΩΝ ΣΧΕΤΙΚΩΝ ΣΥΜΒΑΣΕΩΝ 

της Εταιρίας 

"Ανώνυμη Εταιρία Προβολής της Ελληνικής Πολιτιστι¬ 
κής Κληρονομιάς Α.Ε." 

Το Δ.Σ. της Εταιρίας 
Έχοντας υπόψη: 

1. Τις διατάξεις: 

α) της παρ. 1 περ, ιε του άρθρου 6 του Ν. 2819/2000 
"Ίδρυση Εταιρείας Όλυμπιακό Χωριό 2004 Α.Ε., προστα¬ 
σία Ολυμπιακών Συμβόλων και Σημάτων και άλλες διατά¬ 
ξεις" (ΦΕΚ Α' 84), με τον οποίο καταργήθηκε η παρ. 2 και 
προστέθηκε νέα παρ. 2Α στο άρθρο 6 του Ν. 2557/1997 
"Θεσμοί, μέτρα και δράσεις πολιτιστικής ανάπτυξης" 
(ΦΕΚΑ’ 271), όπως ισχύει. 

β) της κοινοτικής οδηγίας 92/50/ΕΟΚ του Συμβουλίου 
της 18/7/1992, όπως τροποποιήθηκε με την κοινοτική 
οδηγία 97/52/ΕΚ του Συμβουλίου της 13/10/1997 
γ) του Π.Δ. 346/98, περί προσαρμογής της ελληνικής 
νομοθεσίας για τις δημόσιες συμβάσεις υπηρεσιών προς 
τις διατάξεις της οδηγίας 92/50/ΕΟΚ του Συμβουλίου της 
18/7/1992, όπως εκάστοτε ισχύει 
δ) του Π.Δ. 18/2000 "Τροποποίηση του Π.Δ. 346/1998 
(ΦΕΚΑ’ 230) σε συμμόρφωση προς τις διατάξεις της Οδη¬ 
γίας 97/52/ΕΚτης 13ης Οκτωβρίου 1997" 
ε) της με αριθμ. 3576 ΚΥΑ Πολιτισμού και Οικονομικών 
"Έγκριση του Καταστατικού της Ανώνυμης Εταιρίας Προ¬ 
βολής της Ελληνικής Πολιτιστικής Κληρονομιάς Α.Ε." 
(ΦΕΚ 1386 Β’/10.11.2000) 

στ) του άρθρου 29α του Ν. 1558/85, όπως προστέθηκε 
με το άρθρο 27του Ν. 2081/1992 καιτροποποιήθηκε με το 
άρθρο 1 παρ. 2α του Ν. 2469/1997. 

2. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού για το τρέχον και τα επόμενα οικονομικά έτη. 

3. Την πρόταση του Διευθύνοντος Συμβούλου της Εται¬ 
ρίας, αποφασίζουμε: 

ΑΡΘΡΟ ΜΟΝΟ 

Εγκρίνεται ο Κανονισμός "Για την Ανάθεση, Παρακο¬ 
λούθηση και Παραλαβή Μελετών και Υπηρεσιών και για τη 
Σύναψη και Εκτέλεση των Σχετικών Συμβάσεων" της Εται¬ 
ρίας "Ανώνυμη Εταιρία Προβολής της Ελληνικής Πολιτι¬ 
στικής Κληρονομιάς Α.Ε." το περιεχόμενο του οποίου έχει 
ως ακολούθως: 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

ΑΡΘΡΟ 1 

ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ 
ΤΟΥ ΚΑΝΟΝΙΣΜΟΥ 

1. Αντικείμενο του παρόντος Κανονισμού αποτελεί ο κα¬ 
θορισμός: 

Α) της διαδικασίας, των όρων και προϋποθέσεων για την 
ανάθεση, παρακολούθηση και παραλαβή από την εται¬ 
ρεία "Ανώνυμη Εταιρία Προβολής της Ελληνικής Πολιτι¬ 
στικής Κληρονομιάς Α.Ε." των κάθε φύσεως μελετών και 
εν γένει υπηρεσιών που αυτή αναθέτει σε φυσικά ή νομι¬ 


κά πρόσωπα, κατά τις διατάξεις του παρόντος, για τις 
ανάγκες ανάδειξης και προβολής της πολιτιστικής κλη¬ 
ρονομιάς και του πολιτιστικού δυναμικού της χώρας, της 
οργάνωσης και προβολής της Πολιτιστικής Ολυμπιάδας, 
στο πλαίσιο της σχετικής πολιτικής που καθορίζεται από 
το Υπουργείο Πολιτισμού, καθώς και για τις ανάγκες λει¬ 
τουργίας της, Β) του νομικού καθεστώτος σύναψης και 
εκτέλεσηςτων σχετικών συμβάσεωνπου συνάπτει η Εται¬ 
ρία προς εκπλήρωση του σκοπού της και σύμφωνα με τον 
ιδρυτικό της νόμο. 

2. Οι διατάξεις του παρόντος εκδίδονται κατ’ εξαίρεση 
από κάθε κείμενη διάταξη της εσωτερικής νομοθεσίας, 
πλην εκείνων που εφαρμόζονται συμπληρωματικώς. Οι 
διατάξεις του παρόντος είναι σύμφωνες με τις διατάξεις 
της κοινοτικής οδηγίας 92/50/ΕΟΚ, όπως τροποποιήθηκε 
με την κοινοτική οδηγία 97/52/ΕΚ και ενσωματώθηκε στην 
εθνική έννομη τάξη με το Π.Δ. 346/1998 και στη συνέχεια 
τροποποιήθηκε με το Π.Δ. 18/2000, όπως εκάστοτε ισχύ¬ 
ει, για τις περιπτώσεις που εμπίπτουν στο πεδίο εφαρμο¬ 
γής της, καθώς και με τις γενικές αρχές του κοινοτικού δι¬ 
καίου, και ιδίως τις αρχές της μη νόθευσηςτου ελεύθερου 
ανταγωνισμού, της διαφάνειας και της παροχής ίσων ευ¬ 
καιριών σε όλους τους ενδιαφερομένους. 

3. Οι διαδικασίες ανάθεσης, καθώς και εκείνες σύναψης 
και εκτέλεσης των σχετικών συμβάσεων που συνάπτει η 
Εταιρία προς εκπλήρωση του σκοπού της, διέπονται συ¬ 
μπληρωματικώς από τις διατάξεις του αντίστοιχου Κανο¬ 
νισμού Προμηθειών. 

4. Όταν η υπό σύναψη σύμβαση μελέτης / υπηρεσίας 
έχει ταυτόχρονα ως αντικείμενο και προμήθεια προϊό¬ 
ντων, εφαρμόζεται ο παρών Κανονισμός Μελετών / Υπη¬ 
ρεσιών, εφόσον η προϋπολογιζόμενη αξία της μελέτης / 
υπηρεσίας υπερβαίνει την προϋπολογιζόμενη αξία των 
προϊόντων που περιλαμβάνονται στη σύμβαση. 

5. Στον παρόντα Κανονισμό υπάγεται το σύνολο των ορ¬ 
γάνων της Εταιρίας, των εργαζομένων και συμβαλλομέ- 
νων με αυτήν, καθώς και το σύνολο των εμπλεκομένων με 
τις σχετικές συμβάσεις προσώπων και φορέων καθώς και 
των γραφείων, παραρτημάτων ή υποκαταστημάτων που 
ιδρύονται από την Εταιρία. 

6. Η "Ανώνυμη Εταιρία Προβολής της Ελληνικής Πολιτι¬ 
στικής Κληρονομιάς Α.Ε." θα αναφέρεται στο εξής ως 
"Εταιρία". 

7. Οι κάθε φύσεως Μελέτες και Υπηρεσίες που περι¬ 
λαμβάνονται στο αντικείμενο του παρόντος Κανονισμού 
θα αναφέρονται στο εξής με το γενικό όρο "Υπηρεσίες". 

ΑΡΘΡΟ 2 

ΕΦΑΡΜΟΣΤΕΕΣ ΑΡΧΕΣ 

Ο παρών Κανονισμός διέπεται ιδίως από τις ακόλουθες 
γενικές αρχές: 

Α. Αρχή της πολιτισμικής διαχρονικότητας και της αι¬ 
σθητικής 

Η Εταιρία, στο πλαίσιο εκπλήρωσης του σκοπού της, 
διασφαλίζει ότι οι υπό ανάθεση μελέτες και υπηρεσίες ευ¬ 
νοούν την πολιτιστική έκφραση, εξαίροντας την ποιότητα 
και την καλλιτεχνική ευαισθητοποίηση, αποτελούν έκ¬ 
φραση της πολιτισμικής διαχρονικότητας στην κοιτίδα 
του Πολιτισμού. 

Β. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούν τη σύναψη των 
συμβάσεων της Εταιρίας διέπονται από την αρχή της δια¬ 
φάνειας και της εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Η Εταιρία και τα όργανα αυτής δεν επι¬ 
τρέπεται να προβαίνουν σε κανενός είδους διακρίσεις 
αναφορικά με τις σχετικές μελέτες και υπηρεσίες. Η αξιο¬ 
λόγηση των προσφορών γίνεται με όρους ισότιμους, κα¬ 
τά τρόπο ώστε να διασφαλίζεται η επιλογή της άριστης 
προσφοράς για την εκπλήρωση του σκοπού της Εταιρίας. 

Γ. Αρχή της αποτελεσματικότητας και της τεχνολογικής 
προόδου 

1. Η σύναψη και εκτέλεση των συμβάσεων της Εταιρίας 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού της Εταιρίας. Η Εταιρία και οι συμβαλλόμενοι με 
αυτή αναγνωρίζουν, σε πνεύμα καλής πίστης, την ιδιαίτε¬ 
ρη σημασία της προβολής της πολιτιστικής κληρονομιάς 
καθώς και της οργάνωσης της Πολιτιστικής Ολυμπιάδας 
ενόψει και των Ολυμπιακών Αγώνων του 2004 και ανα¬ 
λαμβάνουν την υποχρέωση να ενεργούν προς αυτόν τον 
σκοπό. Οι υπαγόμενοι στον παρόντα Κανονισμό αναγνω¬ 
ρίζουν την αρχή αυτή και δεσμεύονται να μην ασκούν κα¬ 
ταχρηστικά τα δικαιώματά τους, κατά τρόπο που παρε¬ 
μποδίζει την εκτέλεση των συμβάσεων. 

2. Η Εταιρία λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας και τη διασφάλιση της 
επιστημονικής και τεχνολογικής προόδου. 

Δ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεων της Εταιρίας 
είναι σύμφωνες με το καθεστώς της προστασίας του φυ¬ 
σικού, πολιτιστικού και ανθρωπογενούς περιβάλλοντος, 
Ειδικότερα, είναι σύμφωνες με τη προστασία της πολιτι¬ 
στικής κληρονομιάς, ήτοι με τη προβολή, διατήρηση και 
αξιοποίησή της καθώς επίσης και με τη κατοχύρωση της 
πιστότητας και αυθεντικότητάς της, στα πλαίσια της Πο¬ 
λιτιστικής Ολυμπιάδας, κατ’ εφαρμογήν της ελληνικής 
νομοθεσίας. 

2. Η Εταιρία με τον παρόντα αναλαμβάνει την υποχρέω¬ 
ση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους πολιτιστικών αγαθών από τους διαγωνι- 
ζομένους αποτελεί στοιχείο του συνόλου των νομικών ή 
μη ενεργειών της Εταιρίας. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

Η Εταιρία και οι συμβαλλόμενοι με αυτήν υποχρεούνται 
να τηρούν και να εφαρμόζουν τις προαναφερόμενες αρ¬ 
χές- 

ΑΡΘΡΟ 3 
ΟΡΙΣΜΟΙ 

Στον παρόντα Κανονισμό οι κατωτέρω αναφερόμενοι 
όροι έχουν την έννοια που προβλέπεται στο παρόν άρ¬ 
θρο: 

Διαγωνισμός/Κατακύρωση 

Ανάθεση: οι διαδικασίες που κατατείνουν στην ανάληψη 
από τρίτους συγκεκριμένων υπηρεσιών και στη σύναψη 


σχετικής σύμβασης, σύμφωνα με τις διατάξεις του παρό¬ 
ντος Κανονισμού 

Παρέχων υπηρεσία: κάθε φυσικό ή νομικό πρόσωπο, 
δημοσίου ή ιδιωτικού τομέα ή Ένωση φυσικών προσώ¬ 
πων, συνεταιρισμός ή κοινοπραξία που παρέχει συγκε¬ 
κριμένου αντικειμένου υπηρεσίες. 

Προσφέρων: ο παρέχων υπηρεσίες που υποβάλλει προ¬ 
σφορά για τη σύναψη σχετικής σύμβασης, δυνάμει δια¬ 
τάξεων του παρόντος Κανονισμού. 

Προσφορά: το σύνολο των εγγράφων που υποβάλει ο 
προσφέρων στην Εταιρία ενόψει της ανάθεσης σε αυτόν 
συγκεκριμένης υπηρεσίας, σύμφωνα με τους όρους του 
παρόντος Κανονισμού. 

Υποψήφιος: ο παρέχων υπηρεσίες που υποβάλλει εκ¬ 
δήλωση ενδιαφέροντος για να συμμετάσχει στη διαδικα¬ 
σία ανάθεσης συγκεκριμένης υπηρεσίας. 

Ανάδοχος: ο επιλεγείς από την Εταιρία υποψήφιος για 
τηνπαροχή υπηρεσίας, σύμφωνα με τις διατάξεις του πα¬ 
ρόντος Κανονισμού. 

Ανοικτή διαδικασία: η διαδικασία διαγωνισμού στο πλαί¬ 
σιο της οποίας μπορούν να συμμετάσχουν όσοι παρέχο- 
ντες υπηρεσίες ενδιαφέροντος με κλειστές προσφορές. 

Κλειστή διαδικασία: η διαδικασία διαγωνισμού, στο 
πλαίσιο της οποίας μπορούν να υποβάλουν προσφορά 
μόνο όσοι παρέχοντες υπηρεσίες έχουν προσκληθεί 
προς τούτο από την Εταιρία και οι προσφορές τους είναι 
κλειστές. 

Διαδικασία με διαπραγμάτευση: η διαδικασία, στο πλαί¬ 
σιο της οποίας η Εταιρία προσκαλεί (με ή χωρίς δημοσί¬ 
ευση) τους παρέχοντες υπηρεσίες της επιλογήςτης, προ¬ 
βαίνει σε διαβουλεύσεις με αυτούς και διαπραγματεύεται 
τους όρους της σύμβασης ή της παραγγελίας με έναν ή 
περισσότερους από αυτούς. 

Δημόσια Διαδικασία: η διαδικασία διαγωνισμού στο 
πλαίσιο της οποίας μπορούν να συμμετάσχουν όσοι πα¬ 
ρέχοντες υπηρεσίες ενδιαφέρονται, με κλειστές προσφο¬ 
ρές. 

Συνοπτική Διαδικασία: η διαδικασία διαγωνισμού, στο 
πλαίσιο του οποίου υποβάλλουν προσφορές όσοι παρέ¬ 
χοντες υπηρεσίες έχουν προσκληθεί προς τούτο από την 
Εταιρία και οι προσφορές αυτές είναι ανοικτές. 

Άμεση Διαδικασία: η διαδικασία κατά την οποία η Εται¬ 
ρία επιλέγει άμεσα τον παρέχοντα υπηρεσίες. 

Διαγωνισμός μελετών: η διαδικασία κατά την οποία η 
Εταιρία αποσκοπεί να εξασφαλίσει μελέτες ή σχέδια, 
στους τομείς κυρίως της χωροταξίας, της πολεοδομίας, 
της αρχιτεκτονικής και των έργων πολιτικού μηχανικού, 
καθώς και της ηλεκτρονικής επεξεργασίας δεδομένων, 
τα οποία επιλέγονται από κριτική επιτροπή μετά από σύ¬ 
γκριση και με ή χωρίς την απονομή χρηματικών βραβείων. 

Περιληπτική προκήρυξη/Ανακοίνωση: η δημόσια έγ¬ 
γραφη γνωστοποίηση των κύριων χαρακτηριστικών του 
διαγωνισμού ή της ανάθεσης για την παροχή συγκεκριμέ¬ 
νης υπηρεσίας. 

Προκαταρκτική Ενημέρωση/Ανακοίνωση: έγγραφη 
γνωστοποίηση των συμβάσεων υπηρεσιών που προτίθε- 
ται η εταιρία να συνάψει και η οποία δημοσιεύεται στην 
Επίσημη Εφημερίδα της Ευρωπαϊκής Ένωσης. 

Προκήρυξη: το σύνολο των εντύπων που περιλαμβά¬ 
νουν τις λεπτομερείς προδιαγραφές προκήρυξης του 
διαγωνισμού για την σύναψη συμβάσεων συγκεκριμένων 
υπηρεσιών, ορίζοντας τους όρους και τις προϋποθέσεις 
συμμετοχής σε αυτόν. 

Τεύχη τεχνικών προδιαγραφών: το σύνολο των δεσμευ¬ 
τικών εγγράφων της Εταιρίας, στα οποία αναφέρονταιτα 
χαρακτηριστικά των υπό ανάθεση υπηρεσιών. 

Πρόσκληση Εκδήλωσης Ενδιαφέροντος: η πρόσκληση 
υποβολής υποψηφιότητας για την ανάθεση συγκεκριμέ¬ 
νης υπηρεσίας. 

Πρόσκληση Υποβολής Προσφοράς: η πρόσκληση για 
υποβολή προσφοράς για την ανάθεση συγκεκριμένης 
υπηρεσίας. 

Υπηρεσία: κάθε είδους εργασία που ανατίθεται από την 
Εταιρία σε τρίτους με βάση αντίστοιχη σύμβαση που κα¬ 
θορίζει το αντικείμενο, τους όρους και τις προϋποθέσεις 
παροχής της εργασίας. Στην έννοια της Υπηρεσίας περι¬ 
λαμβάνονται οι Μελέτες, Συμβουλευτικές Υπηρεσίες και 
Εμπειρογνωμοσύνες, ενώ δεν περιλαμβάνονται οι κατα¬ 
σκευές τεχνικών έργων. 

Μελέτη: κάθε εργασία που περιλαμβάνει έρευνα, ανά¬ 
λυση, επεξεργασία, σχεδίασμά ή σύνθεση στοιχείων, έχει 
συγκεκριμένο αντικείμενο, προδιαγραφή και διάρκεια, 
και στοχεύει στην παραγωγή τεκμηριωμένων συμπερα¬ 
σμάτων και εισηγήσεων δράσης σε συγκεκριμένο τομέα. 

Συμβουλευτική υπηρεσία: κάθε υπηρεσία που αποβλέ¬ 
πει στην τεκμηριωμένη εισήγηση προς τα Όργανα Διοίκη¬ 
σης της Εταιρίας για τη λήψη αποφάσεων ή την ανάληψη 
δράσης σε συγκεκριμένο τομέα. 

Εμπειρογνωμοσύνη: μικρής έκτασης μελέτη ή προδια¬ 
γεγραμμένης διάρκειας συμβουλευτική υπηρεσία που 
αποβλέπει στην τεκμηριωμένη εισήγηση προς τα όργανα 
διοίκησης της Εταιρίας για τη λήψη αποφάσεων ή την 
ανάληψη δράσης σε συγκεκριμένο τομέα. 

Επιβλέπων: το όργανο που ορίζεται από την Εταιρία για 
την επίβλεψη εκτέλεσης μίας σύμβασης ανάθεσης υπη¬ 
ρεσίας. 

Σύμβαση υπηρεσίας / μελέτης: κάθε σύμβαση εξ επα¬ 
χθούς αιτίας που συνάπτεται εγγράφως μεταξύ ενός πα- 
ρέχοντος υπηρεσίες και της Εταιρίας για την εκπλήρωση 
του σκοπού της Εταιρίας. 

ΑΡΘΡΟ 4 
ΕΠΙΤΡΟΠΕΣ 

1. Γιατις ανάγκες εφαρμογής των διατάξεων του παρό¬ 
ντος μπορεί να συνιστάται Επιτροπή Διενέργειας Διαγω¬ 
νισμού 

1.1. Η Επιτροπή Διενέργειας Διαγωνισμού συγκροτείται 
με απόφαση του αρμοδίου οργάνου της Εταιρίας και απο- 
τελείται από τρία (3) τουλάχιστον τακτικά μέλη. Με από¬ 
φαση του αυτού οργάνου δύνανται να ορίζονται και ανα¬ 
πληρωματικά μέλη της Επιτροπής. Τα μέλη της Επιτρο¬ 
πής, τακτικά και αναπληρωματικά, προέρχονται είτε από 
το Διοικητικό Συμβούλιο, είτε από την υπηρεσιακή ιεραρ¬ 
χία της Εταιρείας ή εκτός αυτής ή τρίτους. 

1.2. Η Επιτροπή Διενέργειας Διαγωνισμού (ΕΔΔ) είναι 
υπεύθυνη για την παραλαβή από την Εταιρία των προ¬ 
σφορών σε συγκεκριμένο διαγωνισμό, την αποσφράγιση 
των φακέλων των προσφορών και των υποφακέλων των 
δικαιολογητικών και των τεχνικών και οικονομικών προ¬ 
σφορών και αποφασίζει για όλα τα ενδιάμεσα στάδια της 
διαδικασίας και το αποτέλεσμα του διαγωνισμού. 

1.3. Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτρο¬ 
πής. 

2. Η παραπάνω Επιτροπή συνιστάται σε κάθε περίπτω¬ 


ση που η αξία της υπό ανάθεση υπηρεσίας είναι ίση ή ανώ¬ 
τερη του ποσού που καθορίζεται με την παρ. 1 του άρ¬ 
θρου 7της Οδηγίας 92/50/ΕΟΚ, όπως αυτή ενσωματώθη¬ 
κε στο εθνικό δίκαιο με το ΠΔ 346/1998, και αντικαταστά- 
θηκε με την παρ. 1 του άρθρου 1 της Οδηγίας 97/52/ΕΚ, 
όπως αυτή ενσωματώθηκε στο εθνικό δίκαιο με το ΠΔ 
18/2000. Μπορεί όμως να συσταθεί και στην περίπτωση 
που η αξία της υπό ανάθεση υπηρεσίας είναι κατώτερη 
του προαναφερθέντος ποσού καθώς και στην περίπτωση 
που κρίνεται ότι το αντικείμενο της υπό ανάθεση υπηρε¬ 
σίας είναι εξειδικευμένου χαρακτήρα, ιδίως τεχνικού. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΑΝΑΘΕΣΗΣ ΜΕΛΕΤΩΝ ΚΑΙ ΥΠΗΡΕΣΙΩΝ 
ΑΡΘΡΟ 5 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Για κάθε μελέτη ή υπηρεσία που πρόκειται να ανατε¬ 
θεί και της οποίας η αξία είναι ίση ή ανώτερη του ποσού 
που καθορίζεται με την παρ. 1 του άρθρου 7 της Οδηγίας 
92/50/ΕΟΚ, όπως αυτή ενσωματώθηκε στο εθνικό δίκαιο 
με το ΠΔ346/1998, καιαντικαταστάθηκεμετηνπαρ. 1 του 
άρθρου 1 της Οδηγίας 97/52/ΕΚ, όπως αυτή ενσωματώ¬ 
θηκε στο εθνικό δίκαιο με το ΠΔ 18/2000, απαιτείται η σύ¬ 
νταξη τεύχους τεχνικών προδιαγραφών. Οι τεχνικές αυ¬ 
τές προδιαγραφές αποτελούν τη βάση υποχρεώσεωντου 
αναδόχου και περιλαμβάνουν τα αναγκαία στοιχεία, 
όπως: 

1.1. Το σκοπό και το γενικό αντικείμενο 

1.2. Το ειδικό αντικείμενο και τον καθορισμό των χαρα¬ 
κτηριστικών της 

1.3. Τα τυχόν στάδια, φάσεις ή τμήματα υλοποίησης 

1.4. Τη διάρκεια των επί μέρους σταδίων, φάσεων ή τμη¬ 
μάτων καιτηνπροβλεπόμενη συνολική διάρκεια υλοποίη- 
σης 

1.5. Τον προϋπολογισμό της υπηρεσίας 

1.6. Την τυχόν κατανομή του προϋπολογισμού στα επί 
μέρους στάδια, φάσεις ή τμήματα 

1.7. Την τυχόν αναγκαία μεθοδολογία παρακολούθη¬ 
σης της προόδου και της παραλαβής της υπηρεσίας 

2. Η σύνταξη του τεύχους τεχνικών προδιαγραφών γί¬ 
νεται από την Εταιρία. Σε περίπτωση που το αντικείμενο 
της υπό ανάθεση υπηρεσίας είναι εξειδικευμένου χαρα¬ 
κτήρα, ιδίως τεχνικού, η σύνταξή του μπορεί να γίνεται 
από τρίτους, σύμφωνα με τις διατάξεις του παρόντος Κα¬ 
νονισμού. 

3. Οι τεχνικές προδιαγραφές συγκεκριμένης υπηρεσίας 
περιλαμβάνονται, αναλόγωςτης ακολουθούμενης διαδι¬ 
κασίας, στην πρόσκληση ενδιαφέροντος, στην προκήρυ¬ 
ξη, στο τεύχος τεχνικών προδιαγραφών και στο κείμενο 
της σύμβασης που υπογράφεται μεταξύ Εταιρίας και ανα¬ 
δόχου. 

4. Οι Τεχνικές Προδιαγραφές πρέπει να είναι σαφώς 
διατυπωμένες, ώστε να είναι πλήρως κατανοητές από 
τους ενδιαφερομένους. 

5. Οι Τεχνικές Προδιαγραφές των υπό ανάθεση / υπη¬ 
ρεσιών πρέπει να περιγράφονται κατά τρόπον, ώστε να 
εξασφαλίζεται η μεγαλύτερη δυνατή συμμετοχή υποψη¬ 
φίων στις διαδικασίες για την ανάθεση μελετών / υπηρε¬ 
σιών. 

6. Με την επιφύλαξη των εθνικών υποχρεωτικών τεχνι¬ 
κών κανόνων και εφόσον οι κανόνες αυτοί είναι σύμφωνοι 

με το κοινοτικό δίκαιο, οι ως άνω τεχνικές προδιαγραφές 
καθορίζονται από την Εταιρία με παραπομπή είτε στα 
εθνικά πρότυπα που ισχύουν κατ’ εφαρμογή των αντί¬ 
στοιχων ευρωπαϊκών, είτε σε ευρωπαϊκές τεχνικές εγκρί¬ 
σεις, είτε σε κοινές τεχνικές προδιαγραφές (βλ. Παράρ¬ 
τημα I του παρόντος). 

7. Απαγορεύεται ρητά η θέσπιση στην πρόσκληση εν¬ 
διαφέροντος ή στη προκήρυξη ή στο συμβατικό κείμενο 
τεχνικών προδιαγραφών που μνημονεύουν υπηρεσίες 
που παρέχονται με ιδιαίτερες μεθόδους και που έχουν 
επομένως ως αποτέλεσμα να ευνοούν ή να αποκλείουν 
ορισμένους παρέχοντες υπηρεσίες. Απαγορεύεται ιδίως 
η αναφορά εμπορικών σημάτων, διπλωμάτων ευρεσιτε¬ 
χνίας ή τύπων, καθώς και η αναφορά ορισμένης καταγω¬ 
γής ή ορισμένης παραγωγής. 

8. Ο περιορισμός της προηγουμένης παραγράφου δεν 
ισχύει, εφόσον οι συγκεκριμένες τεχνικές προδιαγραφές 
δικαιολογούνται από το αντικείμενο της σύμβασης. Η δε 
αναφορά εμπορικών σημάτων, διπλωμάτων ευρεσιτε¬ 
χνίας ή τύπων, καθώς και η αναφορά ορισμένης καταγω¬ 
γής ή ορισμένης παραγωγής, επιτρέπεται εάν συνοδεύε¬ 
ται από τη μνεία "ή το ισοδύναμο", και μόνον στην περί¬ 
πτωση που η Εταιρία αδυνατεί να προβεί σε περιγραφή 
του αντικειμένου της σύμβασης μέσω προδιαγραφώνπου 
να είναι αρκούντως ακριβείς και κατανοητές σε όλους 
τους ενδιαφερομένους. 

9. Τα αναφερόμενα στις παραπάνω παραγράφους του 
παρόντος άρθρου ισχύουν αναλογικά και για το διαγωνι¬ 
σμό που διενεργείται κατά τη δημόσια διαδικασία. 

ΑΡΘΡΟ 6 

ΤΡΟΠΟΙ (ΕΙΔΗ) ΑΝΑΘΕΣΗΣ ΜΕΛΕΤΩΝ ΚΑΙ ΥΠΗΡΕΣΙΩΝ 

1. Σκοπός του παρόντος είναι η επιλογή και ανάδειξη 
του καταλληλότερου αναδόχου για την έγκαιρη, άρτια και 
οικονομικά πλέον συμφέρουσα παροχή της υπό ανάθεση 
υπηρεσίας. Η επιλογή του είδους ανάθεσης γίνεται με τή¬ 
ρηση των όρων του παρόντος και πλήρη διασφάλιση των 
διαδικασιών διαφάνειας. 

2. Γιατην ανάδειξη του κατάλληλου αναδόχου επιλέγε¬ 
ται κατά περίπτωση ένας από τους ακόλουθους τρόπους 
ανάθεσης: 

Α. ΑΝΟΙΚΤΗ ΔΙΑΔΙΚΑΣΙΑ 

Α. 1. Η ανοικτή διαδικασία μπορεί να αποφασίζεται για 
κάθε ανάθεση υπηρεσίας ή μελέτης, που η αξία της είναι 
ίση ή ανώτερη του ποσού που καθορίζεται με την παρ. 1 
του άρθρου 7 της Οδηγίας 92/50/ΕΟΚ, όπως αυτή ενσω¬ 
ματώθηκε στο εθνικό δίκαιο με το ΠΔ 346/1998, και αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000. 

Α.2. Σε περίπτωση ανάθεσης υπηρεσίας με το σύστημα 
της "ανοικτής διαδικασίας" η Εταιρία κάνει δεκτές, χωρίς 
διακρίσεις και με τους ίδιους όρους που εφαρμόζονται 
για τους έλληνες διαγωνιζόμενους, τις προσφορές όλων 
των ενδιαφερομένων παρεχόντων υπηρεσίες των κρατών 
μελώντης Ευρωπαϊκής Ένωσης (Ε.Ε.) και του Ενιαίου Ευ¬ 
ρωπαϊκού Χώρου (Ε.Ο.Χ.), εφόσον βέβαια διαθέτουν τα 
τυπικά και ουσιαστικά προσόντα που απαιτούνται από την 
προκήρυξη. 

Α.3. Η προθεσμία παραλαβής των προσφορών δεν μπο¬ 
ρεί να είναι μικρότερη των 52 ημερών από την ημερομηνία 


αποστολής της προκήρυξης στην επίσημη εφημερίδα 
των Ευρωπαϊκών Κοινοτήτων. 

Α.4. Η προθεσμία παραλαβής των προσφορών που προ- 
βλέπεται στην προηγούμενη παράγραφο μπορεί να αντι- 
κατασταθεί από προθεσμία επαρκούς διάρκειας, ώστε να 
επιτρέπει στους ενδιαφερομένους να υποβάλουν έγκυ¬ 
ρες προσφορές και η οποία, κατά γενικό κανόνα, δεν θα 
είναι κατώτερη των 36 ημερών, αλλά σε καμία περίπτωση 
δεν θα είναι κατώτερη των 22 ημερών από την ημερομη¬ 
νία αποστολής της προκήρυξης της σύμβασης, εφόσον η 
Εταιρία έχει αποστείλει στην Επίσημη Εφημερίδα των Ευ¬ 
ρωπαϊκών Κοινοτήτων προκαταρκτική ενημέρωση, η 
οποία συντάσσεται σύμφωνα με το υπόδειγμα του πα¬ 
ραρτήματος ΙΙΑτου παρόντος, 52 τουλάχιστον ημέρες και 
το πολύ δώδεκα μήνες πριν από την ημερομηνία αποστο¬ 
λής στην Ευρωπαϊκή Εφημερίδα των Ευρωπαϊκών Κοινο¬ 
τήτων της προκήρυξης της σύμβασης και εφόσον η προ¬ 
καταρκτική αυτή ενημέρωση, επιπλέον, περιέχει τουλάχι¬ 
στον όσα στοιχεία απαριθμούνται στο υπόδειγμα του πα¬ 
ραρτήματος IIΒ του παρόντος, και εφόσον αυτά ήταν δια¬ 
θέσιμα κατά το χρόνο της δημοσίευσής της. 

Α.5. Στις περιπτώσεις όπου οι προσφορές δύνανται να 
γίνουν μόνον κατόπιν επιτόπιου επισκέψεως ή αμέσου 
εξετάσεως των δικαιολογητικών εγγράφωντης προκηρύ- 
ξεως, οι προθεσμίες της προηγουμένης παραγράφου 
πρέπει να παρατείνονται ανάλογα. 

Β. ΚΛΕΙΣΤΗ ΔΙΑΔΙΚΑΣΙΑ 

Β.1. Η κλειστή διαδικασία μπορεί να αποφασίζεται για 
κάθε ανάθεση υπηρεσίας ή μελέτης που η αξία της είναι 
ίση ή ανώτερη του ποσού που καθορίζεται με την παρ. 1 
του άρθρου 7 της Οδηγίας 92/50/ΕΟΚ, όπως αυτή ενσω¬ 
ματώθηκε στο εθνικό δίκαιο με το ΠΔ 346/1998, και αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000. 

Β.2. Σε περίπτωση ανάθεσης υπηρεσίας με το σύστημα 
της "κλειστής διαδικασίας", η Εταιρία ζητά να εκδηλώ¬ 
σουν ενδιαφέρον στο διαγωνισμό, χωρίς διακρίσεις και με 
τους ίδιους όρους που εφαρμόζονται για τους έλληνες 
διαγωνιζόμενους, οι ενδιαφερόμενοι παρέχοντες υπηρε¬ 
σίες των κρατών μελών της Ευρωπαϊκής Ένωσης (Ε.Ε.) 
και του Ενιαίου Ευρωπαϊκού Χώρου (Ε.Ο.Χ.), εφόσον βέ¬ 
βαια διαθέτουν τα τυπικά και ουσιαστικά προσόντα που 
απαιτούνται από την προκήρυξη (α’ φάση). Στη συνέχεια, 
η Εταιρία επιλέγει, βάσει των διαθέσιμων πληροφοριών 
σχετικά με την προσωπική κατάσταση των παρεχόντων 
υπηρεσίες και των πληροφοριών και των διατυπώσεων 
που είναι αναγκαίες για την εκτίμηση των ελάχιστων οικο¬ 
νομικών και τεχνικών προϋποθέσεων που αυτοί πρέπει να 
πληρούν, και καλεί να υποβάλουν προσφορά μόνο οι δια- 
γωνιζόμενοιτης επιλογής της (β’ φάση). 

Β.3. Η προθεσμία παραλαβής απάτην Εταιρία των αιτή¬ 
σεων συμμετοχής (α' φάση) δεν πρέπει να είναι μικρότε¬ 
ρη των 37 ημερών από την ημερομηνία αποστολήςτης πε¬ 
ριληπτικής προκήρυξης στην Επίσημη Εφημερίδα των 
Ευρωπαϊκών Κοινοτήτων. 

Β.4. Αντίστοιχα, η προθεσμία παραλαβής των προσφο¬ 
ρών (β’ φάση) δεν μπορεί να είναι μικρότερη των 40 ημε¬ 
ρών από την ημερομηνία αποστολής της έγγραφης πρό¬ 
σκλησης εκ μέρους της Εταιρίας στους διαγωνιζόμενους. 

Β.5. Ηπροθεσμίαπαραλαβήςτωνπροσφορώνπουπρο- 
βλέπεται στην προηγούμενη παράγραφο μπορεί να μειω- 

θεί σε 26 ημέρες, εφόσον η Εταιρία έχει αποστείλει στην 
Επίσημη Εφημερίδατων Ευρωπαϊκών Κοινοτήτων προκα¬ 
ταρκτική ενημέρωση, η οποία συντάσσεται σύμφωνα με 
το υπόδειγμα του παραρτήματος ΙΙΑ του παρόντος, 52 
τουλάχιστον ημέρες και το πολύ δώδεκα μήνες πριν από 
τηνημερομηνία αποστολής στην Επίσημη Εφημερίδατων 
Ευρωπαϊκών Κοινοτήτων της προκήρυξης της σύμβασης 
και εφόσον η προκαταρκτική αυτή ενημέρωση, επιπλέον, 
περιέχει τουλάχιστον όσα στοιχεία απαριθμούνται στο 
υπόδειγμα του παραρτήματος ΙΙΓ (κλειστή διαδικασία) ή 
ανάλογα με την περίπτωση, όταν κάτι τέτοιο είναι δυνα¬ 
τόν, στο παράρτημα ΙΙΔ (διαδικασία με διαπραγμάτευση), 
εφόσον αυτά τα στοιχεία είναι διαθέσιμα κατά το χρόνο 
δημοσίευσης της ανακοίνωσης. 

Β.6. Σε περιπτώσεις κατά τις οποίες επείγοντες λόγοι 
καθιστούν την προθεσμία παραλαβής από την Εταιρία 
των αιτήσεων συμμετοχής ανεφάρμοστη, τότε η προθε¬ 
σμία που θα ορισθεί δεν μπορεί να είναι μικρότερη των δέ¬ 
κα πέντε (15) ημερών, από την ημερομηνία αποστολής 
της περίληψης της προκήρυξης. Στην περίπτωση εφαρ¬ 
μογής της επείγουσας διαδικασίας παραλαβής των προ¬ 
σφορών, τότε η προθεσμία που θα ορισθεί δεν μπορεί να 
είναι μικρότερη των δέκα (10) ημερών από την ημερομη¬ 
νία αποστολής της έγγραφης πρόσκλησης. 

Β.7. Στην περίπτωση που οι προσφορές μπορούν να συ¬ 
νταχθούν μόνο μετά από επιτόπια επίσκεψη ή μετά από 
επιτόπια εξέταση του τεύχους τεχνικών προδιαγραφών η 
προθεσμίατων σαράντα (40) ημερών καιτων είκοσι έξι (26 
ημερών) πρέπει να παρατείνεται ανάλογα. 

Γ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

Γ.1. Η διαδικασία με διαπραγμάτευση μπορεί να απο- 
φασίζεται για κάθε υπηρεσία, σύμφωνα με τα οριζόμενα 
παρακάτω. 

Γ.2. Σε περίπτωση ανάθεσης υπηρεσίας με το σύστημα 
της "διαδικασίας με διαπραγμάτευση", η Εταιρία καλεί 
τους παρέχοντες υπηρεσίες της επιλογής της και δια¬ 
πραγματεύεται τους όρους της σύμβασης με έναν ή πε¬ 
ρισσότερους από αυτούς κατά την κρίση της. Η Εταιρία 
επιλέγει, βάσει των διαθέσιμων πληροφοριών σχετικά με 
την προσωπική κατάσταση των παρεχόντων υπηρεσίες 
και των πληροφοριών καιτων διατυπώσεων που είναι ανα¬ 
γκαίες για την εκτίμηση των ελάχιστων οικονομικών και 
τεχνικών προϋποθέσεων που αυτοί πρέπει να πληρούν, 
και καλεί να συμμετάσχουν στις διαπραγματεύσεις μόνο 
οι διαγωνιζόμενοιτης επιλογής της. 

Γ.3. Η Εταιρία μεριμνά ώστε να καλούνται να συμμετά¬ 
σχουν στους διαγωνισμούς, χωρίς διακρίσεις και με τους 
ίδιους όρους που εφαρμόζει για τους έλληνες ενδιαφε¬ 
ρομένους, υπήκοοι των άλλων κρατών μελών της Ευρω¬ 
παϊκής Ένωσης (Ε.Ε.) και του Ενιαίου Ευρωπαϊκού Χώρου 
(Ε.Ο.Χ.), που διαθέτουν τα απαιτούμένα προσόντα. 

Γ.4. Η διαδικασία με διαπραγμάτευση αποτελεί εξαιρε¬ 
τική διαδικασία, στην οποία η Εταιρία προσφεύγει μόνο 
στις περιπτώσεις που ρητά αυτό επιτρέπεται από τον πα¬ 
ρόντα Κανονισμό και την κοινοτική νομοθεσία. Ειδικότε¬ 
ρα: 

Γ.4.1. Στην περίπτωση που η αξία της υπό ανάθεση με¬ 
λέτης ή υπηρεσίας είναι ίση ή ανώτερη του ποσού που κα¬ 
θορίζεται με την παρ. 1 του άρθρου 7 της Οδηγίας 
92/50/ΕΟΚ, όπως αυτή ενσωματώθηκε στο εθνικό δίκαιο 
με το ΠΔ 346/1998, και αντικαταστάθηκε με την παρ. 1 του 
άρθρου 1 της Οδηγίας 97/52/ΕΚ, όπως αυτή ενσωματώ¬ 


θηκε στο εθνικό δίκαιο με το ΠΔ 18/2000. Στην περίπτωση 
αυτή, η διαδικασία με διαπραγμάτευση μπορεί να διεξα- 
χθεί: 

α) Κατόπιν προηγούμενης δημοσίευσης σχετικής προ¬ 
κήρυξης. 

Η Εταιρία μπορεί να ακολουθήσει τη διαδικασία της δια¬ 
πραγμάτευσης, αφού προηγηθεί δημοσίευση σχετικής 
περιληπτικής προκήρυξης στις ακόλουθες, αποκλειστικά 
αναφερόμενες, περιπτώσεις: 

ί) σε περίπτωση μη κανονικών προσφορών στο πλαίσιο 
ανοικτής ή κλειστής διαδικασίας ή σε περίπτωση υποβο¬ 
λής προσφορών, οι οποίες κρίθηκαν απαράδεκτες με βά¬ 
ση τις διατάξειςτου Κανονισμού, υπότηνπροϋπόθεση ότι 
οι αρχικοί όροι της προκήρυξης δεν έχουν τροποποιηθεί 
ουσιωδώς. 

ϋ) σε περίπτωση υποβολής προσφορών οι οποίες κρί¬ 
θηκαν απαράδεκτες με βάση τις διατάξεις του Κανονι¬ 
σμού, υπό την προϋπόθεση ότι οι αρχικοί όροι της σύμ¬ 
βασης δεν έχουν τροποποιηθεί ουσιωδώς 

ίϋ) σε εξαιρετικές περιπτώσεις, όταν πρόκειται για υπη¬ 
ρεσίες που η φύση τους ή αστάθμητοι παράγοντες δεν 
επιτρέπουν μία προκαταρκτική και συνολική τιμολόγηση 

ίν) όταν η φύση των παρεχόμενων υπηρεσιών, ιδίως δε 
στην περίπτωση διανοητικών υπηρεσιών και υπηρεσιών 
της κατηγορίας 6 του παραρτήματος ΙΑ του άρθρου 38 
του ΠΔ 346/1998, με το οποίο ενσωματώθηκε στο εθνικό 
δίκαιο η Οδηγία 92/50/ΕΟΚ, είναι τέτοια που οι προδια¬ 
γραφές της σύμβασης δεν είναι δυνατόν να διατυπωθούν 
με ακρίβεια ικανή να επιτρέψει τη σύναψη της σύμβασης 
αυτής με επιλογή της καλύτερης προσφοράς, σύμφωνα 
με τους κανόνες που διέπουν την κλειστή και την ανοικτή 
διαδικασία. 

Εφόσον επιλεγεί από την Εταιρία η διαδικασία με δια¬ 
πραγμάτευση με προηγούμενη δημοσίευση σχετικής 
προκήρυξης, η προθεσμία παραλαβής των αιτήσεων συμ¬ 
μετοχής δεν πρέπει να είναι μικρότερη των 37 ημερών από 
την ημερομηνία αποστολής της περιληπτικής προκήρυ¬ 
ξης στην Επίσημη Εφημερίδα των Ευρωπαϊκών Κοινοτή¬ 
των. Σε περίπτωση δε που ιδιαιτέρως επείγοντες λόγοι, οι 
οποίοι ειδικά αιτιολογούνται από την Εταιρία, καθιστούν 
αδύνατη την τήρηση της ως άνω προθεσμίας, η Εταιρία 
μπορεί να συντάμει την προθεσμία όχι όμως κάτω των δέ- 
καπέντε (15) ημερών από την ημερομηνία αποστολήςτης 
περιληπτικής προκήρυξης στην επίσημη εφημερίδα των 
Ευρωπαϊκών Κοινοτήτων. 

β) Χωρίς προηγούμενη δημοσίευση σχετικής προκήρυ¬ 
ξης· 

Η Εταιρία μπορεί να ακολουθήσει τη διαδικασία της δια¬ 
πραγμάτευσης, χωρίς να προηγηθεί δημοσίευση σχετι¬ 
κής περιληπτικής προκήρυξης, στις ακόλουθες περιπτώ¬ 
σεις: 

ί) σε περίπτωση που δεν έχει υποβληθεί καμμίαή καμμία 
κατάλληλη προσφορά στο πλαίσιο ανοικτής ή κλειστής 
διαδικασίας υπό την προϋπόθεση α) ότι οι αρχικοί όροι 
της προκήρυξης δεν έχουντροποποιηθεί ουσιωδώς και β) 
διαβιβάζεται σχετική έκθεση στην Επιτροπή των Ευρω¬ 
παϊκών Κοινοτήτων, μετά από αίτημά της. 

ϋ) όταν για τεχνικούς ή καλλιτεχνικούς λόγους ή για λό¬ 
γους που αφορούν τη προστασία δικαιωμάτων αποκλει¬ 
στικότητας, η εκτέλεση των υπηρεσιών μπορεί να ανατε¬ 
θεί μόνο σε συγκεκριμένο πρόσωπο. 

ΙίΙ) όταν η σύμβαση αποτελεί συνέχεια ενός διαγωνι¬ 
σμού μελετών και σύμφωνα με τους εφαρμοζόμενους κα- 

νόνες πρέπει να ανατεθεί στο νικητή ή σε έναν από τους 
νικητές του διαγωνισμού αυτού. Στην τελευταία αυτή πε¬ 
ρίπτωση, όλοι οι νικητές του διαγωνισμού πρέπει να κλη¬ 
θούν να συμμετάσχουν στις διαπραγματεύσεις 

ίν) Στο βαθμό που είναι απόλυτα αναγκαίο, όταν λόγω 
του επείγοντος χαρακτήρα της ανάθεσης υπηρεσίας, που 
προκύπτει από γεγονότα απρόβλεπτα για την Εταιρία, η 
προθεσμία που απαιτείται για τις ανοικτές, κλειστές ή με 
διαπραγμάτευση διαδικασίες δεν είναι δυνατόν να τηρη¬ 
θεί. Οι περιστάσεις που επικαλείται η Εταιρία για την αξιο¬ 
λόγηση του κατεπείγοντος χαρακτήρα της ανάθεσης 
υπηρεσίας, δεν πρέπει σε καμία περίπτωση να απορρέ¬ 
ουν από δική της ευθύνη. 

ν) Για τις συμπληρωματικές υπηρεσίες που δεν περι¬ 
λαμβάνονται στο αρχικά προβλεπόμενο σχέδιο, ούτε 
στην πρώτη συναφθείσα σύμβαση, και οι οποίες κατέστη¬ 
σαν αναγκαίες λόγω απρόβλεπτων περιστάσεων κατά την 
εκτέλεση της υπηρεσίας της αρχικής σύμβασης, υπό την 
προϋπόθεση ότι η ανάθεση γίνεται στο πρόσωπο το οποίο 
εκτελεί την εν λόγω υπηρεσία και: 

- όταν αυτές οι συμπληρωματικές υπηρεσίες δεν μπο¬ 
ρούν, από τεχνική ή οικονομική άποψη, να διαχωρισθούν 
από την κύρια σύμβαση, χωρίς να δημιουργήσουν μείζο- 
να προβλήματα για την Εταιρία ή 

- όταν αυτές οι υπηρεσίες, παρότι μπορούν να διαχωρι- 
σθούν από την εκτέλεση της αρχικής σύμβασης, είναι 
απολύτως αναγκαίες για την ολοκλήρωσή της και υπό την 
προϋπόθεση ότι σε κάθε περίπτωση, η προϋπολογιζόμε- 
νη συνολική αξία των συμβάσεων που ανατίθενται για συ¬ 
μπληρωματικές υπηρεσίες δεν υπερβαίνει το 50 % της 
αξίας της κύριας σύμβασης 

νί) για νέες υπηρεσίες που συνίστανται στην επανάληψη 
άλλων παρόμοιων υπηρεσιών που ανατέθηκαν στον ίδιο 
παρέχοντα υπηρεσίες, ανάδοχο μίας πρώτης σύμβασης 
που συνήφθη με την Εταιρία, υπό την προϋπόθεση ότι: 

- οι νέες υπηρεσίες είναι σύμφωνες με ένα βασικό σχέ¬ 
διο 

- το σχέδιο αυτό έχει αποτελέσει το αντικείμενο μίας 
πρώτης σύμβασης που συνήφθη μέσω της ανοικτής ή 
κλειστής διαδικασίας. Η δυνατότητα προσφυγής στη δια¬ 
δικασία με διαπραγμάτευση πρέπει να επισημαίνεται ήδη 
κατά την πρώτη προκήρυξη. 

- ο προϋπολογισμός των νέων υπηρεσιών είναι ίσος ή μι¬ 
κρότερος του προϋπολογισμού των υπηρεσιών που ήδη 
ανατέθηκαν 

- ο προϋπολογισμός των νέων υπηρεσιών, αυτοτελώς 
θεωρούμενος, δεν εμπίπτει στο πεδίο εφαρμογήςτης κοι¬ 
νοτικής Οδηγίας 92/50/ΕΟΚ, όπως αυτή τροποποιήθηκε 
με την Οδηγία 97/52/ΕΚ 

-η δυνατότητα προσφυγής στη διαδικασία με διαπραγ¬ 
μάτευση επισημαίνεται ήδη κατά την προκήρυξη του 
πρώτου διαγωνισμού 

- δεν έχει παρέλθει τριετία από τη σύναψη της αρχικής 
σύμβασης. 

Γ.4.2 Στην περίπτωση που η αξία των υπηρεσιών είναι 
κατώτερη του ποσού που καθορίζεται με την παρ. 1 του 
άρθρου 7 της Οδηγίας 92/50/ΕΟΚ, όπως αυτή ενσωμα¬ 
τώθηκε στο εθνικό δίκαιο με το ΠΔ 346/1998, και αντικα- 
ταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000. 

Η διαδικασία με διαπραγμάτευση μπορεί να διεξαχθεί 
όταν συντρέχουν οι περιπτώσεις της παραγράφου Γ.4.1, 


χωρίς να απαιτείται η προηγούμενη δημοσίευση σχετικής 
προκήρυξης. 

Γ.4.3. Στην περίπτωση που η αξία των υπηρεσιών είναι 
κατώτερη του ποσού που καθορίζεται με την παρ. 1 του 
άρθρου 7 της Οδηγίας 92/50/ΕΟΚ, όπως αυτή ενσωμα¬ 
τώθηκε στο εθνικό δίκαιο με το ΠΔ 346/1998, και αντικα- 
ταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000, η Εταιρεία μπορεί να ανατρέχει σε αντί¬ 
στοιχο κατά κατηγορία υπηρεσιών "Μητρώο Παρεχόντων 
υπηρεσίες". Το "Μητρώο Παρεχόντων υπηρεσίες" καταρ¬ 
τίζεται, ανά διετία, κατόπιν δημόσιας πρόσκλησης. Με 
απόφαση του Δ.Σ. της Εταιρείας καθορίζονται οι ειδικό¬ 
τεροι όροι και προϋποθέσεις για την κατάρτιση και τήρη¬ 
ση του παραπάνω Μητρώου. 

Δ. ΣΥΝΟΠΤΙΚΗ ΔΙΑΔΙΚΑΣΙΑ 

Δ1. Η συνοπτική διαδικασία μπορεί να αποφασίζεται για 
κάθε παροχή υπηρεσίας που η αξία τους είναι κατώτερη 
του ποσού που ορίζεται με την παρ. 1 του άρθρου 7 της 
Οδηγίας 92/50/ΕΟΚ, όπως αυτή ενσωματώθηκε στο εθνι¬ 
κό δίκαιο με το ΠΔ 346/1998, και αντικαταστάθηκε με την 
παρ. 1 του άρθρου 1 της Οδηγίας 97/52/ΕΚ, όπως αυτή εν¬ 
σωματώθηκε στο εθνικό δίκαιο με το ΠΔ 18/2000 

Δ2. Κατά την διαδικασία αυτή γίνεται συλλογή προσφο¬ 
ρών, βάσει σχετικής πρόσκλησης εκδήλωσης ενδιαφέρο¬ 
ντος ή τεχνικής περιγραφής, χωρίς να απαιτείται σχετική 
δημοσίευση. Ο αριθμός των προσκαλούμενων υποψη¬ 
φίων δεν μπορεί να είναι μικρότερος των τριών (3), εφό¬ 
σον υπάρχει επαρκής αριθμός κατάλληλων υποψηφίων. 

Δ3.Σε περίπτωση παροχής υπηρεσίας με το σύστημα 
της συνοπτικής διαδικασίας, η Εταιρία ζητά να εκδηλώ¬ 
σουν ενδιαφέρον στο διαγωνισμό οι παρέχοντες υπηρε¬ 
σίες, που διαθέτουν τα απαραίτητα κάθε φορά τυπικά και 
ουσιαστικά προσόντα. Στη συνέχεια, η Εταιρία επιλέγει, 
βάσει των διαθεσίμων πληροφοριών που είναι αναγκαίες 
για την εκτίμηση των ελάχιστων οικονομικών και τεχνικών 
προϋποθέσεων που αυτοί πρέπει να πληρούν. 

Ε. ΑΜΕΣΗ ΔΙΑΔΙΚΑΣΙΑ 

Η άμεση διαδικασία μπορεί να αποφασίζεται για κάθε 
παροχή υπηρεσίας που η αξία τους είναι κατώτερη του 
ποσού των τριάντα εκατομμυρίων δραχμών. 

ΣΤ. ΔΙΑΓΩΝΙΣΜΟΣ ΜΕΛΕΤΩΝ 

ΣΤ.1. Σε περίπτωση ανάθεσης υπηρεσίας με το σύστη¬ 
μα του "διαγωνισμού μελετών", η Εταιρία αποσκοπεί να 
εξασφαλίσει μελέτες ή σχέδια που συνδέονται με την εκ¬ 
πλήρωση των σκοπών της Εταιρίας, των οποίων η αξία εί¬ 
ναι ίση ή ανώτερη του ποσού που καθορίζεται στις παρ. 1 
και 2 του άρθρου 13 της Οδηγίας 92/50/ΕΟΚ, όπως ενσω¬ 
ματώθηκε στο εθνικό δίκαιο με το άρθρο 31 του ΠΔ 
346/1998, και όπως αυτές αντικαταστάθηκαν με την παρ. 
3 του άρθρου 1 της Οδηγίας 97/52/ΕΚ, όπως ενσωματώ¬ 
θηκε στο εθνικό δίκαιο με το άρθρο 9 του ΠΔ 18/2000. 

ΣΤ.2. Κριτική Επιτροπή που ορίζεται με απόφαση των 
οργάνων της Εταιρίας και αποτελείται από τρία (3) του¬ 
λάχιστον τακτικά μέλη επιλέγει -μετά από σύγκριση- το νι¬ 
κητή του διαγωνισμού και απονέμει ή όχι χρηματικά βρα¬ 
βεία ανάλογα με την ειδική πρόβλεψη της Πρόσκλησης 
Εκδήλωσης Ενδιαφέροντος. Με απόφαση των αρμοδίων 
οργάνων της Εταιρίας δύνανται να ορίζονται και αναπλη¬ 
ρωματικά μέλη της επιτροπής. Η κριτική επιτροπή συ¬ 
γκροτείται αποκλειστικά από φυσικά πρόσωπα ανεξάρτη- 

τα από τους συμμετέχοντες στο διαγωνισμό και τα οποία 
προέρχονται είτε από την Εταιρία είτε εκτός αυτής. 

ΣΤ.3. Οι αποφάσεις ή οι γνώμες της κριτικής επιτροπής 
εκδίδονται βάσει των μελετών που υποβάλλονται κατά 
τρόπο ανώνυμο και στηρίζονται αποκλειστικά στα κριτή¬ 
ρια επιλογής που απαριθμούνται στη σχετική προκήρυξη 
του διαγωνισμού. 

ΣΤ.4. Όταν απαιτείται από τους συμμετέχοντες στο δια¬ 
γωνισμό να διαθέτουν ένα συγκεκριμένο επαγγελματικό 
προσόν, τουλάχιστοντο ένα τρίτο των μελώντης κριτικής 
επιτροπής πρέπει να διαθέτει το ίδιο ή ισοδύναμο προ¬ 
σόν. 

ΣΤ.5. Η συμμετοχή σε ένα διαγωνισμό μελετών δεν μπο¬ 
ρεί να περιορίζεται: 

-στην ελληνική επικράτεια ή σε τμήμα αυτής 

-από το γεγονός ότι οι συμμετέχοντες θα πρέπει να εί¬ 
ναι, βάσει της ελληνικής νομοθεσίας, φυσικά ή νομικά 
πρόσωπα. 

ΣΤ.6.0 διαγωνισμός μελετών μπορεί να απευθύνεται σε 
όλους τους ενδιαφερομένους που συγκεντρώνουν τα τυ¬ 
πικά προσόντα (ανοικτός) ή σε συγκεκριμένο αριθμό υπο¬ 
ψηφίων που προεπιλέγονται (κλειστός). Ο αριθμός των 
υποψηφίων που καλούνται να συμμετάσχουν στους δια¬ 
γωνισμούς πρέπει να λαμβάνει υπόψη την ανάγκη εξα¬ 
σφάλισης πραγματικού ανταγωνισμού, σε καμία δε περί¬ 
πτωση δεν επιτρέπεται να είναι μικρότερος από τρεις (3). 
Σε κάθε περίπτωση, η Εταιρία θεσπίζει σαφή και αμερό¬ 
ληπτα κριτήρια επιλογής. 

Ζ. ΕΙΔΙΚΗ ΔΙΑΔΙΚΑΣΙΑ 

(ΔΙΑΔΙΚΑΣΙΑ ΑΝΑΘΕΣΗΣ ΥΠΗΡΕΣΙΩΝ ΤΟΥ ΠΑΡΑΡΤΗ¬ 
ΜΑΤΟΣ ΙΒ ΤΟΥ ΑΡΘΡΟΥ 38 ΤΟΥ ΠΔ 346/1998) 

Ζ1. Οι υπηρεσίες του Παραρτήματος ΙΒτου άρθρου 38 
του ΠΔ 346/1998 προϋπολογισμού ίσου ή μεγαλύτερου 
του ποσού που καθορίζεται με την παρ. 1 του άρθρου 7 
αυτής, και η οποία ενσωματώθηκε στο εθνικό δίκαιο με το 
ΠΔ 346/1998, όπως αντικαταστάθηκε με την παρ. 1 του 
άρθρου 1 της Οδηγίας 97/52/ΕΚ, και η οποία ενσωματώ¬ 
θηκε στο εθνικό δίκαιο με το ΠΔ 18/2000, ανατίθενται κα¬ 
τά τα οριζόμενα στα άρθρα 11 και 16 του ΠΔ 346/1998, 
όπως εκάστοτε ισχύει, και σύμφωνα με τις διατάξεις της 
περιπτώσεως Γ.4.1 του παρόντος κανονισμού, εφαρμο- 
ζομένων αναλόγως. 

Ζ2. Η ανάθεση των υπηρεσιών του Παραρτήματος ΙΒ 
της Οδηγίας 92/50/ΕΟΚ, προϋπολογισμού μικρότερου 
του ποσού που καθορίζεται με την παρ. 1 του άρθρου 7 
αυτής, και η οποία ενσωματώθηκε στο εθνικό δίκαιο με το 
ΠΔ 346/1998, και όπως αντικαταστάθηκε με την παρ. 1 
του άρθρου 1 της Οδηγίας 97/52/ΕΚ, και η οποία ενσωμα¬ 
τώθηκε στο εθνικό δίκαιο με το ΠΔ 18/2000 διενεργείται, 
σύμφωνα με τα οριζόμενα στις περιπτώσεις Δ και Ε του 
παρόντος άρθρου, καιτις σε αυτές αναφερόμενες διατά¬ 
ξεις του παρόντος Κανονισμού. 

ΑΡΘΡΟ 7 

ΓΕΝΙΚΕΣ ΑΡΧΕΣ ΔΙΑΔΙΚΑΣΙΑΣ 

1. Όταν η Εταιρία προσφεύγει στην κλειστή διαδικασία 
για τη σύναψη σύμβασης παροχής υπηρεσίας, μπορεί να 
προβλέπει τα όρια μεταξύ των οποίων θα κυμανθεί ο αριθ¬ 
μός των παρεχόντων υπηρεσίες, τους οποίους σκοπεύει 
να προσκαλέσει. Στην περίπτωση αυτή τα όρια αναφέρο- 
νται στην προκήρυξη. Τα όρια αυτά καθορίζονται σε συ¬ 
νάρτηση με τη φύση των υπηρεσιών. Το κατώτερο από 


αυτά δεν πρέπει να είναι μικρότερο από πέντε (5), το δε 
ανώτερο μπορεί να ορισθεί μέχρι είκοσι (20). Σε κάθε πε¬ 
ρίπτωση ο αριθμός των υποψηφίων που καλούνται να 
υποβάλουν προσφορά πρέπει να επαρκεί για την εξα¬ 
σφάλιση συνθηκών πραγματικού ανταγωνισμού. 

2. Στη διαδικασία με διαπραγμάτευση για ποσό ίσο ή 
ανώτερο εκείνου που καθορίζεται με την παρ. 1 του άρ¬ 
θρου 7 της Οδηγίας 92/50/ΕΟΚ, όπως αυτή ενσωματώθη¬ 
κε στο εθνικό δίκαιο με το ΠΔ 346/1998, και αντικαταστά- 
θηκε με την παρ. 1 του άρθρου 1 της Οδηγίας 97/52/ΕΚ, 
όπως αυτή ενσωματώθηκε στο εθνικό δίκαιο με το ΠΔ 
18/2000, στην οποία προηγείται σχετική προκήρυξη, ο 
αριθμός των προσκαλούμενων υποψηφίων ή αυτών που 
γίνονται δεκτοί για διαπραγμάτευση δεν είναι δυνατόν να 
είναι μικρότερος των τριών (3), εφόσον υπάρχει επαρκής 
αριθμός κατάλληλων υποψηφίων. 

3. Η επιλογή των υποψηφίων στη δεύτερη φάση της 
κλειστής διαδικασίας, καθώς και στη διαδικασία με δια¬ 
πραγμάτευση, στην οποία προηγείται σχετική προκήρυξη 
και η σχετική πρόσκληση να υποβάλουν τις προσφορές 
τους, γίνονται ταυτόχρονα προς όλους και εγγράφως 
από την Εταιρία. Η αποστολή της πρόσκλησης συνοδεύε¬ 
ται από τα απαραίτητα πληροφοριακά έγγραφα, στοιχεία 
της υπό ανάθεση υπηρεσίας, και περιλαμβάνει τουλάχι¬ 
στον τα κάτωθι: 

α) τη διεύθυνση της υπηρεσίας, από την οποία μπορούν 
να ζητηθούν και τα συμπληρωματικά σχετικά έγγραφα ή 
στοιχεία. 

β) την προθεσμία για την υποβολή αίτησης λήψης τυχόν 
σχετικών συμπληρωματικών στοιχείων ή των σχετικών εγ¬ 
γράφων της υπό ανάθεση υπηρεσίας. 

γ) το ύψος και τον τρόπο πληρωμής του αντιτίμου που 
τυχόν απαιτείται για τη λήψη των σχετικών εγγράφων της 
υπό ανάθεση υπηρεσίας. 

δ) την προθεσμία παραλαβής των προσφορών, τη διεύ¬ 
θυνση στην οποία πρέπει να διαβιβαστούν και τη γλώσσα 
ή τις γλώσσες, στις οποίες πρέπει να συνταχθούν 
ε) Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται, κα¬ 
θώς και η ημερομηνία, ώρα και τόπος αποσφράγισης 
στ) τις εγγυήσεις και λοιπές εξασφαλίσεις οποιοσδήπο¬ 
τε μορφής, οι οποίες ενδεχόμενα ζητούνται 
ζ) την πηγή της χρηματοδότησης, το νόμισμα και τον 
τρόπο πληρωμής της προμήθειας 
η) τη διάρκεια ισχύος των προσφορών 
θ) τα στοιχεία τα οποία μπορούν να αποδείξουν τα ανα- 
φερόμενα στις δηλώσεις που υποβάλλουν οι υποψήφιοι, 
όπως αυτά ορίζονται στα άρθρα 12, 13 και 14 του παρό¬ 
ντος 

ι) τα κριτήρια για την κατακύρωση / ανάθεση της παρο¬ 
χής υπηρεσίας, εάν αυτά δεναναφέρονταιστηνπερίληψη 
της προκήρυξης 

ια) τα στοιχεία της δημοσιευθείσης ανακοίνωσης για 
την εκδήλωση ενδιαφέροντος 

4. Στην ανοικτή διαδικασία, εφόσον ζητηθούν έγκαιρα 
τα σχετικά με τον προκηρυσσόμενο διαγωνισμό έγγραφα 
από τους ενδιαφερομένους παρέχοντες υπηρεσίες, αυτά 
παρέχονται σε αυτούς μέσα σε έξι (6) εργάσιμες ημέρες 
από τη λήψη της σχετικής αιτήσεως. 

5. Στην ανοικτή και κλειστή διαδικασία, εφόσον ζητη¬ 
θούν έγκαιρα συμπληρωματικές πληροφορίες σχετικά με 
τα έγγραφα του διαγωνισμού, αυτές παρέχονται έξι (6) 
τουλάχιστον ημέρες πριν από την ημερομηνία λήξης της 

προθεσμίας που έχει ορισθεί για την υποβολή των προ¬ 
σφορών. 

6. Στο πλαίσιο της διαδικασίας με διαπραγμάτευση, 
στην οποία προηγείται δημοσίευση προκήρυξης / ανακοί¬ 
νωσης και εφόσον έχουν ζητηθεί εμπρόθεσμα, τα σχετικά 
έγγραφα της παροχής υπηρεσίας αποστέλλονται στους 
ενδιαφερομένους από την Εταιρία την επόμενη εργάσιμη 
ημέρα από την παραλαβή της σχετικής αίτησής τους. Η 
προθεσμία υποβολής αιτήσεων για διάθεση των ως άνω 
εγγράφων λήγει τουλάχιστον δύο (2) ημέρες πριν από την 
λήξη της προθεσμίας υποβολής των προσφορών. 

7. Στις περιπτώσεις της προηγούμενης παραγράφου, οι 
εμπρόθεσμα αιτηθείσες συμπληρωματικές πληροφορίες 
σχετικά με τα έγγραφα της παροχής υπηρεσίας παρέχο¬ 
νται από την Εταιρία το αργότερο δύο (2) ημέρες πριν από 
την εκπνοή της προθεσμίας που έχει καθοριστεί για την 
παραλαβή των προσφορών. Σε περίπτωση που επείγο¬ 
ντες λόγοι καθιστούν αδύνατη την τήρηση της ως άνω 
προθεσμίας, αυτή μπορεί να συντμηθείσε μία (1) ημέρα. 

8. Στην περίπτωση που τα έγγραφα της παροχής υπη¬ 
ρεσίας για όλα τα είδη υπηρεσιών δεν είναι δυνατόν λόγω 
του όγκου τους να παραδοθούν στις προθεσμίες του πα¬ 
ρόντος Κανονισμού, οι προθεσμίες α) παράδοσής τους 
από την Εταιρία στους ενδιαφερομένους και β) παροχής 
συμπληρωματικών πληροφοριών αναφορικά με τα έγ¬ 
γραφα της παροχής υπηρεσίας, παρατείνονται ανάλογα. 

9. Η αίτηση συμμετοχής σε κάθε διαγωνισμό ή στη δια¬ 
δικασία με διαπραγματεύσεις δύναται να γίνεται με επι¬ 
στολή, με τηλεγράφημα, με τέλεξ, με τηλεομοιοτυπία 
(φαξ) ή το ηλεκτρονικό ταχυδρομείο (Ε-πιαίΙ). Στις τέσσε¬ 
ρις τελευταίες περιπτώσεις πρέπει να επιβεβαιώνονται με 
επιστολή που αποστέλλεται πριν από την λήξη των προ¬ 
θεσμιών του παρόντος Κανονισμού για την αποστολή αί¬ 
τησης συμμετοχής ή προσφοράς. 

ΑΡΘΡΟ 8 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

Δημοσιότητα διαδικασίας ανάθεσης υπηρεσιών ποσού 
ίσου ή ανώτερου εκείνου που καθορίζεται με την παρ. 1 
του άρθρου 7 της Οδηγίας 92/50/ΕΟΚ, όπως αυτή ενσω¬ 
ματώθηκε στο εθνικό δίκαιο με το ΠΔ 346/1998, και αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000 

1. Η Εταιρία γνωστοποιείτο ταχύτερο δυνατό, μετά την 
έναρξη του οικονομικού τους έτους, με προκαταρκτική 
ανακοίνωση που συντάσσεται σύμφωνα με το Παράρτη¬ 
μα ΙΑ του παρόντος, όλεςτις κατηγορίες συμβάσεων υπη¬ 
ρεσιών που προτίθεται να συνάψει, των οποίων η συνολι¬ 
κή προϋπολογιζόμενη αξία, είναι ίση ή μεγαλύτερη σε 
δραχμές από 750.000 Ε.Ν.Μ και τις οποίες προτίθεται να 
διενεργήσει κατά τη διάρκεια των επόμενων δώδεκα μη¬ 
νών. Οι κατηγορίες των προϊόντων καθορίζονται από την 
Εταιρία με παραπομπή στην ονοματολογία ΟΡΟ. 

2. Η Εταιρία όταν επιθυμεί να συνάψει σύμβαση παρο¬ 
χής υπηρεσιών με ανοικτή ή κλειστή διαδικασία ή με δια¬ 
δικασία με διαπραγμάτευση γνωστοποιεί την πρόθεσή 
της μεπροκήρυξη, με την επιφύλαξη των προβλεπομένων 
στο άρθρο 6 του παρόντος. 

3. Η Εταιρία που συνάπτει σύμβαση, γνωστοποιεί το 
αποτέλεσμα με σχετική ανακοίνωση. Ωστόσο, σε ορισμέ¬ 
νες περιπτώσεις είναι δυνατόν να μη δημοσιευθούν ορι¬ 


σμένες πληροφορίες σχετικά με τη σύναψη της σύμβα¬ 
σης, όταν η γνωστοποίηση τέτοιου είδους πληροφοριών 
θα εμπόδιζε την εφαρμογή νόμων, θα ήταν αντίθετη προς 
το δημόσιο συμφέρον, θα μπορούσε να βλάψει θεμιτά 
εμπορικά συμφέροντα δημόσιων ή ιδιωτικών επιχειρήσε¬ 
ων ή να βλάψει το θεμιτό ανταγωνισμό μεταξύ των παρε- 
χόντων υπηρεσίες. 

4. Οι ανακοινώσεις και οι προκηρύξεις που προβλέπο- 
νται στις παραγράφους 1,2 και 3 του παρόντος άρθρου 
αποστέλλονται από την Εταιρία το ταχύτερο δυνατό και 
με τα καταλληλότερα μέσα στην Υπηρεσία Επισήμων Εκ¬ 
δόσεων των Ευρωπαϊκών Κοινοτήτων. 

5. Οι ανακοινώσεις και οι προκηρύξεις καταρτίζονται 
σύμφωνα με τα υποδείγματα που περιλαμβάνονται στο 
Παράρτημα I του παρόντος. 

6. Η Εταιρία δεν μπορεί να θέτει όρους άλλους από εκεί¬ 
νους που προβλέπονται στα άρθρα 13 και 14 του παρό¬ 
ντος, όταν ζητεί πληροφοριακά στοιχεία σχετικά με τα οι¬ 
κονομικά και τεχνικά κριτήρια που θέτει στους προμηθευ¬ 
τές για την επιλογή τους. 

7. Οι ανακοινώσεις δημοσιεύονται στην Επίσημη Εφημε¬ 
ρίδα των Ευρωπαϊκών Κοινοτήτων και στην τράπεζα δε¬ 
δομένων ΤΕϋ στη γλώσσα του πρωτοτύπου. Σύνοψη των 
σημαντικότερων στοιχείων κάθε ανακοίνωσης δημοσιεύ¬ 
εται στις λοιπές επίσημες γλώσσες των Κοινοτήτων. 

8. Αυθεντικό είναι μόνο το κείμενο του πρωτοτύπου. 

9. Η υπηρεσία Επισήμων Εκδόσεων των Ευρωπαϊκών 
Κοινοτήτων δημοσιεύει τις ανακοινώσεις δώδεκα ημέρες 
το αργότερο μετά την αποστολή τους. Στην περίπτωση 
της συνοπτικής διαδικασίας αυτή η προθεσμία μειώνεται 
σε πέντε ημέρες. 

10. Οι ανακοινώσεις και οι προκηρύξεις δεν πρέπει να 
δημοσιεύονται στον Ελληνικό τύπο πριν από την ημερο¬ 
μηνία αποστολής τους στην υπηρεσία Επισήμων Εκδόσε¬ 
ων των Ευρωπαϊκών Κοινοτήτων, την οποία πρέπει και να 
αναφέρουν. Οι εν λόγω δημοσιεύσεις δεν πρέπει να πε¬ 
ριέχουν άλλες πληροφορίες εκτός από εκείνες που δημο¬ 
σιεύονται στην Επίσημη Εφημερίδατων Ευρωπαϊκών Κοι¬ 
νοτήτων. 

11 .Η δημοσίευση στον Ελληνικό τύπο γίνεται μέσω δύο 
(2) τουλάχιστον ημερήσιων εφημερίδων των Αθηνών πα¬ 
νελλαδικής κυκλοφορίας. 

12. Η Εταιρία πρέπει να είναι σε θέση να αποδείξει την 
ημερομηνία της αποστολής της ανακοίνωσης ή της προ¬ 
κήρυξης. 

13. Τα έξοδα δημοσίευσης των προκηρύξεων και των 
ανακοινώσεων στην Επίσημη Εφημερίδα των Ευρωπαϊ¬ 
κών Κοινοτήτων βαρύνουντην Ευρωπαϊκή Ένωση. Το κεί¬ 
μενο των δημοσιεύσεων δεν επιτρέπεται να υπερβαίνει τη 
μία σελίδα της εν λόγω εφημερίδας, δηλαδή περίπου 650 
λέξεις. 

14. Στη περίπτωση της διαδικασίας με το σύστημα του 
"διαγωνισμού μελετών", δεν απαιτείται ενδεικτική ανακοί¬ 
νωση και η σχετική προκήρυξη συντάσσεται σύμφωνα με 
το Παράρτημα III του παρόντος. 

ΑΡΘΡΟ 9 

ΓΕΝΙΚΟΙ ΟΡΟΙ ΣΥΜΜΕΤΟΧΗΣ 

1. Η Εταιρία δεν μπορεί να προβαίνει σε καμία διάκριση, 
λόγω προέλευσης ή εθνικότητας, μεταξύ των προσφερό- 
ντων υπηρεσίες που συμμετέχουν σε διαγωνισμούς, σύμ¬ 
φωνα με τον παρόντα Κανονισμό, ανεξάρτητα από το εί- 

δος της επιλεγείσας διαδικασίας σύναψης σύμβασης πα¬ 
ροχής υπηρεσιών. 

2. Κάθε παροχή υπηρεσίας διέπεται από τις γενικές αρ¬ 
χές που αναλύονται στο άρθρο 2 του παρόντος Κανονι¬ 
σμού, ενόψει πάντοτε της καλύτερης εκπλήρωσης των 
σκοπών της Εταιρίας. 

3. Δικαίωμα συμμετοχής στη παροχή υπηρεσιών του 
παρόντος έχουν φυσικά ή νομικά πρόσωπα δημοσίου ή 
ιδιωτικού δικαίου ή Ένωση φυσικών προσώπων, συνεται¬ 
ρισμοί, ενώσεις που υποβάλλουν κοινή προσφορά ή κοι¬ 
νοπραξίες. 

4. Οι υποψήφιοι/προσφέροντες, οι οποίοι, σύμφωνα με 
τη νομοθεσία του κράτους μέλους, στο οποίο είναι εγκα¬ 
τεστημένοι, έχουν δικαίωμα συμμετοχής, δεν είναι δυνα¬ 
τόν να απορρίπτονται για το μόνο λόγο ότι, σύμφωνα με 
την ελληνική νομοθεσία, θα έπρεπε να είναι φυσικά ή νο¬ 
μικά πρόσωπα. Είναι δυνατόν να ζητηθεί από τα νομικά 
πρόσωπα να αναφέρουν στην προσφορά τους ή στην αί¬ 
τηση συμμετοχής τους τα ονόματα και τα επαγγελματικά 
προσόντα των προσώπων που θα έχουν την ευθύνη της 
εκτέλεσης της συγκεκριμένης υπηρεσίας. 

5. Οι υποψήφιοι δύνανται να υποβάλουν προσφορές αυ- 
τοτελώς ή υπό ορισμένο κοινοπρακτικό σχήμα. Η επιλε- 
γείσα, ως ανάδοχος, υποψήφια κοινοπραξία δύναται να 
υποχρεωθεί να περιβληθεί ιδιαίτερη νομική μορφή, όταν 
της ανατεθεί η σύμβαση και εφόσον αυτό προβλέπεται 
στις τεχνικές προδιαγραφές του διαγωνισμού. 

6. Η Εταιρία δικαιούται να ζητά από τους διαγωνιζόμε- 
νους να αναφέρουν στην προσφορά τους τα πλήρη στοι¬ 
χεία εκείνων, στους οποίους προτίθενται να αναθέσουν 
υπεργολαβικά την εκτέλεση τμήματος ή τμημάτων της 
σύμβασης, καθώς και ναπροσδιορίζουντατμήματα αυτά. 
Η αναφορά αυτή δεν επηρεάζει την έκταση της ευθύνης 
του κύριου αναδόχου. 

7. Η Εταιρία ενημερώνει εγγράφως και έγκαιρα τους 
διαγωνιζόμενους, μετά από σχετική αίτησή τους, για κάθε 
διαδικαστική εξέλιξη του διαγωνισμού, αποφεύγοντας 
κάθε διάκριση. 

8. Στην περίπτωση υπηρεσιών, η αξία των οποίων είναι 
ίση ή ανώτερη του ποσού που καθορίζεται με την παρ. 1 
του άρθρου 7 της Οδηγίας 92/50/ΕΟΚ, όπως αυτή ενσω¬ 
ματώθηκε στο εθνικό δίκαιο με το ΠΔ 346/1998, και αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000, η Εταιρία γνωστοποιεί σε κάθε αποκλει- 
σθέντα υποψήφιο ή προσφέροντα που υποβάλλει σχετική 
γραπτή αίτηση, και μέσα σε προθεσμία δέκα πέντε (15) 
ημερών από την παραλαβή της αίτησης, τους λόγους 
απόρριψης της υποψηφιότητάς του ή της προσφοράς 
του. Η Εταιρία γνωστοποιεί στην περίπτωση αυτή σε κάθε 
προσφέροντα που έχει υποβάλει παραδεκτή προσφορά 
τα χαρακτηριστικά στοιχεία και πλεονεκτήματα σχετικά 
με την επιλεγείσα προσφορά, καθώς και το όνομα του 
αναδόχου. 

9. Η Εταιρία μπορεί να αποφασίσει ότι ορισμένες πλη¬ 
ροφορίες ή έγγραφα, ακόμη και των φακέλων των υπο¬ 
ψηφίων σχετικά με τη διαδικασία ανάθεσης ή την σύναψη 
μιας σύμβασης δεν κοινοποιούνται, εφόσον η γνωστοποί¬ 
ηση των εν λόγω πληροφοριών θα έβλαπτε τις ανάγκες 
υλοποίησης του έργου της Εταιρείας, όπως προβλέπεται 
στην παρ. 1 του άρθρου 6 Ν. 2819/2000, και όπως κάθε 
φορά ισχύει, ή θα έθιγε, όπως ιδίως επί χορηγιών, τα έν- 
νομα εμπορικά συμφέροντα δημόσιων ή ιδιωτικών επιχει¬ 


ρήσεων ή, τα εμπορικά τους απόρρητα ή θα μπορούσε να 
βλάψει το θεμιτό ανταγωνισμό μεταξύ των παρεχόντων 
υπηρεσίες. 

10. Η συμμετοχή στο διαγωνισμό γίνεται με ευθύνη του 
ενδιαφερομένου, ο οποίος εξ’ αυτού και μόνο του λόγου 
δεν αντλεί δικαίωμα αποζημίωσης. Η συμμετοχή του στο 
διαγωνισμό και σε κάθε φάση της διαδικασίας του συνε¬ 
πάγεται πλήρη αποδοχή εκ μέρους του των όρων διενέρ¬ 
γειας του διαγωνισμού και των σχετικών εγγράφων στο 
σύνολό τους. Σε κάθε περίπτωση, η τυχόν επιδικαζόμενη 
αποζημίωσή του καλύπτει μόνον τη θετική του ζημία. 

11. Η Εταιρία δεν δεσμεύεται για την παροχή των συ¬ 
γκεκριμένων υπηρεσιών και δικαιούται να την αναθέσει ή 
όχι, ανεξαρτήτως του αριθμού των υποβληθεισών υπο¬ 
ψηφιοτήτων ή προσφορών, να ματαιώσει, να αναβάλει ή 
να επαναλάβειτη σχετική διαδικασία, χωρίς ουδεμία υπο¬ 
χρέωση για καταβολή αμοιβής ή αποζημίωσης εξ’ αυτού 
του λόγου στους συμμετέχοντες. 

12. Στην περίπτωση υπηρεσιών, η αξία των οποίων είναι 
ίση ή ανώτερη του ποσού που καθορίζεται με την παρ. 1 
του άρθρου 7 της Οδηγίας 92/50/ΕΟΚ, όπως αυτή ενσω¬ 
ματώθηκε στο εθνικό δίκαιο με το ΠΔ 346/1998, και αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000, η Εταιρία γνωστοποιεί στους υποψήφιους 
ή τους προσφέροντες, που υποβάλλουν σχετική αίτηση, 
τους λόγους για τους οποίους αποφάσισε να μην συνάψει 
τελικά τη σύμβαση, για την οποία έχει προηγηθεί προκή¬ 
ρυξη διαγωνισμού ή να αρχίσει εκ νέου τη σχετική διαδι¬ 
κασία. Ενημερώνει επίσης την Υπηρεσία Επισήμων Εκδό¬ 
σεων των Ευρωπαϊκών Κοινοτήτων για την απόφαση αυ¬ 
τή. 

ΑΡΘΡΟ 10 

ΕΓΓΥΗΤΙΚΕΣ ΕΠΙΣΤΟΛΕΣ 

Α. ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ 

1. Για την ανάθεση υπηρεσιών η Εταιρία είναι δυνατόν 
να ζητά από τους διαγωνιζόμενους να προσκομίζουν με 
την προσφορά τους ή την αίτηση εκδήλωσης ενδιαφέρο¬ 
ντος εγγυητική επιστολή συμμετοχής στο διαγωνισμό. Η 
απαίτηση αυτή πρέπει να περιλαμβάνεται ως στοιχείο 
στον τηρούμενο τύπο δημοσιότητας του διαγωνισμού. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα σχε¬ 
τικά έγγραφα της ανάθεσης υπηρεσίας του συγκεκριμέ¬ 
νου διαγωνισμού. Το ποσό είναι ορισμένο και κοινό για 
όλους τους διαγωνιζόμενους. Οι εγγυητικές επιστολές 
ισχύουν μέχρι την επιστροφή τους από την Εταιρία. 

3. Η εγγύηση συμμετοχής του υποψηφίου που θα ανα¬ 
κηρυχθεί ανάδοχος καταπίπτει υπέρ της Εταιρίας, σε πε¬ 
ρίπτωση που αυτός δεν προσέλθει να υπογράψει τη σύμ¬ 
βαση μέσα στο προκαθορισμένο από την Εταιρία χρονικό 
διάστημα για την υπογραφή της. Στην περίπτωση αυτή, ο 
επιλεγείς ανάδοχος βαρύνεται και με τα έξοδα διενέργει¬ 
ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος υποψήφιος. 

4. Οι εγγυητικές επιστολές συμμετοχήςτων υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφήςτης σύμβασης. 

Β. ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

1.0 επιλεγείς, ως ανάδοχος, διαγωνιζόμενος είναι υπο- 

χρεωμένος να καταθέσει κατά την υπογραφή της σύμβα¬ 
σης εγγυητική επιστολή καλής εκτέλεσης των υπηρε¬ 
σιών, αντικαθιστώντας με αυτήν την εγγυητική επιστολή 
συμμετοχής του στο διαγωνισμό. 

2. Η προκήρυξη ορίζειτο ύψος, το είδος, τοντύπο και το 
περιεχόμενο της εγγυητικής επιστολής καλής εκτέλεσης 
που πρέπει να προσκομισθεί, σύμφωνα και μετά ειδικότε¬ 
ρα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του αναδόχου έναντι της Εταιρίας 
για την εμπρόθεσμη και κατά τους συμφωνηθέντες όρους 
καλή εκτέλεση των υπηρεσιών που θα του ανατεθεί και 
ισχύει καθ’ όλη τη διάρκεια εκτέλεσής της. Επιστρέφεται 
στον ανάδοχο μετά την οριστική παραλαβή της υπηρε¬ 
σίας. 

4. Συμπληρωματική εγγυητική επιστολή καλής εκτέλε¬ 
σης μπορεί να ζητηθεί σε κάθε μεταγενέστερη αύξηση 
του οικονομικού αντικειμένου της σύμβασης. Σε περίπτω¬ 
ση μείωσης της συμβατικής αξίας των υπηρεσιών, είναι 
δυνατόν να επέλθει ανάλογη μείωση του ύψους των εγ¬ 
γυήσεων, μετά από αίτηση του αναδόχου. 

Γ. ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ 

1. Με την υπογραφή της σύμβασης ο ανάδοχος, με κα¬ 
τάθεση ισόποσης εγγυητικής επιστολής, δικαιούται να 
λάβει προκαταβολή, εφόσον υπάρχει σχετική πρόβλεψη 
στη προκήρυξη του διαγωνισμού. Η προκαταβολή είναι 
έντοκη, το δε επιτόκιο ορίζεται με βάση τις γενικές διατά¬ 
ξεις της εσωτερικής νομοθεσίας. 

2. Μετά την παράδοση του συνόλου ή φάσης υπηρε¬ 
σιών επιστρέφεται, εν άλω ή εν μέρει, αντίστοιχα η ως άνω 
εγγυητική επιστολή προκαταβολής. 

ΑΡΘΡΟ 11 

ΤΥΠΟΣ ΕΓΓΥΗΤΙΚΩΝ ΕΠΙΣΤΟΛΩΝ 

1. Οι εγγυητικές επιστολές του προηγούμενου άρθρου 
προέρχονται από αναγνωρισμένο τραπεζικό ή πιστωτικό 
ίδρυμα ή άλλο νομικό πρόσωπο που λειτουργεί νόμιμα 
στην Ελλάδα ή σε άλλο κράτος-μέλος της Ε.Ε. (ή του 
Ε.Ο.Χ.) και έχει το δικαίωμα έκδοσης εγγυητικών επιστο¬ 
λών, σύμφωνα με τη νομοθεσία των κρατών-μελών της 
Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επιστο¬ 
λών πρέπει να περιλαμβάνεται στα σχετικά έγγραφα της 
ανάθεσης υπηρεσιών και σε κάθε περίπτωση να δίνεται 
στους ενδιαφερομένους από την Εταιρία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 
συντεταγμένες στα ελληνικά θα συνοδεύονται από επίση¬ 
μη μετάφρασή τους. 

4. Στην περίπτωση κοινοπρακτικού σχήματος, οι εγγυη¬ 
τικές επιστολές του προηγούμενου άρθρου εκδίδονται 
στην επωνυμία αυτού και καλύπτουν την αλληλέγγυα ευ¬ 
θύνη όλων των κοινοπρακτούντων, οι οποίοι και αναφέ- 
ρονται στο σώμα της επιστολής. Οι εγγυητικές επιστολές 
μπορούν να είναι ενιαίες ή να είναι άθροισμα εγγυητικών 
επιστολών στο όνομα όλων των συνεργαζόμενων μελών. 
Στην δεύτερη αυτή περίπτωση, τυχόν κατάπτωση θα αφο¬ 
ρά το σύνολο των εγγυητικών επιστολών. Στην περίπτω¬ 
ση της Ένωσης φυσικών προσώπων, η εγγυητική επιστο¬ 
λή είναι ενιαία και εκδίδεται στο όνομα όλων των φυσικών 
προσώπων. 

5. Οι ανωτέρω εγγυητικές επιστολές περιλαμβάνουν, 


τέλος, τον όρο ότι ο εγγυητής παραιτείται από το δικαίω¬ 
μα διζήσεως και αναγνωρίζει την υποχρέωση να καταβά¬ 
λει το ποσό της εγγύησης, χωρίς ουδεμία ένσταση ή 
αντίρρηση μέσα σε τρεις (3) ημέρες από την επέλευση 
του γεγονότος κατάπτωσης της εγγύησης. 

6. Κατά τα λοιπά εφαρμόζονται αναλόγως οι διατάξεις 
του άρθρου 25 του ΠΔ 394/1996, όπως κάθε φορά ισχύει. 

ΑΡΘΡΟ 12 

ΓΕΝΙΚΟΙ ΛΟΓΟΙ ΑΠΟΚΛΕΙΣΜΟΥ - ΔΙΚΑΙΟΛΟΓΗΤΙΚΑ 
ΣΥΜΜΕΤΟΧΗΣ 

1 .Κάθε παρέχων υπηρεσίες μπορεί να αποκλεισθεί από 
διαγωνισμό εάν: 

α) Βρίσκεται σε πτώχευση, εκκαθάριση, παύση δραστη¬ 
ριοτήτων, αναγκαστική διαχείριση ή πτωχευτικό συμβιβα¬ 
σμό, ή οι εργασίες της επιχείρησής του έχουν ανασταλεί 
ή τελεί σε οποιαδήποτε ανάλογη κατάσταση που προκύ¬ 
πτει από παρόμοια διαδικασία προβλεπόμενη από τις 
εθνικές, νομοθετικές και κανονιστικές διατάξεις 
β) Κινήθηκε εναντίον του διαδικασία κήρυξης σε πτώ¬ 
χευση, εκκαθάρισης, αναγκαστικής διαχείρισης, πτωχευ¬ 
τικού συμβιβασμού, ή οποιαδήποτε άλλη παρόμοια διαδι¬ 
κασία προβλεπομένη από τις εθνικές, νομοθετικές και κα¬ 
νονιστικές διατάξεις 

γ) Καταδικάστηκε για αδίκημα που αφορά την επαγγελ¬ 
ματική διαγωγή του, βάσει αμετάκλητης απόφασης 
δ) Έχει διαπράξει ή υπήρξε ένοχος βαρέος επαγγελμα¬ 
τικού παραπτώματος, που μπορεί να διαπιστωθεί με οποι- 
οδήποτε μέσο από την Αναθέτουσα Αρχή 
ε) Δεν έχει εκπληρώσει τις υποχρεώσεις του, όσον αφο¬ 
ρά την καταβολή των εισφορών κοινωνικής ασφάλισης, 
σύμφωνα με την νομοθεσία της χώρας που είναι εγκατε¬ 
στημένος ή σύμφωνα με την ελληνική νομοθεσία 
στ) Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων και τελών, σύμφωνα με 
την νομοθεσία της χώρας που είναι εγκατεστημένος ή 
σύμφωνα με την ελληνική νομοθεσία 
ζ) Είναι ένοχος υποβολής ψευδούς δηλώσεως, ή παρα- 
λείψεως υποβολής των πληροφοριών που απαιτούνται. 

2. Όταν η Εταιρία ζητεί από τον παρέχοντα υπηρεσίες 
να αποδείξει ότι δεν εμπίπτει σε καμία από τις περιπτώ¬ 
σεις που αναφέρονται στα εδάφια (α) και (β) της πρώτης 
παραγράφου του παρόντος άρθρου, αποδέχεται ως 
επαρκή αποδεικτικά στοιχεία πιστοποιητικά εκδιδόμενα 
από αρμόδιες δικαστικές ή διοικητικές αρχές της χώρας 
καταγωγής ή προέλευσης του διαγωνιζόμενου, από τα 
οποία να προκύπτει ότι πληρούνται αυτές οι προϋποθέ¬ 
σεις. 

3. Όταν η Εταιρία ζητεί από τον παρέχοντα υπηρεσίες 
να αποδείξει ότι δεν εμπίπτει σε καμία από τις περιπτώ¬ 
σεις που αναφέρονται στο εδάφιο (γ) της πρώτης παρα¬ 
γράφου του παρόντος άρθρου, αποδέχεται ως επαρκές 
αποδεικτικό στοιχείο απόσπασμα ποινικού μητρώου ή, ελ¬ 
λείψει αυτού, ισότιμο έγγραφο εκδιδόμενο από δικαστική 
ή διοικητική αρχή της χώρας καταγωγής ή προέλευσης 
του διαγωνιζόμενου, από το οποίο να προκύπτει ότι πλη- 
ρούται η ανωτέρω προϋπόθεση. 

4. Όταν η Εταιρία ζητεί από τον παρέχοντα υπηρεσίες 
να αποδείξει ότι δεν εμπίπτει στην περίπτωση που αναφέ- 
ρεται στο εδάφιο (δ) της πρώτης παραγράφου του παρό¬ 
ντος άρθρου, αποδέχεται ως επαρκές αποδεικτικό στοι¬ 
χείο αυτό που η ίδια έχει προκαθορίσει και απαιτήσει στα 

σχετικά έγγραφα της ανάθεσης συγκεκριμένων υπηρε¬ 
σιών. 

5. Όταν η Εταιρία ζητεί από τον παρέχοντα υπηρεσίες 
να αποδείξει ότι δεν εμπίπτει σε καμία από τις περιπτώ¬ 
σεις που αναφέρονται στα εδάφια (ε) και (στ) της πρώτης 
παραγράφου του παρόντος άρθρου, αποδέχεται ως 
επαρκή αποδεικτικά στοιχεία πιστοποιητικά (π.χ. φορο¬ 
λογική ενημερότητα ή ισοδύναμο έγγραφο) εκδιδόμενα 
από την αρμόδια αρχή του οικείου κράτους μέλους. 

6. Όταν η Εταιρία ζητεί από τον παρέχοντα υπηρεσίες 
να αποδείξει ότι δεν εμπίπτει σε καμία από τις περιπτώ¬ 
σεις που αναφέρονται στο εδάφιο (ζ) της πρώτης παρα¬ 
γράφου του παρόντος άρθρου, αποδέχεται ως επαρκές 
αποδεικτικό στοιχείο υπεύθυνη δήλωση του διαγωνιζόμε- 
νου. 

7. Εάν τα ως άνω έγγραφα και πιστοποιητικά δεν εκδί- 
δονται από την οικεία χώρα, είναι δυνατόν να αντικατα- 
σταθούν από ένορκη δήλωση του διαγωνιζόμενου ενώ¬ 
πιον δικαστικής ή διοικητικής αρχής, συμβολαιογράφου ή 
του αρμόδιου επαγγελματικού φορέα της χώρας κατα¬ 
γωγής ή προέλευσης του. 

8. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της ένωσης ή κοινοπραξίας. 

9. Κάθε φορά που οι διαγωνιζόμενοι οφείλουν να διαθέ¬ 
τουν ειδική έγκριση ή να είναι μέλη συγκεκριμένου οργα¬ 
νισμού της χώρας τους για να είναι σε θέση να παράσχουν 
τις ζητούμενες υπηρεσίες, η Εταιρία είναι δυνατόν να 
απαιτήσει να αποδείξουν ότι διαθέτουν την έγκριση αυτή 
ή ότι είναι μέλη του εν λόγω οργανισμού, σύμφωνα με τη 
νομοθεσία της χώρας στην οποία είναι εγκατεστημένοι. 

10. Είναι, τέλος, δυνατόν να ζητηθεί από τους διαγωνι- 
ζόμενους να αποδείξουν την εγγραφή τους, υπό τους 
όρους τους προβλεπόμενους στην χώρα εγκατάστασής 
τους σε επαγγελματικό ή εμπορικό μητρώο ή να προσκο¬ 
μίσουν ανάλογη ένορκη βεβαίωση ή πιστοποιητικό, σύμ¬ 
φωνα και με τα ειδικότερα οριζόμενα στο άρθρο 25 του 
ΠΔ 346/1998, όπως ισχύει. 

11. Σε περίπτωση που η αξία της ανάθεσης υπηρεσίας 
είναι κατώτερη του ποσού που καθορίζεται με την παρ. 1 
του άρθρου 7 της Οδηγίας 92/50/ΕΌΚ, όπως αυτή ενσω¬ 
ματώθηκε στο εθνικό δίκαιο με το ΠΔ 346/1998, και αντι- 
καταστάθηκε με την παρ. 1 του άρθρου 1 της Οδηγίας 
97/52/ΕΚ, όπως αυτή ενσωματώθηκε στο εθνικό δίκαιο με 
το ΠΔ 18/2000, η Εταιρεία δύναται, αντί των δικαιολογητι- 
κών που προβλέπονται στο παρόν άρθρο, να ζητήσει από 
τους παρέχοντες υπηρεσίες την υποβολή υπεύθυνων δη¬ 
λώσεων του ν. 1599/1986. Στην περίπτωση αυτή ο ανάδο- 
χος υποχρεούται να προσκομίσει τα δικαιολογητικά πριν 
από την υπογραφή της σύμβασης και εντός της προθε¬ 
σμίας που τάσσεται για αυτή. 

ΑΡΘΡΟ 13 

ΑΠΟΔΕΙΞΗ ΧΡΗΜΑΤΟΟΙΚΟΝΟΜΙΚΗΣ ΙΚΑΝΟΤΗΤΑΣ 
ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της χρη¬ 
ματοοικονομικής ικανότητας των διαγωνιζομένων, σύμ¬ 
φωνα με τους όρους του παρόντος Κανονισμού. Η χρη¬ 
ματοδοτική και οικονομική ικανότητα των παρεχόντων 
υπηρεσίες αποδεικνύεται με έγγραφα που η Εταιρία προ¬ 
καθορίζει στη σχετική προκήρυξη, κρίνει κατάλληλα και 


απαιτεί να προσκομισθούν. Τέτοια έγγραφα μπορεί να εί¬ 
ναι: 

- κατάλληλες τραπεζικές βεβαιώσεις ή πιστοποιητικά 
ασφαλιστικής κάλυψης επαγγελματικών κινδύνων 

-ισολογισμοί ή αποσπάσματα ισολογισμών, στις περι¬ 
πτώσεις όπου η δημοσίευση ισολογισμών απαιτείται, 
σύμφωνα με την περί εταιριών νομοθεσία της χώρας, 
όπου είναι εγκατεστημένος ο παρέχων υπηρεσίες 

-δήλωση περί του ολικού ύψους του κύκλου εργασιών 
και περί του κύκλου εργασιών, όσον αφορά την παροχή 
παρόμοιων με τα ζητούμενα υπηρεσιών κατά τη διάρκεια 
των τριών (3) προηγούμενων οικονομικών ετών. 

2. Η Εταιρία είναι υποχρεωμένη να ορίζει στην προκή¬ 
ρυξη ή στην πρόσκληση για εκδήλωση ενδιαφέροντος ή 
στην πρόσκληση για υποβολή προσφορών ποιο ή ποια 
από τα ως άνω δικαιολογητικά απαιτεί να προσκομισθούν 
για την απόδειξη της χρηματοοικονομικής ικανότητας 
των διαγωνιζομένων. 

3. Για την απόδειξη της χρηματοοικονομικής ικανότη¬ 
τας των διαγωνιζομένων είναι δυνατόν να απαιτούνται και 
περαιτέρω στοιχεία από την Εταιρία, τα οποία όμως πρέ¬ 
πει ρητά να προβλέπονται και προκαθορίζονται στην προ¬ 
κήρυξη ή στην πρόσκληση για εκδήλωση ενδιαφέροντος 
ή στην πρόσκληση για υποβολή προσφορών. 

4. Εάν ο παρέχων υπηρεσίες δεν είναι σε θέση, για κά¬ 
ποιο βάσιμο λόγο, να προσκομίσει τα δικαιολογητικά που 
απαιτεί η Εταιρία, μπορεί να αποδείξει την χρηματοοικο¬ 
νομική του ικανότητα με οποιοδήποτε άλλο έγγραφο η 
Εταιρία κρίνει κατάλληλο. 

5. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

6. Η έκταση των πληροφοριών που αφορούν τη χρημα¬ 
τοοικονομική ικανότητα των διαγωνιζομένων πρέπει να εί¬ 
ναι ανάλογη με το αντικείμενο της σύμβασης, η δε Εταιρία 
οφείλει να λαμβάνει υπόψη της τα νόμιμα συμφέροντα 
των παρεχόντων υπηρεσίες αναφορικά με την προστασία 
των τεχνικών και εμπορικών τους μυστικών. 

7. Σε περίπτωση που η αξία της υπηρεσίας είναι κατώ¬ 
τερη του ποσού που καθορίζεται με την παρ. 1 του άρ¬ 
θρου 7 της Οδηγίας 92/50/ΕΟΚ, όπως αυτή ενσωματώθη¬ 
κε στο εθνικό δίκαιο με το ΠΔ 346/1998, και αντικαταστά- 
θηκε με την παρ. 1 του άρθρου 1 της Οδηγίας 97/52/ΕΚ, 
όπως αυτή ενσωματώθηκε στο εθνικό δίκαιο με το ΠΔ 
18/2000, η Εταιρεία δύναται να ζητεί εν όλω ή εν μέρει τα 
οριζόμενα στοιχεία - δικαιολογητικά του παρόντος άρ¬ 
θρου. 

ΑΡΘΡΟ 14 

ΑΠΟΔΕΙΞΗ ΤΕΧΝΙΚΗΣ ΙΚΑΝΟΤΗΤΑΣ ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της τε¬ 
χνικής ικανότηταςτων διαγωνιζομένων, σύμφωνα με τους 
όρους του παρόντος Κανονισμού. Η ικανότητα αυτή εκτι- 
μάται ειδικότερα βάσει της τεχνογνωσίας, της αποτελε- 
σματικότητας, της εμπειρίας και της αξιοπιστίας των δια- 
γωνιζόμενων. 

2. Η τεχνική ικανότητα των παρεχόντων υπηρεσίες μπο¬ 
ρεί να αποδειχθεί, ανάλογα με τη φύση, την έκταση και το 
σκοπό των προς παροχή υπηρεσιών, με ένα ή περισσότε¬ 
ρα από τα ακόλουθα στοιχεία, κατά την κρίση της Εται¬ 
ρίας: 

α) κατάλογο των κυριοτέρων παραδόσεων, οι οποίες 
έγιναν κατά τα τρία προηγούμενα έτη, με τα αντίστοιχα 
ποσά, ημερομηνίες και τους δημόσιους ή ιδιωτικούς απο¬ 
δέκτες: 

ί) εάν μεν πρόκειται για υπηρεσίες αναθετουσών αρχών 
οι παραδόσεις αποδεικνύονται με πιστοποιητικά θεωρού¬ 
μενα από την αρμόδια αρχή, 
μ) εάν πρόκειται για υπηρεσίες ιδιωτών, η παράδοση 
πρέπει να βεβαιούται από τον αγοραστή ή εάν τούτο δεν 
είναι δυνατόν, θα δηλούται υπεύθυνα από τον παρέχοντα 
υπηρεσίες ότι πράγματι έγινε, 
β) περιγραφή του τεχνικού εξοπλισμού της επιχειρήσε- 
ως, των μέσων αυτής προς εξασφάλιση της ποιότητας και 
των τμημάτων μελετών και ερευνών αυτής, 
γ) αναφορά του απασχολουμένου τεχνικού προσωπι¬ 
κού ή των τεχνικών υπηρεσιών, είτε ανήκουν ευθέως σε 
αυτήν είτε όχι και ιδιαίτερα των υπευθύνων για τον ποιοτι¬ 
κό έλεγχο, 

δ) δείγματα, περιγραφή ή και απεικόνιση των υπηρε¬ 
σιών , η αυθεντικότητα των οποίων πρέπει να βεβαιούται, 
εάν η Εταιρία το απαιτεί, 

ε) πιστοποιητικά, εκδιδόμενα από επίσημα ινστιτούτα 
ποιοτικού ελέγχου ή Υπηρεσίες αναγνωρισμένης αρμο¬ 
διότητας, που να βεβαιώνουντηντήρηση ορισμένωνπρο- 
διαγραφών ή προτύπων των υπηρεσιών, τα οποία σαφώς 
προσδιορίζονται με αναφορά σε προδιαγραφές ή πρότυ¬ 
πα, 

στ) έλεγχο που διενεργείται από την Εταιρία ή για λογα¬ 
ριασμό της από αρμόδιο επίσημο οργανισμό της χώρας, 
στην οποία εδρεύει ο παρέχων υπηρεσίες, κατόπιν συμ¬ 
φωνίας με τον οργανισμό αυτόν, όταν οι υπηρεσίες είναι 
σύνθετες ή κατ’ εξαίρεση πρέπει να ανταποκρίνονται σε 
ειδικό σκοπό. Ο έλεγχος αυτός αφορά την παραγωγική 
ικανότητα του παρέχοντα υπηρεσίες και εάν είναι ανα¬ 
γκαίο, τα μέσα μελέτης και ερευνών που διαθέτει, καθώς 
και αυτά που χρησιμοποιούνται για τον ποιοτικό έλεγχο. 

3. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

4. Η έκταση των πληροφοριών που αφορούν την τεχνι¬ 
κή ικανότητα των διαγωνιζόμενων πρέπει να είναι ανάλο¬ 
γη με το αντικείμενο της σύμβασης, η δε Εταιρία οφείλει 
να λαμβάνει υπόψη της τα νόμιμα συμφέροντα των παρε- 
χόντων υπηρεσίες αναφορικά με την προστασία των τε¬ 
χνικών και εμπορικών τους μυστικών. 

5. Η Εταιρία είναι υποχρεωμένη να ορίζει στην προκή¬ 
ρυξη ή στη πρόσκληση για εκδήλωση ενδιαφέροντος ή 
στην πρόσκληση υποβολής προσφορών ποιο ή ποια από 
τα ως άνω δικαιολογητικά απαιτεί να προσκομισθούν για 
την απόδειξη της τεχνικής ικανότητας των διαγωνιζομέ- 
νων. Η Εταιρία δύναται να ορίσει επίσης, ότι ορισμένα ή 
όλα εκ των ανωτέρω δικαιολογητικών δεν χρειάζεται να 
προσκομισθούν, εφόσον προσκομίζεται βεβαίωση εγ¬ 
γραφής σε αντίστοιχους Καταλόγους (Μητρώα) Αναγνω¬ 
ρισμένων Παρεχόντων Υπηρεσίες, σύμφωνα μετά οριζό¬ 
μενα στο άρθρο 28 του ΠΔ 346/1998, όπως ισχύει. 

6. Σε περίπτωση που η αξία της υπηρεσίας είναι κατώ¬ 
τερη του ποσού με την παρ. 1 του άρθρου 7 της Οδηγίας 
92/50/ΕΟΚ, όπως αυτή ενσωματώθηκε στο εθνικό δίκαιο 
με το ΠΔ346/1998, καιαντικαταστάθηκεμετηνπαρ. 1 του 
άρθρου 1 της Οδηγίας 97/52/ΕΚ, όπως αυτή ενσωματώ¬ 
θηκε στο εθνικό δίκαιο με το ΠΔ 18/2000, η Εταιρεία δύ- 


ναται να ζητεί εν όλω ή εν μέρειτα οριζόμενα στοιχεία - δι- 
καιολογητικάτου παρόντος άρθρου. 

ΑΡΘΡΟ 15 

ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ 

1. Οι διαγωνισμοί διεξάγονται στα γραφεία της Εται¬ 
ρίας, εκτός εάν αυτή, πριν την έναρξη ή κατά την διάρκεια 
του διαγωνισμού, υποδείξει άλλο τόπο, ενώπιον των αρ¬ 
μόδιων επιτροπών ή οργάνων της Εταιρίας 

2. Οι προσφορές καθώς επίσης και τα έγγραφα, πιστο¬ 
ποιητικά και λοιπά στοιχεία, υποβάλλονται στην Εταιρία, 
την ημέρα και ώρα που ορίζονται στη προκήρυξη και σύμ¬ 
φωνα με τους ειδικότερους όρους αυτής. Σε περίπτωση 
που ο Προσφέρων αποτελεί κοινοπραξία ή Ένωση, τα 
στοιχεία των άρθρων 12, 13 και 14 του παρόντος Κανονι¬ 
σμού πρέπει να υποβάλλονται για κάθε μέλος της κοινο¬ 
πραξίας ή της Ένωσης. 

3. Οι ενδιαφερόμενοι υποβάλουν την προσφορά τους, 
είτε καταθέτοντάς την αυτοπροσώπως ή με ειδικά προς 
τούτο εξουσιοδοτημένο εκπρόσωπό τους, είτε αποστέ- 
λοντάς την ταχυδρομικά με συστημένη επιστολή ή ιδιωτι¬ 
κό ταχυδρομείο (οουιτίβι·) στην ως άνω διεύθυνση. Στην 
περίπτωση της ταχυδρομικής αποστολής, η Εταιρία ου- 
δεμία ευθύνη φέρει για την εμπρόθεσμη παραλαβή της 
προσφοράς ή για το περιεχόμενο των φακέλων που τη συ¬ 
νοδεύει. 

4. Η προκήρυξη συγκεκριμένου διαγωνισμού δύναται 
να προβλέπει και άλλου είδους κατάθεση της προσφο¬ 
ράς, αρκεί να διασφαλίζει: 

- ότι κάθε προσφορά περιλαμβάνει όλες τις αναγκαίες 
πληροφορίες για την αξιολόγησή της 

- ότι διαφυλάσσεται το απόρρητο των προσφορών εν 
αναμονή της αξιολόγησής τους 

- ότι οι προσφορές θα επιβεβαιώνονται το συντομότερο 
δυνατό εγγράφως ή με την αποστολή επικυρωμένου αντι¬ 
γράφου, εφόσον κάτι τέτοιο είναι απαραίτητο για λόγους 
νομικής απόδειξης 

- ότι η αποσφράγιση των προσφορών θα πραγματοποι¬ 
είται μετά την εκπνοή της προβλεπόμενης για την υποβο¬ 
λή τους προθεσμίας. 

5. Εκπρόθεσμες προσφορές δεν γίνονται δεκτές από 
την Εταιρία και επιστρέφονται στους αποδέκτες τους χω¬ 
ρίς να ανοιγούν, εκτός εάνη επίδοση των προσφορών που 
έχει ήδη αρχίσει κατά την καθορισμένη ημέρα και ώρα συ¬ 
νεχίζεται χωρίς διακοπή μέχρι και την υποβολή των προ¬ 
σφορών όλων των διαγωνιζομένων. 

6. Εφόσον σε όλεςτις προσφορές που έχουν υποβληθεί 
διαπιστώνονται ελλείψεις των στοιχείων σύμφωνα με τα 
προηγούμενα άρθρα η Επιτροπή δύναται να χορηγήσει 
προθεσμία για την υποβολή των ελλειπόντων δικαιολογη- 
τικών. 

7. Η εκδήλωση ενδιαφέροντος ή η προσφορά των δια- 
γωνιζομένων υποβάλλονται, σε κλειστό κυρίως φάκελο, 
φέροντα τη σφραγίδα του υποψηφίου, στον οποίο ανα¬ 
γράφονται τα ακόλουθα: 

7.1. "Προσφορά για τον Διαγωνισμό. 

7.2. "Διαγωνιζόμενος":.(πλήρης 

επωνυμία προσώπου, εταιρίας, ομίλου κλπ, διεύθυνση, 
αριθμός τηλεφώνου και φαξ) 

7.3. "Αποδέκτης": "Ανώνυμη Εταιρία Προβολής της Ελ¬ 
ληνικής Πολιτιστικής Κληρονομιάς Α.Ε.", τηλ: /. 

ΐ3χ: 00-30-1/. 

7.4 Την σημείωση: "Να ανοιχθεί μόνον από το Αρμόδιο 
Όργανο του Διαγωνισμού" 

8. Σε περίπτωση ένωσης προσώπων ή κοινοπρακτικού 
σχήματος πρέπει να αναγράφονται η πλήρης επωνυμία 
και διεύθυνση, καθώς και αριθμός τηλεφώνου και φαξ, 
όλων των μελών του. 

9. Ο κυρίως αυτός Φάκελος περιέχει τρεις (3) επί μέ¬ 
ρους, ανεξάρτητους, κλειστούς και σφραγισμένους με τη 
σφραγίδα του υποψηφίου, υποφακέλους ως εξής: 

Α. "Υποφάκελος Δικαιολογητικών Συμμετοχής", ο οποί¬ 
ος περιέχει έγγραφο υποβολής προσφοράς, τα νομιμο¬ 
ποιητικά στοιχεία, την τυχόν εγγυητική επιστολή συμμε¬ 
τοχής στο διαγωνισμό και άλλα απαραίτητα δικαιολογητι- 
κά, όπως ιδίως πιστοποιητικά, βεβαιώσεις, δηλώσεις και 
γενικότερα κάθε έγγραφο που αποδεικνύει την συμμόρ¬ 
φωση του διαγωνιζόμενου προς τις τυπικές απαιτήσεις 
συμμετοχής στο διαγωνισμό. 

Β. "Υποφάκελος Τεχνικής Προσφοράς", ο οποίος περιέ¬ 
χει τα στοιχεία της τεχνικής προσφοράς του διαγωνιζό- 
μενου, όπως ιδίως την περιγραφή της μεθοδολογίας πα¬ 
ροχής των υπό ανάθεση υπηρεσιών, τα χρονοδιαγράμμα¬ 
τα παροχής των υπηρεσιών, την οργάνωση και στελέχω- 
ση του προσφέροντος κλπ. 

Γ. "Υποφάκελος Οικονομικής Προσφοράς", ο οποίος πε¬ 
ριέχει τα στοιχεία της οικονομικής προσφοράς του δια- 
γωνιζόμενου. 

10. Όλοι οι επιμέρους υποφάκελοι αναγράφουν την 
επωνυμία του διαγωνιζομένου, τον τίτλο των υπηρεσιών 
καιτον τίτλο του υποφακέλου. Σε περίπτωση ένωσης προ¬ 
σώπων ή κοινοπρακτικού σχήματος πρέπει να αναγράφο¬ 
νται η πλήρης επωνυμία και διεύθυνση, καθώς και αριθ¬ 
μός τηλεφώνου και φαξ, όλων των μελών του. 

11. Απαγορεύεται η χρήση αυτοκόλλητων φακέλων (κυ¬ 
ρίως φακέλου και υποφακέλων) που είναι δυνατόν να 
αποσφραγιστούν και να επανασφραγιστούν, χωρίς να 
αφήσουν ίχνη. 

12. Οι συμμετέχοντες στο διαγωνισμό δεν δικαιούνται 
ουδεμίας αποζημίωσης για δαπάνες σχετικές με τη σύ¬ 
νταξη και υποβολή των παραπάνω στοιχείων, Φακέλων, 
Προσφοράς κλπ. 

13. Οι προσφορές των παρεχόντων υπηρεσίες ισχύουν 
και τους δεσμεύουν για όσο χρόνο ορίζει η προκήρυξη 
του διαγωνισμού. Προσφορά που ορίζει χρόνο ισχύος μι¬ 
κρότερο του προβλεπομένου απορρίπτεται ως απαράδε¬ 
κτη. Παράταση της ισχύος των προσφορών μέχριτου ημί¬ 
θεος του χρόνου ισχύος τους που ορίζεται από την προ¬ 
κήρυξη του διαγωνισμού, είναι δυνατή με απόφαση των 
αρμοδίων οργάνωντης Εταιρίας. Επιπλέον παράταση της 
ισχύος των προσφορών είναι δυνατή με την έγγραφη συ¬ 
γκατάθεση όλων των διαγωνιζομένων. 

14. Σε περίπτωση που η αξία της υπηρεσίας είναι κατώ¬ 
τερη του ποσού με την παρ. 1 του άρθρου 7 της Οδηγίας 
92/50/ΕΌΚ, όπως αυτή ενσωματώθηκε στο εθνικό δίκαιο 
με το ΠΔ 346/1998, και αντικαταστάθηκε με την παρ. 1 του 
άρθρου 1 της Οδηγίας 97/52/ΕΚ, όπως αυτή ενσωματώ¬ 
θηκε στο εθνικό δίκαιο με το ΠΔ 18/2000, τα παραπάνω 
εφαρμόζονται αναλόγως. 

ΑΡΘΡΟ 16 

ΕΝΑΛΛΑΚΤΙΚΕΣ ΠΡΟΣΦΟΡΕΣ 

1. Όταν η σύναψη της σύμβασης γίνεται με βάση το κρι¬ 
τήριο της "πλέον συμφέρουσας από οικονομική άποψη 


προσφοράς", η Εταιρία μπορεί να λαμβάνει υπόψη της και 
εναλλακτικές προσφορές, υπό την προϋπόθεση ότι οι συ¬ 
γκεκριμένες εναλλακτικές προσφορές ανταποκρίνονται 
στις ελάχιστες απαιτήσεις που η Εταιρία έχει καθορίσει με 
το τεύχος τεχνικών προδιαγραφών. Η Εταιρία οφείλει να 
αναφέρει στη περιληπτική προκήρυξη τις ελάχιστες προ¬ 
ϋποθέσεις που πρέπει να πληρούν οι εναλλακτικές προ¬ 
σφορές. 

2. Εάν δεν επιτρέπονται εναλλακτικές προσφορές, πρέ¬ 
πει να γίνεται σχετική μνεία στην περιληπτική προκήρυξη 
του διαγωνισμού. 

3. Η Εταιρία δεν μπορεί να απορρίψει εναλλακτικές προ¬ 
σφορές αποκλειστικά και μόνον, διότι έχουν συνταχθεί με 
τεχνικές προδιαγραφές που έχουν καθοριστεί με αναφο¬ 
ρά σε εθνικά πρότυπα, τα οποία ισχύουν κατ’ εφαρμογήν 
των αντίστοιχων ευρωπαϊκών ή με αναφορά σε ευρωπαϊ¬ 
κές τεχνικές εγκρίσεις ή σε κοινές τεχνικές προδιαγρα¬ 
φές ή ακόμη με αναφορά σε εθνικές τεχνικές προδιαγρα¬ 
φές (βλ. και Παράρτημα I του παρόντος Κανονισμού). 

4. Η Εταιρία, εφόσον αποδεχθεί εναλλακτικές προσφο¬ 
ρές, δυνάμει της παραγράφου 1 του παρόντος άρθρου, 
δεν μπορεί να απορρίψει εναλλακτική προσφορά μόνο για 
το λόγο ότι, εφόσον επιλεγεί, ενδέχεται να οδηγήσει στη 
σύναψη δημόσιας σύμβασης προμηθειών αντί σύμβασης 
υπηρεσιών κατά την έννοια του παρόντος. 

ΑΡΘΡΟ 17 

ΔΙΑΔΙΚΑΣΙΑ ΕΞΕΤΑΣΗΣ ΠΡΟΣΦΟΡΩΝ 

1. Ο έλεγχος της υποβολής των απαραίτητων δικαιολο- 
γητικών συμμετοχής και η αξιολόγηση των τεχνικών και 
οικονομικών προσφορών γίνεται από τα αρμόδια όργανα 
της Εταιρίας ή τις αρμόδιες Επιτροπές σύμφωνα μετά ει¬ 
δικότερα οριζόμενα στη προκήρυξη. Ο χρόνος των συνε¬ 
δριάσεων, η ώρα έναρξης, καθώς και η ενδεχόμενη δια¬ 
κοπή και επανέναρξη αυτών ορίζονται κάθε φορά από τον 
πρόεδρο της αρμόδιας Επιτροπής. 

2. Η αποσφράγιση των προσφορών γίνεται δημόσια την 
ημερομηνία και ώρα που ορίζονται από τη σχετική προκή¬ 
ρυξη ή πρόσκληση. 

3. Η Επιτροπή Διενέργειας του Διαγωνισμού παραλαμ- 
βάνει και αριθμεί την προσφορά του κάθε συμμετέχοντα, 
αποσφραγίζει δημόσια τον φάκελο προσφοράς και τον 
"Υποφάκελο Δικαιολογητικών Συμμετοχής" και αριθμεί και 
μονογράφει τα έγγραφα που βρίσκονται μέσα σε αυτόν. Οι 
πράξεις της αρίθμησης και μονογραφής αρκεί να γίνονται 
από ένα οιοδήποτε μέλος της Επιτροπής. Στη συνέχεια 
ελέγχει, σύμφωνα με τα ειδικότερα οριζόμενα στη προκή¬ 
ρυξη, κατά πόσον οι υποψήφιοι πληρούν όλες τις τυπικές 
και ουσιαστικές προϋποθέσεις συμμετοχής τους στο δια¬ 
γωνισμό. Με την ολοκλήρωση της διαδικασίας ελέγχου 
των δικαιολογητικών συμμετοχής, η Επιτροπή ανακοινώνει 
δημοσίως, τα ονόματα των διαγωνιζομένων που αποκλείο¬ 
νται από την περαιτέρω συμμετοχή τους στο διαγωνισμό, 
καθώς και τους λόγους αποκλεισμού κάθε ενός από αυ¬ 
τούς. Ακολούθως, η Επιτροπή Διενέργειας του Διαγωνι¬ 
σμού αποσφραγίζει δημόσια τον Υποφάκελο Τεχνικής 
Προσφοράς και αριθμεί και μονογράφει τα έγγραφα που 
βρίσκονται μέσα σε αυτόν. Οι πράξεις της αρίθμησης και 
μονογραφής αρκεί να γίνονται από ένα οιοδήποτε μέλος 
της Επιτροπής. Ο Υποφάκελος Οικονομικής Προσφοράς 
δεν αποσφραγίζεται, μονογράφεται από όλα τα μέλη της 
Επιτροπής και φυλάσσεται από τον Πρόεδρο αυτής. 

4. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεών τους - επιστρέ- 
φονται οι Υποφάκελοι Τεχνικής και Οικονομικής προσφο¬ 
ράς τους, χωρίς να ανοιγούν. Η δυνατότητα ενστάσεως 
επιτρέπεται κατά τα οριζόμενα στο άρθρο 18 του παρό¬ 
ντος. 

5. Ακολουθεί η εξέταση, η αξιολόγηση του περιεχομέ¬ 
νου του Ύποφακέλου Τεχνικής Προσφοράς" σε κλειστή 
συνεδρίαση, καθώς καιη βαθμολόγηση τηςτεχνικής προ¬ 
σφοράς κάθε διαγωνιζόμενου, σύμφωνα και μετά ειδικό¬ 
τερα οριζόμενα, τα κριτήρια και τους συντελεστές που 
ορίζονται στα σχετικά έγγραφα των υπηρεσιών. Πριν τη 
βαθμολόγηση, είναι δυνατόν η Επιτροπή να καλέσειτους 
προσφέροντες εντός ορισμένης προθεσμίας να αναλύ¬ 
σουν προφορικά τις θέσεις τους και να απαντήσουν σε τυ¬ 
χόν ερωτήσεις των μελώντης. Στην περίπτωση αυτή, εάν 
ένας διαγωνιζόμενος δεν προσέλθει στη συνέντευξη αυ¬ 
τή, αποκλείεται από την περαιτέρω διαδικασία αξιολόγη¬ 
σης. Συντάσσεται, τέλος, Πίνακας Βαθμολογίας των δια- 
γωνιζομένων κατά φθίνουσα σειρά αξιολόγησης, ο οποί¬ 
ος δημοσιεύεται δια αναρτήσεως στην έδρα της Εται¬ 
ρίας. Στον παραπάνω πίνακα αναφέρονται και οι διαγωνι- 
ζόμενοι, οι προσφορές των οποίων δεν ανταποκρίνονται 
στις ουσιώδεις απαιτήσεις και όρους των τεχνικών προ¬ 
διαγραφών, καθώς και οι λόγοι αποκλεισμού τους. Κατά 
του ως άνω πίνακα επιτρέπεται η δυνατότητα ενστάσεως, 
κατά τα οριζόμενα στο άρθρο 18 του παρόντος. 

6. Στη συνέχεια, η Επιτροπή Διενέργειας του Διαγωνι¬ 
σμού συνέρχεται σε νέα δημόσια συνεδρίαση για την απο¬ 
σφράγιση του Υποφακέλλου της Οικονομικής Προσφο¬ 
ράς, αρμοδίως γνωστοποιούμενη εγγράφως σε όλους 
τους διαγωνιζόμενους. Οι υποψήφιοι μπορούν, εάντο επι¬ 
θυμούν, να είναι παρόντες δια του νομίμου εκπροσώπου 
τους κατά την αποσφράγιση του Υποφακέλου Οικονομι¬ 
κής Προσφοράς τους. 

7. Η Επιτροπή Διενέργειας του Διαγωνισμού αποσφρα¬ 
γίζει δημόσια τον 'Ύποφάκελο Οικονομικής Προσφοράς", 
αριθμεί και μονογράφει τα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 
Ακολουθεί η εξέταση και αξιολόγηση του περιεχομένου 
του "Υποφακέλου Οικονομικής Προσφοράς", σε κλειστή 
συνεδρίαση, όπου απαιτείται, σύμφωνα μετά ειδικότερα 
οριζόμενα στα σχετικά έγγραφα. Η Επιτροπή μπορεί να 
καλέσει τους υποψήφιους εντός ορισμένης προθεσμίας 
να δώσουν διευκρινίσεις επί των στοιχείων του Υποφακέ¬ 
λου. Στην περίπτωση αυτή, εάν ένας διαγωνιζόμενος δεν 
προσέλθει ενώπιον της Επιτροπής Διενέργειας του Δια¬ 
γωνισμού προς παροχή διευκρινίσεων, αποκλείεται από 
το διαγωνισμό. Στη συνέχεια βαθμολογείται η οικονομική 
προσφορά κάθε διαγωνιζόμενου, όπου απαιτείται, σύμ¬ 
φωνα με τα κριτήρια και τους συντελεστές που προκαθο¬ 
ρίζονται στη προκήρυξη, γίνεται ο συσχετισμός τεχνικής 
και οικονομικής προσφοράς και συντάσσεται ο τελικός 
Πίνακας Βαθμολογίας των διαγωνιζομένων κατά φθίνου¬ 
σα σειρά αξιολόγησης. Ο Πίνακας δημοσιεύεται δια 
αναρτήσεως στην έδρα της Εταιρίας, κατά του οποίου 
επιτρέπεται η δυνατότητα ασκήσεως ενστάσεως, σύμφω¬ 
να με τα οριζόμενα στο άρθρο 18 του παρόντος. Από τον 
πίνακα αυτόν προκύπτει και ο προτεινόμενος απάτην Επι¬ 
τροπή Διενέργειας του Διαγωνισμού ανάδοχος του δια¬ 
γωνισμού. 

8. Είναι δυνατόν στους όρους του διαγωνισμού, να τίθε¬ 


ται ένα κατώτατο όριο στην βαθμολόγηση των τεχνικών 
προσφορών, κάτω από το οποίο οι υποβληθείσες τεχνικές 
προσφορές θεωρούνται τεχνικώς απαράδεκτες. Στην πε¬ 
ρίπτωση αυτή δεν αποσφραγίζονται οι "Υποφάκελοι Οικο¬ 
νομικών Προσφορών", αλλά επιστρέφονται αυτούσιοι 
στους διαγωνιζόμενους, των οποίων οι τεχνικές προσφο¬ 
ρές κρίθηκαν απαράδεκτες. 

9. Όλοι οι όροιτου διαγωνισμού, εκτός εκείνων που ρη¬ 
τά ορίζονται ως επουσιώδεις από τη σχετική προκήρυξη - 
ανακοίνωση, θεωρούνται ουσιώδεις επί ποινή ακυρότη¬ 
τας της προσφοράς των συμμετεχόντων, τυχόν δε παρά¬ 
βασή τους από τους οδηγεί σε αποκλεισμό από το διαγω¬ 
νισμό. 

10. Ο πίνακας, μαζί με τις τυχόν υποβληθείσες ενστά¬ 
σεις, διαβιβάζεται στα αρμόδια όργανα της Εταιρίας ή την 
αρμόδια Επιτροπή, τα οποία αποφαίνονται επί των ενστά¬ 
σεων. προς κρίση. 

11. Η ανακοίνωση της κατακύρωσης του διαγωνισμού 
σε συγκεκριμένο ανάδοχο γίνεται εγγράφως από την 
Εταιρία προς τον επιλεγέντα διαγωνιζόμενο, με ταυτό¬ 
χρονη ανακοίνωση του αποτελέσματος του διαγωνισμού 
δι’ αναρτήσεως στην έδρα της Εταιρίας. 

12. Στην περίπτωση, ειδικότερα, της κλειστής διαδικα¬ 
σίας η Επιτροπή Διενέργειας του Διαγωνισμού αξιολογεί 
τις αιτήσεις εκδήλωσης ενδιαφέροντος και αποφασίζει 
για τους υποψηφίους, οι οποίοι θα κληθούν να υποβάλουν 
προσφορά. Κατά τα λοιπά, τηρείται αναλόγως η διαδικα¬ 
σία του παρόντος άρθρου. 

13. Στην περίπτωση της διαδικασίας με διαπραγμάτευ¬ 
ση, με ή χωρίς προηγούμενη δημοσίευση σχετικής προ¬ 
κήρυξης, η επιλογή των υποψηφίων να συμμετάσχουν 
στις διαπραγματεύσεις και οι σχετικές διαπραγματεύ¬ 
σεις, όταν η αξία της υπηρεσίας είναι ίση ή ανώτερη του 
ποσού που καθορίζεται με την παρ. 1 του άρθρου 7 της 
Οδηγίας 92/50/ΕΟΚ, όπως αυτή ενσωματώθηκε στο εθνι¬ 
κό δίκαιο με το ΠΔ 346/1998, και αντικαταστάθηκε με την 
παρ. 1 του άρθρου 1 της Οδηγίας 97/52/ΕΚ, όπως αυτή εν¬ 
σωματώθηκε στο εθνικό δίκαιο με το ΠΔ 18/2000, γίνονται 
είτε απ’ ευθείας από τα αρμόδια όργανα της Εταιρείας, εί¬ 
τε από ειδικώς συνιστώμενη Επιτροπή, η οποία εισηγείται 
προς τα όργανα της Εταιρείας την ανάδειξη του επιλεγέ- 
ντος υποψηφίου. Η Επιτροπή συγκροτείται με απόφαση 
των αρμοδίων οργάνων της Εταιρείας και αποτελείται 
από τρία (3) τουλάχιστον τακτικά μέλη και τρία (3) ανα¬ 
πληρωματικά. Τα μέλη της Επιτροπής, τακτικά και ανα¬ 
πληρωματικά, δύνανται να είναι μέλη του Δ.Στης Εταιρίας 
ή στελέχη αυτής ή τρίτοι. Με απόφαση των αρμοδίων ορ¬ 
γάνων της Εταιρείας καθορίζεται η αποζημίωση των με¬ 
λών της Επιτροπής. Η ανάδειξη του αναδόχου αποφασί- 
ζεται από τα αρμόδια όργανα της Εταιρίας. 

14. Στην περίπτωση του διαγωνισμού κατά τη συνοπτι¬ 
κή διαδικασία ο τρόπος εξέτασης των προσφορών μπορεί 
να καθορίζεται στη σχετική προκήρυξη κατ’ αναλογία των 
αναφερομένων στις προηγούμενες παραγράφους του 
παρόντος άρθρου. 

ΑΡΘΡΟ 18 
ΕΝΣΤΑΣΕΙΣ 

1. Κατά της προκήρυξης του διαγωνισμού, της διαδικα¬ 
σίας και των πράξεων διενέργειας του διαγωνισμού, κα¬ 
θώς και κατά της απόφασης κατακύρωσης/ανάθεσηςτων 
υπηρεσιών επιτρέπεται η άσκηση ενστάσεως από κάθε 

παρέχοντα αγαθά που δικαιολογεί έννομο συμφέρον. Η 
υποβολή ενστάσεων κατά της διαδικασίας και των πράξε¬ 
ων διενέργειας του διαγωνισμού δεν επιφέρει αναβολή ή 
διακοπή του διαγωνισμού, αλλά εξετάζεται κατά την αξιο¬ 
λόγηση των αποτελεσμάτων του διαγωνισμού από την 
Επιτροπή διενέργειάς του. 

2. Οι ενστάσεις κατά της προκήρυξης του διαγωνισμού 
αφορούν τη νομιμότητα μόνο των όρων της προκήρυξης 
και ασκούνται εντός αποκλειστικής προθεσμίας τριών (3) 
ημερών από την τελευταία δημοσίευση της προσβαλλό¬ 
μενης πράξης. Οι ενστάσεις αυτές κατατίθενται στην 
έδρα της Εταιρίας αυτοπροσώπως ή από τον νόμιμο εκ¬ 
πρόσωπο του ενισταμένου. 

3. Οι ενστάσεις κατά της διαδικασίας και των πράξεων 
διενέργειας του διαγωνισμού αποτελούν ενδικοφανείς 
προσφυγές και ασκούνται μέχρι την επόμενη εργάσιμη 
ημέρα από την ημερομηνία διενέργειας του διαγωνισμού 
ή τη δημοσίευση της προσβαλλομένης πράξης ή τη διά- 
πραξη της διαδικαστικής ενέργειας. Οι ενστάσεις αυτές 
κατατίθενται αυτοπροσώπως ή δια του νομίμου εκπρο¬ 
σώπου του ενισταμένου, στην έδρα της Εταιρίας. 

4. Οι ενστάσεις κατά της απόφασης κατακύρωσης/ανά- 
θεσης των υπηρεσιών ασκούνται εντός αποκλειστικής 
προθεσμίας τριών (3) ημερών από τη δημοσίευση του 
αποτελέσματος του διαγωνισμού δι’ αναρτήσεως στην 
έδρα της Εταιρίας. Οι ενστάσεις αυτές αφορούν μόνο λό¬ 
γους που άπτονται της νομιμότητας της προσβαλλομέ¬ 
νης πράξεως και κατατίθενται στην έδρα της Εταιρίας αυ¬ 
τοπροσώπως ή δια του νομίμου εκπροσώπου του ενιστα- 
μένου. 

5. Για τις ενστάσεις των παρ. 2 και 3 του παρόντος απο- 
φαίνεται η Επιτροπή Διενέργειας Διαγωνισμού. Για τις εν¬ 
στάσεις της παρ. 4 αποφαίνεται το Διοικητικό Συμβούλιο 
της Εταιρίας, μετά από γνώμη της Επιτροπής Διενέργει¬ 
ας Διαγωνισμού. 

ΑΡΘΡΟ 19 

ΚΡΙΤΗΡΙΑ ΑΝΑΘΕΣΗΣ ΣΥΜΒΑΣΕΩΝ 

1. Με την επιφύλαξη των εθνικών νομοθετικών, κανονιστι¬ 
κών και διοικητικών διατάξεων που διέπουν την αμοιβή ορι¬ 
σμένων υπηρεσιών, τα κριτήρια με βάση τα οποία η Εταιρία 
αναθέτει την υπηρεσία μπορεί να είναι κατά περίπτωση: 

α) η χαμηλότερη τιμή 

β) η πλέον συμφέρουσα από οικονομική άποψη προ¬ 
σφορά 

2. Το κριτήριο της "χαμηλότερης τιμής" προσιδιάζει 
στην ανάθεση υπηρεσιών που είναι πλήρως διευκρινισμέ¬ 
νες τόσο ως προς τα παραδοτέα από τον ανάδοχο, όσο 
και ως προς τη μεθοδολογία υλοποίησης της ζητούμενης 
παροχής. 

3. Το κριτήριο της "πλέον συμφέρουσας από οικονομι¬ 
κής άποψης προσφοράς" προσιδιάζει στην ανάθεση υπη¬ 
ρεσιών των οποίων η ποιότητα των αντίστοιχων παραδο¬ 
τέων κρίνεται ότι εξαρτάται από την ιδιαίτερη τεχνική, αλ¬ 
λά και οικονομική προσφορά του κάθε διαγωνιζόμενου. 

4. Το ως άνω κριτήριο της "πλέον συμφέρουσας από οι¬ 
κονομικής άποψης προσφοράς" προσιδιάζει και στην 
ανάθεση υπηρεσιών με προκαθορισμένη αξία ή σε εκεί¬ 
νες τις υπηρεσίες για τις οποίες η Εταιρία κρίνει ότι η ποι¬ 
ότητά τους δεν πρέπει να επηρεασθεί από το ύψος της 
αμοιβής τους. Στις δύο αυτές περιπτώσεις αξιολογείται 
μόνο η τεχνική προσφορά του κάθε διαγωνιζόμενου. 


5. Η Εταιρία προκαθορίζει σε κάθε περίπτωση το κριτή¬ 
ριο κατακύρωσης / ανάθεσης των υπηρεσιών στην προ¬ 
κήρυξη του διαγωνισμού, καθώς και στην πρόσκληση για 
υποβολή προσφορών. 

6. Στα ίδια έγγραφα καθορίζονται επίσης τα επί μέρους 
τεχνικά κριτήρια αξιολόγησης των τεχνικών προσφορών, 
κατά το δυνατόν σε φθίνουσα τάξη ανάλογα με τη σημα¬ 
σία που τους προσδίδεται, και δύνανται να προσδιορίζο¬ 
νται οι επί μέρους συντελεστές βαρύτητας για την αξιο¬ 
λόγηση ή βαθμολόγηση των τεχνικών κριτηρίων. 

7. Γιατην αξιολόγηση μίας προσφοράς ως συμφερότε- 
ρης, λαμβάνονται υπόψη, κυρίως τα παρακάτω κριτήρια: 

α) η τιμή, 

β) ο χρόνος παραδόσεως των υπηρεσιών, 
γ) η ποιότητά τους με βάση τις τεχνικές προδιαγραφές 
της προκηρύξεως, 

δ) η τεχνική αξία και η αποδοτικότητά τους με βάση τις 
τεχνικές προδιαγραφές της προκηρύξεως, 
ε) το κόστος εγκαταστάσεως και λειτουργίας, 
στ) η παρεχόμενη εγγύηση καλής λειτουργίας, 
ζ) η εξυπηρέτηση μετά την πώληση και η τεχνική βοή¬ 
θεια εκ μέρους του παρέχοντα υπηρεσίες, 
η) τα λειτουργικά και αισθητικά χαρακτηριστικά των 
υπηρεσιών, 

θ) η σχέση κόστους αποδοτικότητας ή και άλλα στοι¬ 
χεία, ανάλογα με τη φύση των υπηρεσιών ή και των ιδιαί¬ 
τερων αναγκών της αναθέτουσας αρχής, 
ι) οι όροι πληρωμής 

8. Στην προκήρυξη καθορίζεται, τέλος, η σχέση τεχνι¬ 
κής και οικονομικής προσφοράς, έτσι ώστε να εξάγεται 
πάντοτε η πλέον συμφέρουσα από τεχνικής και οικονομι¬ 
κής άποψης προσφορά. 

ΑΡΘΡΟ 20 

ΑΜΟΙΒΗ ΜΕΛΕΤΩΝ - ΥΠΗΡΕΣΙΩΝ 

1. Για κάθε υπηρεσία που πρόκειται να ανατεθεί προσ¬ 
διορίζεται στην σχετική προκήρυξη - ανακοίνωση η μεθο¬ 
δολογία προσδιορισμού του σχετικού προϋπολογισμού. 

Αναφέρεται έτσι ειδικότερα: 

1.1. Εάν ο προϋπολογισμός είναι ενδεικτικός, οπότε η 
Εταιρία δέχεται οικονομικές προσφορές οποιουδήποτε 
ύψους κατά την κρίση του προσφέροντος 

1.2. Εάν ο προϋπολογισμός αποτελεί ανώτατο όριο, 
άνω του οποίου οι οικονομικές προσφορές κρίνονται από 
την Εταιρία ως ασύμφορες 

1.3. Εάν ο προϋπολογισμός αποτελεί συγχρόνως και τη 
συμβατική αξία των υπηρεσιών, οπότε η επιλογή του ανα- 
δόχου βασίζεται αποκλειστικά σε τεχνικά κριτήρια. 

2. Ο προϋπολογισμός και η μεθοδολογία προσδιορι¬ 
σμού του εκτιμάται από την Εταιρία κυρίως με βάση την 
προβλεπόμενη ποιότητα και είδος των υπηρεσιών, τα διά¬ 
φορα έξοδα που τον βαρύνουν, σε συνδυασμό προς τις τι¬ 
μές και την πρακτική της αγοράς για τις διάφορες κατη¬ 
γορίες υπηρεσιών που ζητούνται. 

3. Η συμβατική αξία μίας υπηρεσίας ή και ο τρόπος υπο¬ 
λογισμού της καθορίζονται από την προσφορά του ανα- 
δόχου, με εξαίρεση την περίπτωση της παραγράφου 1.3 
του παρόντος άρθρου, όπου η συμβατική αξία της υπη¬ 
ρεσίας είναι προκαθορισμένη. Με την προσφορά η τιμή 
των προς παροχή υπηρεσιών δίδεται κατά μονάδα, όπως 
καθορίζεται στην προκήρυξη της υπηρεσίας. Στην τιμή 
περιλαμβάνονται όλες οι επιβαρύνσεις, εκτός από τον 

ΦΠΑ, για παράδοση των υπηρεσιών στον τόπο και με τον 
τρόπο που προβλέπεται στην προκήρυξη. 

4. Η προσφερόμενη τιμή δίδεται σε δραχμές ή σε συ¬ 
νάλλαγμα, κατά τα καθοριζόμενα κάθε φορά στην προκή¬ 
ρυξη της υπηρεσίας. Εφόσον από την προκήρυξη προ- 
βλέπεται η δυνατότητα προσφορών σε συνάλλαγμα, τότε 
η προσφερόμενη τιμή εκφράζεται στο νόμισμα που επι¬ 
θυμεί ο Προσφέρων. Η Εταιρία δεν υποχρεούται να προ- 
βεί στην πληρωμή με το νόμισμα της προσφοράς, αλλά με 
το νόμισμα στο οποίο πραγματοποιούνται οι πληρωμές 
από την Τράπεζα της Ελλάδος προς την χώρα καταγωγής 
των υπηρεσιών. 

5. Για την σύγκριση των προσφορών, οι τιμές σε συνάλ¬ 
λαγμα μπορεί να μετατρέπονται σε δραχμές με βάση την 
ισχύουσατιμή ΕΙΧΙΝΘ του Επίσημου Δελτίου Συναλλαγ¬ 
μάτων έναντι της δραχμής κατά την ημερομηνία διενέρ¬ 
γειας του διαγωνισμού. 

6. Αναπροσαρμογή ή αναθεώρηση της συμβατικής 
αξίας μίας υπηρεσίας μπορεί να επιτρέπεται: α) για λό¬ 
γους ανωτέρας βίας, β) σε περίπτωση τμηματικών παρα¬ 
δόσεων και εφόσον η σχετική σύμβαση είναι διάρκειας 
τουλάχιστον ενός έτους και γ) για άλλους τυχόν ειδικούς 
λόγους, κατά τη κρίση της Εταιρίας. Για τις παραπάνω 
υπό στοιχ. β και γ περιπτώσεις η δυνατότητα αυτή πρέπει 
να προβλέπεται στην προκήρυξη και εφαρμόζεται με την 
εκεί προβλεπόμενη μεθοδολογία. Στην περίπτωση που 
προβλέπεται η αναπροσαρμογή της αξίας της υπηρεσίας 
ισχύουν τα ακόλουθα: 

6.1. Σε περίπτωση εκπρόθεσμης παράδοσης, με υπαι¬ 
τιότητα του παρέχοντα υπηρεσίες, ο χρόνος του εκπρο¬ 
θέσμου δεν υπολογίζεται για την αναπροσαρμογή. 

6.2. Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

6.3. Για την πληρωμή του επιπλέον ποσού που προκύ¬ 
πτει μετά την αναπροσαρμογή δεν απαιτείται σύναψη συ¬ 
μπληρωματικής σύμβασης. 

6.4. Όταν από την προκήρυξη προβλέπεται αναπρο¬ 
σαρμογή τιμών, προσφορά με τιμές σταθερές απορρί¬ 
πτεται. 

7. Σε περίπτωση σύναψης συμβάσεων υπηρεσιών με φυ¬ 
σικά ή νομικά πρόσωπα ή ενώσεις προσώπων ή κοινοπρα¬ 
ξίες που εδρεύουν εκτός Ευρωπαϊκής Ένωσης δεν συνι- 
στά απρόοπτη μεταβολή των όρων της εν λόγω σύμβασης, 
ούτε απαλλάσσει τα μέρη από τις συμβατικές τους υπο¬ 
χρεώσεις, ούτε συνιστά ανανέωση της σύμβασης κάθε γε¬ 
γονός που σχετίζεται μετηνΟ.Ν.Ε. στην Ε.Ε. και αφορά: 

α) την εισαγωγή ή τη μετατροπή ή την καθιέρωση στη 
χώρα μας ενιαίου ευρωπαϊκού νομίσματος (ΕΥΡΩ) 

β) την αντικατάσταση οιουδήποτε νομίσματος κράτους- 
μέλους της Ε.Ε., προβλεπομένου από την εν λόγω σύμ¬ 
βαση από το ΕΥΡΩ και την απόσυρση οιουδήποτε νομί¬ 
σματος προβλεπομένου από την εν λόγω σύμβαση, εξαι- 
τίαςτης καθιέρωσης του ΕΥΡΩ 

γ) την εισαγωγή ή την καθιέρωση του ΕΥΡΩ ως νομίμου 
χρήματος σε οποιοδήποτε κράτος-μέλος της Ε.Ε. και 

δ) τον καθορισμό τιμών μετατροπής μεταξύ των νομι¬ 
σμάτων που προβλέπονται από την εν λόγω σύμβαση και 
του ΕΥΡΩ. 

Η παρούσα διάταξη δεν αφορά τις συμβάσεις υπηρε¬ 
σιών των οποίων το τίμημα έχει καθορισθεί να καταβάλ¬ 
λεται σε νόμισμα εκτός Ε.Ε. ή τις συμβάσεις προμηθειών, 
των οποίων το τίμημά τους έχει συμφωνηθεί να καταβάλ¬ 
λεται σε δραχμές και λήγουν προ της 31.12.2001. 


8. Γ ια την εφαρμογή των διατάξεων του παρόντος που 
συσχετίζονται με τα όρια προϋπολογισμού των προς ανά¬ 
θεση υπηρεσιών, η εκτίμηση του προϋπολογισμού ακο¬ 
λουθεί τις κάτωθι ρυθμίσεις: 

8.1 Η επιλογή της μεθόδου εκτίμησης του προϋπολογι¬ 
σμού μιας υπηρεσίας και της αξίας της αντίστοιχης σύμ¬ 
βασης δεν μπορεί να γίνει με την πρόθεση να παρακαμ¬ 
φθούν οι επιπτώσεις από την εφαρμογή των ορίων προϋ¬ 
πολογισμού 

8.2 Όταν η υπηρεσία υποδιαιρείται σε πολλά τμήματα, 
τα οποία ανατίθενται στον ανάδοχο με ξεχωριστή σύμβα¬ 
ση , για την εφαρμογή των ορίων προϋπολογισμού του πα¬ 
ρόντος Κανονισμού υπολογίζεται το άθροισμα της αξίας 
των επί μέρους συμβάσεων 

8.3 Όταν πρόκειται για συμβάσεις υπηρεσιών που δεν 
αναφέρουν συνολική τιμή, ως βάση υπολογισμού για την 
εφαρμογή των ορίων προϋπολογισμού του παρόντος 
λαμβάνεται υπόψη: 

8.3.1 Στην περίπτωση συμβάσεων ορισμένου χρόνου η 
συνολική αξία, συμπεριλαμβανομένου του προϋπολογιζό- 
μενου ποσού για ολόκληρη τη διάρκεια της συμβάσεως. 

8.3.2 Στην περίπτωση συμβάσεων αορίστου χρόνου ή 
στην περίπτωση που η διάρκειά τους δεν μπορεί να ορι- 
σθεί, η μηνιαία αξία πολλαπλασιαζόμενη επί 48. 

8.4.Στην περίπτωση συμβάσεων που επαναλαμβάνο¬ 
νται σε τακτά χρονικά διαστήματα ή συ μβάσεων που πρό¬ 
κειται να ανανεωθούν εντός δεδομένου χρονικού διαστή¬ 
ματος, πρέπει να λαμβάνεται ως βάση είτε η συνολική 
πραγματική αξία ανάλογων διαδοχικών συμβάσεων που 
έχουν συναφθεί κατά τη διάρκεια των προηγούμενων δώ¬ 
δεκα μηνών ή του προηγούμενου οικονομικού έτους, ανα¬ 
προσαρμοζόμενη, εάν είναι δυνατόν, προκειμένου να λη- 
φθούν υπόψη τροποποιήσεις κατά ποσότητα ή κατ’ αξία 
που θα ελάμβαναν ενδεχομένως χώρα κατά τη διάρκεια 
των επόμενων δώδεκα μηνών, είτε η προϋπολογιζόμενη 
αξίατων διαδοχικών συμβάσεων κατάτους δώδεκα μήνες 
που ακολουθούν από την πρώτη παροχή ή κατά τη διάρ¬ 
κεια της συμβάσεως, εφόσον η διάρκεια αυτή υπερβαίνει 
τους δώδεκα μήνες. 

8.5 Εάν μία προγραμματιζόμενη ανάθεση υπηρεσιών 
του αυτού τύπου μπορεί να οδηγήσει σε ταυτόχρονη σύ¬ 
ναψη χωριστών συμβάσεων καθ’ ομάδες, πρέπει να λαμ- 
βάνεται ως βάση η προϋπολογιζόμενη συνολική αξία αυ¬ 
τών των ομάδων. 

8.6. Σε περίπτωση που η προγραμματιζόμενη σύμβαση 
υπηρεσιών προβλέπει ρητά δικαίωμα προαιρέσεως, ως 
βάση για τον υπολογισμό της προϋπολογιζόμενης αξίας 
της συμβάσεως πρέπει να λαμβάνεται το ανώτατο επι¬ 
τρεπόμενο συνολικό ποσό της αγοράς της μισθώσεως, 
της χρηματοδοτικής μισθώσεως, της αγοράς με δόσεις, 
συμπεριλαμβανομένου του δικαιώματος προαιρέσεως. 

8.7. Καμία ανάθεση για μία ορισμένη υπηρεσία δεν επι¬ 
τρέπεται να κατατμηθεί με σκοπό την αποφυγή της εφαρ¬ 
μογής των διατάξεων του παρόντος ή των διατάξεων της 
κοινοτικής Οδηγίας 92/50/ΕΌΚ, όπως ενσωματώθηκε στο 
εθνικό δίκαιο με το ΠΔ 346/1998, και τροποποιήθηκε με 
την Οδηγία 97/52/ΕΚ, όπως η τελευταία ενσωματώθηκε 
στο εθνικό δίκαιο με το ΠΔ 18/2000. 

ΑΡΘΡΟ 21 

ΑΙΤΙΟΛΟΓΗΣΗ ΑΣΥΝΗΘΙΣΤΑ ΧΑΜΗΛΩΝ ΠΡΟΣΦΟΡΩΝ 

1. Εάν η Εταιρία, δια των οργάνων της, θεωρήσει ότι η 

προσφορά ενός διαγωνιζόμενου είναι υπερβολικά χαμη¬ 
λή σε σχέση με το είδος και την ποιότητα των υπό ανάθε¬ 
ση υπηρεσιών, καλεί, πριν απορρίψει την προσφορά, το 
διαγωνιζόμενο να αιτιολογήσει εγγράφως τη σύνθεση 
της προσφοράς του και εξακριβώνει αυτή τη σύνθεση, 
λαμβάνοντας υπόψη τις δοθείσες διευκρινίσεις (επαλή¬ 
θευση προσφορών). 

2. Η Εταιρία μπορεί να λαμβάνει υπόψη τις επεξηγήσεις 
που αφορούν την οικονομία της μεθόδου παροχής υπη¬ 
ρεσίας ή τις επιλεγείσες τεχνικές λύσεις ή τις εξαιρετικά 
ευνοϊκές συνθήκες υπό τις οποίες ο προσφέρων θα πα¬ 
ράσχει την υπηρεσία ή την πρωτοτυπία του σχεδίου που 
προτείνει ο προσφέρων. 

3. Στις περιπτώσεις αναθέσεων υπηρεσιών, η αξία των 
οποίων είναι ίση ή ανώτερη του ποσού που καθορίζεται 
την παρ. 1 του άρθρου 7 της Οδηγίας 92/50/ΕΟΚ, όπως 
αυτή ενσωματώθηκε στο εθνικό δίκαιο με το ΠΔ 346/1998, 
καιαντικαταστάθηκεμετηνπαρ. 1 του άρθρου 1 της Οδη¬ 
γίας 97/52/ΕΚ, όπως αυτή ενσωματώθηκε στο εθνικό δί¬ 
καιο με το ΠΔ 18/2000, και εφόσον τα έγγραφα που συν¬ 
δέονται με τη σχετική σύμβαση προβλέπουν τη σύναψή 
της με τον υποβάλλοντα τη χαμηλότερη προσφορά, η 
αναθέτουσα αρχή οφείλει να γνωστοποιήσει στην Ευρω¬ 
παϊκή Ένωση την απόρριψη των προσφορών, τις οποίες 
θεωρεί υπερβολικά χαμηλές. 

ΑΡΘΡΟ 22 

ΣΥΝΑΨΗ ΣΥΜΒΑΣΗΣ ΜΕ ΤΟΝ ΑΝΑΔΟΧΟ 

Α. ΤΥΠΟΣ-ΕΞΑΙΡΕΣΕΙΣ 

1. Σε κάθε περίπτωση ανάθεσης υπηρεσίας υπογράφε¬ 
ται σχετική σύμβαση μεταξύ της Εταιρίας και του αναδό- 
χου, με την επιφύλαξη της παραγράφου 4 του παρόντος. 

2. Η σύμβαση δεν μπορεί να περιέχει όρους αντίθετους 
προς το περιεχόμενο του τεύχους των τεχνικών προδια¬ 
γραφών του συγκεκριμένου διαγωνισμού. 

3. Τυχόν τροποποίηση της σύμβασης γίνεται πάντοτε 
εγγράφως και κατόπιν συμφωνίας των συμβαλλόμενων 
μερών. 

4. Όταν η αξία της υπηρεσίας είναι κατώτερη των δέκα 
εκατομμυρίων δραχμών είναι δυνατή η ανάθεσή της σε 
συγκεκριμένο παρέχοντα υπηρεσίες μετά από έγγραφη 
εντολή της Εταιρίας, χωρίς να είναι υποχρεωτική η σύνα¬ 
ψη σχετικής συμβάσεως. Με την ανάθεση καθορίζονται η 
συγκεκριμένη υπηρεσία και οι συγκεκριμένες προδιαγρα¬ 
φές ή το αντικείμενο αυτών. 

Β. ΔΙΑΔΙΚΑΣΙΑ - ΝΟΜΙΜΟΠΟΙΗΣΕΙΣ - ΑΝΤΙΚΛΗΤΟΣ 

1. Η απόφαση της Εταιρίας για την ανάθεση κατακύρω- 
σηςτης σύμβασης σε συγκεκριμένο ανάδοχο κοινοποιείται 
εγγράφως στον επιλεγέντα υποψήφιο, ο οποίος και καλεί¬ 
ται από την Εταιρία, εντός της προθεσμίας που προβλέπει 
το σχετικό έγγραφο και η οποία δεν μπορεί να υπερβαίνει 
τις δέκα (10) ημέρες απάτην κοινοποίησή του, ναπροσέλ- 
θει για την υπογραφή της σύμβασης. Η προθεσμία αυτή 
δύναται να παρατείνεται με απόφαση της Εταιρίας. 

2. Για την υπογραφή της σύμβασης απαιτείται πλήρης 
φάκελος νομιμοποιήσεων του αναδόχου και των πληρε- 
ξουσίωντου να υπογράψουν τη σύμβαση. 

3. Ο ανάδοχος υποχρεούται να διορίζει αντίκλητό του 
αποδεκτό από την Εταιρία και να καταθέτει στην Εταιρία 
τη δήλωση αποδοχής διορισμού εκ μέρους του αντικλή¬ 
του. Κάθε κοινοποίηση στον αντίκλητο τεκμαίρεται ότι έγι¬ 
νε στον ανάδοχο. 


Γ. ΕΛΑΧΙΣΤΟ ΠΕΡΙΕΧΟΜΕΝΟ ΣΥΜΒΑΣΗΣ 

Στη σύμβαση ανάθεσης υπηρεσιώνπεριλαμβάνονταιτα 
κατά περίπτωση απαραίτητα στοιχεία, όπως: 

- τα πρόσωπα των συμβαλλομένων και οι εκπρόσωποί 
τους 

- η ιδιαίτερη νομική μορφή που τυχόν απαιτείται να πε- 
ριβληθεί ο ανάδοχος, προκειμένου νατού ανατεθείη σύμ¬ 
βαση 

-το αντικείμενο και τα τεχνικά χαρακτηριστικά της υπη¬ 
ρεσίας (περιγραφή του συμβατικού αντικειμένου) 

- ο τόπος και η διαδικασία παράδοσης και παραλαβής 
της υπηρεσίας 

- οι τυχόν επιμέρους φάσεις ή τμήματα της υπηρεσίας 

- η προθεσμία ή η διάρκεια υλοποίησης του συνόλου της 
υπηρεσίας, καθώς και των επιμέρους φάσεώντης 

- τα παραδοτέα και το χρονοδιάγραμμα παράδοσής 
τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της υπηρεσίας 

- οι λοιπές υποχρεώσεις των συμβαλλομένων 

- οι όροι έκπτωσης του αναδόχου 

- η κατανομή ευθυνών και κινδύνων μεταξύ των συμβαλ¬ 
λομένων 

- ο τρόπος τυχόν ασφάλισης του αναδόχου 

- ο τρόπος παρακολούθησης της εκτέλεσης της υπηρε¬ 
σίας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών 

ΚΕΦΑΛΑΙΟ Γ’ 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΜΕΛΕΤΩΝ ΚΑΙ 
ΥΠΗΡΕΣΙΩΝ 

ΑΡΘΡΟ 23 

ΠΑΡΑΚΟΛΟΥΘΗΣΗ ΤΗΣ ΕΚΤΕΛΕΣΗΣ 

Η παρακολούθηση και η επίβλεψη της υλοποίησης των 
συμβάσεων υπηρεσιών γίνεται από τα αρμόδια όργανα 
της Εταιρίας. Στις αρμοδιότητες αυτές ανήκουν ιδίως: 

α) Η μέριμνα για την εκτέλεση των υποχρεώσεων της 
Εταιρίας που απορρέουν από την εκτέλεση των συμβάσε¬ 
ων. 

β) Ο έλεγχος της προόδου υλοποίησης των υπηρεσιών 
από ποιοτικής, τεχνικής, οικονομικής και χρονικής άποψης. 

γ) Η μέριμνα για την ποιοτική παραλαβή και την πληρω¬ 
μή των υπηρεσιών. 

δ) Ο συντονισμός και η προώθηση των σχέσεων της 
Εταιρίας με άλλους Φορείς που τυχόν επηρεάζουν την 
υλοποίηση των υπηρεσιών. 

ε) Ο έλεγχος της εκπλήρωσης των λοιπών υποχρεώσε¬ 
ων των Αναδοχών, πέραν της υλοποίησης των υπηρεσιών 

στ) Η μέριμνα για την εκκαθάριση των συμβάσεων και 
την επίλυση τυχόν διαφορών. 

2. Τα λοιπά αρμόδια όργανα της Εταιρίας έχουν το δι¬ 
καίωμα: 

α) Να προσκαλούν τον Ανάδοχο σε συσκέψεις κατά τις 
οποίες ο Ανάδοχος παρουσιάζει την πρόοδο υλοποίησης 
των υπηρεσιών, συζητώντας πιθανά προβλήματα που 
ανακύπτουν κατά τη διάρκεια της υλοποίησης των υπη¬ 
ρεσιών. Κατά τις συσκέψεις αυτές δίδονται οδηγίες και 
κατευθύνσεις, καθώς και διευκρινίσεις εκατέρωθεν. 

β) Να απευθύνονται γραπτώς προς τον Ανάδοχο, δίδο¬ 
ντας συγκεκριμένες κατευθύνσεις και οδηγίες. 

γ) Να ζητούν από τον Ανάδοχο γραπτά στοιχεία προό¬ 
δου κατά τη διάρκεια υλοποίησης των υπηρεσιών. 

3. Για κάθε θέμα τροποποίησης ή εφαρμογής των όρων 
ή άλλων στοιχείων της σύμβασης ανάθεσης προμηθειών 
(π.χ. παράταση προθεσμιών παράδοσης, κλπ) αποφασί¬ 
ζουν τα αρμόδια όργανα της Εταιρίας. 

4. Σε ειδικές περιπτώσεις είναι δυνατόν να ασκείται, με 
απόφαση των αρμοδίων οργάνων της Εταιρίας, η επίβλε¬ 
ψη υλοποίησης μιας υπηρεσίας από μέλος του Δ.Σ. ή στέ¬ 
λεχος της Εταιρίας ή εξειδικευμένο ειδικό σύμβουλο / 
εμπειρογνώμονα ή από ομάδα εξειδικευμένων επιστημό¬ 
νων. Στην περίπτωση αυτή, ορίζεται και ο συντονιστής της 
Ομάδας Επίβλεψης της υπηρεσίας. 

5. Ο επιβλέπων την υλοποίηση υπηρεσιών ευθύνεται 
έναντι της Εταιρίας για την λεπτομερή παρακολούθηση, 
έλεγχο και διοίκηση της υλοποίησης της υπηρεσίας κατά 
τα επί μέρους στάδια, φάσεις ή τμήματά της, σύμφωνα με 
το τεύχος τεχνικών προδιαγραφών της και τις διατάξεις 
της αντίστοιχης σύμβασης. Η ευθύνη καλύπτει τόσο την 
ποιοτική εκτέλεση της υπηρεσίας, όσο και την τήρηση 
των επιμέρους συγκεκριμένων συμβατικών υποχρεώσε¬ 
ων που έχει αναλάβει ο ανάδοχος έναντι της Εταιρίας. 

6. Ο επιβλέπων την υλοποίηση της υπηρεσίας υποχρε- 
ούται να ενημερώνει γραπτά τα αρμόδια όργανα της Εται¬ 
ρίας σε τακτά χρονικά διαστήματα για την πρόοδο αυτής, 
και προφορικά όποτε του ζητείται. 

ΑΡΘΡΟ 24 

ΥΠΟΧΡΕΩΣΕΙΣ ΑΝΑΔΟΧΩΝ 

1. Ο ανάδοχος κατά την υπογραφή της σύμβασης με την 
Εταιρία τεκμαίρεται ότι έχει λάβει πλήρη γνώση του συνό¬ 
λου των συνθηκών εκτέλεσης του αντικειμένου της σύμβα¬ 
σης και του τεύχους τεχνικών προδιαγραφών, καθώς και 
των κινδύνων αυτής. Αναλαμβάνει δε την εκτέλεση της 
σύμβασης, θεωρώντας το συμβατικό αντάλλαγμα επαρ¬ 
κές. Τυχόν παράλειψη ενημέρωσής του δεν τον απαλλάσ¬ 
σει των συμβατικών υποχρεώσεων και ευθυνών του. 

2.0 ανάδοχος εκτελείτο έργο σύμφωνα με τις γνωστές 
σε αυτόν συνθήκες. Απρόοπτη μεταβολή συνθηκών συ¬ 
ντρέχει μόνο εφόσον οι συγκεκριμένες συνθήκες που 
έλαβαν χώρα αποτελούν αντικείμενο μη ασφαλιζόμενο 
κατά τις συνθήκες της διεθνούς αγοράς. 

3.0 ανάδοχος ευθύνεται έναντι της Εταιρίας για την κα¬ 
λή και άρτια εκτέλεση της υπηρεσίας, σύμφωνα με τους 
κανόνες της επιστήμης και της τεχνικής, καθώς και τις 
διατάξεις της αντίστοιχης σύμβασης. Η ευθύνη αυτή κα¬ 
λύπτει το χρόνο από την έναρξη υλοποίησης της υπηρε¬ 
σίας μέχρι την οριστική παραλαβή αυτών. Εάν δεν ανα¬ 
γράφεται διαφορετικά στη σύμβαση, οι αξιώσεις της 
Εταιρίας για ελαττώματα ή παραλείψεις των υπηρεσιών 
παραγράφονται μετά από παρέλευση δέκα (10) ετών από 
την οριστική παραλαβή της. 

4. Ο ανάδοχος έχει υποχρέωση να λαμβάνει υπόψη του 
τις παρατηρήσεις του επιβλέποντος την υλοποίηση των 
υπηρεσιών. Κάθε ελάττωμα ή παράλειψη που γνωστοποι¬ 
είται εγγράφως στον ανάδοχο, πρέπει να επανορθώνεται 
από αυτόν μέσα σε εύλογη προθεσμία που καθορίζεται 
από τη σύμβαση ή τάσσεται κατά περίπτωση από τον επι- 
βλέποντατην υπηρεσία. Ο ανάδοχος έχει υποχρέωση να 
επανορθώνει τα ελαττώματα ή παραλείψεις των υπηρε¬ 


σιών, τόσο κατά τη διάρκεια της υλοποίησής τους μέχρι 
την οριστική παραλαβή τους, όσο και μετά την ολοκλή¬ 
ρωση και την οριστική τους παραλαβή από την Εταιρία. 

5. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαττώματα ή τις διαπιστωθείσες 
παραλείψεις των παραδοτέων του ή σε περίπτωση που 
παρέλθει άπρακτη η ταχθείσα προς επανόρθωση προθε¬ 
σμία, η επανόρθωση μπορεί να γίνει με ευθύνη της Εται¬ 
ρίας, οι δε σχετικές δαπάνες βαρύνουν τον ανάδοχο ή 
αφαιρούνται αυτοδίκαια από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου ως έκπτωτου. 

6. Σε περίπτωση που η Εταιρία διαπιστώνει την ανάγκη 
τροποποίησης μίας υπηρεσίας, κατά τη διάρκεια εφαρ¬ 
μογής των αποτελεσμάτων της, μπορεί να ζητεί και τη 
σχετική γνώμη του αναδόχου. Ο ανάδοχος έχει την υπο¬ 
χρέωση να γνωμοδοτεί σε εύλογο χρονικό διάστημα για 
το εάν η τροποποίηση αυτή ενδείκνυται από οικονομική, 
οργανωτική ή τεχνική άποψη. Ο ανάδοχος υποχρεώνεται 
να αποδείξει ότι η αναγκαιότητα τροποποίησης δεν οφεί¬ 
λεται σε δική του παράλειψη ή ελάττωμα, διαφορετικά 
τεκμαίρεται ότι η αναγκαιότητα τροποποίησης συνιστά 
παράβαση συμβατικής υποχρέωσής του. 

7. Μέχρι την οριστική παραλαβή, ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση υπηρεσιών. 

8. Ο ανάδοχος απαλλάσσεται της ευθύνης του μόνο για 
λόγους ανωτέρας βίας. 

ΑΡΘΡΟ 25 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε σύμβαση ανάθεσης υπηρεσιών ορίζεται η συ¬ 
νολική προθεσμία για την ολοκλήρωση της. Είναι δυνατόν 
να ορίζονται και τμηματικές προθεσμίες για την υποβολή 
από τον ανάδοχο συγκεκριμένων παραδοτέων ανά στά¬ 
διο, φάση ή τμήμα της υπηρεσίας. Όλες οι προθεσμίες 
παράδοσης αρχίζουν από την υπογραφή της σύμβασης, 
εκτός εάν ορίζεται διαφορετικά από τη σύμβαση. 

2. Εφόσον το χρονοδιάγραμμα δεν αποτελεί τμήμα της 
προσφοράς του αναδόχου, ο ανάδοχος συντάσσει χρο¬ 
νοδιάγραμμα και το υποβάλει στην Εταιρία εντός δέκα 
(10) ημερών από την υπογραφή της σύμβασης. Το χρονο¬ 
διάγραμμα εγκρίνεται από την Εταιρία. Η Εταιρία δικαι¬ 
ούται να ζητεί διευκρινίσεις, αναμορφώσεις ή συμπληρώ¬ 
σεις. Το εγκεκριμένο χρονοδιάγραμμα τροποποιείται μό¬ 
νο μετά από σύμφωνη γνώμη της Εταιρίας. 

3. Παράταση των συμβατικών προθεσμιών για την πα¬ 
ράδοση του συνόλου ή τμήματος της υπηρεσίας, είναι δυ¬ 
νατόν να δοθεί μετά από σχετικό έγγραφο αίτημα του 
Αναδόχου, στο οποίο επικαλείται και στοιχειοθετεί ο Ανά¬ 
δοχος σοβαρούς λόγους καθυστέρησης, εφόσοντο αίτη¬ 
μα αυτό υποβάλλεται πριν από τη λήξη της συμβατικής 
προθεσμίας. Με τη λήξη του συμβατικού χρόνου παρά¬ 
δοσης, οι υπηρεσίες δεν παραλαμβάνονται από την Εται¬ 
ρία μέχρι την έκδοση της απόφασης σχετικά με την αιτη- 
θείσα παράταση. 

4. Ο Ανάδοχος είναι δυνατόν να κηρυχθεί έκπτωτος σε 
περίπτωση που λήξει ο συμβατικός χρόνος παράδοσης 
των υπηρεσιών και δεν υποβλήθηκε έγκαιρα αίτημα πα¬ 
ράτασής του ή έληξε ο παραταθείς χρόνος, χωρίς να πα- 
ραδώσειτις μελέτες / υπηρεσίες. 

5. Ο συμβατικός χρόνος παράδοσης μπορεί να μετατί- 

θεται. Μετάθεση γίνεται σε περίπτωση σοβαροτάτων λό¬ 
γων που συνιστούν αντικειμενική αδυναμία εμπρόθεσμης 
παράδοσης των υπηρεσιών ή σε περιπτώσεις που συ¬ 
ντρέχουν λόγοι που συνιστούν ανώτερα βία. Στις περι¬ 
πτώσεις μετάθεσης του συμβατικού χρόνου παράδοσης, 
δεν επιβάλλονται κυρώσεις. Ο παρέχων υπηρεσίες, στον 
οποίο κατακυρώθηκε / ανατέθηκε η υπηρεσία, δεν ευθύ- 
νεται σε περίπτωση που η μη εκπλήρωση των συμβατικών 
του υποχρεώσεων οφείλεται σε λόγους ανωτέρας βίας. 
Υποχρεούται όμως να γνωστοποιήσει, χωρίς καθυστέρη¬ 
ση στην Εταιρία, τα περιστατικά που συνιστούν την ανω- 
τέρα βία και να προσκομίσει στην Εταιρία τα απαραίτητα 
αποδεικτικά στοιχεία. 

6. Η Εταιρία είναι δυνατόν να επιβάλλει στον παρέχοντα 
υπηρεσίες, στον οποίο κατακυρώθηκε / ανατέθηκε η υλο¬ 
ποίηση της υπηρεσίας, εκτός των τυχόν προβλεπομένων 
κατά περίπτωση κυρώσεων και χωρίς να θίγεται το δικαί¬ 
ωμά της προς αποζημίωση, πρόστιμο σε περίπτωση 
υπέρβασης του συμβατικού χρόνου για την παράδοση 
των υπηρεσιών, όπως διαμορφώθηκε μετά την τυχόν δο- 
θείσα παράταση, ή σε περίπτωση υπέρβασης της προθε¬ 
σμίας που εδόθη για την αντικατάσταση των αγαθών με¬ 
τά την τυχόν απόρριψή τους κατά τη διαδικασία παραλα¬ 
βής τους. Το πρόστιμο αυτό αποτελεί ποσοστό % επί της 
συμβατικής αξίας των μη παραδοθέντων αγαθών (χωρίς 
ΦΠΑ) και είναι δυνατόν να διαφοροποιείται ανάλογα με το 
χρονικό διάστημα της εκπρόθεσμης παράδοσης. Τα πο¬ 
σοστά του προστίμου και τα αντίστοιχα χρονικά διαστή¬ 
ματα που προσδιορίζουν την τιμή των ποσοστών αυτών 
καθορίζονται στην προκήρυξη και στη σύμβαση, υπό την 
μορφή της ποινικής ρήτρας. 

7. Σε περίπτωση που οι υπηρεσίες που παραδόθηκαν 
εκπρόθεσμα επηρεάζουν την εκτέλεση των υπηρεσιών 
που παραδόθηκαν εμπρόθεσμα, το πρόστιμο υπολογίζε¬ 
ται επί της συνολικής συμβατικής αξίας. 

8. Σε κάθε περίπτωση υπερημερίας, στον οποίο κατα¬ 
κυρώθηκε/ανατέθηκε η υπηρεσία, ο ανάδοχος μπορεί να 
κηρυχθεί έκπτωτος. Στην απόφαση για την έκπτωση μπο¬ 
ρεί να καθορίζεται και το πρόστιμο για το χρονικό διάστη¬ 
μα μέχρι την έκπτωση. 

9. Κατά τον υπολογισμό του χρονικού διαστήματος κα¬ 
θυστέρησης, προκειμένου να προσδιορισθεί το ύψος του 
προβλεπόμενου στο άρθρο αυτό προστίμου και μόνον, 
δεν λαμβάνεται υπόψη ο χρόνος που παρήλθε πέραν του 
ευλόγου, κατά τα διάφορα στάδια των διαδικασιών, για 
τον οποίο δεν ευθύνεται ο ανάδοχος και μετατίθεται αντί¬ 
στοιχα ο χρόνος παράδοσης των υπηρεσιών. 

10. Εφόσον ο ανάδοχος έχει λάβει προκαταβολή, εκτός 
απότοπροβλεπόμενο κατά τα ανωτέρω πρόστιμο, μπορεί 
να καταλογισθεί σε βάρος του και τόκος επί του ποσού 
της προκαταβολής, που υπολογίζεται από την επομένη 
της λήξης του συμβατικού ή μετατεθέντος χρόνου παρά¬ 
δοσης, μέχρι την προσκόμιση της υπηρεσίας, με το 
ισχύον κάθε φορά ανώτατο όριο του ποσοστού του τόκου 
υπερημερίας. 

11. Η είσπραξη του προστίμου και των τόκων επί της 
προκαταβολής γίνεται με παρακράτηση από το ποσό που 
έχει να λάβει ο ανάδοχος ή σε περίπτωση ανεπάρκειας ή 
έλλειψης αυτού, με ισόποση κατάπτωση της εγγύησης 
καλής εκτέλεσης και προκαταβολής αντίστοιχα, εφόσον 
ο ανάδοχος δεν καταθέσει το απαιτούμενο ποσό. 

12. Η επιβολή ποινικών ρητρών δεν αίρει το δικαίωμα 
της Εταιρίας για την κήρυξη του αναδόχου ως έκπτωτου. 


ΑΡΘΡΟ 26 

ΕΚΠΤΩΣΗ ΑΝΑΔΟΧΟΥ 

1. Έκπτωτος μπορεί να κηρυχθεί ο ανάδοχος όταν δεν 
εκπληρώσει τις συμβατικές του υποχρεώσεις και ειδικό¬ 
τερα αυτός, στον οποίο κατακυρώθηκε/ανατέθηκε η υλο¬ 
ποίηση υπηρεσίας σε περίπτωση που λήξει ο συμβατικός 
χρόνος παράδοσης και δεν υποβλήθηκε έγκαιρα αίτημα 
παράτασής του ή έληξε ο παραταθείς χρόνος, χωρίς να 
παραδώσειτις υπηρεσίες. 

2. Ο ανάδοχος, στον οποίο κατακυρώθηκε / ανατέθηκε 
η υλοποίηση υπηρεσίας, δεν κηρύσσεται έκπτωτος, όταν 
δεν εκπλήρωσε τις υποχρεώσεις του με ευθύνη της Εται¬ 
ρίας ή όταν συντρέχουν λόγοι ανωτέρας βίας. 

3. Με την απόφαση κήρυξης αναδόχου, στον οποίο κα¬ 
τακυρώθηκε / ανατέθηκε η υλοποίηση υπηρεσίας, ως εκ¬ 
πτώτου από τη σύμβαση μπορεί να του παρασχεθεί η δυ¬ 
νατότητα παράδοσης αυτών μέσα σε καθορισμένο χρονι¬ 
κό διάστημα, πέραντου οποίου ουδεμία παράδοση ή αντι¬ 
κατάσταση απορριφθέντος αγαθού γίνεται δεκτή. Στην 
περίπτωση αυτή, είναι δυνατόν να επιβάλλεται επιπρό¬ 
σθετο πρόστιμο, ανεξάρτητα εάν ο παρέχων υπηρεσίες 
στον οποίο κατακυρώθηκε / ανατέθηκε η υπηρεσία κάνει 
χρήση ή όχι της δυνατότητας αυτής. 

4. Μετά την έκπτωση του αναδόχου, εκκαθαρίζεται η 
σύμβαση της υπηρεσίας από τα αρμόδια όργανα της 
Εταιρίας και είναι δυνατόν να επιβληθούν, σωρευτικά ή 
διαζευκτικά, οι ακόλουθες κυρώσεις: 

4.1 Κατάπτωση, ολικά ή μερικά, της εγγύησης καλής 
εκτέλεσης της υπηρεσίας υπέρ της Εταιρίας. 

4.2 Υλοποίηση της υπηρεσίας σε βάρος του εκπτώτου 
είτε από τους υπόλοιπους παρέχοντες υπηρεσίες που εί¬ 
χαν λάβει μέρος στο διαγωνισμό ή είχαν κληθεί σε δια¬ 
πραγμάτευση. Κάθε άμεση ή έμμεση ζημία της Εταιρίας ή 
το τυχόν διαφέρον που θα προκύψει καταλογίζεται σε βά¬ 
ρος του έκπτωτου. Ο καταλογισμός αυτός γίνεται ακόμη 
και στην περίπτωση που δεν πραγματοποιείται νέα ανά¬ 
θεση υπηρεσίας, κατά τα παραπάνω οριζόμενα. Στην πε¬ 
ρίπτωση αυτή, ο υπολογισμός του καταλογιζόμενου πο¬ 
σού γίνεται με βάση κάθε στοιχείο κατά την κρίση του αρ¬ 
μοδίου οργάνου της Εταιρίας και με βάση τις αρχές της 
καλής πίστης και των συναλλακτικών ηθών. 

4.3 Είσπραξη εντόκως της τυχόν προκαταβολής που χο¬ 
ρηγήθηκε στον έκπτωτο από τη σύμβαση, είτε από ποσό 
που τυχόν δικαιούται να λάβει, είτε με κατάθεση του πο¬ 
σού από τον ίδιο, είτε με έκπτωση της εγγύησης προκα¬ 
ταβολής. Ο υπολογισμός των τόκων γίνεται από την ημε¬ 
ρομηνία λήψης της προκαταβολής από τον παρέχοντα 
υπηρεσίες μέχρι την ημερομηνία έκδοσης της απόφασης 
κήρυξής του ως εκπτώτου, με το ισχύον κάθε φορά ανώ¬ 
τατο όριο επιτοκίου για τόκο από δικαιοπραξία, από δε 
την ημερομηνία αυτή και μέχρι της επιστροφής της με το 
ισχύον κάθε φορά επιτόκιο του τόκου υπερημερίας. 

ΑΡΘΡΟ 27 

ΕΠΕΚΤΑΣΗ - ΣΥΜΠΛΗΡΩΣΗ - ΤΡΟΠΟΠΟΙΗΣΗ 
ΣΥΜΒΑΣΗΣ 

1. Σε περίπτωση που, κατά τη διάρκεια υλοποίησης της 
υπηρεσίας, δημιουργηθεί η ανάγκη επέκτασης, συμπλή¬ 
ρωσης ή τροποποίησης της αρχικής σύμβασης, ο ανάδο¬ 
χος υποχρεώνεται να προβεί στην πραγματοποίηση του 
συμπληρωματικού αντικειμένου που του ανατίθεται. Ο 

ανάδοχος καλείται να υπογράψει τη συμπληρωματική 
σύμβαση εντός προθεσμίας που καθορίζεται με την κοι¬ 
νοποίηση του περιεχομένου της εν λόγω σύμβασης. 

2. Ο ανάδοχος μπορεί, κατά τη διάρκεια υλοποίησης 
της υπηρεσίας, να γνωστοποιήσει την ανάγκη επέκτασης, 
συμπλήρωσης ή τροποποίησης της αρχικής σύμβασης, 
προτείνοντας την παροχή συμπληρωματικών υπηρεσιών. 

ΑΡΘΡΟ 28 

ΛΥΣΗ ΤΗΣ ΣΥΜΒΑΣΗΣ 

1. Ο ανάδοχος δικαιούται να ζητήσει λύση της σύμβα¬ 
σης, εάν η υλοποίηση της υπηρεσίας καθυστερεί, με υπαι¬ 
τιότητα της Εταιρίας, πάνω από έξι (6) μήνες απάτην υπο¬ 
γραφή της σύμβασης, εκτός αν ορίζεται διαφορετικά στη 
σύμβαση. 

2. Ο ανάδοχος δικαιούται να ζητήσει λύση της σύμβα¬ 
σης, εάν υπάρχει καθυστέρηση κατά την υλοποίηση της 
υπηρεσίας με υπαιτιότητα της Εταιρίας και η καθυστέρη¬ 
ση αυτή υπερβαίνει το ήμισυ της συνολικής συμβατικής 
προθεσμίας υλοποίησης της υπηρεσίας. 

3. Η Εταιρία διατηρεί το δικαίωμα να λύσει μονομερώς 
τη σύμβαση, οποιαδήποτε χρονική στιγμή, αποζημιώνο¬ 
ντας στην περίπτωση αυτή τον ανάδοχο. Σε εξαιρετικές 
περιπτώσεις και εφόσον προβλέπεται ειδικά στη σύμβα¬ 
ση, η Εταιρία διατηρεί το δικαίωμα λύσης της σύμβασης, 
μετά την ολοκλήρωση τμήματος ή φάσης της υπηρεσίας, 
χωρίς αποζημίωση του αναδόχου. 

4. Η αποζημίωση του αναδόχου για τις περιπτώσεις της 
προηγούμενης παραγράφου καθορίζεται ως εξής: εάν η 
λύση της σύμβασης γίνει πριν την έναρξη των εργασιών 
υλοποίησης της υπηρεσίας ή αμέσως μετά το πέρας στα¬ 
δίου, φάσης ή τμήματος αυτής, ο ανάδοχος δικαιούταιτο 
σύνολο της υπολειπόμενης τμηματικής αμοιβής, καθώς 
και το 10% της αμοιβής του για τα επόμενα προβλεπόμε- 
να απάτη σύμβαση στάδια, φάσεις ή τμήματα της υπηρε¬ 
σίας. Πέραν αυτού ουδεμία άλλη αξίωση έχει ο ανάδοχος 
για την τυχόν αποθετική του ζημία ή την ηθική βλάβη αυ¬ 
τού. 

5. Σε περίπτωση ανωτέρας βίας, οι επιπτώσεις της οποί¬ 
ας διαρκούνπάνω από έξι μήνες, η σύμβαση μπορεί ναλυ- 
θεί χωρίς ζημία για τα δύο μέρη. Στην περίπτωση αυτή, ο 
ανάδοχος αποζημιώνεται για την υπηρεσία που έχει εκτε- 
λεσθεί μέχρι του χρόνου της διακοπής και έχει εγκριθεί η 
παραλαβή της από την Εταιρία. 

6. Σε περιπτώσεις υπερημερίας της Εταιρίας ως προς 
την εκπλήρωση των συμβατικών της υποχρεώσεων, γεν- 
νάται υπέρ του αναδόχου δικαίωμα αποζημιώσεως μόνο 
για τη θετική του ζημία και για το χρόνο απάτη σχετική έγ¬ 
γραφη όχληση της Εταιρίας εκ μέρους του αναδόχου. 

ΑΡΘΡΟ 29 

ΑΝΑΣΤΟΛΗ - ΛΗΞΗ ΣΥΜΒΑΣΗΣ 

1. Σε εξαιρετικές περιπτώσεις η Εταιρία διατηρεί το δι¬ 
καίωμα να αναστέλει την εφαρμογή μέρους ή του συνό¬ 
λου της σύμβασης, με έγγραφη γνωστοποίηση στον ανά¬ 
δοχο. Στη γνωστοποίηση αυτή θα προσδιορίζονται οι λό¬ 
γοι που καθιστούν αναγκαία την αναστολή, η ημερομηνία 
έναρξήςτης, καθώς και η πιθανολογούμενη διάρκειάτης. 

2. Από την ημερομηνία έναρξης της αναστολής, ο ανά¬ 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί. 


ΑΡΘΡΟ 30 

ΘΑΝΑΤΟΣ - ΠΤΩΧΕΥΣΗ ΤΟΥ ΑΝΑΔΟΧΟΥ 

1. Σε περίπτωση θανάτου ή πτώχευσης του αναδόχου η 
σύμβαση λύεται αυτοδικαίως. 

2. Σε περίπτωση θανάτου ή πτώχευσης ενός από την 
ομάδα εργασίας του αναδόχου ή ενός από τα μέλη της 
ανάδοχου ένωσης ή κοινοπραξίας, η παροχή της υπηρε¬ 
σίας συνεχίζεται από τους υπόλοιπους μετέχοντες στην 
ομάδα ή την ένωση ή την κοινοπραξία, προκειμένου να 
ολοκληρωθεί η φάση στην οποία βρίσκεται η παροχή, 
εφόσον αυτό είναι αντικειμενικά εφικτό και κρίνεται σκό¬ 
πιμο από την Εταιρία. Μετά την ολοκλήρωση της συγκε¬ 
κριμένης φάσης, η Εταιρία μπορεί είτε να λύσει την σύμ¬ 
βαση, είτε να δεχτεί τη συνέχιση της παροχής της υπηρε¬ 
σίας και για τις άλλες φάσεις με αντικατάσταση του ελ- 
λείποντος προσώπου ή μέλους, εφόσον κρίνει ότι αυτό 
απαιτείται για την καλύτερη εκτέλεσή της. 

ΑΡΘΡΟ 31 

ΤΜΗΜΑΤΙΚΗ ΠΑΡΑΛΑΒΗ 

1. Όταν η προδιαγραφή μιας υπηρεσίας που ανατίθεται 
προβλέπει την υλοποίησή της κατά στάδια, φάσεις ή τμή¬ 
ματα (στο εξής, "φάσεις υλοποίησης") οι φάσεις αυτές πα- 
ραλαμβάνονται από την Εταιρία, σύμφωνα με τις διατά¬ 
ξεις του παρόντος άρθρου. 

2. Η παραλαβή κάθε φάσης μιας υπηρεσίας/ μελέτης γί¬ 
νεται με την παρακάτω διαδικασία: 

2.1. Ο ανάδοχος υποβάλλει το προβλεπόμενο από τη 
σύμβαση παραδοτέο της φάσης. 

2.2. Η Εταιρεία εξετάζει το περιεχόμενο του παραδοτέ¬ 
ου και κοινοποιεί στον ανάδοχο εγγράφως τις παρατηρή¬ 
σεις του εντός χρονικού διαστήματος που καθορίζεται 
από τη σύμβαση. 

2.3. Εάν παρέλθει το προηγούμενο χρονικό διάστημα 
άπρακτο, η Εταιρεία να κοινοποιήσει στον ανάδοχο πα¬ 
ρατηρήσεις επί του παραδοτέου της φάσης, τότε η φάση 
αυτής της υπηρεσίας θεωρείται παραληφθείσα και ο ανά¬ 
δοχος δικαιούται να εισπράξει την αμοιβή που αντιστοιχεί 
στην φάση αυτή, ενώ η Εταιρία υποχρεούται στην έγγρα¬ 
φη παραλαβή της φάσης αυτής της υπηρεσίας. 

2.4. Οι παρατηρήσεις της Εταιρείας επί του παραδοτέου 
της φάσης είναι δυνατόν να περιλαμβάνουν (α) καταγραφή 
ελλείψεων στο περιεχόμενο του παραδοτέου σε σχέση 
προς την αντίστοιχη προδιαγραφή (β) ειδικότερες κατευ¬ 
θύνσεις για την εκτέλεση της επόμενης φάσης της υπηρε¬ 
σίας και (γ) έγγραφη παραλαβή της φάσης που εξετάζεται. 

2.5. Στην περίπτωση (α) της προηγούμενης παραγρά¬ 
φου (2.4), ο ανάδοχος υποχρεούται να επανυποβάλει το 
παραδοτέο της φάσης με συμπληρωμένες τις διαπιστω- 
θείσες ελλείψεις, εντός χρονικού διαστήματος που καθο¬ 
ρίζεται από την Εταιρία. Εάν παρέλθει άπρακτο το χρονι¬ 
κό αυτό διάστημα ή το επανυποβαλλόμενο παραδοτέο 
δεν θεωρηθεί, κατά την κρίση της Εταιρείας, ικανοποιητι¬ 
κό, η Εταιρία δικαιούται, εντός χρονικού διαστήματος εί¬ 
κοσι (20) ημερών, εφόσον δεν ορίζεται διαφορετικά στη 
σύμβαση, να κινήσει τις διαδικασίες περί κηρύξεως του 
αναδόχου ως έκπτωτου. Εάν το προηγούμενο χρονικό 
διάστημα για την κίνηση της διαδικασίας κήρυξης του 
αναδόχου ως εκπτώτου παρέλθει άπρακτο, τότε θεωρεί¬ 
ται ότι το επανυποβαλλόμενο παραδοτέο έχει παραλη- 
φθεί από την Εταιρία και ο ανάδοχος δικαιούται να ει- 

σπράξει την αμοιβή που αντιστοιχεί στην φάση αυτή της 
υπηρεσίας. 

2.6. Στην περίπτωση (β) της προηγούμενης παραγρά¬ 
φου (2.4.) δεν απαιτείται η επανυποβολή του παραδοτέου 
της φάσης και η επόμενη φάση της υπηρεσίας θεωρείται 
ότι ξεκινά από την επόμενη ημέρα της κοινοποίησης προς 
τον ανάδοχο των εγγράφων παρατηρήσεωντης Εταιρίας. 

2.7. Στην περίπτωση (γ) της προηγούμενης παραγρά¬ 
φου (2.4), η τυχόν επόμενη φάση της υπηρεσίας θεωρεί¬ 
ται ότι ξεκινά από την επόμενη ημέρα της έγγραφης πα¬ 
ραλαβής της προηγούμενης φάσης. 

ΑΡΘΡΟ 32 

ΣΥΝΟΛΙΚΗ ΚΑΙ ΟΡΙΣΤΙΚΗ ΠΑΡΑΛΑΒΗ 

1 .Για την παραλαβή της τυχόν τελευταίας φάσης και τη 
συνολική παραλαβή μιας υπηρεσίας ακολουθούνται οι 
παρακάτω διαδικασίες: 

1.1.0 ανάδοχος υποβάλλει στην Εταιρία το παραδοτέο 
της τελευταίας φάσης της υπηρεσίας ή το συνολικό ή το 
μοναδικό παραδοτέο της υπηρεσίας σύμφωνα με την 
αντίστοιχη σύμβαση. 

1.2. Η Εταιρεία εξετάζει το περιεχόμενο του παραδοτέ¬ 
ου και κοινοποιεί στον ανάδοχο εγγράφωςτις παρατηρή¬ 
σεις του εντός χρονικού διαστήματος που καθορίζεται 
απάτη σύμβαση. 

1.3. Εάν παρέλθει το προηγούμενο χρονικό διάστημα 
χωρίς η Εταιρεία να κοινοποιήσει στον ανάδοχο τις παρα¬ 
τηρήσεις του, τότε η φάση αυτής της υπηρεσίας και το 
σύνολο της υπηρεσίας θεωρούνται παραληφθέντα και ο 
ανάδοχος δικαιούται να εισπράξει την αμοιβή που αντι¬ 
στοιχεί στη φάση αυτή. 

1.4. Οι παρατηρήσεις της Εταιρείας επί του παραδοτέ¬ 
ου της φάσης ή του συνόλου της υπηρεσίας είναι δυνατόν 
να περιλαμβάνουν (α) καταγραφή ελλείψεων στο περιε¬ 
χόμενο του παραδοτέου σε σχέση προς την αντίστοιχη 
προδιαγραφή και (β) έγγραφη παραλαβή της φάσης και 
του συνόλου της υπηρεσίας. 

1.5. Στην περίπτωση (α) της προηγούμενης παραγρά¬ 
φου, ο ανάδοχος υποχρεούται να επανυποβάλλει το πα¬ 
ραδοτέο με συμπληρωμένες τις διαπιστωθείσες ελλεί¬ 
ψεις εντός χρονικού διαστήματος που καθορίζεται από 
την Εταιρία. Εάν παρέλθει άπρακτο το χρονικό διάστημα 
ή το επανυποβαλλόμενο παραδοτέο δεν θεωρηθεί, κατά 
την κρίση της Εταιρείας, ικανοποιητικό, η Εταιρία δικαι¬ 
ούται, εντός χρονικού διαστήματος είκοσι (20) ημερών, 
εφόσον δεν ορίζεται διαφορετικά στη σύμβαση, να κινή¬ 
σει τις διαδικασίες περί κηρύξεως του αναδόχου ως εκ¬ 
πτώτου. Εάντο προηγούμενο χρονικό διάστημα παρέλθει 
άπρακτο, τότε θεωρείται ότι το επανυποβαλλόμενο πα¬ 
ραδοτέο και το σύνολο της υπηρεσίας έχει παραληφθεί 
από την Εταιρία και ο ανάδοχος δικαιούται να εισπράξει 
την υπόλοιπη αμοιβή του. 

1.6. Σε κάθε περίπτωση η παραλαβή της τελευταίας φά¬ 
σης μιας υπηρεσίας και του συνόλου αυτής γίνεται με έγ¬ 
γραφο της Εταιρείας, το οποίο αποτελεί προϋπόθεση για 
την είσπραξη από τον ανάδοχο του υπολοίπου της αμοι¬ 
βής του. 

2. Τα παραδοτέα των επί μέρους φάσεων και του συνό¬ 
λου της υπηρεσίας υποβάλλονται σε αριθμό αντιγράφων 
που καθορίζονται στην αντίστοιχη σύμβαση και συγχρό¬ 
νως σε ηλεκτρονικά μέσα (δισκέτες ή 0ϋ), εάν και όποτε 
αυτό είναι δυνατό. 


3. Σε ειδικές περιπτώσεις υπηρεσιών και εφόσον υπάρ¬ 
χει αντίστοιχη συμβατική ρύθμιση, είναι δυνατόν να απο¬ 
συνδέεται ο χρόνος της συνολικής από το χρόνο της ορι¬ 
στικής παραλαβής της υπηρεσίας. Στις περιπτώσεις αυ¬ 
τές είναι δυνατόν να προηγείται η συνολική παραλαβή της 
υπηρεσίας και μετά από παρέλευση του οριζομένου από 
τη σύμβαση χρονικού διαστήματος να ακολουθήσει η ορι¬ 
στική παραλαβή. 

ΚΕΦΑΛΑΙΟ Δ’ 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 33 

ΕΓΚΡΙΣΕΙΣ 

Απόφαση που λήφθηκε ή πράξη που διενεργήθηκε από 
αναρμόδιο όργανο της Εταιρίας στο πλαίσιο διαδικασίας 
ανάθεσης δεν πάσχει ελάττωμα, εφ’ όσον εγκριθεί από το 
αρμόδιο όργανο της Εταιρίας, του άρθρου 239 του Αστι¬ 
κού Κώδικα εφαρμοζομένου και εν προκειμένω αναλό- 
γως. 

ΑΡΘΡΟ 34 

ΕΦΑΡΜΟΣΤΕΟ ΔΙΚΑΙΟ 

1. Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό, εφαρμόζονται συμπληρω¬ 
ματικούς, εφόσον προσιδιάζουν και δεν είναι αντίθετες 
προς το περιεχόμενο της διακηρύξεως , οι διατάξεις των 
Ν. 2362/1995, 716/1977, για τις αναθέσεις μελετών, κα¬ 
θώς και του ΠΔ 394/1996, όπως έχουν τροποποιηθεί και 
εκάστοτε ισχύουν, καθώς και κάθε άλλη συναφής διάτα¬ 
ξη της ελληνικής νομοθεσίας περί ανάθεσης μελετών. 

2. Για τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 17 του Π.Δ. 346/1998, όπως εκάστο¬ 
τε ισχύει. 

3. Ζητήματα που δεν ρυθμίζονται ρητά από τις διατάξεις 
του παρόντος, σχετικά με τις προμήθειες αγαθών, η αξία 
των οποίων είναι ίση ή ανώτερη του ποσού που καθορίζε¬ 
ται με στην παρ. 1 του άρθρου 7 της Οδηγίας 92/50/ΕΟΚ, 
και ενσωματώθηκε στην εσωτερική έννομητάξη με το ΠΔ. 
346/1998, όπως αυτή αντικαταστάθηκε με την παρ. 1 του 
άρθρου 1 της Οδηγίας 97/52/ΕΚ, και ενσωματώθηκε με το 
ΠΔ 18/2000. 

ΑΡΘΡΟ 35 
ΕΠΙΛΥΣΗ ΔΙΑΦΟΡΩΝ 

1. Όλες οι διαφορές που προκύπτουν από την ερμηνεία, 
εκτέλεση και λύση της σχετικής σύμβασης μεταξύ Εται¬ 
ρίας και αναδόχου, καθώς και από κάθε άλλη πράξη ορ¬ 
γάνου της Εταιρίας ή συμβαλλόμενου με την Εταιρία και 
πάντοτε σε σχέση με συγκεκριμένη σύμβαση προμήθειας 
αγαθών μπορούν να επιλύονται διαιτητικώς από το Πολυ¬ 
μελές Πρωτοδικείο Αθηνών (Τμήμα Εμπορικό), όπως αυ¬ 
τό συγκροτείται νομίμως την ημερομηνία που θα ορισθεί 
αρμοδίως ως δικάσιμος, εφόσον αυτό προβλέπεται στη 
προκήρυξη και στην αντίστοιχη σύμβαση ανάθεσης. Σε 
αντίθετη περίπτωση, αρμόδια ορίζονται τα δικαστήρια 
Αθηνών. 

2. Η διαιτητική απόφαση εκδίδεται εντός του συντομο- 
τέρου δυνατού χρονικού διαστήματος. 

3. Εφ’ όσον δεν ορίζεται άλλως, ουσιαστικό εφαρμο- 

στέο δίκαιο της διαιτησίας είναι το ελληνικό δίκαιο, των 
διατάξεων του παρόντος εφαρμοζόμενων πάντως σε κά¬ 
θε περίπτωση. 

4. Η διαιτησία διέπεται από την αρχή της επιείκειας και 
της αποτελεσματικής ρύθμισης του αντικειμένου της δια¬ 
φοράς, ενόψει της έγκαιρης και ορθής υλοποίησης των 
συμβάσεων της Εταιρίας και της ιδιαιτερότητας των σκο¬ 
πών της, ιδίως της προβολής της Ελληνικής πολιτιστικής 
κληρονομιάς καθώς καιτης οργάνωσης και προβολής της 
Πολιτιστικής Ολυμπιάδας ενόψει και των Ολυμπιακών 
Αγώνων του 2004. Οι διαιτητές οφείλουν να διεξάγουν την 
όλη διαδικασία με τη μέγιστη δυνατή επιμέλεια και ταχύ¬ 
τητα. 

5. Η διαιτητική απόφαση είναι οριστική, αμετάκλητη, 
άμεσα εκτελεστή και δεν υπόκειται σε οποιοδήποτε τακτι¬ 
κό ή έκτακτο ένδικο μέσο. Είναι δε δεσμευτική για άλατα 
μέρη, τα οποία ρητά αναλαμβάνουν στη μεταξύ τους σύμ¬ 
βαση την υποχρέωση άμεσης συμμόρφωσής τους προς 
αυτήν. 

6. Η προσφυγή σε διαιτησία δεν αναστέλλει σε καμία πε¬ 
ρίπτωση την εκτέλεση των εργασιών της σύμβασης. Τα 
μέρη οφείλουν να εκπληρώνουν το σύνολο των συμβατι¬ 
κών τους υποχρεώσεων, ανεξάρτητα απάτην εξέλιξη της 
διαιτησίας και μέχρι την έκδοση της διαιτητικής απόφα¬ 
σης. 

ΑΡΘΡΟ 36 

ΕΜΠΙΣΤΕΥΤΙΚΟΤΗΤΑ - ΑΠΟΡΡΗΤΟ 

1. Η Εταιρία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στη διάθεσή της από προ- 
σφέροντες, ιδίως εάν αφορούν τεχνικά στοιχεία ή πληρο¬ 
φορίες και τεχνογνωσία ή δικαιώματα πνευματικής ιδιο¬ 
κτησίας, εφόσον αυτά φέρουν την ένδειξη "Εμπιστευτικά 
Έγγραφο". 

2. Η παράβαση της αρχής της εμπιστευτικότητας πρέ¬ 
πει να προκύπτει μόνον από έγγραφο της Εταιρίας, εκδο- 
θέν από τα καθ’ ύλην αρμόδια όργανα της Εταιρίας. 

3. Σε καμία περίπτωση η εμπιστευτικότητα δεν δεσμεύ¬ 
ει την Εταιρία προς τις αρχές του Ελληνικού Κράτους και 
τις αρχές της Ευρωπαϊκής Ένωσης, καθώς και για την 
άσκηση εποπτείας από τον Υπουργό Πολιτισμού. 

4. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, από 
τους νομικούς τους παραστάτες, καθώς και από τους δι¬ 
καστές / διαιτητές. 

ΑΡΘΡΟ 37 
ΓΛΩΣΣΑ 

1. Ο παρών Κανονισμός συντάσσεται στην ελληνική 
γλώσσα και δύναται να μεταφράζεται στα αγγλικά ή γαλ¬ 
λικά με ευθύνη της Εταιρίας. Σε περίπτωση ασυμφωνίας 
μεταξύ του ελληνικού κειμένου καιτης μετάφρασης, υπε¬ 
ρισχύει το ελληνικό κείμενο. 

2. Ανάλογα ισχύουν και για το σύνολο των εγγράφων 
της Εταιρίας, της αλληλογραφίας της με τους τρίτους 
(υποψήφιους, προσφέροντες, αναδόχους, κάθε είδους 
συμβαλλόμενους). Τα έγγραφα της Εταιρείας μπορούν 
όμως να συντάσσονται και μόνον στη γλώσσα εκείνη, που 
είναι η πλέον πρόσφορη εν όψει του αντικειμένου ή των 
παραληπτών. Η Εταιρία δύναται πάντως να επιτρέψει εγ- 


γράφως στους υποψηφίους, προσφέροντες, αναδόχους 
ή αντισυμβαλλομένουςτης να συντάσσουντα προς αυτήν 
έγγραφά τους και να επικοινωνούν μαζί της και στην αγ¬ 
γλική ή γαλλική γλώσσα. Τεκμαίρεται ότι η σχετική άδεια 
της Εταιρείας έχει παρασχεθεί, εφ’ όσον η Εταιρεία έχει η 
ίδια απευθυνθεί στους ανωτέρω στην αγγλική ή γαλλική. 

ΑΡΘΡΟ 38 

ΠΑΡΟΧΗ ΠΛΗΡΟΦΟΡΙΩΝ - ΑΛΛΗΛΟΓΡΑΦΙΑ 

1. Η Εταιρία παρέχει στους διαγωνιζόμενους, κατόπιν 
σχετικής αιτήσεώς τους, κάθε απαραίτητη πληροφορία ή 
διευκρίνιση για τη διεξαγωγή διαγωνισμού. 

2. Ουδεμία άλλη πληροφορία σε σχέση με διαγωνισμό 
δύναται να δοθεί σε ενδιαφερομένους απάτην Εταιρία, τα 
όργανα αυτής ή τους λοιπούς διαγωνιζόμενους. 

3. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης, κλπ, προς την Εται¬ 
ρία διατυπώνεται εγγράφως, στην ελληνική γλώσσα. Η 
Εταιρία δύναται πάντως να επιτρέψει εγγράφως στους 
υποψηφίους, προσφέροντες, αναδόχους ή αντισυμβαλ¬ 
λομένους της να συντάσσουν τα προς αυτήν έγγραφά 
τους και να επικοινωνούν μαζί της και στην αγγλική ή γαλ¬ 
λική γλώσσα. Τεκμαίρεται ότι η σχετική άδεια της Εται¬ 
ρείας έχει παρασχεθεί, εφ’ όσον η Εταιρεία έχει η ίδια 
απευθυνθεί στους ανωτέρω στην αγγλική ή γαλλική. 


ΠΑΡΑΡΤΗΜΑ I 

ΟΡΙΣΜΟΣ ΤΕΧΝΙΚΩΝ ΠΡΟΔΙΑΓΡΑΦΩΝ 

Για τους σκοπούς του παρόντος Κανονισμού νοούνται: 

1. τεχνικές προδιαγραφές: όλες οι τεχνικές απαιτήσεις 
που περιέχονται ιδίως στις συγγραφές υποχρεώσεων και 
καθορίζουν τα απαιτούμενα χαρακτηριστικά μιας εργα¬ 
σίας, ενός υλικού, ενός προϊόντος ή μιας προμήθειας ει¬ 
δών και οι οποίες επιτρέπουν το αντικειμενικό προσδιορι¬ 
σμό μιας εργασίας, ενός υλικού, ενός προϊόντος ή μιας 
προμήθειας ειδών, έτσι ώστε να ανταποκρίνονται στη χρή¬ 
ση για την οποία προορίζονται από την ασφάλεια, τις δια¬ 
στάσεις, καθώς και τις απαιτήσεις που ισχύουν για το υλι¬ 
κό, το προϊόν ή την προμήθεια ειδών όσον αφορά το σύ¬ 
στημα εξασφάλισης της ποιότητας, την ορολογία, τα σύμ¬ 
βολα, τις δοκιμές και μεθόδους δοκιμών, τη συσκευασία, 
τη σήμανση και τις ετικέτες. Περιλαμβάνουν επίσης τους 
κανόνες σχεδιασμού και υπολογισμού του έργου, τους 
όρους δοκιμής, ελέγχου και παραλαβής των έργων, καθώς 
και τις κατασκευαστικές τεχνικές ή μεθόδους και κάθε άλ¬ 
λο όρο τεχνικού χαρακτήρα που η αναθέτουσα αρχή είναι 
σε θέση να καθορίσει, μέσω γενικών ή ειδικών κανονιστι- 
κώνδιατάξεων, σχετικάμεταολοκληρωθένταέργα, καθώς 
και με τα υλικά ή τα στοιχεία που αποτελούν τα έργα αυτά 

2. Πρότυπα: οιτεχνικές προδιαγραφές που έχουν εγκρι- 
θεί από κάποιον αναγνωρισμένο οργανισμό κανονιστικών 
αρμοδιοτήτων, με σκοπό την επαναλαμβανόμενη ή συνε¬ 
χή εφαρμογή, η τήρηση όμως της οποίας καταρχήν δεν εί¬ 
ναι υποχρεωτική 

3. Ευρωπαϊκά πρότυπα: τα πρότυπα που έχουν εγκριθεί 
από την ευρωπαϊκή επιτροπή τυποποίησης (ΟΕΝ) ή από 
την ευρωπαϊκή επιτροπή ηλεκτροτεχνικής τυποποίησης 
(ΟΕΝΕΕΕΟ) ως <ευρωπάίκά πρότυπα (ΕΝ)> ή ως <κεί- 
μενα εναρμόνισης (Ηϋ), σύμφωνα με τους κοινούς κανό¬ 
νες των οργανισμών αυτών. 

4. Ευρωπαϊκή τεχνική έγκριση: η ευνοϊκή τεχνική εκτί- 

μηση της καταλληλότητας ενός προϊόντος για χρήση, με 
γνώμονα την ικανοποίηση των βασικών απαιτήσεων για 
τις κατασκευές και με βάση τα εγγενή χαρακτηριστικά του 
προϊόντος και τους τιθέμενους όρους εφαρμογής και 
χρήσης του. Η ευρωπαϊκή έγκριση χορηγείται από τον ορ¬ 
γανισμό που είναι αναγνωρισμένος για το σκοπό αυτό 
από το εκάστοτε κράτος μέλος 

5. Κοινές τεχνικές προδιαγραφές: οι τεχνικές προδια¬ 
γραφές που έχουν εκπονηθεί σύμφωνα με διαδικασία 
αναγνωρισμένη από τα κράτη μέλη της ΕΕ, και έχουν δη- 
μοσιευθεί στην επίσημη Εφημερίδα των Ευρωπαϊκών Κοι¬ 
νοτήτων 

6. Ουσιώδεις απαιτήσεις: οι απαιτήσεις σχετικά με την 
ασφάλεια, την υγεία και ορισμένους άλλους τομείς γενι¬ 
κού συμφέροντος, στις οποίες πρέπει να ανταποκρίνο- 
νται τα έργα 


ΠΑΡΑΡΤΗΜΑ II 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΤΙΣ ΣΥΜΒΑΣΕΙΣ ΥΠΗΡΕΣΙΩΝ 

Α. ΠΡΟΚΑΤΑΡΚΤΙΚΗ ΑΝΑΚΟΙΝΩΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής και, εάν διαφέρουν, της υπηρεσίας 
από την οποία μπορούν να ληφθούν πρόσθετα πληροφο¬ 
ριακά στοιχεία 

2. Σύνολο των συμβάσεων που πρόκειται να ανατεθούν 
για καθεμία από τις κατηγορίες υπηρεσιών του παραρτή¬ 
ματος ΙΑ του άρθρου 38 του ΠΔ 346/1998, με το οποίο εν¬ 
σωματώθηκε στο εθνικό δίκαιο η Οδηγία 92/50/ΕΟΚ. 

3. Προβλεπόμενη ημερομηνία έναρξηςτων διαδικασιών 
ανάθεσης κατά κατηγορία 

4. Λοιπά πληροφοριακά στοιχεία 

5. Ημερομηνία αποστολής της ανακοίνωσης 

6. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

7. Μνεία κατά πόσον η σύμβαση καλύπτεται από τη συμ¬ 
φωνία 

Β. ΑΝΟΙΚΤΗ ΔΙΑΔΙΚΑΣΙΑ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής 

2. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα, μνεία οποιωνδήποτε δικαιω¬ 
μάτων προαιρέσεως για περαιτέρω ανάθεση υπηρεσιών 
και, εάν είναι γνωστό, προσωρινό χρονοδιάγραμμα κατά 
το οποίο μπορούν να ασκηθούν τα εν λόγω δικαιώματα. 
Επίσης, σε περίπτωση επαναλαμβανομένων ή ανανεώσι¬ 
μων συμβάσεων εντός δεδομένης περιόδου, προσωρινό 
χρονοδιάγραμμα, εάν είναι γνωστό, των επόμενων προ¬ 
κηρύξεων διαγωνισμού για τις μελετώμενες υπηρεσίες 

3. Τόπος παροχής 

4. α) Διευκρίνιση του αν η ανάθεση της παροχής των 
υπηρεσιών επιφυλάσσεται, με νομοθετικές, κανονιστικές 
ή διοικητικές διατάξεις, σε μία συγκεκριμένη επαγγελμα¬ 
τική τάξη 

β) Αναφορά αυτών των νομοθετικών, κανονιστικών ή δι¬ 
οικητικών διατάξεων 

γ) Διευκρίνιση του αν τα νομικά πρόσωπα θα πρέπει να 


δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών 

5. Διευκρίνιση του αν οι υποψήφιοι για την προσφορά 
της υπηρεσίας μπορούν να υποβάλουν προσφορά για μέ¬ 
ρος των ζητούμενων υπηρεσιών 

6. Απαγόρευση εναλλακτικών προσφορών 

7. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής υπηρεσιών 

8. α) Ονομασία και διεύθυνση της υπηρεσίας από την 
οποία διατίθενται τα έγγραφα στοιχεία του διαγωνισμού 

β) Ενδεχομένως, προθεσμία υποβολής των σχετικών αι¬ 
τήσεων 

γ) Ενδεχομένως, αναφορά του ύψους και του τρόπου 
καταβολής του ποσού που απαιτείται ως αντίτιμο των εν 
λόγω εγγράφων στοιχείων 

9. α) Η ημερομηνία λήξης της προθεσμίας για την πα¬ 
ραλαβή των προσφορών. 

β) Διεύθυνση στην οποία πρέπει να διαβιβασθούν 

γ) Γλώσσα ή γλώσσες στις οποίες πρέπει να συντα¬ 
χθούν 

10. α) Πρόσωπα που επιτρέπεται να παραστούν στην 
αποσφράγιση των προσφορών 

β) Ημερομηνία, ώρα και τόπος της αποσφράγισης 

11. Ενδεχομένως, απαιτούμενες εγγυήσεις 

12. Βασικοί τρόποι χρηματοδότησης και πληρωμών ή / 
και αναφορά των σχετικών διατάξεων 

13. Ενδεχομένως, νομική μορφή την οποία θα πρέπει να 
περιβληθεί μια κοινοπραξία που θα παράσχει τις υπηρε¬ 
σίες, εφόσον της ανατεθεί η σύμβαση 

14. Πληροφοριακά στοιχεία σχετικά με την κατάσταση 
του κάθε υποψηφίου προς παροχή υπηρεσίας, καθώς και 
στοιχεία και διατυπώσεις που είναι απαραίτητες για την 
αξιολόγηση των όρων οικονομικού και τεχνικού χαρακτή¬ 
ρα που πρέπει να πληρούν κατ’ ελάχιστον οι υποψήφιοι 

15. Περίοδος κατά την οποία ο κάθε υποψήφιος δε¬ 
σμεύεται από την προσφορά του 

16. Κριτήρια βάσει των οποίων θα γίνει η ανάθεση της 
σύμβασης και, κατά το δυνατόν, αξιολόγησή τους. Τα κρι¬ 
τήρια, πέρα από εκείνο της χαμηλότερης προσφοράς, 
αναφέρονται εφόσον δεν περιέχονται στα συ μβατικά τεύ- 
ΧΠ 

17. Λοιπά πληροφοριακά στοιχεία 

18. Ημερομηνία (-ες) δημοσίευσης της προκαταρκτικής 
ενημερωτικής ανακοίνωσης στην Επίσημη Εφημερίδα 
των Ευρωπαϊκών Κοινοτήτων ή μνεία της μη δημοσίευσής 
της 

19. Ημερομηνία αποστολής της προκήρυξης 

20. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

21. Μνεία κατά πόσον η σύμβαση καλύπτεται από τη 
συμφωνία 

Γ. ΚΛΕΙΣΤΗ ΔΙΑΔΙΚΑΣΙΑ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής 

2. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα, μνεία οποιωνδήποτε δικαιω¬ 
μάτων προαιρέσεως για περαιτέρω ανάθεση υπηρεσιών 
και, εάν είναι γνωστό, προσωρινό χρονοδιάγραμμα κατά 

το οποίο μπορούν να ασκηθούν τα εν λόγω δικαιώματα. 
Επίσης, σε περίπτωση επαναλαμβανομένων ή ανανεώσι¬ 
μων συμβάσεων εντός δεδομένης περιόδου, προσωρινό 
χρονοδιάγραμμα, εάν είναι γνωστό, των επόμενων προ¬ 
κηρύξεων διαγωνισμού για τις μελετώμενες υπηρεσίες 

3. Τόπος παροχής 

4. α) Διευκρίνιση του αν η ανάθεση της παροχής των 
υπηρεσιών επιφυλάσσεται, με νομοθετικές, κανονιστικές 
ή διοικητικές διατάξεις, σε μία συγκεκριμένη επαγγελμα¬ 
τική τάξη 

β) Αναφορά αυτών των νομοθετικών, κανονιστικών ή δι¬ 
οικητικών διατάξεων 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών 

5. Διευκρίνιση του αν οι υποψήφιοι για παροχή υπηρε¬ 
σιών μπορούν να υποβάλουν προσφορά για μέρος των ζη¬ 
τούμενων υπηρεσιών 

6. Αριθμόςή όρια του αριθμού των υποψηφίωνπου πρό¬ 
κειται να προσκληθούν να υποβάλουν προσφορά 

7. Ενδεχομένως, απαγόρευση των εναλλακτικών προ¬ 
σφορών 

8. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών 

9. Ενδεχομένως, νομική μορφή την οποία θα πρέπει να 
περιβληθεί μια κοινοπραξία των προσφερόντων τις υπη¬ 
ρεσίες, εφόσον τους ανατεθεί η σύμβαση 

10. α) Ενδεχομένως, αιτιολόγηση της χρήσης της ταχεί¬ 
ας διαδικασίας 

β) Ημερομηνία λήξης της προθεσμίας παραλαβής των 
αιτήσεων συμμετοχής 

γ) Διεύθυνση στην οποία πρέπει να διαβιβασθούν 

δ) Γλώσσα ή γλώσσες στις οποίες πρέπει να συντα¬ 
χθούν 

11. Ημερομηνία λήξης της προθεσμίας αποστολής των 
προσκλήσεων για υποβολή προσφοράς 

12. Ενδεχομένως, απαιτούμενες εγγυήσεις 

13. Πληροφοριακά στοιχεία σχετικά με την κατάσταση 
του κάθε προσφέροντος, καθώς και στοιχεία και διατυ¬ 
πώσεις που είναι απαραίτητες για την αξιολόγηση των 
όρων οικονομικού και τεχνικού χαρακτήρα που πρέπει να 
πληρούν κατ’ ελάχιστον οι προσφέροντες 

14. Κριτήρια βάσει των οποίων θα γίνει η ανάθεση της 
σύμβασης και, κατά το δυνατόν, αξιολόγησή τους, εφό¬ 
σον αυτά δεν αναφέρονται στην πρόσκληση υποβολής 
των προσφορών 

15. Λοιπά πληροφοριακά στοιχεία 

16. Ημερομηνία (-ες) δημοσίευσης της προκαταρκτικής 
ενημερωτικής ανακοίνωσης στην Επίσημη Εφημερίδα των 
Ευρωπαϊκών Κοινοτήτων ή μνεία της μη δημοσίευσής της 

17. Ημερομηνία αποστολής της προκήρυξης 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

19. Μνεία κατά πόσον η σύμβαση καλύπτεται από τη 
συμφωνία 

Δ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής 


2. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα, μνεία οποιωνδήποτε δικαιω¬ 
μάτων προαιρέσεως για περαιτέρω ανάθεση υπηρεσιών 
και, εάν είναι γνωστό, προσωρινό χρονοδιάγραμμα κατά 
το οποίο μπορούν να ασκηθούν τα εν λόγω δικαιώματα. 
Επίσης, σε περίπτωση επαναλαμβανόμενων ή ανανεώσι¬ 
μων συμβάσεων εντός δεδομένης περιόδου, προσωρινό 
χρονοδιάγραμμα, εάν είναι γνωστό, των επόμενων προ¬ 
κηρύξεων διαγωνισμού για τις μελετώμενες υπηρεσίες 

3. Τόπος παροχής 

4. α) Διευκρίνιση του αν η ανάθεση της παροχής των 
υπηρεσιών επιφυλάσσεται, με νομοθετικές, κανονιστικές 
ή διοικητικές διατάξεις, σε μία συγκεκριμένη επαγγελμα¬ 
τική τάξη 

β) Αναφορά αυτών των νομοθετικών, κανονιστικών ή δι¬ 
οικητικών διατάξεων 

γ) Διευκρίνιση του αν τα νομικά πρόσωπα θα πρέπει να 
δηλώσουν τα ονόματα και τα επαγγελματικά προσόντα 
των στελεχών που θα είναι υπεύθυνα για την παροχή των 
υπηρεσιών 

5. Διευκρίνιση του αν οι υποψήφιοι μπορούν να υποβά¬ 
λουν προσφορά για μέρος των ζητούμενων υπηρεσιών 

6. Αριθμός ή όρια του αριθμού των υποψηφίων που πρό¬ 
κειται να προσκληθούν να υποβάλουν προσφορά. 

7. Ενδεχομένως, απαγόρευση των εναλλακτικών προ¬ 
σφορών 

8. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών 

9. Ενδεχομένως, νομική μορφή την οποία θα πρέπει να 
περιβληθεί μια κοινοπραξία των προσφερόντων τις υπη¬ 
ρεσίες, εφόσον τους ανατεθεί η σύμβαση 

10. α) Ενδεχομένως, αιτιολόγηση της χρήσης της ταχεί¬ 
ας διαδικασίας 

β) Ημερομηνία λήξης της προθεσμίας παραλαβής των 
αιτήσεων συμμετοχής 

γ) Διεύθυνση στην οποία πρέπει να διαβιβασθούν 

δ) Γλώσσα ή γλώσσες στις οποίες πρέπει να συντα¬ 
χθούν 

11. Ενδεχομένως, απαιτούμενες εγγυήσεις 

12. Πληροφοριακά στοιχεία σχετικά με την κατάσταση 
του κάθε παρέχοντος υπηρεσίες, καθώς και στοιχεία και 
διατυπώσεις που είναι απαραίτητες για την αξιολόγηση 
των όρων οικονομικού και τεχνικού χαρακτήρα που πρέ¬ 
πει να πληρούν κατ’ ελάχιστον οι προσφέροντες 

13. Ενδεχομένως, επωνυμία και διεύθυνση των προ¬ 
σφερόντων που έχουν ήδη επιλεγεί από την αναθέτουσα 

αρχή 

14. Λοιπά πληροφοριακά στοιχεία 

15. Ημερομηνία αποστολής της προκήρυξης 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων 

17. Ημερομηνία (-ες) των προηγούμενων δημοσιεύσε¬ 
ων στην Επίσημη Εφημερίδα των Ευρωπαϊκών Κοινοτή¬ 
των 

18. Μνεία κατά πόσον η σύμβαση καλύπτεται από τη 
συμφωνία 

Ε. ΑΝΑΚΟΙΝΩΣΗ ΑΝΑΘΕΣΗΣ ΣΥΜΒΑΣΕΩΝ 

1. Επωνυμία και διεύθυνση της αναθέτουσας αρχής 

2. Επιλέγεις τρόπος ανάθεσης στην περίπτωση της δια¬ 
δικασίας με διαπραγμάτευση χωρίς να προηγηθεί δήμο- 

σίευση προκήρυξης διαγωνισμού, αιτιολόγηση της επιλο¬ 
γής αυτής 

3. Κατηγορία και περιγραφή των υπηρεσιών. Αριθμός 
αναφοράς ΚΤΠ. Ποσότητα των παρεχόμενων υπηρεσιών 

4. Ημερομηνία ανάθεσης της σύμβασης 

5. Κριτήρια ανάθεσης της σύμβασης 

6. Αριθμός των παραληφθεισών προσφορών 

7. Επωνυμία και διεύθυνση του παρέχοντος (ή των πα- 
ρεχόντων) την υπηρεσία 

8. Τιμή ή κλίμακα τιμών (ελάχιστη / μεγίστη) 

9. Αξία της (των) προσφοράς (-ών) που έγινε (-αν) δεκτή 
(-ές) ή η υψηλότερη και χαμηλότερη προσφορά που λή- 
φθηκαν υπόψη κατά την ανάθεση της σύμβασης 

10. Ενδεχομένως, αξία και ποσοστό του τμήματος της 
σύμβασης που ενδέχεται να δοθούν ως υπεργολαβία σε 
τρίτους 

11. Λοιπά πληροφοριακά στοιχεία 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων 

13. Ημερομηνία αποστολής της παρούσας ανακοίνω¬ 
σης 

14. Ημερομηνία παραλαβής της παρούσας ανακοίνω¬ 
σης από την Υπηρεσία των Επισήμων Εκδόσεων των Ευ¬ 
ρωπαϊκών Κοινοτήτων 

15. Στην περίπτωση συμβάσεων για υπηρεσίες απαριθ- 
μούμενες στο παράρτημα ΙΒ της Οδηγίας 92/50/ΕΟΚ, συ¬ 
γκατάθεση της αναθέτουσας αρχής για τη δημοσίευση 
της προκήρυξης 


ΠΑΡΑΡΤΗΜΑ III 

Α. ΠΡΟΚΗΡΥΞΕΙΣ ΔΙΑΓΩΝΙΣΜΩΝ ΜΕΛΕΤΩΝ 

1. Επωνυμία ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής και της υπηρεσίας από την αποία 
διατίθενται τα έγγραφα στοιχεία του διαγωνισμού. 

2. Περιγραφή του αντικειμένου της μελέτης. 

3. Τύπος της διαδικασίας του διαγωνισμού : ανοικτή ή 
κλειστή. 

4. Στην περίπτωση της ανοικτής διαδικασίας: ημερομη¬ 
νία λήξης της υποβολής των μελετών. 

5. Στην περίπτωση της κλειστής διαδικασίας : 

α) επιτρεπόμενος αριθμός συμμετεχόντων 

β) ενδεχομένως, επωνυμία των ήδη επιλεγμένων συμ¬ 
μετεχόντων 


γ) κριτήρια επιλογής των συμμετεχόντων 

δ) ημερομηνία λήξης της παραλαβής των αιτήσεων 
συμμετοχή. 

6. Ενδεχομένως διευκρίνιση του αν η συμμετοχή επιφυ¬ 
λάσσεται μόνο σε μια συγκεκριμένη επαγγελματική τάξη. 

7. Κριτήρια αξιολόγησης των μελετών. 

8. Ενδεχομένως, ονόματα των επιλεγέντων μελών της 
κριτικής επιτροπής. 

9. Διευκρίνιση του αν η απόφαση της κριτικής επιτρο¬ 
πής είναι δεσμευτική για την αναθέτουσα αρχή. 

10. Ενδεχομένως, αριθμός και ύψος των προς απονομή 
βραβείων. 

11. Ενδεχομένως, λεπτομερή στοιχεία των πληρωμών 
προς όλους τους συμμετέχοντες. 

12. Διευκρίνιση του άν οι βραβευόμενοι έχουν δικαιώ¬ 
ματα στην ανάθεση τυχόν συμπληρωματικών συμβάσε¬ 
ων. 

13. Λοιπά πληροφοριακά στοιχεία. 

14. Ημερομηνία αποστολής της προκήρυξης. 

15. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Β. ΑΠΟΤΕΛΕΣΜΑΤΑ ΔΙΑΓΩΝΙΣΜΩΝ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής. 

2. Περιγραφή του αντικειμένου της μελέτης. 

3. Συνολικός αριθμός συμμετασχόντων. 

4. Αριθμός αλλοδαπών συμμετασχόντων. 

5. Νικητής ή νικητές του διαγωνισμού. 

6. Ενδεχομένως, απονεμηθέντα βραβεία. 

7. Λοιπά πληροφοριακά στοιχεία. 

8. Αναφορά των στοιχείωντης αντίστοιχης προκήρυξης 
του διαγωνισμού μελετών. 

9. Ημερομηνία αποστολής της παρούσας προκήρυξης. 

10. Ημερομηνία παραλαβής της παρούσας προκήρυ¬ 
ξης από την Υπηρεσία Επισήμων Εκδόσεων των Ευρω¬ 
παϊκών Κοινοτήτων. 

ΑΡΘΡΟ 39 

ΙΣΧΥΣ ΤΟΥ ΚΑΝΟΝΙΣΜΟΥ 

Η ισχύς του παρόντος αρχίζει από τις 15 Μαίου 2001 . 

Αθήνα, 5 Ιουλίου 2001 
Το Δ.Σ. της Εταιρίας 

ΚΑΝΟΝΙΣΜΟΣ ΓΙΑ ΤΗΝ ΠΡΟΜΗΘΕΙΑ, ΠΑΡΑΔΟΣΗ 

ΚΑΙ ΠΑΡΑΛΑΒΗ ΑΓΑΘΩΝ, ΥΛΙΚΩΝ ΚΑΙ ΠΡΟΪΟΝΤΩΝ 
ΚΑΙ ΓΙΑ ΤΗ ΣΥΝΑΨΗ ΚΑΙ ΕΚΤΕΛΕΣΗ 
ΤΩΝ ΣΧΕΤΙΚΩΝ ΣΥΜΒΑΣΕΩΝ 

της Εταιρίας 

"Ανώνυμη Εταιρία Προβολής της Ελληνικής Πολιτιστι¬ 
κής Κληρονομιάς Α.Ε." 

Το Δ.Σ. της Εταιρίας 

Έχοντας υπόψη: 

1. Τις διατάξεις: 

α) της παρ. 1 περ. ιε του άρθρου 6 του Ν. 2819/2000 
"Ίδρυση Εταιρείας Όλυμπιακό Χωριό 2004 Α.Ε., προστα¬ 
σία Ολυμπιακών Συμβόλων και Σημάτων και άλλες διατά¬ 
ξεις" (ΦΕΚ Α' 84), με τον οποίο καταργήθηκε η παρ. 2 και 
προστέθηκε νέα παρ. 2Α στο άρθρο 6 του Ν. 2557/1997 
"Θεσμοί, μέτρα και δράσεις πολιτιστικής ανάπτυξης" 
(ΦΕΚΑ’ 271), όπως ισχύει. 

β) της κοινοτικής οδηγίας 93/36/ΕΟΚ του Συμβουλίου 
της 14/6/1993, όπως τροποποιήθηκε με τη κοινοτική Οδη¬ 
γία 97/52/ΕΚ του Συμβουλίου της 13/10/1997 

γ) του ΠΔ 370/1995, περί προσαρμογής της ελληνικής 
νομοθεσίας για τις δημόσιες συμβάσεις προμηθειών 
προς τις διατάξεις της οδηγίας 93/36/ΕΟΚ του Συμβουλί¬ 
ου της 14/6/1993, όπως τροποποιήθηκε με το ΠΔ 
105/2000, περί προσαρμογής της ελληνικής νομοθεσίας 
περί προμηθειών του δημοσίου τομέα προς το κοινοτικό 
δίκαιο, και ειδικότερα προς τις διατάξεις του άρθρου 2 
της Οδηγίας 97/52/ΕΟΚτου Συμβουλίου της 13/10/1197 

δ) της με αριθμ. 3576 ΚΥΑ Πολιτισμού και Οικονομικών 
"Έγκριση του Καταστατικού της Ανώνυμης Εταιρίας Προ¬ 
βολής της Ελληνικής Πολιτιστικής Κληρονομιάς Α.Ε." 
(ΦΕΚ 1386 Β’/10.11.2000) 

ε) του άρθρου 29ατου Ν. 1558/85, όπως προστέθηκε με 
το άρθρο 27 του Ν. 2081/1992 και τροποποιήθηκε με το 
άρθρο 1 παρ. 2ατου Ν. 2469/1997. 

2. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού για το τρέχον και τα επόμενα οικονομικά έτη. 

3. Την πρόταση του Διευθύνοντος Συμβούλου της Εται¬ 
ρίας, αποφασίζουμε: 

ΑΡΘΡΟ ΜΟΝΟ 

Εγκρίνεται ο Κανονισμός "Για την Προμήθεια, Παράδο¬ 
ση και Παραλαβή Αγαθών, Υλικών και Προϊόντων και για 
τη Σύναψη και Εκτέλεση των Σχετικών Συμβάσεων" της 
Εταιρίας "Ανώνυμη Εταιρία Προβολής της Ελληνικής Πο¬ 
λιτιστικής Κληρονομιάς Α.Ε." το περιεχόμενο του οποίου 
έχει ως ακολούθως: 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

ΑΡΘΡΟ 1 

ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ ΤΟΥ 
ΚΑΝΟΝΙΣΜΟΥ 

1. Αντικείμενο του παρόντος Κανονισμού αποτελεί ο κα¬ 
θορισμός: 

Α) της διαδικασίας, των όρων και προϋποθέσεων για την 
προμήθεια, και παραλαβή από την εταιρεία "Ανώνυμη Εται¬ 
ρία Προβολής της Ελληνικής Πολιτιστικής Κληρονομιάς 
Α.Ε." των κάθε φύσεως αγαθών, υλικών και προϊόντων που 


αυτή προμηθεύεται από φυσικά ή νομικά πρόσωπα, κατά 
τις διατάξεις του παρόντος, για τις ανάγκες ανάδειξης και 
προβολής της πολιτιστικής κληρονομιάς και του πολιτιστι¬ 
κού δυναμικού της χώρας, της οργάνωσης και προβολής 
της Πολιτιστικής Ολυμπιάδας, στο πλαίσιο της σχετικής 
πολιτικής που καθορίζεται από το Υπουργείο Πολιτισμού, 
καθώς και για τις ανάγκες λειτουργίας της, Β) του νομικού 
καθεστώτος σύναψης και εκτέλεσης των σχετικών συμβά- 
σεωνπου συνάπτειη Εταιρία προς εκπλήρωση του σκοπού 
της και σύμφωνα με τον ιδρυτικό της νόμο. 

2. Τα προμηθευόμενα αγαθά ή προϊόντα ή υλικά είναι 
δυνατόν να εξασφαλίζονται με την αγορά, την αγορά με 
δόσεις, τη μίσθωση, τη χρηματοδοτική μίσθωση, με ή χω¬ 
ρίς δικαίωμα αγοράς. Η παράδοση των προηγουμένων 
αγαθών ή προϊόντων ή υλικών μπορεί επιπροσθέτως να 
περιλαμβάνει εργασίες τοποθέτησης και εγκατάστασης, 
η δε σχετική σύμβαση προμήθειας μπορεί να περιλαμβά¬ 
νει και θέματα τεχνικής υποστήριξης ή συντήρησης των 
αγαθών, προϊόντων ή υλικών. 

3. Οι διατάξεις του παρόντος εκδίδονται κατ’ εξαίρεση 
από κάθε κείμενη διάταξη της εσωτερικής νομοθεσίας, 
πλην εκείνων που εφαρμόζονται συμπληρωματικώς. Οι 
διατάξεις του παρόντος είναι σύμφωνες με τις διατάξεις 
της κοινοτικής οδηγίας 93/36/ΕΟΚ, όπως ενσωματώθηκε 
στην εθνική έννομη τάξη με το Π.Δ. 370/1995 και τροπο¬ 
ποιήθηκε με τις διατάξεις της κοινοτικής Οδηγίας 
97/52/ΕΚ, όπως ενσωματώθηκε στην εθνική έννομη τάξη 
με το ΠΔ 105/2000, γιατις περιπτώσεις που εμπίπτουν στο 
πεδίο εφαρμογής της, καθώς και με τις γενικές αρχές του 
κοινοτικού δικαίου, και ιδίως τις αρχές της μη νόθευσης 
του ελεύθερου ανταγωνισμού, της διαφάνειας και της πα¬ 
ροχής ίσων ευκαιριών σε όλους τους ενδιαφερομένους. 

4. Οι διαδικασίες προμήθειας, καθώς και εκείνες σύνα¬ 
ψης και εκτέλεσης των σχετικών συμβάσεων που συνά¬ 
πτει η Εταιρία προς εκπλήρωση του σκοπού της, διέπο- 
νται συμπληρωματικώς από τις διατάξεις του αντίστοιχου 
Κανονισμού Μελετών και Υπηρεσιών. 

5. Όταν η υπό σύναψη σύμβαση προμήθειας έχει ταυ¬ 
τόχρονα ως αντικείμενο και την ανάθεση μελέτης ή υπη¬ 
ρεσίας, εφαρμόζεται ο παρών Κανονισμός, εφόσον η 
προϋπολογιζόμενη αξία της προμήθειας υπερβαίνει την 
προϋπολογιζόμενη αξία της ανάθεσης μελέτης ή υπηρε¬ 
σίας που περιλαμβάνονται στη σύμβαση. 

6. Στονπαρόντα Κανονισμό υπάγεται το σύνολοτων ορ¬ 
γάνων της Εταιρίας, των εργαζομένων και συμβαλλομέ- 
νων με αυτήν, καθώς και το σύνολο των εμπλεκομένων με 
τις σχετικές συμβάσεις προσώπων και φορέων καθώς και 
των γραφείων, παραρτημάτων ή υποκαταστημάτων που 
ιδρύονται από την Εταιρία. 

7. Η "Ανώνυμη Εταιρία Προβολής της Ελληνικής Πολιτι¬ 
στικής Κληρονομιάς Α.Ε." θα αναφέρεται στο εξής ως 
"Εταιρία". 

8. Τα κάθε φύσεως αγαθά, προϊόντα ή υλικά που περι¬ 
λαμβάνονται στο αντικείμενο του παρόντος Κανονισμού 
θα αναφέρονται στο εξής με το γενικό όρο "αγαθά". 

ΑΡΘΡΟ 2 

ΕΦΑΡΜΟΣΤΕΕΣ ΑΡΧΕΣ 

Ο παρών Κανονισμός διέπεται ιδίως από τις ακόλουθες 
γενικές αρχές: 

Α. Αρχή της πολιτισμικής διαχρονικότητας και της αι¬ 
σθητικής 

Η Εταιρία, στο πλαίσιο εκπλήρωσης του σκοπού της, 
διασφαλίζει ότι τα υπό προμήθεια αγαθά ευνοούν την πο¬ 
λιτιστική έκφραση, εξαίροντας την ποιότητα και την καλ¬ 
λιτεχνική ευαισθητοποίηση, αποτελούν έκφραση της πο¬ 
λιτισμικής διαχρονικότητας στην κοιτίδα του Πολιτισμού. 

Β. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξεις του παρόντος που αφορούντη σύναψη των 
συμβάσεων της Εταιρίας διέπονται απάτην αρχή της δια¬ 
φάνειας καιτης εγγύησης του ελεύθερου ανταγωνισμού. 
Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Η Εταιρία καιτα όργανα αυτής δεν επι¬ 
τρέπεται να προβαίνουν σε κανενός είδους διακρίσεις 
αναφορικά με τις σχετικές προμήθειες. Η αξιολόγησητων 
προσφορών γίνεται με όρους ισότιμους, κατάτρόπο ώστε 
να διασφαλίζεται η επιλογή της άριστης προσφοράς για 
την εκπλήρωση του σκοπού της Εταιρίας. 

Γ. Αρχή της αποτελεσματικότητας και της τεχνολογικής 
προόδου 

1. Η σύναψη και εκτέλεση των συμβάσεων της Εταιρίας 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού της Εταιρίας. Η Εταιρία και οι συμβαλλόμενοι με 
αυτή αναγνωρίζουν, σε πνεύμα καλής πίστης, την ιδιαίτε¬ 
ρη σημασία της προβολής της πολιτιστικής κληρονομιάς 
καθώς και της οργάνωσης της Πολιτιστικής Ολυμπιάδας 
ενόψει και των Ολυμπιακών Αγώνων του 2004 και ανα¬ 
λαμβάνουν την υποχρέωση να ενεργούν προς αυτόν τον 
σκοπό. Οι υπαγόμενοι στον παρόντα Κανονισμό αναγνω¬ 
ρίζουν την αρχή αυτή και δεσμεύονται να μην ασκούν κα¬ 
ταχρηστικά τα δικαιώματά τους, κατά τρόπο που παρε¬ 
μποδίζει την εκτέλεση των συμβάσεων. 

2. Η Εταιρία λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας καιτη διασφάλιση της 
επιστημονικής και τεχνολογικής προόδου. 

Δ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεων της Εταιρίας 
είναι σύμφωνες με το καθεστώς της προστασίας του φυ¬ 
σικού, πολιτιστικού και ανθρωπογενούς περιβάλλοντος, 
Ειδικότερα, είναι σύμφωνες με τη προστασία της πολιτι¬ 
στικής κληρονομιάς, ήτοι με τη προβολή, διατήρηση και 
αξιοποίησή της καθώς επίσης και με τη κατοχύρωση της 
πιστότητας και αυθεντικότητάς της, στα πλαίσια της Πο¬ 
λιτιστικής Ολυμπιάδας, κατ’ εφαρμογήν της ελληνικής 
νομοθεσίας. 

2. Η Εταιρία με τον παρόντα αναλαμβάνει την υποχρέω¬ 
ση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους πολιτιστικών αγαθών από τους διαγωνι- 
ζομένους αποτελεί στοιχείο του συνόλου των νομικών ή 
μη ενεργειών της Εταιρίας. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

Η Εταιρία και οι συμβαλλόμενοι με αυτήν υποχρεούνται 
να τηρούν και να εφαρμόζουν τις προαναφερόμενες αρ¬ 
χές- 


ΑΡΘΡΟ 3 
ΟΡΙΣΜΟΙ 

Στον παρόντα Κανονισμό οι κατωτέρω αναφερόμενοι 
όροι έχουν την έννοια που προβλέπεται στο παρόν άρ¬ 
θρο: 

Διαγωνισμός/Κατακύρωση 

Ανάθεση: οι διαδικασίες που κατατείνουν στην προμή¬ 
θεια από τρίτους συγκεκριμένων αγαθών και στη σύναψη 
σχετικής σύμβασης, σύμφωνα με τις διατάξεις του παρό¬ 
ντος Κανονισμού 

Παρέχων αγαθά: κάθε φυσικό ή νομικό πρόσωπο, δη¬ 
μοσίου ή ιδιωτικού τομέα ή Ένωση φυσικών προσώπων, 
συνεταιρισμός ή κοινοπραξία που παρέχει συγκεκριμέ¬ 
νου αντικειμένου αγαθά. 

Προσφέρων: ο παρέχων αγαθά που υποβάλλει προ¬ 
σφορά για τη σύναψη σχετικής σύμβασης, δυνάμει δια¬ 
τάξεων του παρόντος Κανονισμού 

Προσφορά: το σύνολο των εγγράφων που υποβάλει ο 
προσφέρων στην Εταιρία ενόψει της ανάθεσης σε αυτόν 
συγκεκριμένης προμήθειας, σύμφωνα με τους όρους του 
παρόντος Κανονισμού 

Υποψήφιος: ο παρέχων αγαθά που υποβάλλει εκδήλω¬ 
ση ενδιαφέροντος για να συμμετάσχει στη διαδικασία 
ανάθεσης συγκεκριμένης προμήθειας. 

Ανάδοχος: ο επιλεγείς από την Εταιρία υποψήφιος για 
να αναλάβει την προμήθεια αγαθών, σύμφωνα με τις δια¬ 
τάξεις του παρόντος Κανονισμού 

Ανοικτή διαδικασία: η διαδικασία διαγωνισμού στο πλαί¬ 
σιο της οποίας μπορούν να συμμετάσχουν όσοι παρέχο- 
ντες αγαθά ενδιαφέρονται, με κλειστές προσφορές 

Κλειστή διαδικασία: η διαδικασία διαγωνισμού, στο 
πλαίσιο της οποίας μπορούν να υποβάλουν προσφορά 
μόνο όσοι παρέχοντες αγαθά έχουν προσκληθεί προς 
τούτο από την Εταιρία και οι προσφορές τους είναι κλει¬ 
στές 

Διαδικασία με διαπραγμάτευση: η διαδικασία, στο πλαί¬ 
σιο της οποίας η Εταιρία προσκαλεί (με ή χωρίς δημοσί¬ 
ευση) τους παρέχοντες αγαθά της επιλογής της, προβαί¬ 
νει σε διαβουλεύσεις με αυτούς και διαπραγματεύεται 
τους όρους της σύμβασης ή της παραγγελίας με έναν ή 
περισσότερους από αυτούς 

Συνοπτική Διαδικασία: η διαδικασία διαγωνισμού, στο 
πλαίσιο του οποίου υποβάλλουν προσφορές όσοι παρέ¬ 
χοντες αγαθά έχουν προσκληθεί προς τούτο από την 
Εταιρία και οι προσφορές αυτές είναι κλειστές. 

Άμεση Διαδικασία: η διαδικασία κατά την οποία η Εται¬ 
ρία επιλέγει άμεσα τον παρέχοντα αγαθά 

Περιληπτική προκήρυξη/Ανακοίνωση: η δημόσια έγ¬ 
γραφη γνωστοποίηση των κύριων χαρακτηριστικών του 
διαγωνισμού ή της ανάθεσης για την προμήθεια συγκε¬ 
κριμένων αγαθών. 

Προκαταρκτική Ανακοίνωση: έγγραφη γνωστοποίηση 
των αγαθών που προτίθεται η εταιρία να προμηθευτεί και 
η οποία δημοσιεύεται στην Επίσημη Εφημερίδα της Ευ¬ 
ρωπαϊκής Ένωσης 

Προκήρυξη: το σύνολο των εντύπων που περιλαμβά¬ 
νουν τις λεπτομερείς προδιαγραφές προκήρυξης του 
διαγωνισμού για την προμήθεια συγκεκριμένου/ων αγα- 
θού/ών, ορίζοντας τους όρους και τις προϋποθέσεις συμ¬ 
μετοχής σε αυτόν 

Τεύχη Τεχνικών προδιαγραφών: το σύνολο των δεσμευ- 

τικών εγγράφων της Εταιρίας, στα οποία αναφέρονται τα 
χαρακτηριστικά και οι απαιτήσεις των υπό προμήθεια 
αγαθών. 

Πρόσκληση Εκδήλωσης Ενδιαφέροντος: η πρόσκληση 
υποβολής υποψηφιότητας για την προμήθεια συγκεκρι¬ 
μένων αγαθών 

Πρόσκληση Υποβολής Προσφοράς: η πρόσκληση για 
υποβολή προσφοράς για τη προμήθεια συγκεκριμένων 
αγαθών 

Αγαθά: Ταπρομηθευόμεναγιατηνεκπλήρωσητου σκο¬ 
πού της Εταιρείας προϊόντα ή υλικά. 

Σύμβαση προμήθειας αγαθών: κάθε σύμβαση εξ επα¬ 
χθούς αιτίας που συνάπτεται εγγράφως μεταξύ ενός πα- 
ρέχοντος αγαθά και της Εταιρίας για την εκπλήρωση του 
σκοπού της Εταιρίας και η οποία καθορίζειτο αντικείμενο, 
τις προδιαγραφές και τους όρους της προμήθειας. Ως 
σύμβαση προμήθειας αγαθών υπό την έννοια του παρό¬ 
ντος νοείται ιδίως η αγορά, η αγορά με δόσεις, η μίσθω¬ 
ση, η χρηματοδοτική μίσθωση, με ή χωρίς δικαίωμα αγο¬ 
ράς, καθώς και κάθε σύμβαση εξ’ επαχθούς αιτίας, με την 
οποία διασφαλίζεται η εργασία τοποθέτησης, εγκατά¬ 
στασης, τεχνικής υποστήριξης και συντήρησης των προ- 
μηθευόμενων αγαθών. 

ΑΡΘΡΟ 4 
ΕΠΙΤΡΟΠΕΣ 

1. Γιατις ανάγκες εφαρμογής των διατάξεων του παρό¬ 
ντος μπορεί να συστήνονται οι ακόλουθες Επιτροπές: 

Α. Επιτροπή Διενέργειας Διαγωνισμού 

1.1. Η Επιτροπή Διενέργειας Διαγωνισμού συγκροτείται 
με απόφαση του αρμοδίου οργάνου της Εταιρίας και απο- 
τελείται από τρία (3) τουλάχιστον τακτικά μέλη. Με από¬ 
φαση του αυτού οργάνου δύνανται να ορίζονται και ανα¬ 
πληρωματικά μέλη της Επιτροπής. Τα μέλη της Επιτρο¬ 
πής, τακτικά και αναπληρωματικά, προέρχονται είτε από 
το Διοικητικό Συμβούλιο, είτε από την υπηρεσιακή ιεραρ¬ 
χία της Εταιρείας ή εκτός αυτής ή τρίτους. 

1.2. Η Επιτροπή Διενέργειας Διαγωνισμού (ΕΔΔ) είναι 
υπεύθυνη για την παραλαβή από την Εταιρία των προ¬ 
σφορών σε συγκεκριμένο διαγωνισμό, την αποσφράγιση 
των φακέλων των προσφορών και των υποφακέλων των 
δικαιολογητικών και των τεχνικών και οικονομικών προ¬ 
σφορών και αποφασίζει για όλα τα ενδιάμεσα στάδια της 
διαδικασίας και το αποτέλεσμα του διαγωνισμού. 

1.3. Με απόφαση του αρμοδίου οργάνου της Εταιρίας 
ορίζεται η αποζημίωση των μελών της ανωτέρω Επιτρο¬ 
πής. 

Β. Επιτροπή Παραλαβής Προμηθευόμενων Αγαθών 

1.1. Η Επιτροπή Παραλαβής Προμηθευόμενων Αγαθών 
(ΕΠΠΑ) είναι αρμόδια για την ποιοτική και ποσοτική πα¬ 
ραλαβή των αγαθών που αφορά η προμήθεια. 

1.2. Η ΕΠΠΑ συγκροτείται με απόφαση του αρμοδίου 
οργάνου της Εταιρίας και αποτελείται από τρία (3) τουλά- 
χιστοντακτικά μέλη. Με απόφαση του αυτού οργάνου δύ- 
νανται να ορίζονται και αναπληρωματικά μέλη της Επι¬ 
τροπής. Μέλη της Επιτροπής, τακτικά και αναπληρωματι¬ 
κά, μπορεί να είναι μέλη του Διοικητικού Συμβουλίου, Δι¬ 
ευθυντές ή Προϊστάμενοι Τμημάτων ή υπάλληλοι ή συ¬ 
νεργάτες της Εταιρείας. Την Επιτροπή δύνανται να συν¬ 
δράμουν εμπειρογνώμονες, αντίστοιχης ειδικότητας με 
το αντικείμενο των υπό προμήθεια αγαθών. 

1.3. Με απόφαση του αρμοδίου οργάνου της Εταιρίας 


ορίζεται η αποζημίωση των μελών της ανωτέρω Επιτρο¬ 
πής. 

2. Οι ανωτέρω Επιτροπές συστήνονται σε κάθε περί¬ 
πτωση που η αξία των υπό προμήθεια αγαθών είναι ίση ή 
ανώτερη του ποσού που καθορίζεται με την παρ. 1 του άρ¬ 
θρου 5 της Οδηγίας 93/36/ΕΟΚ, όπως ενσωματώθηκε 
στην εθνική έννομη τάξη με το ΠΔ 370/1995, όπως αυτή 
αντικαταστάθηκε μετηνπαρ. 1 του άρθρου 2της Οδηγίας 
97/52/ΕΚ όπως ενσωματώθηκε στην εθνική έννομη τάξη 
με το ΠΔ 105/2000. 

3. Οι ανωτέρω Επιτροπές μπορούν να συσταθούν και 
στην περίπτωση που η αξία των υπό προμήθεια αγαθών εί¬ 
ναι κατώτερη του προαναφερθέντος ποσού, καθώς και 
στην περίπτωση που κρίνεται ότι το αντικείμενο των αγα¬ 
θών αυτών είναι εξειδικευμένου χαρακτήρα, ιδίως τεχνι¬ 
κού. 

ΚΕΦΑΛΑΙΟ Β’ 

ΔΙΑΔΙΚΑΣΙΕΣ ΠΡΟΜΗΘΕΙΑΣ ΑΓΑΘΩΝ 
ΑΡΘΡΟ 5 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Για κάθε προμήθεια, η αξία της οποίας είναι ίση ή ανώ¬ 
τερη του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση με το άρθρο 2 
της Οδηγίας 97/52/ΕΚ απαιτείται η σύνταξη τεύχους τε¬ 
χνικών προδιαγραφών. Οι τεχνικές αυτές προδιαγραφές 
αποτελούν τη βάση των υποχρεώσεων του αναδόχου και 
περιλαμβάνουν τα αναγκαία στοιχεία, όπως: 

1.1. Το σκοπό και το γενικό αντικείμενο 

1.2. Το ειδικό αντικείμενο και τον καθορισμό των χαρα¬ 
κτηριστικών της 

1.3. Τις τυχόν ειδικές υποχρεώσεις του Αναδόχου (π.χ. 
υποχρεώσεις εγκατάστασης και συντήρησης των αγα¬ 
θών) 

1.4. Τα τυχόν στάδια, φάσεις ή τμήματα παράδοσης ή 
και εγκατάστασης 

1.5. Τη διάρκεια των επί μέρους σταδίων, φάσεωνή τμη¬ 
μάτων και την προβλεπόμενη συνολική διάρκεια παράδο¬ 
σης ή και εγκατάστασης 

1.6. Τον προϋπολογισμό της προμήθειας 

1.7. Την τυχόν κατανομή του προϋπολογισμού στα επί 
μέρους στάδια, φάσεις ή τμήματα 

1.8. Την τυχόν απαιτούμενη μεθοδολογία παρακολού¬ 
θησης και παραλαβής των αγαθών 

2. Η σύνταξη του τεύχους τεχνικών προδιαγραφών γί¬ 
νεται από την Εταιρία. Σε περίπτωση που το αντικείμενο 
της προμήθειας αγαθών είναι εξειδικευμένου χαρακτήρα, 
ιδίως τεχνικού, η σύνταξή του μπορεί να γίνεται από τρί¬ 
τους, σύμφωνα με τις διατάξεις του Κανονισμού Μελετών 
/Υπηρεσιώντης Εταιρείας. 

3. Οι τεχνικές προδιαγραφές προμήθειας συγκεκριμέ¬ 
νων αγαθών περιλαμβάνονται, αναλόγως της ακολου¬ 
θούμενης διαδικασίας, στην πρόσκληση ενδιαφέροντος, 
στην προκήρυξη, στο τεύχος τεχνικών προδιαγραφών και 
στο κείμενο της σύμβασης που υπογράφεται μεταξύ Εται¬ 
ρίας και αναδόχου. 

4. Οι Τεχνικές Προδιαγραφές πρέπει να είναι σαφώς 
διατυπωμένες, ώστε να είναι πλήρως κατανοητές από 
τους ενδιαφερομένους. 

5. Οι Τεχνικές Προδιαγραφές των υπό προμήθεια αγα¬ 
θών πρέπει να περιγράφονται κατά τρόπον, ώστε να εξα- 

σφαλίζεται η μεγαλύτερη δυνατή συμμετοχή Προμηθευ¬ 
τών στις διαδικασίες για την ανάθεση προμηθειών. 

6. Με την επιφύλαξη των εθνικών υποχρεωτικών τεχνι¬ 
κών κανόνων και εφόσον οι κανόνες αυτοί είναι σύμφωνοι 
με το κοινοτικό δίκαιο, οι ως άνω τεχνικές προδιαγραφές 
καθορίζονται από την Εταιρία με παραπομπή είτε στα 
εθνικά πρότυπα που ισχύουν κατ’ εφαρμογή των αντί¬ 
στοιχων ευρωπαϊκών, είτε σε ευρωπαϊκές τεχνικές εγκρί¬ 
σεις, είτε σε κοινές τεχνικές προδιαγραφές (βλ. Παράρ¬ 
τημα I του παρόντος). 

7. Απαγορεύεται ρητά η θέσπιση στην πρόσκληση εν¬ 
διαφέροντος ή στη προκήρυξη ή στο συμβατικό κείμενο 
τεχνικών προδιαγραφών που μνημονεύουν προϊόντα συ¬ 
γκεκριμένης κατασκευής ή προέλευσης ή κατασκευα¬ 
σμένα με ιδιαίτερες μεθόδους και που έχουν επομένως 
ως αποτέλεσμα να ευνοούν ή να αποκλείουν ορισμένους 
παρέχοντες υπηρεσίες. Απαγορεύεται ιδίως η αναφορά 
εμπορικών σημάτων, διπλωμάτων ευρεσιτεχνίας ή τύπων, 
καθώς και η αναφορά ορισμένης καταγωγής ή ορισμένης 
παραγωγής. 

8. Ο περιορισμός της προηγουμένης παραγράφου δεν 
ισχύει, εφόσον οι συγκεκριμένες τεχνικές προδιαγραφές 
δικαιολογούνται από το αντικείμενο της σύμβασης. Η δε 
αναφορά εμπορικών σημάτων, διπλωμάτων ευρεσιτε¬ 
χνίας ή τύπων, καθώς και η αναφορά ορισμένης καταγω¬ 
γής ή ορισμένης παραγωγής, επιτρέπεται εάν συνοδεύε¬ 
ται από τη μνεία "ή το ισοδύναμο 11 , και μόνον στην περί¬ 
πτωση που η Εταιρία αδυνατεί να προβεί σε περιγραφή 
του αντικειμένου της σύ μβασης μέσω προδιαγραφών που 
να είναι αρκούντως ακριβείς και κατανοητές σε όλους 
τους ενδιαφερομένους. 

9. Τα αναφερόμενα στις παραπάνω παραγράφους του 
παρόντος άρθρου μπορεί με απόφαση του αρμοδίου ορ¬ 
γάνου της Εταιρίας να εφαρμόζονται αναλογικά και για 
προμήθειες η αξία των οποίων είναι κατώτερη ανώτερη 
του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση με το άρθρο 2 
της Οδηγίας 97/52/ΕΚ. 

ΑΡΘΡΟ 6 

ΤΡΟΠΟΙ (ΕΙΔΗ) ΠΡΟΜΗΘΕΙΑΣ 

1. Σκοπός του παρόντος είναι η επιλογή και ανάδειξη 
του καταλληλότερου αναδόχου για την έγκαιρη, άρτια και 
οικονομικά πλέον συμφέρουσα παροχή των υπό προμή¬ 
θεια αγαθών. Η επιλογή του είδους προμήθειας γίνεται με 
τήρηση των όρων του παρόντος και πλήρη διασφάλιση 
των διαδικασιών διαφάνειας. 

2. Γιατην ανάδειξη του κατάλληλου αναδόχου επιλέγε¬ 
ται κατά περίπτωση ένας από τους ακόλουθους τρόπους 
προμήθειας: 

Α. ΑΝΟΙΚΤΗ ΔΙΑΔΙΚΑΣΙΑ 

Α.1. Η ανοικτή διαδικασία μπορεί να αποφασίζεται για 
κάθε προμήθεια αγαθών, που η αξία τους είναι ίση ή ανώ¬ 
τερη του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση του άρθρου 2 
της Οδηγίας 97/52/ΕΚ. 

Α.2. Σε περίπτωση προμήθειας με το σύστημα της "ανοι¬ 
κτής διαδικασίας" η Εταιρία κάνει δεκτές, χωρίς διακρί¬ 
σεις και με τους ίδιους όρους που εφαρμόζονται για τους 
έλληνες διαγωνιζόμενους, τις προσφορές όλων των εν¬ 
διαφερομένων παρεχόντων αγαθών των κρατών μελών 
της Ευρωπαϊκής Ένωσης (Ε.Ε.) και του Ενιαίου Ευρωπαϊ¬ 


κού Χώρου (Ε.Ο.Χ.), εφόσον βέβαια διαθέτουν τα τυπικά 
και ουσιαστικά προσόντα που απαιτούνται από την προ¬ 
κήρυξη. 

Α.3. Η προθεσμία παραλαβής των προσφορών δεν μπο¬ 
ρεί να είναι μικρότερη των 52 ημερών από την ημερομηνία 
αποστολής της προκήρυξης στην επίσημη εφημερίδα 
των Ευρωπαϊκών Κοινοτήτων. 

Α.4. Η προθεσμία παραλαβής των προσφορών που προ- 
βλέπεται στην προηγούμενη παράγραφο μπορεί να αντι- 
κατασταθεί από προθεσμία επαρκούς διάρκειας, ώστε να 
επιτρέπει στους ενδιαφερομένους να υποβάλουν έγκυ¬ 
ρες προσφορές και η οποία, κατά γενικό κανόνα, δεν θα 
είναι κατώτερη των 36 ημερών, αλλά σε καμία περίπτωση 
δεν θα είναι κατώτερη των 22 ημερών από την ημερομη¬ 
νία αποστολής της προκήρυξης της σύμβασης, εφόσον η 
Εταιρία έχει αποστείλει στην Επίσημη Εφημερίδα των Ευ¬ 
ρωπαϊκών Κοινοτήτων προκαταρκτική ενημέρωση, η 
οποία συντάσσεται σύμφωνα με το υπόδειγμα του πα¬ 
ραρτήματος II Α, 52 τουλάχιστον ημέρες και το πολύ δώ¬ 
δεκα μήνες πριν από την ημερομηνία αποστολής στην Ευ¬ 
ρωπαϊκή Εφημερίδα των Ευρωπαϊκών Κοινοτήτων της 
προκήρυξης της σύμβασης και εφόσον η προκαταρκτική 
αυτή ενημέρωση, επιπλέον, περιέχει τουλάχιστον όσα 
στοιχεία απαριθμούνται στο υπόδειγμα του παραρτήμα¬ 
τος II Β (ανοικτή διαδικασία) και εφόσον αυτά ήταν διαθέ¬ 
σιμα κατά το χρόνο της δημοσίευσής της. 

Α.5. Στις περιπτώσεις όπου οι προσφορές δύνανται να 
γίνουν μόνον κατόπιν επιτόπιου επισκέψεως ή αμέσου 
εξετάσεως των δικαιολογητικών εγγράφωντης προκηρύ- 
ξεως, οι προθεσμίες της προηγουμένης παραγράφου 
πρέπει να παρατείνονται ανάλογα. 

Β. ΚΛΕΙΣΤΗ ΔΙΑΔΙΚΑΣΙΑ 

Β.1. Η κλειστή διαδικασία μπορεί να αποφασίζεται για 
κάθε προμήθεια αγαθών που η αξία τους είναι ίση ή ανώ¬ 
τερη του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση του άρθρου 2 
της Οδηγίας 97/52/ΕΚ. 

Β.2. Σε περίπτωση προμήθειας με το σύστημα της "κλει¬ 
στής διαδικασίας", η Εταιρία ζητά να εκδηλώσουν ενδια¬ 
φέρον στο διαγωνισμό, χωρίς διακρίσεις και με τους ίδι¬ 
ους όρους που εφαρμόζονται για τους έλληνες διαγωνι- 
ζόμενους, οιενδιαφερόμενοιπαρέχοντεςαγαθάτων κρα¬ 
τών μελών της Ευρωπαϊκής Ένωσης (Ε.Ε.) και του Ενιαί¬ 
ου Ευρωπαϊκού Χώρου (Ε.Ο.Χ.), εφόσον βέβαια διαθέ¬ 
τουν τα τυπικά και ουσιαστικά προσόντα που απαιτούνται 
από την προκήρυξη (α’ φάση). Στη συνέχεια, η Εταιρία 
επιλέγει, βάσει των διαθέσιμων πληροφοριών σχετικά με 
την προσωπική κατάσταση των παρεχόντων αγαθά και 
των πληροφοριών και των διατυπώσεων που είναι ανα¬ 
γκαίες για την εκτίμηση των ελάχιστων οικονομικών και 
τεχνικών προϋποθέσεων που αυτοί πρέπει να πληρούν, 
και καλεί να υποβάλουν προσφορά μόνο οι διαγωνιζόμε- 
νοιτης επιλογής της (β’ φάση). 

Β.3. Η προθεσμία παραλαβής απάτην Εταιρία των αιτή¬ 
σεων συμμετοχής (α' φάση) δεν πρέπει να είναι μικρότε¬ 
ρη των 37 ημερών από την ημερομηνία αποστολήςτης πε¬ 
ριληπτικής προκήρυξης στην Επίσημη Εφημερίδα των 
Ευρωπαϊκών Κοινοτήτων. 

Β.4. Αντίστοιχα, η προθεσμία παραλαβής των προσφο¬ 
ρών (β’ φάση) δεν μπορεί να είναι μικρότερη των 40 ημε¬ 
ρών από την ημερομηνία αποστολής της έγγραφης πρό¬ 
σκλησης εκ μέρουςτης Εταιρίας στους διαγωνιζόμενους. 

Β.5. Η προθεσμίαπαραλαβήςτωνπροσφορώνπουπρο- 
βλέπεται στην προηγούμενη παράγραφο μπορεί να μειω¬ 
θεί σε 26 ημέρες, εφόσον η Εταιρία έχει αποστείλει στην 
Επίσημη Εφημερίδα των Ευρωπαϊκών Κοινοτήτων προκα¬ 
ταρκτική ανακοίνωση, η οποία συντάσσεται σύμφωνα με 
το υπόδειγμα του παραρτήματος IIΑ (προκαταρκτική ενη¬ 
μέρωση) , 52 τουλάχιστον ημέρες και το πολύ δώδεκα μή¬ 
νες πριν από την ημερομηνία αποστολής στην Επίσημη 
Εφημερίδα των Ευρωπαϊκών Κοινοτήτων της προκήρυ¬ 
ξης της σύμβασης και εφόσον η προκαταρκτική αυτή ανα¬ 
κοίνωση, επιπλέον, περιέχει τουλάχιστον όσα στοιχεία 
απαριθμούνται στο υπόδειγμα προκήρυξης του παραρ¬ 
τήματος II Γ (κλειστή διαδικασία) ή, ανάλογα με την περί¬ 
πτωση, όταν κάτι τέτοιο είναι δυνατόν, στο παράρτημα II 
Δ (διαδικασία με διαπραγμάτευση), εφόσον αυτά τα στοι¬ 
χεία είναι διαθέσιμα κατά το χρόνο δημοσίευσης της ανα¬ 
κοίνωσης. 

Β.6. Σε περιπτώσεις κατά τις οποίες επείγοντες λόγοι 
καθιστούν την προθεσμία παραλαβής από την Εταιρία 
των αιτήσεων συμμετοχής ανεφάρμοστη, τότε η προθε¬ 
σμία που θα ορισθεί δεν μπορεί να είναι μικρότερη των δέ¬ 
κα πέντε (15) ημερών, από την ημερομηνία αποστολής 
της περίληψης της προκήρυξης. Στην περίπτωση εφαρ¬ 
μογής της επείγουσας διαδικασίας παραλαβής των προ¬ 
σφορών, τότε η προθεσμία που θα ορισθεί δεν μπορεί να 
είναι μικρότερη των δέκα (10) ημερών από την ημερομη¬ 
νία αποστολής της έγγραφης πρόσκλησης. 

Β.7. Στην περίπτωση που οι προσφορές μπορούν να συ- 
νταχθούν μόνο μετά από επιτόπια επίσκεψη ή μετά από 
επιτόπια εξέταση του τεύχους τεχνικών προδιαγραφών η 
προθεσμία των σαράντα (40) ημερών και των είκοσι έξι (26 
ημερών) πρέπει να παρατείνεται ανάλογα. 

Γ. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

Γ. 1. Η διαδικασία με διαπραγμάτευση μπορεί να απο- 
φασίζεται για κάθε προμήθεια αγαθών, σύμφωνα με τα 
οριζόμενα παρακάτω. 

Γ.2. Σε περίπτωση προμήθειας με το σύστημα της "δια¬ 
δικασίας με διαπραγμάτευση", η Εταιρία καλεί τους πα- 
ρέχοντες αγαθά της επιλογής της και διαπραγματεύεται 
τους όρους της σύμβασης με έναν ή περισσότερους από 
αυτούς κατά την κρίση της. Η Εταιρία επιλέγει, βάσει των 
διαθέσιμων πληροφοριών σχετικά με την προσωπική κα¬ 
τάσταση των παρεχόντων αγαθά και των πληροφοριών 
και των διατυπώσεων που είναι αναγκαίες για την εκτίμη¬ 
ση των ελάχιστων οικονομικών και τεχνικών προϋποθέσε¬ 
ων που αυτοί πρέπει να πληρούν, και καλεί να συμμετά- 
σχουν στις διαπραγματεύσεις μόνο οι διαγωνιζόμενοιτης 
επιλογής της. 

Γ.3. Η Εταιρία μεριμνά ώστε να καλούνται να συμμετά- 
σχουν στους διαγωνισμούς, χωρίς διακρίσεις και με τους 
ίδιους όρους που εφαρμόζει για τους έλληνες ενδιαφε¬ 
ρομένους, υπήκοοι των άλλων κρατών μελών της Ευρω¬ 
παϊκής Ένωσης (Ε.Ε.) καιτου Ενιαίου Ευρωπαϊκού Χώρου 
(Ε.Ο.Χ.), που διαθέτουντα απαιτούμενα προσόντα. 

Γ.4. Η διαδικασία με διαπραγμάτευση αποτελεί εξαιρε¬ 
τική διαδικασία, στην οποία η Εταιρία προσφεύγει μόνο 
στις περιπτώσεις που ρητά αυτό επιτρέπεται από τον πα¬ 
ρόντα Κανονισμό και την κοινοτική νομοθεσία. Ειδικότε¬ 
ρα: 

Γ.4.1. Στην περίπτωση που η αξία των υπό προμήθεια 
αγαθών είναι ίση ή ανώτερη του ποσού που καθορίζεται 
από το άρθρο 2 του ΠΔ 105/2000, με το οποίο έγινε η 


εναρμόνιση με το άρθρο 2 της Οδηγίας 97/52/ΕΚ. Στην 
περίπτωση αυτή, η διαδικασία με διαπραγμάτευση μπο¬ 
ρεί να διεξαχθεί: 

α) Κατόπιν προηγούμενης δημοσίευσης σχετικής προ¬ 
κήρυξης. 

Η Εταιρία μπορεί να ακολουθήσει τη διαδικασία της δια¬ 
πραγμάτευσης, αφού προηγηθεί δημοσίευση σχετικής 
περιληπτικής προκήρυξης στις ακόλουθες, αποκλειστικά 
αναφερόμενες, περιπτώσεις: 

ί) σε περίπτωση μη κανονικών προσφορών, μετά από 
προσφυγή σε ανοικτή ή κλειστή διαδικασία, υπό την προ¬ 
ϋπόθεση ότι οι αρχικοί όροι της προκήρυξης δεν έχουν 
τροποποιηθεί ουσιωδώς 

ϋ) σε περίπτωση υποβολής προσφορών οι οποίες κρί- 
θηκαν απαράδεκτες με βάση τις διατάξεις του Κανονι¬ 
σμού , υπό την προϋπόθεση ότι οι αρχικοί όροι της προκή¬ 
ρυξης δεν έχουν τροποποιηθεί ουσιωδώς. 

Εφόσον επιλεγεί από την Εταιρία η διαδικασία με δια¬ 
πραγμάτευση με προηγούμενη δημοσίευση σχετικής 
προκήρυξης, η προθεσμία παραλαβήςτων αιτήσεων συμ¬ 
μετοχής δεν πρέπει να είναι μικρότερη των 37 ημερών από 
την ημερομηνία αποστολής της περιληπτικής προκήρυ¬ 
ξης στην Επίσημη Εφημερίδα των Ευρωπαϊκών Κοινοτή¬ 
των. Σε περίπτωση δε που ιδιαιτέρως επείγοντες λόγοι, οι 
οποίοι ειδικά αιτιολογούνται από την Εταιρία, καθιστούν 
αδύνατη την τήρηση της ως άνω προθεσμίας, η Εταιρία 
μπορεί να συντάμει την προθεσμία όχι όμως κάτω των δέ¬ 
κα πέντε (15) ημερών από την ημερομηνία αποστολής της 
περιληπτικής προκήρυξης στην επίσημη εφημερίδα των 
Ευρωπαϊκών Κοινοτήτων. 

β) Χωρίς προηγούμενη δημοσίευση σχετικής προκήρυ¬ 
ξης- 

Η Εταιρία μπορεί να ακολουθήσει τη διαδικασία της δια¬ 
πραγμάτευσης, χωρίς να προηγηθεί δημοσίευση σχετι¬ 
κής περιληπτικής προκήρυξης, στις ακόλουθες περιπτώ¬ 
σεις: 

ί) σε περίπτωση μη κανονικών προσφορών στο πλαίσιο 
ανοικτής ή κλειστής διαδικασίας ή σε περίπτωση υποβο¬ 
λής προσφορών, οι οποίες κρίθηκαν απαράδεκτες με βά¬ 
ση τις διατάξεις του Κανονισμού, υπό την προϋπόθεση ότι 
α) οι αρχικοί όροι της προκήρυξης δεν έχουν τροποποιη¬ 
θεί ουσιωδώς και β) γίνονται δεκτοί όλοι οι προσφέροντες 
που υπέβαλαν προσφορά, σύμφωνα με τις τυπικές προϋ¬ 
ποθέσεις που η προηγούμενη (ανοικτή ή κλειστή) διαδι¬ 
κασία σύναψης της σύμβασης απαιτούσε 

ϋ) σε περίπτωση μη υποβολής καμίας προσφορών σε 
προκηρυχθέντα διαγωνισμό ανοικτής ή κλειστής διαδικα¬ 
σίας, υπό την προϋπόθεση ότι α) οι αρχικοί όροι της προ¬ 
κήρυξης δεν έχουν τροποποιηθεί ουσιωδώς και β) διαβι¬ 
βάζεται σχετική έκθεση στην Επιτροπή των Ευρωπαϊκών 
Κοινοτήτων, μετά από αίτημά της 

III) όταν για τεχνικούς ή καλλιτεχνικούς λόγους ή για λό¬ 
γους που αφορούν τη προστασία δικαιωμάτων αποκλει¬ 
στικότητας, τα προς προμήθεια αγαθά μπορούν να κατα- 
σκευασθούν ή να παραδοθούν μόνο από ορισμένο προ¬ 
μηθευτή. 

ϊν) Στο βαθμό που είναι απόλυτα αναγκαίο, όταν λόγω 
του κατεπείγοντος χαρακτήρα της προμήθειας, που προ¬ 
κύπτει από γεγονότα απρόβλεπτα για την Εταιρία, η προ¬ 
θεσμία που απαιτείται για τις ανοικτές, κλειστές ή με δια¬ 
πραγμάτευση διαδικασίες δεν είναι δυνατόν να τηρηθεί. 
Οι περιστάσεις που επικαλείται η Εταιρία για την αξιολό¬ 
γηση του κατεπείγοντος χαρακτήρα της προμήθειας, δεν 

πρέπει σε καμία περίπτωση να απορρέουν από δική της 
ευθύνη. 

ν) Για τις συμπληρωματικές παραδόσεις που πραγμα¬ 
τοποιούνται από τον αρχικό Προμηθευτή και προορίζο¬ 
νται είτε για την μερική ανανέωση προμηθειών ή εγκατα¬ 
στάσεων τρέχουσας χρήσης, είτε για επέκταση υφιστα¬ 
μένων προμηθειών ή εγκαταστάσεων, εφόσον η αλλαγή 
Προμηθευτή θα υποχρέωνε ενδεχομένως την Εταιρία να 
προμηθευτεί αγαθά με διαφορετικά τεχνικά χαρακτηρι¬ 
στικά, τα οποία είναι ασυμβίβαστα ή προκαλούν δυσανά¬ 
λογες τεχνικές δυσχέρειες ως προς την χρήση και συντή¬ 
ρηση. Η διάρκεια αυτών των συμβάσεων, καθώς και των 
ανανεώσιμων συμβάσεων δεν επιτρέπεται, κατά κανόνα, 
να υπερβαίνει τα τρία έτη. 

Γ.4.2 Στην περίπτωση που η αξία των υπό προμήθεια 
αγαθών είναι κατώτερη του ποσού που καθορίζεται από 
το άρθρο 2 του ΠΔ 105/2000, με το οποίο έγινε η εναρμό¬ 
νιση με το άρθρο 2 της Οδηγίας 97/52/ΕΚ, η διαδικασία με 
διαπραγμάτευση μπορεί να διεξαχθεί όταν συντρέχουν οι 
περιπτώσεις της παραγράφου Γ.4.1, χωρίς να απαιτείται 
η προηγούμενη δημοσίευση σχετικής προκήρυξης. Επί¬ 
σης, η διαδικασία αυτή μπορεί να διεξαχθεί και στη περί¬ 
πτωση που τα προς προμήθεια αγαθά συνδέονται με την 
παροχή πολιτιστικών υπηρεσιών ή υπηρεσιών αναψυχής 
ή τη διοργάνωση καλλιτεχνικών εκδηλώσεων. 

Γ.4.3. Στην περίπτωση που η αξία των υπό προμήθεια 
αγαθών είναι κατώτερη του ποσού που καθορίζεται από 
το άρθρο 2 του ΠΔ 105/2000, με το οποίο έγινε η εναρ¬ 
μόνιση με το άρθρο 2 της Οδηγίας 97/52/ΕΚ, η Εταιρεία 
μπορεί να ανατρέχει σε αντίστοιχο κατά κατηγορία προ- 
μηθευομένων αγαθών "Μητρώο Προμηθευτών". Το "Μη¬ 
τρώο Προμηθευτών" καταρτίζεται, ανά διετία, κατόπιν 
δημόσιας πρόσκλησης. Με απόφαση του Δ.Σ. της Εται¬ 
ρείας καθορίζονται οι ειδικότεροι όροι και προϋποθέ¬ 
σεις για την κατάρτιση και τήρηση του παραπάνω Μη¬ 
τρώου. 

Δ. ΣΥΝΟΠΤΙΚΗ ΔΙΑΔΙΚΑΣΙΑ 

Δ1. Η συνοπτική διαδικασία μπορεί να αποφασίζεται για 
κάθε προμήθεια αγαθών που η αξία τους είναι κατώτερη 
του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση με το άρθρο 2 
της Οδηγίας 97/52/ΕΚ. 

Δ2. Κατά την διαδικασία αυτή γίνεται συλλογή προσφο¬ 
ρών, βάσει σχετικής πρόσκλησης εκδήλωσης ενδιαφέρο¬ 
ντος ή τεχνικής περιγραφής, χωρίς να απαιτείται σχετική 
δημοσίευση. Ο αριθμός των προσκαλούμενων υποψη¬ 
φίων δεν είναι δυνατόν να είναι μικρότερος των τριών (3), 
εφόσον υπάρχει επαρκής αριθμός κατάλληλων υποψη¬ 
φίων. 

Δ3.Σε περίπτωση προμήθειας αγαθών με το σύστημα 
της συνοπτικής διαδικασίας, η Εταιρία ζητά να εκδηλώ¬ 
σουν ενδιαφέρον στο διαγωνισμό, οι παρέχοντες αγαθά, 
που διαθέτουν τα απαραίτητα κάθε φορά τυπικά και ου¬ 
σιαστικά προσόντα. Στη συνέχεια, η Εταιρία επιλέγει, βά¬ 
σει των διαθεσίμων πληροφοριών που είναι αναγκαίες για 
την εκτίμηση των ελάχιστων οικονομικών και τεχνικών 
προϋποθέσεων που αυτοί πρέπει να πληρούν 

Ε. ΑΜΕΣΗ ΔΙΑΔΙΚΑΣΙΑ 

Η άμεση διαδικασία μπορεί να αποφασίζεται για κάθε 
προμήθεια αγαθών που η αξία τους είναι κατώτερη του 
ποσού των τριάντα εκατομμυρίων δραχμών. 


ΑΡΘΡΟ 7 

ΓΕΝΙΚΕΣ ΑΡΧΕΣ ΔΙΑΔΙΚΑΣΙΑΣ ΠΡΟΜΗΘΕΙΩΝ 

1. Όταν η Εταιρία προσφεύγει στην κλειστή διαδικασία 
για τη σύναψη σύμβασης προμήθειας, μπορεί να προβλέ- 
πειτα όρια μεταξύ των οποίων θα κυμανθεί ο αριθμός των 
προμηθευτών, τους οποίους σκοπεύει να προσκαλέσει. 
Στην περίπτωση αυτή τα όρια αναφέρονται στην προκή¬ 
ρυξη. Τα όρια αυτά καθορίζονται σε συνάρτηση με τη φύ¬ 
ση των αγαθών της προμήθειας. Το κατώτερο από αυτά 
δεν πρέπει να είναι μικρότερο από πέντε (5), το δε ανώτε¬ 
ρο μπορεί να ορισθεί μέχρι είκοσι (20). Σε κάθε περίπτω¬ 
ση ο αριθμός των υποψηφίων που καλούνται να υποβά¬ 
λουν προσφορά πρέπει να επαρκεί για την εξασφάλιση 
συνθηκών πραγματικού ανταγωνισμού. 

2. Στη διαδικασία με διαπραγμάτευση για ποσό ίσο ή 
ανώτερο εκείνου που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση με το άρθρο 2 
της Οδηγίας 97/52/ΕΚ, στην οποία προηγείται σχετική 
προκήρυξη, ο αριθμός των προσκαλούμενων υποψηφίων 
ή αυτών που γίνονται δεκτοί για διαπραγμάτευση δεν εί¬ 
ναι δυνατόν να είναι μικρότερος των τριών (3), εφόσον 
υπάρχει επαρκής αριθμός κατάλληλων υποψηφίων. 

3. Η επιλογή των υποψηφίων στη δεύτερη φάση της 
κλειστής διαδικασίας, καθώς και στη διαδικασία με δια¬ 
πραγμάτευση, στην οποία προηγείται σχετική προκήρυξη 
και η σχετική πρόσκληση να υποβάλουν τις προσφορές 
τους γίνονται ταυτόχρονα προς όλους καιεγγράφως από 
την Εταιρία. Η αποστολή της πρόσκλησης συνοδεύεται 
από τα απαραίτητα πληροφοριακά έγγραφα, στοιχείατου 
διαγωνισμού ή της ανάθεσης, και περιλαμβάνει τουλάχι¬ 
στον τα κάτωθι: 

α) τη διεύθυνση της υπηρεσίας, από την οποία μπορούν 
να ζητηθούν και τα συμπληρωματικά σχετικά έγγραφα ή 
στοιχεία. 

β) την προθεσμία για την υποβολή αίτησης λήψης τυχόν 
σχετικών συμπληρωματικών στοιχείων ή των σχετικών εγ¬ 
γράφων της προμήθειας 

γ) το ύψος και τον τρόπο πληρωμής του αντιτίμου που 
τυχόν απαιτείται για τη λήψη των σχετικών εγγράφων της 
προμήθειας 

δ) την προθεσμία παραλαβής των προσφορών, τη διεύ¬ 
θυνση στην οποία πρέπει να διαβιβαστούν και τη γλώσσα 
ή τις γλώσσες, στις οποίες πρέπει να συνταχθούν 
ε) Τα αρμόδια όργανα για την αποσφράγιση των προ¬ 
σφορών, τα πρόσωπα που μπορούν να παρίστανται, κα¬ 
θώς και η ημερομηνία, ώρα και τόπος αποσφράγισης 
στ) τις εγγυήσεις και λοιπές εξασφαλίσεις οποιοσδήπο¬ 
τε μορφής, οι οποίες ενδεχόμενα ζητούνται 
ζ) την πηγή της χρηματοδότησης, το νόμισμα και τον 
τρόπο πληρωμής της προμήθειας 
η) τη διάρκεια ισχύος των προσφορών 
θ) τα στοιχεία τα οποία μπορούν να αποδείξουν τα ανα- 
φερόμενα στις δηλώσεις που υποβάλλουν οι υποψήφιοι, 
όπως αυτά ορίζονται στα άρθρα 12,13και 14του παρόντος 
ι) τα κριτήρια για την κατακύρωση / ανάθεση της προ¬ 
μήθειας, εάν αυτά δεν αναφέρονται στην περίληψη της 
προκήρυξης 

ια) τα στοιχεία της δημοσιευθείσης ανακοίνωσης για 
την εκδήλωση ενδιαφέροντος 

4. Στην ανοικτή διαδικασία, εφόσον ζητηθούν έγκαιρα 
τα σχετικά με τον προκηρυσσόμενο διαγωνισμό έγγραφα 
από τους ενδιαφερομένους προμηθευτές, αυτά παρέχο- 

νται σε αυτούς μέσα σε έξι (6) εργάσιμες ημέρες από τη 
λήψη της σχετικής αιτήσεως. 

5. Στην ανοικτή και κλειστή διαδικασία, εφόσον ζητη¬ 
θούν έγκαιρα συμπληρωματικές πληροφορίες σχετικά με 
τα έγγραφα του διαγωνισμού, αυτές παρέχονται έξι (6) 
τουλάχιστον ημέρες πριν από την ημερομηνία λήξης της 
προθεσμίας που έχει ορισθεί για την υποβολή των προ¬ 
σφορών. 

6. Στο πλαίσιο της διαδικασίας με διαπραγμάτευση, 
στην οποία προηγείται σχετική προκήρυξη / ανακοίνωση 
και εφόσον έχουν ζητηθεί εμπρόθεσμα, τα σχετικά έγ¬ 
γραφα της προμήθειας αποστέλλονται στους ενδιαφερο¬ 
μένους απάτην Εταιρία την επόμενη εργάσιμη ημέρα από 
την παραλαβή της σχετικής αίτησής τους. Η προθεσμία 
υποβολής αιτήσεων για διάθεση των ως άνω εγγράφων 
λήγει τουλάχιστον δύο (2) ημέρες πριν από την λήξη της 
προθεσμίας υποβολής των προσφορών. 

7. Στις περιπτώσεις της προηγούμενης παραγράφου, οι 
εμπρόθεσμα αιτηθείσες συμπληρωματικές πληροφορίες 
σχετικά με τα έγγραφα της προμήθειας παρέχονται από 
την Εταιρία το αργότερο δύο (2) ημέρες πριν από την εκ- 
πνοή της προθεσμίας που έχει καθοριστεί για την παρα¬ 
λαβή των προσφορών. Σε περίπτωση που επείγοντες λό¬ 
γοι καθιστούν αδύνατη την τήρηση της ως άνω προθε¬ 
σμίας, αυτή μπορεί να συντμηθεί σε μία (1) ημέρα. 

8. Στην περίπτωση που τα έγγραφα της προμήθειας για 
όλα τα είδη προμηθειών δεν είναι δυνατόν λόγω του 
όγκου τους να παραδοθούν στις προθεσμίες του παρό¬ 
ντος Κανονισμού, οι προθεσμίες α) παράδοσής τους από 
την Εταιρία στους ενδιαφερομένους και β) παροχής συ¬ 
μπληρωματικών πληροφοριών αναφορικά μετά έγγραφα 
της προμήθειας, παρατείνονται ανάλογα. 

9. Η αίτηση συμμετοχής σε κάθε διαγωνισμό ή στη δια¬ 
δικασία με διαπραγματεύσεις δύναται να γίνεται με επι¬ 
στολή, με τηλεγράφημα, με τέλεξ, με τηλεομοιοτυπία 
(φαξ) ή το ηλεκτρονικό ταχυδρομείο (Ε-πιαίΙ). Στις τέσσε¬ 
ρις τελευταίες περιπτώσεις πρέπει να επιβεβαιώνονται με 
επιστολή που αποστέλλεται πριν από την λήξη των προ¬ 
θεσμιών του παρόντος Κανονισμού για την αποστολή αί¬ 
τησης συμμετοχής ή προσφοράς. 

ΑΡΘΡΟ 8 

ΔΙΑΤΥΠΩΣΕΙΣ ΔΗΜΟΣΙΟΤΗΤΑΣ 

Δημοσιότητα διαδικασίας προμηθειών ποσού ίσου ή 
ανώτερου εκείνου που καθορίζεται από το άρθρο 2 του 
ΠΔ105/2000, με το οποίο έγινε η εναρμόνιση με το άρθρο 
2 της Οδηγίας 97/52/ΕΚ. 

1. Η Εταιρία γνωστοποιείτο ταχύτερο δυνατό, μετά την 
έναρξη του οικονομικού τους έτους, με προκαταρκτική 
ανακοίνωση που συντάσσεται σύμφωνα με το υπόδειγμα 
Α’ του Παραρτήματος II, όλες τις προμήθειες κατά κατη¬ 
γορίες προϊόντων, των οποίων η συνολική προϋπολογιζό- 
μενη αξία, είναι ίση ή μεγαλύτερη σε δραχμές από 
750.000 ΕΟυ και τις οποίες προτίθεται να διενεργήσει κα¬ 
τά τη διάρκεια των επόμενων δώδεκα μηνών. Οι κατηγο¬ 
ρίες των προϊόντων καθορίζονται από την Εταιρία με πα¬ 
ραπομπή στην ονοματολογία ΟΡΟ. 

2. Η Εταιρία όταν επιθυμεί να συνάψει σύμβαση προμη¬ 
θειών με ανοικτή ή κλειστή διαδικασία ή με διαδικασία με 
διαπραγμάτευση γνωστοποιεί την πρόθεσή της με προ¬ 
κήρυξη, με την επιφύλαξη των προβλεπομένων στο άρ¬ 
θρο 6 του παρόντος. 


3. Η Εταιρία που συνάπτει σύμβαση, γνωστοποιείτο απο¬ 
τέλεσμα με σχετική ανακοίνωση. Ωστόσο, σε ορισμένες 
περιπτώσεις είναι δυνατόν να μη δημοσιευθούν ορισμένες 
πληροφορίες σχετικά με τη σύναψη της σύμβασης, όταν η 
γνωστοποίηση τέτοιου είδους πληροφοριών θα εμπόδιζε 
την εφαρμογή νόμων, θα ήταν αντίθετη προς το δημόσιο 
συμφέρον, θα μπορούσε να βλάψει θεμιτά εμπορικά συμ¬ 
φέροντα δημόσιων ή ιδιωτικών επιχειρήσεων ή να βλάψει 
το θεμιτό ανταγωνισμό μεταξύ των προμηθευτών. 

4. Οι ανακοινώσεις και οι προκηρύξεις που προβλέπο- 
νται στις παραγράφους 1,2 και 3 του παρόντος άρθρου 
αποστέλλονται από την Εταιρία το ταχύτερο δυνατό και 
με τα καταλληλότερα μέσα στην Υπηρεσία Επισήμων Εκ¬ 
δόσεων των Ευρωπαϊκών Κοινοτήτων. 

5. Η ανακοίνωση που προβλέπεται στην παράγραφο 1 
του παρόντος άρθρου αποστέλλεται από την Εταιρία το 
ταχύτερο δυνατό μετά την έναρξη κάθε οικονομικού 
έτους, η δε ανακοίνωση που προβλέπεται στην παράγρα¬ 
φο 3του παρόντος άρθρου αποστέλλεται το αργότερο 48 
ημέρες μετά τη σύναψη της σχετικής σύμβασης. 

6. Οι ανακοινώσεις και οι προκηρύξεις καταρτίζονται 
σύμφωνα με τα υποδείγματα που περιλαμβάνονται στο 
Παράρτημα II του παρόντος. 

7. Η Εταιρία δεν μπορεί να θέτει όρους άλλους από εκεί¬ 
νους που προβλέπονται στα άρθρα 13 και 14 του παρό¬ 
ντος, όταν ζητεί πληροφοριακά στοιχεία σχετικά με τα οι¬ 
κονομικά και τεχνικά κριτήρια που θέτει στους προμηθευ¬ 
τές για την επιλογή τους. 

8. Οι ανακοινώσεις δημοσιεύονται στην Επίσημη Εφη¬ 
μερίδα των Ευρωπαϊκών Κοινοτήτων και στην τράπεζα δε¬ 
δομένων ΤΕϋ στη γλώσσα του πρωτοτύπου. Σύνοψη των 
σημαντικότερων στοιχείων κάθε ανακοίνωσης δημοσιεύ¬ 
εται στις λοιπές επίσημες γλώσσες των Κοινοτήτων. 

9. Αυθεντικό είναι μόνο το κείμενο του πρωτοτύπου. 

10. Η υπηρεσία Επισήμων Εκδόσεων των Ευρωπαϊκών 
Κοινοτήτων δημοσιεύει τις ανακοινώσεις δώδεκα ημέρες 
το αργότερο μετά την αποστολή τους. Στην περίπτωση 
της συνοπτικής διαδικασίας αυτή η προθεσμία μειώνεται 
σε πέντε ημέρες. 

11. Οι ανακοινώσεις και οι προκηρύξεις δεν πρέπει να 
δημοσιεύονται στον Ελληνικό τύπο πριν από την ημερο¬ 
μηνία αποστολής τους στην υπηρεσία Επισήμων Εκδόσε¬ 
ων των Ευρωπαϊκών Κοινοτήτων, την οποία πρέπει και να 
αναφέρουν. Οι εν λόγω δημοσιεύσεις δεν πρέπει να πε¬ 
ριέχουν άλλες πληροφορίες εκτός από εκείνες που δημο¬ 
σιεύονται στην Επίσημη Εφημερίδατων Ευρωπαϊκών Κοι¬ 
νοτήτων. 

12. Η δημοσίευση στον Ελληνικό τύπο γίνεται μέσω δύο 
(2) τουλάχιστον ημερήσιων εφημερίδων των Αθηνών πα¬ 
νελλαδικής κυκλοφορίας. 

13. Η Εταιρία πρέπει να είναι σε θέση να αποδείξει την 
ημερομηνία της αποστολής της ανακοίνωσης ή της προ¬ 
κήρυξης. 

14. Τα έξοδα δημοσίευσης των προκηρύξεων καιτων ανα¬ 
κοινώσεων στην Επίσημη Εφημερίδατων Ευρωπαϊκών Κοι¬ 
νοτήτων βαρύνουν την Ευρωπαϊκή Ένωση. Το κείμενο των 
δημοσιεύσεων δεν επιτρέπεται να υπερβαίνει τη μία σελίδα 
της εν λόγω εφημερίδας, δηλαδή περίπου 650 λέξεις. 

ΑΡΘΡΟ 9 

ΓΕΝΙΚΟΙ ΟΡΟΙ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

1. Η Εταιρία δεν μπορεί να προβαίνει σε καμία διάκριση, 

λόγω προέλευσης ή εθνικότητας, μεταξύ των προσφερό- 
ντων αγαθά που συμμετέχουν σε διαγωνισμούς, σύμφω¬ 
να με τον παρόντα Κανονισμό, ανεξάρτητα από το είδος 
της επιλεγείσας διαδικασίας προμήθειας. 

2. Κάθε προμήθεια διέπεται από τις γενικές αρχές που 
αναλύονται στο άρθρο 2 του παρόντος Κανονισμού, ενό- 
ψει πάντοτε της καλύτερης εκπλήρωσης των σκοπών της 
Εταιρίας. 

3. Δικαίωμα συμμετοχής στις προμήθειες του παρόντος 
έχουν φυσικά ή νομικά πρόσωπα δημοσίου ή ιδιωτικού δι¬ 
καίου ή Ένωση φυσικών προσώπων, συνεταιρισμοί, ενώ¬ 
σεις προμηθευτών που υποβάλλουν κοινή προσφορά ή 
κοινοπραξίες προμηθευτών. 

4. Η κοινή προσφορά Ένωσης Προμηθευτών υπογρά¬ 
φεται υποχρεωτικά είτε από όλους τους Προμηθευτές 
που αποτελούν την ένωση, είτε από εκπρόσωπό τους νό¬ 
μιμα εξουσιοδοτημένο. Στην προσφορά απαραιτήτως 
πρέπει να αναγράφεται η ποσότητα των αγαθών που αντι¬ 
στοιχεί στον κάθε Προμηθευτή που συμμετέχει στην ένω¬ 
ση. Μετην υποβολή της προσφοράς, κάθε μέλος της ένω¬ 
σης Προμηθευτών ευθύνεται εις ολόκληρον. Σε περίπτω¬ 
ση ανάθεσης της προμήθειας, η ευθύνη αυτή εξακολου¬ 
θεί μέχρι πλήρους εκτέλεσης της προμήθειας. Ως προς 
την ανικανότητα μέλους της ένωσης εφαρμόζεται αναλό- 
γως το άρθρο 7 παρ. 3 του ΠΔ 394/1996. 

5. Οι υποψήφιοι δύνανται να υποβάλουν προσφορές αυ- 
τοτελώς ή υπό ορισμένο κοινοπρακτικό σχήμα. Σε καμία 
περίπτωση τα σχετικά έγγραφα της προμήθειας δεν επι¬ 
τρέπεται να προβλέπουν ότι η συμμετοχή σε διαγωνισμό 
προϋποθέτει συγκεκριμένη νομική μορφή διαγωνιζόμε- 
νου. 

6. Οι υποψήφιοι/προσφέροντες, οι οποίοι, σύμφωνα με 
τη νομοθεσία του κράτους μέλους, στο οποίο είναι εγκα¬ 
τεστημένοι, έχουν δικαίωμα παροχής των υπό προμήθεια 
αγαθών, δεν είναι δυνατόν να απορρίπτονται για το μόνο 
λόγο ότι, σύμφωνα με την ελληνική νομοθεσία, θα έπρεπε 
να είναι φυσικά ή νομικά πρόσωπα. Είναι δυνατόν να ζη¬ 
τηθεί από τα νομικά πρόσωπα να αναφέρουν στην προ¬ 
σφορά τους ή στην αίτηση συμμετοχής τους τα ονόματα 
και τα επαγγελματικά προσόντα των προσώπων που θα 
έχουν την ευθύνη προμήθειας των συγκεκριμένων αγα¬ 
θών. 

7. Η επιλεγείσα, ως ανάδοχος, υποψήφια ένωση ή κοι¬ 
νοπραξία δύναται να υποχρεωθεί να περιβληθεί ιδιαίτερη 
νομική μορφή, όταν της ανατεθεί η σύμβαση και εφόσον 
η λήψη ορισμένης νομικής μορφής είναι αναγκαία για την 
ικανοποιητική εκτέλεση της σύμβασης. 

8. Η Εταιρία δικαιούται να ζητά από τους διαγωνιζόμε- 
νους να αναφέρουν στην προσφορά τους τα πλήρη στοι¬ 
χεία εκείνων, στους οποίους προτίθενται να αναθέσουν 
υπεργολαβικά την εκτέλεση τμήματος ή τμημάτων της 
σύμβασης, καθώς και ναπροσδιορίζουντατμήματα αυτά. 
Η αναφορά αυτή δεν επηρεάζει την έκταση της ευθύνης 
του κύριου αναδόχου. 

9. Η Εταιρία ενημερώνει εγγράφως και έγκαιρα τους 
διαγωνιζόμενους, μετά από σχετική αίτησή τους, για κάθε 
διαδικαστική εξέλιξη του διαγωνισμού, αποφεύγοντας 
κάθε διάκριση. 

10. Στην περίπτωση προμηθειών, η αξία των οποίων εί¬ 
ναι ίση ή ανώτερη του ποσού που καθορίζεται από το άρ¬ 
θρο 2 του ΠΔ 105/2000, με το οποίο έγινε η εναρμόνιση με 
το άρθρο 2 της Οδηγίας 97/52/ΕΚ. η Εταιρία γνωστοποιεί 
σε κάθε αποκλεισθέντα υποψήφιο ή προσφέροντα που 


υποβάλλει σχετική γραπτή αίτηση, και μέσα σε προθε¬ 
σμία δέκα πέντε (15) ημερών από την παραλαβή της αίτη¬ 
σης, τους λόγους απόρριψης της υποψηφιότητάς του ή 
της προσφοράς του. Η Εταιρία γνωστοποιεί στην περί¬ 
πτωση αυτή σε κάθε προσφέροντα που έχει υποβάλει πα¬ 
ραδεκτή προσφορά τα χαρακτηριστικά στοιχεία και πλε¬ 
ονεκτήματα σχετικά με την επιλεγείσα προσφορά, καθώς 
και το όνομα του αναδόχου. 

11. Η Εταιρία μπορεί να αποφασίσει ότι ορισμένες πλη¬ 
ροφορίες ή έγγραφα, ακόμη και των φακέλων των υπο¬ 
ψηφίων σχετικά με τη διαδικασία ανάθεσης ή την σύναψη 
μιας σύμβασης δεν κοινοποιούνται, εφόσον η γνωστοποί¬ 
ηση των εν λόγω πληροφοριών θα έβλαπτε τις ανάγκες 
υλοποίησης του έργου της Εταιρείας, όπως προβλέπεται 
στην παρ. 1 του άρθρου 6 Ν. 2819/2000, και όπως κάθε 
φορά ισχύει, ή θα έθιγε, όπως ιδίως επί χορηγιών, τα έν- 
νομα εμπορικά συμφέροντα δημόσιων ή ιδιωτικών επιχει¬ 
ρήσεων ή, τα εμπορικά τους απόρρητα ή θα μπορούσε να 
βλάψει το θεμιτό ανταγωνισμό μεταξύ των προμηθευτών. 

12. Η συμμετοχή στο διαγωνισμό γίνεται με ευθύνη του 
ενδιαφερομένου, ο οποίος εξ’ αυτού και μόνο του λόγου 
δεν αντλεί δικαίωμα αποζημίωσης. Η συμμετοχή του στο 
διαγωνισμό και σε κάθε φάση της διαδικασίας του συνε¬ 
πάγεται πλήρη αποδοχή εκ μέρους του των όρων διενέρ¬ 
γειας του διαγωνισμού και των σχετικών εγγράφων της 
προμήθειας στο σύνολό τους. Σε κάθε περίπτωση, η τυ¬ 
χόν επιδικαζόμενη αποζημίωσή του καλύπτει μόνοντη θε¬ 
τική του ζημία. 

13. Η Εταιρία δεν δεσμεύεται για την τελική προμήθεια 
των συγκεκριμένων αγαθών και δικαιούται να την αναθέ¬ 
σει ή όχι, ανεξαρτήτως του αριθμού των υποβληθεισών 
υποψηφιοτήτων ή προσφορών, να ματαιώσει, να αναβά¬ 
λει ή να επαναλάβει τη σχετική διαδικασία, χωρίς ουδεμία 
υποχρέωση για καταβολή αμοιβής ή αποζημίωσης εξ’ αυ¬ 
τού του λόγου στους συμμετέχοντες. 

14. Στην περίπτωση προμηθειών, η αξία των οποίων εί¬ 
ναι ίση ή ανώτερη του ποσού που καθορίζεται από το άρ¬ 
θρο 2 του ΠΔ 1 05/2000, με το οποίο έγινε η εναρμόνιση με 
το άρθρο 2 της Οδηγίας 97/52/ΕΚ, η Εταιρία γνωστοποιεί 
στους υποψήφιους ή τους προσφέροντες, που υποβάλ¬ 
λουν σχετική αίτηση, τους λόγους για τους οποίους απο¬ 
φάσισε να μην συνάψει τελικά τη σύμβαση, για την οποία 
έχει προηγηθεί προκήρυξη διαγωνισμού ή να αρχίσει εκ 
νέου τη σχετική διαδικασία. Ενημερώνει επίσης την Υπη¬ 
ρεσία Επισήμων Εκδόσεων των Ευρωπαϊκών Κοινοτήτων 
για την απόφαση αυτή. 

ΑΡΘΡΟ 10 

ΕΓΓΥΗΤΙΚΕΣ ΕΠΙΣΤΟΛΕΣ 

Α. ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ 

1. Για την προμήθεια αγαθών η Εταιρία είναι δυνατόν να 
ζητά από τους διαγωνιζόμενους να προσκομίζουν με την 
προσφορά τους ή την αίτηση εκδήλωσης ενδιαφέροντος 
εγγυητική επιστολή συμμετοχής στο διαγωνισμό. Η απαί¬ 
τηση αυτή πρέπει να περιλαμβάνεται ως στοιχείο στον τη¬ 
ρούμενο τύπο δημοσιότητας του διαγωνισμού. 

2. Το ύψος της εγγυητικής επιστολής συμμετοχής, το 
περιεχόμενο και ο τύπος αυτής προσδιορίζονται στα σχε¬ 
τικά έγγραφα της προμήθειας του συγκεκριμένου διαγω¬ 
νισμού. Το ποσό είναι ορισμένο και κοινό για όλους τους 
διαγωνιζόμενους. Οι εγγυητικές επιστολές ισχύουν μέχρι 
την επιστροφή τους από την Εταιρία. 

3. Η εγγύηση συμμετοχής του υποψηφίου που θα ανα¬ 
κηρυχθεί ανάδοχος καταπίπτει υπέρ της Εταιρίας, σε πε¬ 
ρίπτωση που αυτός δεν προσέλθει να υπογράψει τη σύμ¬ 
βαση μέσα στο προκαθορισμένο από την Εταιρία χρονικό 
διάστημα για την υπογραφή της. Στην περίπτωση αυτή, ο 
επιλεγείς ανάδοχος βαρύνεται και με τα έξοδα διενέργει¬ 
ας νέου διαγωνισμού, καθώς και με τη διαφορά του τιμή¬ 
ματος, εάν επιλεγεί ο αμέσως επόμενος υποψήφιος. 

4. Οι εγγυητικές επιστολές συμμετοχήςτων υποψηφίων 
επιστρέφονται, κατόπιν αιτήσεώς τους, μετά την ημερο¬ 
μηνία υπογραφήςτης σύμβασης. 

Β. ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

1.0 επιλεγείς, ως ανάδοχος, διαγωνιζόμενος είναι υπο¬ 
χρεωμένος να καταθέσει κατά την υπογραφή της σύμβα¬ 
σης εγγυητική επιστολή καλής εκτέλεσης της σύμβασης 
προμήθειας, αντικαθιστώντας με αυτήν την εγγυητική 
επιστολή συμμετοχής του στο διαγωνισμό. 

2. Η προκήρυξη ορίζειτο ύψος, το είδος, τοντύπο και το 
περιεχόμενο της εγγυητικής επιστολής καλής εκτέλεσης 
που πρέπει να προσκομισθεί, σύμφωνα και μετά ειδικότε¬ 
ρα οριζόμενα στο παρόν άρθρο. 

3. Η εγγυητική επιστολή καλής εκτέλεσης δίνεται προς 
κάλυψη της ευθύνης του αναδόχου έναντι της Εταιρίας 
για την εμπρόθεσμη και κατά τους συμφωνηθέντες όρους 
καλή εκτέλεση της σύμβασης προμήθειας που θα του 
ανατεθεί και ισχύει καθόλη τη διάρκεια εκτέλεσής της. 
Επιστρέφεται στον ανάδοχο μετά την οριστική παραλαβή 
του συνόλου ή τμημάτων των υπό προμήθεια αγαθών. 

4. Συμπληρωματική εγγυητική επιστολή καλής εκτέλε¬ 
σης μπορεί να ζητηθεί σε κάθε μεταγενέστερη αύξηση 
του οικονομικού αντικειμένου της σύμβασης. Σε περίπτω¬ 
ση μείωσης της συμβατικής αξίας των αγαθών, είναι δυ¬ 
νατόν να επέλθει ανάλογη μείωση του ύψους των εγγυή¬ 
σεων, μετά από αίτηση του αναδόχου. 

Γ. ΕΓΓΥΗΤΙΚΗ ΕΠΙΣΤΟΛΗ ΠΡΟΚΑΤΑΒΟΛΗΣ 

1. Με την υπογραφή της σύμβασης ο ανάδοχος, με κα¬ 
τάθεση ισόποσης εγγυητικής επιστολής, δικαιούται να 
λάβει προκαταβολή, εφόσον υπάρχει σχετική πρόβλεψη 
στη προκήρυξη του διαγωνισμού. Η προκαταβολή είναι 
έντοκη, το δε επιτόκιο ορίζεται με βάση τις γενικές διατά¬ 
ξεις της εσωτερικής νομοθεσίας. 

2. Μετά την παράδοση του συνόλου ή τμημάτων των 
υπό προμήθεια αγαθών επιστρέφεται, εν όλω ή εν μέρει, 
αντίστοιχα η ως άνω εγγυητική επιστολή προκαταβολής. 

ΑΡΘΡΟ 11 

ΤΥΠΟΣ ΕΓΓΥΗΤΙΚΩΝ ΕΠΙΣΤΟΛΩΝ 

1. Οι εγγυητικές επιστολές του προηγούμενου άρθρου 
προέρχονται από αναγνωρισμένο τραπεζικό ή πιστωτικό 
ίδρυμα ή άλλο νομικό πρόσωπο που λειτουργεί νόμιμα 
στην Ελλάδα ή σε άλλο κράτος-μέλος της Ε.Ε. (ή του 
Ε.Ο.Χ.) και έχει το δικαίωμα έκδοσης εγγυητικών επιστο¬ 
λών, σύμφωνα με τη νομοθεσία των κρατών-μελών της 
Ε.Ε. (ή του Ε.Ο.Χ.). 

2. Υπόδειγμα του περιεχομένου των εγγυητικών επιστο¬ 
λών πρέπει να περιλαμβάνεται στα σχετικά έγγραφα της 
προμήθειας και σε κάθε περίπτωση να δίνεται στους εν¬ 
διαφερομένους από την Εταιρία. 

3. Οι ως άνω εγγυητικές επιστολές πρέπει να είναι συ¬ 
ντεταγμένες στα ελληνικά. Σε περίπτωση που δεν είναι 


συντεταγμένες στα ελληνικά θα συνοδεύονται από επίση¬ 
μη μετάφρασή τους. 

4. Στην περίπτωση κοινοπρακτικού σχήματος, οι εγγυη¬ 
τικές επιστολές του προηγούμενου άρθρου εκδίδονται 
στην επωνυμία αυτού και καλύπτουν την αλληλέγγυα ευ¬ 
θύνη όλων των κοινοπρακτούντων, οι οποίοι και αναφέ- 
ρονται στο σώμα της επιστολής. Οι εγγυητικές επιστολές 
μπορούν να είναι ενιαίες ή να είναι άθροισμα εγγυητικών 
επιστολών στο όνομα όλων των συνεργαζόμενων μελών. 
Στην δεύτερη αυτή περίπτωση, τυχόν κατάπτωση θα αφο¬ 
ρά το σύνολο των εγγυητικών επιστολών. Στην περίπτω¬ 
ση της Ένωσης φυσικών προσώπων, η εγγυητική επιστο¬ 
λή είναι ενιαία και εκδίδεται στο όνομα όλων των φυσικών 
προσώπων. 

5. Οι ανωτέρω εγγυητικές επιστολές περιλαμβάνουν, 
τέλος, τον όρο ότι ο εγγυητής παραιτείται από το δικαίω¬ 
μα διζήσεως και αναγνωρίζει την υποχρέωση να καταβά¬ 
λει το ποσό της εγγύησης, χωρίς ουδεμία ένσταση ή 
αντίρρηση μέσα σε τρεις (3) ημέρες από την επέλευση 
του γεγονότος κατάπτωσης της εγγύησης. 

6. Κατά τα λοιπά εφαρμόζονται αναλόγως οι διατάξεις 
του άρθρου 25 του ΠΔ 394/1996, όπως κάθε φορά ισχύει. 

ΑΡΘΡΟ 12 

ΓΕΝΙΚΟΙ ΛΟΓΟΙ ΑΠΟΚΛΕΙΣΜΟΥ ΑΠΟ ΔΙΑΓΩΝΙΣΜΟ 
- ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Κάθε παρέχων αγαθά μπορεί να αποκλεισθεί από δια¬ 
γωνισμό εάν: 

α) Βρίσκεται σε πτώχευση, εκκαθάριση, παύση δραστη¬ 
ριοτήτων, αναγκαστική διαχείριση ή πτωχευτικό συμβιβα¬ 
σμό, ή οι εργασίες της επιχείρησής του έχουν ανασταλεί 
ή τελεί σε οποιαδήποτε ανάλογη κατάσταση που προκύ¬ 
πτει από παρόμοια διαδικασία προβλεπόμενη από τις 
εθνικές, νομοθετικές και κανονιστικές διατάξεις 
β) Κινήθηκε εναντίον του διαδικασία κήρυξης σε πτώ¬ 
χευση, εκκαθάρισης, αναγκαστικής διαχείρισης, πτωχευ¬ 
τικού συμβιβασμού, ή οποιαδήποτε άλλη παρόμοια διαδι¬ 
κασία προβλεπομένη από τις εθνικές, νομοθετικές και κα¬ 
νονιστικές διατάξεις 

γ) Καταδικάστηκε για αδίκημα που αφορά την επαγγελ¬ 
ματική διαγωγή του, βάσει αμετάκλητης απόφασης 
δ) Έχει διαπράξει ή υπήρξε ένοχος βαρέος επαγγελμα¬ 
τικού παραπτώματος, που μπορεί να διαπιστωθεί με οποι- 
οδήποτε μέσο από την Αναθέτουσα Αρχή 
ε) Δεν έχει εκπληρώσει τις υποχρεώσεις του, όσον αφο¬ 
ρά την καταβολή των εισφορών κοινωνικής ασφάλισης, 
σύμφωνα με την νομοθεσία της χώρας που είναι εγκατε¬ 
στημένος ή σύμφωνα με την ελληνική νομοθεσία 
στ) Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων και τελών, σύμφωνα με 
την νομοθεσία της χώρας που είναι εγκατεστημένος ή 
σύμφωνα με την ελληνική νομοθεσία 
ζ) Είναι ένοχος υποβολής ψευδούς δηλώσεως, ή παρα- 
λείψεως υποβολής των πληροφοριών που απαιτούνται. 

2. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στα εδάφια (α) και (β) της πρώτης πα¬ 
ραγράφου του παρόντος άρθρου, αποδέχεται ως επαρκή 
αποδεικτικά στοιχεία πιστοποιητικά εκδιδόμενα από αρ¬ 
μόδιες δικαστικές ή διοικητικές αρχές της χώρας κατα¬ 
γωγής ή προέλευσης του διαγωνιζόμενου, από τα οποία 
να προκύπτει ότι πληρούνται αυτές οι προϋποθέσεις. 

3. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στο εδάφιο (γ) της πρώτης παραγρά¬ 
φου του παρόντος άρθρου, αποδέχεται ως επαρκές απο¬ 
δεικτικό στοιχείο απόσπασμα ποινικού μητρώου ή, ελλεί¬ 
ψει αυτού, ισότιμο έγγραφο εκδιδόμενο από δικαστική ή 
διοικητική αρχή της χώρας καταγωγής ή προέλευσης του 
διαγωνιζόμενου, από το οποίο να προκύπτει ότι πληρού- 
ται η ανωτέρω προϋπόθεση. 

4. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει στην περίπτωση που αναφέρε- 
ται στο εδάφιο (δ) της πρώτης παραγράφου του παρό¬ 
ντος άρθρου, αποδέχεται ως επαρκές αποδεικτικό στοι¬ 
χείο αυτό που η ίδια έχει προκαθορίσει και απαιτήσει στα 
σχετικά έγγραφα της προμήθειας συγκεκριμένων αγα¬ 
θών. 

5. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στα εδάφια (ε) και (στ) της πρώτης πα¬ 
ραγράφου του παρόντος άρθρου, αποδέχεται ως επαρκή 
αποδεικτικά στοιχεία πιστοποιητικά (π.χ. φορολογική 
ενημερότητα ή ισοδύναμο έγγραφο) εκδιδόμενα από την 
αρμόδια αρχή του οικείου κράτους μέλους. 

6. Όταν η Εταιρία ζητεί από τον παρέχοντα αγαθά να 
αποδείξει ότι δεν εμπίπτει σε καμία από τις περιπτώσεις 
που αναφέρονται στο εδάφιο (ζ) της πρώτης παραγρά¬ 
φου του παρόντος άρθρου, αποδέχεται ως επαρκές απο¬ 
δεικτικό στοιχείο υπεύθυνη δήλωση του διαγωνιζόμενου. 

7. Εάν τα ως άνω έγγραφα και πιστοποιητικά δεν εκδί- 
δονται από την οικεία χώρα, είναι δυνατόν να αντικατα- 
σταθούν από ένορκη δήλωση του διαγωνιζόμενου ενώ¬ 
πιον δικαστικής ή διοικητικής αρχής, συμβολαιογράφου ή 
του αρμόδιου επαγγελματικού φορέα της χώρας κατα¬ 
γωγής ή προέλευσής του. 

8. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της ένωσης ή κοινοπραξίας. 

9. Κάθε φορά που οι διαγωνιζόμενοι οφείλουν να διαθέ¬ 
τουν ειδική έγκριση ή να είναι μέλη συγκεκριμένου οργα¬ 
νισμού της χώρας τους για να είναι σε θέση να παράσχουν 
τα ζητούμενα αγαθά, η Εταιρία είναι δυνατόν να απαιτή¬ 
σει να αποδείξουν ότι διαθέτουν την έγκριση αυτή ή ότι εί¬ 
ναι μέλη του εν λόγω οργανισμού, σύμφωνα με τη νομο¬ 
θεσία της χώρας στην οποία είναι εγκατεστημένοι. 

10. Είναι, τέλος, δυνατόν να ζητηθεί από τους διαγωνι- 
ζόμενους να αποδείξουν την εγγραφή τους, υπό τους 
όρους τους προβλεπόμενους στην χώρα εγκατάστασής 
τους σε επαγγελματικό ή εμπορικό μητρώο ή να προσκο¬ 
μίσουν ανάλογη ένορκη βεβαίωση ή πιστοποιητικό, σύμ¬ 
φωνα και με τα ειδικότερα οριζόμενα στην παρ. 4 του άρ¬ 
θρου 14 του ΠΔ 370/1995, όπως ισχύει. 

11. Σε περίπτωση που η αξία της προμήθειας είναι κα¬ 
τώτερη του ποσού που καθορίζεται από το άρθρο 2 του 
ΠΔ 105/2000, με το οποίο έγινε η εναρμόνιση του άρθρου 
2 της Οδηγίας 97/52/ΕΚ, η Εταιρεία δύναται να ζητεί εν 
όλω ή εν μέρει τα δικαιολογητικά που προβλέπονται στο 
παρόν άρθρο ή, αντί αυτών, να ζητήσει από τους παρέχο- 
ντες αγαθά την υποβολή υπεύθυνων δηλώσεων του ν. 
1599/1986. Στην περίπτωση αυτή ο ανάδοχος υποχρεού- 
ται να προσκομίσει τα δικαιολογητικά πριν από την υπο¬ 
γραφή της σύμβασης και εντός της προθεσμίας που τάσ¬ 
σεται για αυτή. 


ΑΡΘΡΟ 13 

ΑΠΟΔΕΙΞΗ ΧΡΗΜΑΤΟΟΙΚΟΝΟΜΙΚΗΣ ΙΚΑΝΟΤΗΤΑΣ 
ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της χρη¬ 
ματοοικονομικής ικανότητας των διαγωνιζομένων, σύμφω¬ 
να με τους όρους του παρόντος Κανονισμού. Η χρηματο¬ 
δοτική και οικονομική ικανότητα των παρεχόντων αγαθά 
αποδεικνύεται με έγγραφα που η Εταιρία προκαθορίζει 
στη σχετική προκήρυξη, κρίνει κατάλληλα και απαιτεί να 
προσκομισθούν. Τέτοια έγγραφα μπορεί να είναι: 

- κατάλληλες τραπεζικές βεβαιώσεις ή πιστοποιητικά 
ασφαλιστικής κάλυψης επαγγελματικών κινδύνων 

- ισολογισμοί ή αποσπάσματα ισολογισμών, στις περι¬ 
πτώσεις όπου η δημοσίευση ισολογισμών απαιτείται, 
σύμφωνα με την περί εταιριών νομοθεσία της χώρας, 
όπου είναι εγκατεστημένος ο παρέχων αγαθά 

- δήλωση περί του ολικού ύψους του κύκλου εργασιών 
και περί του κύκλου εργασιών, όσον αφορά την παροχή 
παρόμοιων μετά ζητούμενα αγαθών κατά τη διάρκεια των 
τριών (3) προηγούμενων οικονομικών ετών. 

2. Η Εταιρία είναι υποχρεωμένη να ορίζει στην προκή¬ 
ρυξη ή στην πρόσκληση για εκδήλωση ενδιαφέροντος ή 
στην πρόσκληση για υποβολή προσφορών ποιο ή ποια 
από τα ως άνω δικαιολογητικά απαιτεί να προσκομισθούν 
για την απόδειξη της χρηματοοικονομικής ικανότητας 
των διαγωνιζομένων. 

3. Για την απόδειξη της χρηματοοικονομικής ικανότη¬ 
τας των διαγωνιζομένων είναι δυνατόν να απαιτούνται και 
περαιτέρω στοιχεία από την Εταιρία, τα οποία όμως πρέ¬ 
πει ρητά να προβλέπονται και προκαθορίζονται στην προ¬ 
κήρυξη ή στην πρόσκληση για εκδήλωση ενδιαφέροντος 
ή στην πρόσκληση για υποβολή προσφορών. 

4. Εάν ο παρέχων αγαθά δεν είναι σε θέση, για κάποιο 
βάσιμο λόγο, να προσκομίσει τα δικαιολογητικά που 
απαιτεί η Εταιρία, μπορεί να αποδείξει την χρηματοοικο¬ 
νομική του ικανότητα με οποιοδήποτε άλλο έγγραφο η 
Εταιρία κρίνει κατάλληλο. 

5. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

6. Η έκταση των πληροφοριών που αφορούν τη χρημα¬ 
τοοικονομική ικανότητα των διαγωνιζομένων πρέπει να εί¬ 
ναι ανάλογη με το αντικείμενο της σύμβασης, η δε Εταιρία 
οφείλει να λαμβάνει υπόψη της τα νόμιμα συμφέροντα 
των παρεχόντων αγαθά αναφορικά με την προστασία των 
τεχνικών και εμπορικών τους μυστικών. 

7. Σε περίπτωση που η αξία της προμήθειας είναι κατώ¬ 
τερη του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση του άρθρου 2 
της Οδηγίας 97/52/ΕΚ, η Εταιρεία δύναται να ζητεί εν όλω 
ή εν μέρει τα οριζόμενα στοιχεία - δικαιολογητικά του πα¬ 
ρόντος άρθρου. 

ΑΡΘΡΟ 14 

ΑΠΟΔΕΙΞΗ ΤΕΧΝΙΚΗΣ ΙΚΑΝΟΤΗΤΑΣ ΔΙΑΓΩΝΙΖΟΜΕΝΩΝ 

1. Η Εταιρία μπορεί να απαιτήσει την απόδειξη της τε¬ 
χνικής ικανότηταςτων διαγωνιζομένων, σύμφωνα με τους 
όρους του παρόντος Κανονισμού. Η ικανότητα αυτή εκτι- 
μάται ειδικότερα βάσει της τεχνογνωσίας, της αποτελε- 
σματικότητας, της εμπειρίας και της αξιοπιστίας των δια- 
γωνιζόμενων. 

2. Η τεχνική ικανότητα των παρεχόντων αγαθά μπορεί 
να αποδειχθεί, ανάλογα με τη φύση, την έκταση και το 
σκοπό των προς παροχή αγαθών, με ένα ή περισσότερα 
από τα ακόλουθα στοιχεία, κατά την κρίση της Εταιρίας: 

α) κατάλογο των κυριοτέρων παραδόσεων, οι οποίες 
έγιναν κατά τα τρία προηγούμενα έτη, με τα αντίστοιχα 
ποσά, ημερομηνίες και τους δημόσιους ή ιδιωτικούς απο¬ 
δέκτες: 

ί) εάν μεν πρόκειται για προμήθειες αναθετουσών αρ¬ 
χών οι παραδόσεις αποδεικνύονται με πιστοποιητικά θε¬ 
ωρούμενα από την αρμόδια αρχή, 
ϋ) εάν πρόκειται για προμήθειες ιδιωτών, η παράδοση 
πρέπει να βεβαιούται από τον αγοραστή ή εάν τούτο δεν 
είναι δυνατόν, θα δηλούται υπεύθυνα από τον προμηθευ¬ 
τή ότι πράγματι έγινε, 

β) περιγραφή του τεχνικού εξοπλισμού της επιχειρήσε- 
ως, των μέσων αυτής προς εξασφάλιση της ποιότητας και 
των τμημάτων μελετών και ερευνών αυτής, 
γ) αναφορά του απασχολουμένου τεχνικού προσωπι¬ 
κού ή των τεχνικών υπηρεσιών, είτε ανήκουν ευθέως σε 
αυτήν είτε όχι και ιδιαίτερα των υπευθύνων για τον ποιοτι¬ 
κό έλεγχο, 

δ) δείγματα, περιγραφή ή και φωτογραφίες των προς 
προμήθεια αγαθών, η αυθεντικότητα των οποίων πρέπει 
να βεβαιούται, εάν η Εταιρία το απαιτεί, 
ε) πιστοποιητικά, εκδιδόμενα από επίσημα ινστιτούτα 
ποιοτικού ελέγχου ή Υπηρεσίες αναγνωρισμένης αρμοδιό¬ 
τητας, που να βεβαιώνουν την τήρηση ορισμένων προδια¬ 
γραφών ή προτύπων των αγαθών, τα οποία σαφώς προσ¬ 
διορίζονται με αναφορά σε προδιαγραφές ή πρότυπα, 
στ) έλεγχο που διενεργείται από την Εταιρία ή για λογα¬ 
ριασμό της από αρμόδιο επίσημο οργανισμό της χώρας, 
στην οποία εδρεύει ο προμηθευτής, κατόπιν συμφωνίας 
με τον οργανισμό αυτόν, όταν τα προς προμήθεια αγαθά 
είναι σύνθετα ή κατ’ εξαίρεση πρέπει να ανταποκρίνονται 
σε ειδικό σκοπό. Ο έλεγχος αυτός αφορά την παραγωγι¬ 
κή ικανότητα του προμηθευτού και εάν είναι αναγκαίο, τα 
μέσα μελέτης και ερευνών που διαθέτει, καθώς και αυτά 
που χρησιμοποιούνται για τον ποιοτικό έλεγχο. 

3. Σε περίπτωση που ο διαγωνιζόμενος αποτελεί ένωση 
ή κοινοπραξία τα απαιτούμενα στο παρόν άρθρο δικαιο- 
λογητικά πρέπει να υποβάλλονται χωριστά για κάθε μέ¬ 
λος της κοινοπραξίας ή της ένωσης. 

4. Η έκταση των πληροφοριών που αφορούν την τεχνι¬ 
κή ικανότητα των διαγωνιζόμενων πρέπει να είναι ανάλο¬ 
γη με το αντικείμενο της σύμβασης, η δε Εταιρία οφείλει 
να λαμβάνει υπόψη της τα νόμιμα συμφέροντα των παρε¬ 
χόντων αγαθά αναφορικά με την προστασία των τεχνικών 
και εμπορικών τους μυστικών. 

5. Η Εταιρία είναι υποχρεωμένη να ορίζει στην προκή¬ 
ρυξη ή στη πρόσκληση για εκδήλωση ενδιαφέροντος ή 
στην πρόσκληση υποβολής προσφορών ποιο ή ποια από 
τα ως άνω δικαιολογητικά απαιτεί να προσκομισθούν για 
την απόδειξη της τεχνικής ικανότητας των διαγωνιζομέ- 
νων. Η Εταιρία δύναται να ορίσει επίσης, ότι ορισμένα ή 
όλα εκ των ανωτέρω δικαιολογητικών δεν χρειάζεται να 
προσκομισθούν, εφόσον προσκομίζεται βεβαίωση εγ¬ 
γραφής σε αντίστοιχους Καταλόγους (Μητρώα) Αναγνω¬ 
ρισμένων Προμηθευτών, σύμφωνα με τα οριζόμενα στο 
άρθρο 13 του ΠΔ 370/1995, όπως ισχύει. 

6. Σε περίπτωση που η αξία της προμήθειας είναι κατώ¬ 
τερη του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση του άρθρου 2 


της Οδηγίας 97/52/ΕΚ, η Εταιρεία δύναται να ζητεί εν άλω 
ή εν μέρει τα οριζόμενα στοιχεία - δικαιολογητικά του πα¬ 
ρόντος άρθρου. 

ΑΡΘΡΟ 15 

ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ 

1. Οι διαγωνισμοί διεξάγονται στα γραφεία της Εται¬ 
ρίας, εκτός εάν αυτή, πριν την έναρξη ή κατά την διάρκεια 
του διαγωνισμού, υποδείξει άλλο τόπο, ενώπιον των αρ¬ 
μόδιων επιτροπών ή οργάνων της Εταιρίας 

2. Οι προσφορές καθώς επίσης και τα έγγραφα, πιστο¬ 
ποιητικά και λοιπά στοιχεία, υποβάλλονται στην Εταιρία, 
την ημέρα και ώρα που ορίζονται στη προκήρυξη και σύμ¬ 
φωνα με τους ειδικότερους όρους αυτής. Σε περίπτωση 
που ο Προσφέρων αποτελεί κοινοπραξία ή Ένωση Προ¬ 
μηθευτών, τα στοιχεία των άρθρων 12, 13 και 14 του πα¬ 
ρόντος Κανονισμού πρέπει να υποβάλλονται για κάθε μέ¬ 
λος της κοινοπραξίας ή της Ένωσης. 

3. Οι ενδιαφερόμενοι υποβάλουντηνπροσφοράτους, εί¬ 
τε καταθέτοντάς την αυτοπροσώπως ή με ειδικά προς τού¬ 
το εξουσιοδοτημένο εκπρόσωπό τους, είτε αποστέλοντάς 
την ταχυδρομικά με συστημένη επιστολή ή ιδιωτικό ταχυ¬ 
δρομείο (οουπΊθΐ·) στην ως άνω διεύθυνση. Στην περίπτω¬ 
ση της ταχυδρομικής αποστολής, η Εταιρία ουδεμία ευθύ¬ 
νη φέρει για την εμπρόθεσμη παραλαβή της προσφοράς ή 
για το περιεχόμενο των φακέλων που τη συνοδεύει. 

4. Η προκήρυξη συγκεκριμένου διαγωνισμού δύναται 
να προβλέπει και άλλου είδους κατάθεση της προσφο¬ 
ράς, αρκεί να διασφαλίζει: 

- ότι κάθε προσφορά περιλαμβάνει όλες τις αναγκαίες 
πληροφορίες για την αξιολόγησή της 

- ότι διαφυλάσσεται το απόρρητο των προσφορών εν 
αναμονή της αξιολόγησής τους 

- ότι οι προσφορές θα επιβεβαιώνονται το συντομότερο 
δυνατό εγγράφως ή με την αποστολή επικυρωμένου αντι¬ 
γράφου, εφόσον κάτι τέτοιο είναι απαραίτητο για λόγους 
νομικής απόδειξης 

- ότι η αποσφράγιση των προσφορών θα πραγματοποι¬ 
είται μετά την εκπνοή της προβλεπόμενης για την υποβο¬ 
λή τους προθεσμίας. 

5. Εκπρόθεσμες προσφορές δεν γίνονται δεκτές από 
την Εταιρία και επιστρέφονται στους αποδέκτες τους χω¬ 
ρίς να ανοιγούν, εκτός εάνη επίδοση των προσφορών που 
έχει ήδη αρχίσει κατά την καθορισμένη ημέρα και ώρα συ¬ 
νεχίζεται χωρίς διακοπή μέχρι και την υποβολή των προ¬ 
σφορών όλων των διαγωνιζομένων. 

6. Εφόσον σε όλεςτις προσφορές που έχουν υποβληθεί 
διαπιστώνονται ελλείψεις των στοιχείων σύμφωνα με τα 
προηγούμενα άρθρα η Επιτροπή δύναται να χορηγήσει 
προθεσμία για την υποβολή των ελλειπόντων δικαιολογη- 
τικών. 

7. Η εκδήλωση ενδιαφέροντος ή η προσφορά των δια- 
γωνιζομένων υποβάλλονται, σε κλειστό κυρίως φάκελο, 
φέροντα τη σφραγίδα του υποψηφίου, στον οποίο ανα¬ 
γράφονται τα ακόλουθα: 

7.1. "Προσφορά για τον Διαγωνισμό. 

7.2. "Διαγωνιζόμενος":.(πλήρης 

επωνυμία προσώπου, εταιρίας, ομίλου κλπ, διεύθυνση, 
αριθμός τηλεφώνου και φαξ) 

7.3. "Αποδέκτης": "Ανώνυμη Εταιρία Προβολής της Ελ¬ 
ληνικής Πολιτιστικής Κληρονομιάς Α.Ε.", τηλ: /., 

ί3χ: 00-30-1/. 

7.4 Την σημείωση: "Να ανοιχθεί μόνον από το Αρμόδιο 
Όργανο του Διαγωνισμού" 

8. Σε περίπτωση ένωσης προσώπων ή κοινοπρακτικού 
σχήματος πρέπει να αναγράφονται η πλήρης επωνυμία 
και διεύθυνση, καθώς και αριθμός τηλεφώνου και φαξ, 
όλων των μελών του. 

9. Ο κυρίως αυτός Φάκελος περιέχει τρεις (3) επί μέ¬ 
ρους, ανεξάρτητους, κλειστούς και σφραγισμένους με τη 
σφραγίδα του υποψηφίου, υποφακέλους ως εξής: 

Α. "Υποφάκελος Δικαιολογητικών Συμμετοχής", ο οποί¬ 
ος περιέχει έγγραφο υποβολής προσφοράς, τα νομιμο¬ 
ποιητικά στοιχεία, την τυχόν εγγυητική επιστολή συμμε¬ 
τοχής στο διαγωνισμό και άλλα απαραίτητα δικαιολογητι- 
κά, όπως ιδίως πιστοποιητικά, βεβαιώσεις, δηλώσεις και 
γενικότερα κάθε έγγραφο που αποδεικνύει την συμμόρ¬ 
φωση του διαγωνιζόμενου προς τις τυπικές απαιτήσεις 
συμμετοχής στο διαγωνισμό. 

Β. "Υποφάκελος Τεχνικής Προσφοράς", ο οποίος περιέ¬ 
χει τα στοιχεία της τεχνικής προσφοράς του διαγωνιζό- 
μενου, όπως ιδίως την περιγραφή της μεθοδολογίας πα¬ 
ροχής των υπό προμήθεια αγαθών, τα χρονοδιαγράμμα¬ 
τα παροχής των αγαθών, την οργάνωση και στελέχωση 
του προσφέροντος κλπ. 

Γ. "Υποφάκελος Οικονομικής Προσφοράς", ο οποίος πε¬ 
ριέχει τα στοιχεία της οικονομικής προσφοράς του δια- 
γωνιζόμενου. 

10. Όλοι οι επι μέρους υποφάκελοι αναγράφουν την 
επωνυμία του διαγωνιζομένου, τον τίτλο των υπό προμή¬ 
θειαν αγαθών και τον τίτλο του υποφακέλου. Σε περίπτω¬ 
ση ένωσης προσώπων ή κοινοπρακτικού σχήματος πρέ¬ 
πει να αναγράφονται η πλήρης επωνυμία και διεύθυνση, 
καθώς και αριθμός τηλεφώνου και φαξ, όλων των μελών 
του. 

11. Απαγορεύεται η χρήση αυτοκόλλητων φακέλων (κυ¬ 
ρίως φακέλου και υποφακέλων) που είναι δυνατόν να 
αποσφραγιστούν και να επανασφραγιστούν, χωρίς να 
αφήσουν ίχνη. 

12. Οι συμμετέχοντες στο διαγωνισμό δεν δικαιούνται 
ουδεμίας αποζημίωσης για δαπάνες σχετικές με τη σύ¬ 
νταξη και υποβολή των παραπάνω στοιχείων, Φακέλων, 
Προσφοράς κλπ. 

13. Οι προσφορές των προμηθευτών ισχύουν και τους 
δεσμεύουν για όσο χρόνο ορίζει η προκήρυξη του διαγω¬ 
νισμού. Προσφορά που ορίζει χρόνο ισχύος μικρότερο 
του προβλεπομένου απορρίπτεται ως απαράδεκτη. Πα¬ 
ράταση της ισχύος των προσφορών μέχρι του ημίσεος 
του χρόνου ισχύος τους που ορίζεται από την προκήρυξη 
του διαγωνισμού, είναι δυνατή με απόφαση των αρμοδίων 
οργάνων της Εταιρίας. Επιπλέον παράταση της ισχύος 
των προσφορών είναι δυνατή με την έγγραφη συγκατά¬ 
θεση όλων των διαγωνιζομένων. 

14. Σε περίπτωση που η αξία της προμήθειας είναι κα¬ 
τώτερη του ποσού που καθορίζεται από το άρθρο 2 του 
ΠΔ105/2000, με το οποίο έγινε η εναρμόνιση του άρθρου 
2 της Οδηγίας 97/52/ΕΚ, τα παραπάνω εφαρμόζονται 
αναλόγως. 

ΑΡΘΡΟ 16 

ΕΝΑΛΛΑΚΤΙΚΕΣ ΠΡΟΣΦΟΡΕΣ 

1. Όταν η σύναψη της σύμβασης γίνεται με βάση το κρι¬ 
τήριο της "πλέον συμφέρουσας από οικονομική άποψη 
προσφοράς", η Εταιρία μπορεί να λαμβάνει υπόψη της και 


εναλλακτικές προσφορές, υπό την προϋπόθεση ότι οι συ¬ 
γκεκριμένες εναλλακτικές προσφορές ανταποκρίνονται 
στις ελάχιστες απαιτήσεις που η Εταιρία έχει καθορίσει με 
το τεύχος τεχνικών προδιαγραφών. Η Εταιρία οφείλει να 
αναφέρει στη περιληπτική προκήρυξη τις ελάχιστες προ¬ 
ϋποθέσεις που πρέπει να πληρούν οι εναλλακτικές προ¬ 
σφορές. 

2. Εάν δεν επιτρέπονται εναλλακτικές προσφορές, πρέ¬ 
πει να γίνεται σχετική μνεία στην περιληπτική προκήρυξη 
του διαγωνισμού. 

3. Η Εταιρία δεν μπορεί να απορρίψει εναλλακτικές προ¬ 
σφορές αποκλειστικά και μόνον, διότι έχουν συνταχθεί με 
τεχνικές προδιαγραφές που έχουν καθοριστεί με αναφο¬ 
ρά σε εθνικά πρότυπα, τα οποία ισχύουν κατ’ εφαρμογήν 
των αντίστοιχων ευρωπαϊκών ή με αναφορά σε ευρωπαϊ¬ 
κές τεχνικές εγκρίσεις ή σε κοινές τεχνικές προδιαγρα¬ 
φές ή ακόμη με αναφορά σε εθνικές τεχνικές προδιαγρα¬ 
φές (βλ. και Παράρτημα I του παρόντος Κανονισμού). 

4. Η Εταιρία, εφόσον αποδεχθεί εναλλακτικές προσφο¬ 
ρές, δυνάμει της παραγράφου 1 του παρόντος άρθρου, 
δεν μπορεί να απορρίψει εναλλακτική προσφορά μόνο για 
το λόγο ότι, εφόσον επιλεγεί, ενδέχεται να οδηγήσει στη 
σύναψη δημόσιας σύμβασης υπηρεσιών αντί σύμβασης 
προμηθειών κατά την έννοια του παρόντος. 

5. Σε περίπτωση που η αξία της προμήθειας είναι κατώ¬ 
τερη του ποσού που καθορίζεται από το άρθρο 2 του ΠΔ 
105/2000, με το οποίο έγινε η εναρμόνιση του άρθρου 2 
της Οδηγίας 97/52/ΕΚ, τα παραπάνω εφαρμόζονται ανα¬ 
λόγως. 

ΑΡΘΡΟ 17 

ΔΙΑΔΙΚΑΣΙΑ ΕΞΕΤΑΣΗΣ ΠΡΟΣΦΟΡΩΝ 

1. Ο έλεγχος της υποβολής των απαραίτητων δικαιολο- 
γητικών συμμετοχής και η αξιολόγηση των τεχνικών και 
οικονομικών προσφορών γίνεται από τα αρμόδια όργανα 
της Εταιρίας ή τις αρμόδιες Επιτροπές σύμφωνα μετά ει¬ 
δικότερα οριζόμενα στη προκήρυξη. Ο χρόνος των συνε¬ 
δριάσεων, η ώρα έναρξης, καθώς και η ενδεχόμενη δια¬ 
κοπή και επανέναρξη αυτών ορίζονται κάθε φορά από τον 
πρόεδρο της αρμόδιας Επιτροπής. 

2. Η αποσφράγιση των προσφορών γίνεται δημόσια την 
ημερομηνία και ώρα που ορίζονται από τη σχετική προκή¬ 
ρυξη ή πρόσκληση. 

3. Η Επιτροπή Διενέργειας του Διαγωνισμού παραλαμ- 
βάνει και αριθμεί την προσφορά του κάθε συμμετέχοντα, 
αποσφραγίζει δημόσια τον φάκελο προσφοράς και τον 
"Υποφάκελο Δικαιολογητικών Συμμετοχής" και αριθμεί 
και μονογράφει τα έγγραφα που βρίσκονται μέσα σε αυ¬ 
τόν. Οι πράξεις της αρίθμησης και μονογραφής αρκεί να 
γίνονται από ένα οιοδήποτε μέλος της Επιτροπής. Στη συ¬ 
νέχεια ελέγχει, σύμφωνα με τα ειδικότερα οριζόμενα στη 
προκήρυξη, κατά πόσον οι υποψήφιοι πληρούν όλες τις 
τυπικές και ουσιαστικές προϋποθέσεις συμμετοχής τους 
στο διαγωνισμό. Με την ολοκλήρωση της διαδικασίας 
ελέγχου των δικαιολογητικών συμμετοχής, η Επιτροπή 
ανακοινώνει δημοσίως, τα ονόματα των διαγωνιζομένων 
που αποκλείονται από την περαιτέρω συμμετοχή τους 
στο διαγωνισμό, καθώς και τους λόγους αποκλεισμού κά¬ 
θε ενός από αυτούς. Ακολούθως, η Επιτροπή Διενέργειας 
του Διαγωνισμού αποσφραγίζει δημόσια τον Υποφάκελο 
Τεχνικής Προσφοράς και αριθμεί και μονογράφει τα έγ¬ 
γραφα που βρίσκονται μέσα σε αυτόν. Οι πράξεις της 

αρίθμησης και μονογραφής αρκεί να γίνονται από ένα οι- 
οδήποτε μέλος της Επιτροπής. Ο Υποφάκελος Οικονομι¬ 
κής Προσφοράς δεν αποσφραγίζεται, μονογράφεται από 
όλα τα μέλη της Επιτροπής και φυλάσσεται από τον Πρό¬ 
εδρο αυτής. 

4. Στους αποκλεισθέντες από το διαγωνισμό υποψηφί¬ 
ους - μετά την εκδίκαση τυχόν ενστάσεών τους - επιστρέ- 
φονται οι Υποφάκελοι Τεχνικής και Οικονομικής προσφο¬ 
ράς τους, χωρίς να ανοιγούν. Η δυνατότητα ενστάσεως 
επιτρέπεται κατά τα οριζόμενα στο άρθρο 18 του παρό¬ 
ντος. 

5. Ακολουθεί η εξέταση, η αξιολόγηση του περιεχομέ¬ 
νου του "Υποφακέλου Τεχνικής Προσφοράς 11 σε κλειστή 
συνεδρίαση, καθώς καιη βαθμολόγηση τηςτεχνικής προ¬ 
σφοράς κάθε διαγωνιζόμενου, σύμφωνα και μετά ειδικό¬ 
τερα οριζόμενα, τα κριτήρια και τους συντελεστές που 
ορίζονται στα σχετικά έγγραφα της προμήθειας. Πριν τη 
βαθμολόγηση, είναι δυνατόν η Επιτροπή να καλέσειτους 
προσφέροντες εντός ορισμένης προθεσμίας να αναλύ¬ 
σουν προφορικά τις θέσεις τους και να απαντήσουν σε τυ¬ 
χόν ερωτήσεις των μελώντης. Στην περίπτωση αυτή, εάν 
ένας διαγωνιζόμενος δεν προσέλθει στη συνέντευξη αυ¬ 
τή, αποκλείεται από την περαιτέρω διαδικασία αξιολόγη¬ 
σης. Συντάσσεται, τέλος, Πίνακας Βαθμολογίας των δια- 
γωνιζομένων κατά φθίνουσα σειρά αξιολόγησης, ο οποί¬ 
ος δημοσιεύεται δια αναρτήσεως στην έδρα της Εται¬ 
ρίας. Στον παραπάνω πίνακα αναφέρονται και οι διαγωνι- 
ζόμενοι, οι προσφορές των οποίων δεν ανταποκρίνονται 
στις ουσιώδεις απαιτήσεις και όρους των τεχνικών προ¬ 
διαγραφών, καθώς και οι λόγοι αποκλεισμού τους. Κατά 
του ως άνω πίνακα επιτρέπεται η δυνατότητα ενστάσεως, 
κατά τα οριζόμενα στο άρθρο 18 του παρόντος. 

6. Στη συνέχεια, η Επιτροπή Διενέργειας του Διαγωνι¬ 
σμού συνέρχεται σε νέα δημόσια συνεδρίαση για την απο¬ 
σφράγιση του Υποφακέλλου της Οικονομικής Προσφο¬ 
ράς, αρμοδίως γνωστοποιούμενη εγγράφως σε όλους 
τους διαγωνιζόμενους. Οι υποψήφιοι μπορούν, εάντο επι¬ 
θυμούν, να είναι παρόντες δια του νομίμου εκπροσώπου 
τους κατά την αποσφράγιση του Υποφακέλου Οικονομι¬ 
κής Προσφοράς τους. 

7. Η Επιτροπή Διενέργειας του Διαγωνισμού αποσφρα¬ 
γίζει δημόσια τον 'Ύποφάκελο Οικονομικής Προσφοράς", 
αριθμεί και μονογράφει τα έγγραφα που βρίσκονται μέσα 
σε αυτόν. Οι πράξεις της αρίθμησης και μονογραφής αρ¬ 
κεί να γίνονται από ένα οιοδήποτε μέλος της Επιτροπής. 
Ακολουθεί η εξέταση και αξιολόγηση του περιεχομένου 
του "Υποφακέλου Οικονομικής Προσφοράς", σε κλειστή 
συνεδρίαση, όπου απαιτείται, σύμφωνα μετά ειδικότερα 
οριζόμενα στα σχετικά έγγραφα της προμήθειας. Η Επι¬ 
τροπή μπορεί να καλέσειτους υποψήφιους εντός ορισμέ¬ 
νης προθεσμίας να δώσουν διευκρινίσεις επί των στοιχεί¬ 
ων του Υποφακέλου. Στην περίπτωση αυτή, εάν ένας δια- 
γωνιζόμενος δεν προσέλθει ενώπιον της Επιτροπής Διε¬ 
νέργειας του Διαγωνισμού προς παροχή διευκρινίσεων, 
αποκλείεται από το διαγωνισμό. Στη συνέχεια βαθμολο¬ 
γείται η οικονομική προσφορά κάθε διαγωνιζόμενου, 
όπου απαιτείται, σύμφωνα μετά κριτήρια και τους συντε¬ 
λεστές που προκαθορίζονται στη προκήρυξη, γίνεται ο 
συσχετισμός τεχνικής και οικονομικής προσφοράς και 
συντάσσεται ο τελικός Πίνακας Βαθμολογίας των διαγω- 
νιζομένων κατά φθίνουσα σειρά αξιολόγησης. Ο Πίνακας 
δημοσιεύεται δια αναρτήσεως στην έδρα της Εταιρίας, 
κατά του οποίου επιτρέπεται η δυνατότητα ασκήσεως εν¬ 


στάσεως, σύμφωνα μετά οριζόμενα στο άρθρο 18του πα¬ 
ρόντος. Από τον πίνακα αυτόν προκύπτει και ο προτεινό- 
μενος από την Επιτροπή Διενέργειας του Διαγωνισμού 
ανάδοχος του διαγωνισμού. 

8. Είναι δυνατόν στους όρουςτου διαγωνισμού, να τίθε¬ 
ται ένα κατώτατο όριο στην βαθμολόγηση των τεχνικών 
προσφορών, κάτω από το οποίο οι υποβληθείσες τεχνικές 
προσφορές θεωρούνται τεχνικώς απαράδεκτες. Στην πε¬ 
ρίπτωση αυτή δεν αποσφραγίζονται οι "Υποφάκελοι Οικο¬ 
νομικών Προσφορών", αλλά επιστρέφονται αυτούσιοι 
στους διαγωνιζόμενους, των οποίων οι τεχνικές προσφο¬ 
ρές κρίθηκαν απαράδεκτες. 

9. Όλοι οι όροιτου διαγωνισμού, εκτός εκείνων που ρη¬ 
τά ορίζονται ως επουσιώδεις από τη σχετική προκήρυξη - 
ανακοίνωση, θεωρούνται ουσιώδεις επί ποινή ακυρότη¬ 
τας της προσφοράς των συμμετεχόντων, τυχόν δε παρά¬ 
βασή τους από τους οδηγεί σε αποκλεισμό από το διαγω¬ 
νισμό. 

10. Ο πίνακας, μαζί με τις τυχόν υποβληθείσες ενστά¬ 
σεις, διαβιβάζεται στα αρμόδια όργανα της Εταιρίας ή την 
αρμόδια Επιτροπή, τα οποία αποφαίνονται επί των ενστά¬ 
σεων. προς κρίση. 

11. Η ανακοίνωση της κατακύρωσης του διαγωνισμού 
σε συγκεκριμένο ανάδοχο γίνεται εγγράφως από την 
Εταιρία προς τον επιλεγέντα διαγωνιζόμενο, με ταυτό¬ 
χρονη ανακοίνωση του αποτελέσματος του διαγωνισμού 
δι’ αναρτήσεως στην έδρα της Εταιρίας. 

12. Στην περίπτωση, ειδικότερα, της κλειστής διαδικα¬ 
σίας η Επιτροπή Διενέργειας του Διαγωνισμού αξιολογεί 
τις αιτήσεις εκδήλωσης ενδιαφέροντος και αποφασίζει 
για τους υποψηφίους, οι οποίοι θα κληθούν να υποβάλουν 
προσφορά. Κατά τα λοιπά, τηρείται αναλόγως η διαδικα¬ 
σία του παρόντος άρθρου. 

13. Στην περίπτωση της διαδικασίας με διαπραγμάτευ¬ 
ση, με ή χωρίς προηγούμενη δημοσίευση σχετικής διακή¬ 
ρυξης, η επιλογή των υποψηφίων να συμμετάσχουν στις 
διαπραγματεύσεις και οι σχετικές διαπραγματεύσεις, 
όταν η αξία της προμήθειας είναι ίση ή ανώτερη του πο¬ 
σού που καθορίζεται από το άρθρο 2 του ΠΔ 105/2000 με 
το οποίο έγινε η εναρμόνιση του άρθρου 2 της Οδηγίας 
97/52/ΕΚ, γίνονται είτε απ’ ευθείας από τα αρμόδια όργα¬ 
να της Εταιρείας, είτε από ειδικώς συνιστώμενη Επιτρο¬ 
πή, η οποία εισηγείται προς τα όργανα της Εταιρείας την 
ανάδειξη του επιλεγέντος υποψηφίου. Η Επιτροπή συ¬ 
γκροτείται με απόφαση των αρμοδίων οργάνων της Εται¬ 
ρείας και αποτελείται από τρία (3) τουλάχιστον τακτικά 
μέλη και τρία (3) αναπληρωματικά. Τα μέλη της Επιτρο¬ 
πής, τακτικά και αναπληρωματικά, δύνανται να είναι μέλη 
του Δ.Σ της Εταιρίας ή στελέχη αυτής ή τρίτοι. Με από¬ 
φαση των αρμοδίων οργάνων της Εταιρείας καθορίζεται 
η αποζημίωση των μελώντης Επιτροπής. Η ανάδειξη του 
αναδόχου αποφασίζεται από τα αρμόδια όργανα της 
Εταιρίας. 

14. Στην περίπτωση του διαγωνισμού κατά την συνοπτι¬ 
κή διαδικασία ο τρόπος εξέτασης των προσφορών μπορεί 
να καθορίζεται στη σχετική πρόσκληση κατ’ αναλογία των 
αναφερομένων στις προηγούμενες παραγράφους του 
παρόντος άρθρου. 

ΑΡΘΡΟ 18 
ΕΝΣΤΑΣΕΙΣ 

1. Κατά της προκήρυξης του διαγωνισμού, της διαδικα- 

σίας και των πράξεων διενέργειας του διαγωνισμού, κα¬ 
θώς και κατά της απόφασης κατακύρωσης/ανάθεσηςτων 
υπό προμήθεια αγαθών επιτρέπεται η άσκηση ενστάσεως 
από κάθε παρέχοντα αγαθά που δικαιολογεί έννομο συμ¬ 
φέρον. Η υποβολή ενστάσεων κατά της διαδικασίας και 
των πράξεων διενέργειας του διαγωνισμού δεν επιφέρει 
αναβολή ή διακοπή του διαγωνισμού, αλλά εξετάζεται κα¬ 
τά την αξιολόγηση των αποτελεσμάτων του διαγωνισμού 
από την Επιτροπή διενέργειάς του. 

2. Οι ενστάσεις κατά της προκήρυξης του διαγωνισμού 
αφορούν τη νομιμότητα μόνο των όρων της προκήρυξης 
και ασκούνται εντός αποκλειστικής προθεσμίας τριών (3) 
ημερών από την τελευταία δημοσίευση της προσβαλλό¬ 
μενης πράξης. Οι ενστάσεις αυτές κατατίθενται στην 
έδρα της Εταιρίας αυτοπροσώπως ή από τον νόμιμο εκ¬ 
πρόσωπο του ενισταμένου. 

3. Οι ενστάσεις κατά της διαδικασίας και των πράξεων 
διενέργειας του διαγωνισμού αποτελούν ενδικοφανείς 
προσφυγές και ασκούνται μέχρι την επόμενη εργάσιμη 
ημέρα από την ημερομηνία διενέργειας του διαγωνισμού 
ή τη δημοσίευση της προσβαλλομένης πράξης ή τη διά- 
πραξη της διαδικαστικής ενέργειας. Οι ενστάσεις αυτές 
κατατίθενται αυτοπροσώπως ή δια του νομίμου εκπρο¬ 
σώπου του ενισταμένου, στην έδρα της Εταιρίας. 

4. Οι ενστάσεις κατά της απόφασης κατακύρωσης/ανά- 
θεσηςτης προμήθειας αγαθών ασκούνται εντός αποκλει¬ 
στικής προθεσμίας τριών (3) ημερών από τη δημοσίευση 
του αποτελέσματος του διαγωνισμού δι’ αναρτήσεως 
στην έδρα της Εταιρίας. Οι ενστάσεις αυτές αφορούν μό¬ 
νο λόγους που άπτονται της νομιμότητας της προσβαλ¬ 
λομένης πράξεως και κατατίθενται στην έδρα της Εται¬ 
ρίας αυτοπροσώπως ή δια του νομίμου εκπροσώπου του 
ενισταμένου. 

5. Για τις ενστάσεις των παρ. 2 και 3 του παρόντος απο- 
φαίνεται η Επιτροπή Διενέργειας Διαγωνισμού. Για τις εν¬ 
στάσεις της παρ. 4 αποφαίνεται το Διοικητικό Συμβούλιο 
της Εταιρίας, ύστερα από γνώμη της Επιτροπής Διενέρ¬ 
γειας του Διαγωνισμού. 

ΑΡΘΡΟ 19 

ΚΡΙΤΗΡΙΑ ΑΝΑΘΕΣΗΣ ΣΥΜΒΑΣΕΩΝ ΠΡΟΜΗΘΕΙΩΝ 

1. Με την επιφύλαξη των εθνικών νομοθετικών, κανονι¬ 
στικών και διοικητικών διατάξεων που διέπουν την αμοιβή 
ορισμένων αγαθών, τα κριτήρια με βάση τα οποία η Εται¬ 
ρία αναθέτει την προμήθεια αγαθών μπορεί να είναι κατά 
περίπτωση: 

α) η χαμηλότερη τιμή 

β) η πλέον συμφέρουσα από οικονομική άποψη προ¬ 
σφορά 

2. Το κριτήριο της "χαμηλότερης τιμής" προσιδιάζει 
στην προμήθεια αγαθών που είναι πλήρως διευκρινισμέ¬ 
νες τόσο ως προς τα παραδοτέα από τον ανάδοχο, όσο 
και ως προς τη μεθοδολογία υλοποίησης της ζητούμενης 
προμήθειας. 

3. Το κριτήριο της "πλέον συμφέρουσας από οικονομι¬ 
κής άποψης προσφοράς" προσιδιάζει στην προμήθεια 
αγαθών των οποίων η ποιότητα των αντίστοιχων παραδο¬ 
τέων κρίνεται ότι εξαρτάται από την ιδιαίτερη τεχνική, αλ¬ 
λά και οικονομική προσφορά του κάθε διαγωνιζόμενου. 

4. Το ως άνω κριτήριο της "πλέον συμφέρουσας από οι¬ 
κονομικής άποψης προσφοράς" προσιδιάζει και στην 
προμήθεια αγαθών με προκαθορισμένη αξία ή σε εκείνα 


τα αγαθά για τα οποία η Εταιρία κρίνει ότι η ποιότητά τους 
δεν πρέπει να επηρεασθεί από το ύψος της αμοιβής τους. 
Στις δύο αυτές περιπτώσεις αξιολογείται μόνο η τεχνική 
προσφορά του κάθε διαγωνιζόμενου. 

5. Η Εταιρία προκαθορίζει σε κάθε περίπτωση το κριτή¬ 
ριο κατακύρωσης / ανάθεσης των υπό προμήθεια αγαθών 
στην προκήρυξη του διαγωνισμού, καθώς και στην πρό¬ 
σκληση για υποβολή προσφορών. 

6. Στα ίδια έγγραφα καθορίζονται επίσης τα επί μέρους 
τεχνικά κριτήρια αξιολόγησης των τεχνικών προσφορών, 
κατά το δυνατόν σε φθίνουσα τάξη ανάλογα με τη σημα¬ 
σία που τους προσδίδεται, και δύνανται να προσδιορίζο¬ 
νται οι επί μέρους συντελεστές βαρύτητας για την αξιο¬ 
λόγηση ή βαθμολόγηση των τεχνικών κριτηρίων. 

7. Γιατην αξιολόγηση μίας προσφοράς ως συμφερότε- 
ρης, λαμβάνονται υπόψη, κυρίως τα παρακάτω κριτήρια: 

α) η τιμή, 

β) ο χρόνος παραδόσεως των αγαθών, 
γ) η ποιότητά τους με βάση τις τεχνικές προδιαγραφές 
της προκηρύξεως, 

δ) η τεχνική αξία και η αποδοτικότητά τους με βάση τις 
τεχνικές προδιαγραφές της προκηρύξεως, 
ε) το κόστος εγκαταστάσεως και λειτουργίας, 
στ) η παρεχόμενη εγγύηση καλής λειτουργίας, 
ζ) η εξυπηρέτηση μετά την πώληση και η τεχνική βοή¬ 
θεια εκ μέρους του προμηθευτή, 
η) τα λειτουργικά και αισθητικά χαρακτηριστικά των 
αγαθών, 

θ) η σχέση κόστους αποδοτικότητας ή και άλλα στοι¬ 
χεία, ανάλογα με τη φύση των υπό προμήθεια αγαθών ή 
και των ιδιαίτερων αναγκών της αναθέτουσας αρχής, 
ι) οι όροι πληρωμής 

8. Στην προκήρυξη καθορίζεται, τέλος, η σχέση τεχνι¬ 
κής και οικονομικής προσφοράς, έτσι ώστε να εξάγεται 
πάντοτε η πλέον συμφέρουσα από τεχνικής και οικονομι¬ 
κής άποψης προσφορά. 

9. Στην περίπτωση του διαγωνισμού κατά την συνοπτική 
διαδικασία ο τρόπος εξέτασης των προσφορών μπορεί να 
καθορίζεται στη σχετική πρόσκληση κατ’ αναλογία των 
αναφερομένων στις προηγούμενες παραγράφους του 
παρόντος άρθρου. 

ΑΡΘΡΟ 20 
ΑΞΙΑ ΠΡΟΜΗΘΕΙΑΣ 

1. Για κάθε προμήθεια που πρόκειται να ανατεθεί προσ¬ 
διορίζεται στην σχετική προκήρυξη - ανακοίνωση η μεθο¬ 
δολογία προσδιορισμού του σχετικού προϋπολογισμού. 

Αναφέρεται έτσι ειδικότερα: 

1.1. Εάν ο προϋπολογισμός είναι ενδεικτικός, οπότε η 
Εταιρία δέχεται οικονομικές προσφορές οποιουδήποτε 
ύψους κατά την κρίση του προσφέροντος 

1.2. Εάν ο προϋπολογισμός αποτελεί ανώτατο όριο, 
άνω του οποίου οι οικονομικές προσφορές κρίνονται από 
την Εταιρία ως ασύμφορες 

1.3. Εάν ο προϋπολογισμός αποτελεί συγχρόνως και τη 
συμβατική αξία των υπό προμήθεια αγαθών, οπότε η επι¬ 
λογή του αναδόχου βασίζεται αποκλειστικά σε τεχνικά 
κριτήρια. 

2. Ο προϋπολογισμός και η μεθοδολογία προσδιορι¬ 
σμού του εκτιμάται από την Εταιρία κυρίως με βάση την 
προβλεπόμενη ποιότητα και είδος των υπό προμήθεια 
αγαθών, τα διάφορα έξοδα που τον βαρύνουν, σε συν- 

δυασμό προς τις τιμές και την πρακτική της αγοράς για τις 
διάφορες κατηγορίες αγαθών που ζητούνται. 

3. Η συμβατική αξία μίας προμήθειας ή και ο τρόπος 
υπολογισμού της καθορίζονται από την προσφορά του 
αναδόχου, με εξαίρεση την περίπτωση της παραγράφου 
1.3 του παρόντος άρθρου, όπου η συμβατική αξία της 
προμήθειας είναι προκαθορισμένη. Με την προσφορά η 
τιμή των προς προμήθεια αγαθών δίδεται κατά μονάδα, 
όπως καθορίζεται στην προκήρυξη της προμήθειας. Στην 
τιμή περιλαμβάνονται όλες οι επιβαρύνσεις, εκτός από 
τον ΦΠΑ, για παράδοση των αγαθών στον τόπο και με τον 
τρόπο που προβλέπεται στην προκήρυξη. 

4. Η προσφερόμενη τιμή δίδεται σε δραχμές ή σε συ¬ 
νάλλαγμα, κατά τα καθοριζόμενα κάθε φορά στην προκή¬ 
ρυξη της προμήθειας. Εφόσον από την προκήρυξη προ- 
βλέπεται η δυνατότητα προσφορών σε συνάλλαγμα, τότε 
η προσφερόμενη τιμή εκφράζεται στο νόμισμα που επι¬ 
θυμεί ο Προσφέρων. Η Εταιρία δεν υποχρεούται να προ- 
βεί στην πληρωμή με το νόμισμα της προσφοράς, αλλά με 
το νόμισμα στο οποίο πραγματοποιούνται οι πληρωμές 
από την Τράπεζα της Ελλάδος προς την χώρα καταγωγής 
των αγαθών. 

5. Για την σύγκριση των προσφορών, οι τιμές σε συνάλ¬ 
λαγμα μπορεί να μετατρέπονται σε δραχμές με βάση την 
ισχύουσα τιμή ΡΙΧΙΝΟ του Επίσημου Δελτίου Συναλλαγ¬ 
μάτων έναντι της δραχμής κατά την ημερομηνία διενέρ¬ 
γειας του διαγωνισμού. 

6. Αναπροσαρμογή ή αναθεώρηση της συμβατικής 
αξίας μίας προμήθειας μπορεί να επιτρέπεται: α) για λό¬ 
γους ανωτέρας βίας, β) σε περίπτωση τμηματικών παρα¬ 
δόσεων και εφόσον η σχετική σύμβαση είναι διάρκειας 
τουλάχιστον ενός έτους και γ) για άλλους τυχόν ειδικούς 
λόγους, κατά τη κρίση της Εταιρίας. Για τις παραπάνω 
υπό στοιχ. β και γ περιπτώσεις η δυνατότητα αυτή πρέπει 
να προβλέπεται στην προκήρυξη και εφαρμόζεται με την 
εκεί προβλεπόμενη μεθοδολογία. Στην περίπτωση που 
προβλέπεται η αναπροσαρμογή της αξίας της προμήθει¬ 
ας ισχύουν τα ακόλουθα: 

6.1. Σε περίπτωση εκπρόθεσμης παράδοσης, με υπαι¬ 
τιότητα του Προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

6.2. Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

6.3. Για την πληρωμή του επιπλέον ποσού που προκύ¬ 
πτει μετά την αναπροσαρμογή δεν απαιτείται σύναψη συ¬ 
μπληρωματικής σύμβασης. 

6.4. Όταν από την προκήρυξη προβλέπεται αναπρο¬ 
σαρμογή τιμών, προσφορά με τιμές σταθερές απορρί¬ 
πτεται. 

7. Σε περίπτωση σύναψης συμβάσεων προμηθειών με 
φυσικά ή νομικά πρόσωπα ή ενώσεις προσώπων ή κοινο¬ 
πραξίες που εδρεύουν εκτός Ευρωπαϊκής Ένωσης δεν συ- 
νιστά απρόοπτη μεταβολή των όρων της εν λόγω σύμβα¬ 
σης, ούτε απαλλάσσει τα μέρη από τις συμβατικές τους 
υποχρεώσεις, ούτε συνιστά ανανέωση της σύμβασης κάθε 
γεγονός που σχετίζεται με την Ο.Ν.Ε. στην Ε.Ε. και αφορά: 

α) την εισαγωγή ή τη μετατροπή ή την καθιέρωση στη 
χώρα μας ενιαίου ευρωπαϊκού νομίσματος (ΕΥΡΩ) 

β) την αντικατάσταση οιουδήποτε νομίσματος κράτους- 
μέλους της Ε.Ε., προβλεπομένου από την εν λόγω σύμ¬ 
βαση από το ΕΥΡΩ και την απόσυρση οιουδήποτε νομί¬ 
σματος προβλεπομένου από την εν λόγω σύμβαση, εξαι- 
τίαςτης καθιέρωσης του ΕΥΡΩ 


γ) την εισαγωγή ή την καθιέρωση του ΕΥΡΩ ως νομίμου 
χρήματος σε οποιοδήποτε κράτος-μέλος της Ε.Ε. και 

δ) τον καθορισμό τιμών μετατροπής μεταξύ των νομι¬ 
σμάτων που προβλέπονται από την εν λόγω σύμβαση και 
του ΕΥΡΩ. 

Η παρούσα διάταξη δεν αφορά τις συμβάσεις προμη¬ 
θειών των οποίων το τίμημα έχει καθορισθεί να καταβάλ¬ 
λεται σε νόμισμα εκτός Ε.Ε. ή τις συμβάσεις προμηθειών, 
των οποίων το τίμημά τους έχει συμφωνηθεί να καταβάλ¬ 
λεται σε δραχμές και λήγουν προ της 31.12.2001. 

8. Γ ια την εφαρμογή των διατάξεων του παρόντος που 
συσχετίζονται μετά όρια προϋπολογισμού των προς προ¬ 
μήθεια αγαθών, η εκτίμηση του προϋπολογισμού ακο¬ 
λουθεί τις κάτωθι ρυθμίσεις: 

8.1 Η επιλογή της μεθόδου εκτίμησης του προϋπολογι¬ 
σμού μιας προμήθειας και της αξίας της αντίστοιχης σύμ¬ 
βασης δεν μπορεί να γίνει με την πρόθεση να παρακαμ¬ 
φθούν οι επιπτώσεις από την εφαρμογή των ορίων προϋ¬ 
πολογισμού (π.χ. με μεθόδους κατάτμησης αγαθών) 

8.2 Όταν η προμήθεια υποδιαιρείται σε πολλά τμήματα, 
τα οποία ανατίθενται στον ανάδοχο με ξεχωριστή σύμβα¬ 
ση , για την εφαρμογή των ορίων προϋπολογισμού του πα¬ 
ρόντος Κανονισμού υπολογίζεται το άθροισμα της αξίας 
των επί μέρους συμβάσεων 

8.3 Όταν πρόκειται για συμβάσεις προμηθειών που δεν 
αναφέρουν συνολική τιμή, ως βάση υπολογισμού για την 
εφαρμογή των ορίων προϋπολογισμού του παρόντος 
λαμβάνεται υπόψη: 

8.3.1 Στην περίπτωση συμβάσεων ορισμένου χρόνου η 
συνολική αξία, συμπεριλαμβανομένου του προϋπολογι- 
ζόμενου ποσού για ολόκληρη τη διάρκεια της συμβάσε- 
ως. 

8.3.2 Στην περίπτωση συμβάσεων αορίστου χρόνου ή 
στην περίπτωση που η διάρκειά τους δεν μπορεί να ορι- 
σθεί, η μηνιαία αξία πολλαπλασιαζόμενη επί 48. 

8.4. Στην περίπτωση συμβάσεων που επαναλαμβάνο¬ 
νται σε τακτά χρονικά διαστήματα ή συ μβάσεων που πρό¬ 
κειται να ανανεωθούν εντός δεδομένου χρονικού διαστή¬ 
ματος, πρέπει να λαμβάνεται ως βάση είτε η συνολική 
πραγματική αξία ανάλογων διαδοχικών συμβάσεων που 
έχουν συναφθεί κατά τη διάρκεια των προηγούμενων δώ¬ 
δεκα μηνών ή του προηγούμενου οικονομικού έτους, ανα¬ 
προσαρμοζόμενη, εάν είναι δυνατόν, προκειμένου να λη- 
φθούν υπόψη τροποποιήσεις κατά ποσότητα ή κατ’ αξία 
που θα ελάμβαναν ενδεχομένως χώρα κατά τη διάρκεια 
των επόμενων δώδεκα μηνών, είτε η προϋπολογιζόμενη 
αξίατων διαδοχικών συμβάσεων κατάτους δώδεκα μήνες 
που ακολουθούν από την πρώτη παροχή ή κατά τη διάρ¬ 
κεια της συμβάσεως, εφόσον η διάρκεια αυτή υπερβαίνει 
τους δώδεκα μήνες. 

8.5 Εάν μία προγραμματιζόμενη αγορά αγαθών του αυ¬ 
τού τύπου μπορεί να οδηγήσει σε ταυτόχρονη σύναψη 
χωριστών συμβάσεων καθ’ ομάδες, πρέπει να λαμβάνεται 
ως βάση η προϋπολογιζόμενη συνολική αξία αυτών των 
ομάδων. 

8.6. Σε περίπτωση που η προγραμματιζόμενη σύμβαση 
προμηθειών προβλέπει ρητά δικαίωμα προαιρέσεως, ως 
βάση για τον υπολογισμό της προϋπολογιζόμενης αξίας 
της συμβάσεως πρέπει να λαμβάνεται το ανώτατο επι¬ 
τρεπόμενο συνολικό ποσό της αγοράς της μισθώσεως, 
της χρηματοδοτικής μισθώσεως, της αγοράς με δόσεις, 
συμπεριλαμβανομένου του δικαιώματος προαιρέσεως. 

8.7 Καμία προμήθεια για μία ορισμένη ποσότητα αγα- 

θών δεν επιτρέπεται να κατατμηθεί με σκοπό την αποφυ¬ 
γή της εφαρμογής των διατάξεων του παρόντος ή των 
διατάξεων της κοινοτικής Οδηγίας 93/36/ΕΟΚ, όπως εν¬ 
σωματώθηκε με το Π.Δ. 370/1995 και τροποποιήθηκε με 
την Οδηγία 97/52/ΕΚ και αντιστοίχως ενσωματώθηκε με 
το Π.Δ. 105/2000. 

ΑΡΘΡΟ 21 

ΚΑΤΑΓΩΓΗ ΤΩΝ ΠΡΟΣΦΕΡΟΜΕΝΩΝ ΑΓΑΘΩΝ 

1. Οι προσφέροντες είναι δυνατόν να υποχρεώνονται, 
εφ’ όσον προβλέπεται στην προκήρυξη της προμήθειας, 
να αναφέρουν στις προσφορές ή στις εκδηλώσεις ενδια¬ 
φέροντος, τη χώρα καταγωγής των αγαθών που προσφέ¬ 
ρουν. Ομοίως, είναι δυνατόν να ζητείται από τον προσφέ- 
ροντα η δήλωση στην προσφορά του εργοστασίου στο 
οποίο θα κατασκευάσει τα προσφερόμενα αγαθά, καθώς 
και του τόπου εγκατάστασής του. Εφόσον για την παρα¬ 
γωγή του τελικού αγαθού μεσολαβούν διάφορες φάσεις 
βιομηχανοποίησης, μπορεί απάτη σχετική προκήρυξη να 
επιβάλλεται να δηλώνεται στην προσφορά το κατά περί¬ 
πτωση εργοστάσιο και ο τόπος εγκατάστασής του. 

2. Όταν οι Προσφέροντες δεν θα κατασκευάσουν τα 
προσφερόμενα αγαθά μερικά ή ολικά σε δικό τους εργο¬ 
στάσιο, είναι δυνατόν να ζητηθεί, πέραν των στοιχείων 
που αναφέρονται στην προηγούμενη παράγραφο, να επι¬ 
συνάψουν στην προσφορά και υπεύθυνη δήλωση του νο¬ 
μίμου εκπροσώπου του εργοστασίου, στο οποίο θα κατα- 
σκευασθούν τα αγαθά, με την οποία θα δηλώνεται ότι 
αποδέχεται την εκτέλεση της προμήθειας σε περίπτωση 
ανάθεσης της προμήθειας στον Προσφέροντα υπέρ του 
οποίου εκδίδει την υπεύθυνη δήλωση, προκειμένου να 
συνεκτιμηθεί και το στοιχείο αυτό. 

3. Προσφορές ή Εκδηλώσεις Ενδιαφέροντος, στις οποί¬ 
ες δεν περιλαμβάνονται τα στοιχεία των προηγουμένων 
παραγράφων 1 και 2, εφόσον έχουν ζητηθεί με την προ¬ 
κήρυξη της προμήθειας, είναι δυνατόν να απορρίπτονται. 

ΑΡΘΡΟ 22 

ΑΙΤΙΟΛΟΓΗΣΗ ΑΣΥΝΗΘΙΣΤΑ ΧΑΜΗΛΩΝ ΠΡΟΣΦΟΡΩΝ 

1. Εάν η Εταιρία, δια των οργάνων της, θεωρήσει ότι η 
προσφορά ενός διαγωνιζόμενου είναι υπερβολικά χαμη¬ 
λή σε σχέση με το είδος και την ποιότητα των υπό προμή¬ 
θεια αγαθών, καλεί, πριν απορρίψει την προσφορά, το 
διαγωνιζόμενο να αιτιολογήσει εγγράφως τη σύνθεση 
της προσφοράς του και εξακριβώνει αυτή τη σύνθεση, 
λαμβάνοντας υπόψη τις δοθείσες διευκρινίσεις (επαλή¬ 
θευση προσφορών). 

2. Η Εταιρία μπορεί ναλαμβάνει υπόψη της επεξηγήσεις 
που αφορούν τον οικονομικό χαρακτήρα της διαδικασίας 
κατασκευής ή τις τεχνικές λύσεις που έχουν επιλεγεί ή τις 
εξαιρετικά ευνοϊκές συνθήκες που διαθέτει ο προσφέρων 
για την προμήθεια των αγαθών ή την πρωτοτυπία των 
προτεινομένων προμηθειών, τις οποίες επαληθεύει, πριν 
απορρίψει την προσφορά. 

3. Στην προκήρυξη πρέπει να προσδιορίζεται και ο τρό¬ 
πος με τον οποίο προκύπτει η συνολική τιμή της οικονομι¬ 
κής προσφοράς, όταν η τιμή αυτή είναι δυνατόν να συ¬ 
σχετίζεται με την ποσότητα των προσφερόμενων αγαθών 
ή την ανάλωση εκ μέρους του προσφέροντος των αντί¬ 
στοιχων πόρων. Στις περιπτώσεις αυτές είναι δυνατόν οι 
επί μέρους οικονομικές προσφορές να ανάγονται για την 
αξιολόγησή τους στο αυτό επίπεδο των προσφερόμενων 


αγαθών από απόψεως ποσοτήτων ή αναλισκόμενων πό¬ 
ρων. 

4. Στις περιπτώσεις προμηθειών αξίας ίσης ή μεγαλύτε¬ 
ρης του ποσού που καθορίζεται από το άρθρο 2 του ΠΔ 
105/2000 με το οποίο έγινε η εναρμόνιση του άρθρου 2 
της Οδηγίας 97/52/ΕΚ και εφόσον τα έγγραφα τα σχετικά 
με την προκήρυξη του διαγωνισμού προβλέπουν την κα- 
τακύρωση του διαγωνισμού με την χαμηλότερη μόνον τι¬ 
μή, η Εταιρία πρέπει να γνωστοποιήσει στην Επιτροπή Ευ¬ 
ρωπαϊκών Κοινοτήτων την απόρριψη προσφορών τις 
οποίες θεωρεί υπερβολικά χαμηλές. 

ΑΡΘΡΟ 23 

ΣΥΝΑΨΗ ΣΥΜΒΑΣΗΣ ΜΕ ΤΟΝ ΑΝΑΔΟΧΟ 

Α. ΤΥΠΟΣ-ΕΞΑΙΡΕΣΕΙΣ 

1. Σε κάθε περίπτωση προμήθειας αγαθών υπογράφε¬ 
ται σχετική σύμβαση μεταξύ της Εταιρίας και του αναδό- 
χου, με την επιφύλαξη της παραγράφου 4 του παρόντος. 

2. Η σύμβαση δεν μπορεί να περιέχει όρους αντίθετους 
προς το περιεχόμενο του τεύχους των τεχνικών προδια¬ 
γραφών του συγκεκριμένου διαγωνισμού. 

3. Τυχόν τροποποίηση της σύμβασης γίνεται πάντοτε 
εγγράφως και κατόπιν συμφωνίας των συμβαλλόμενων 
μερών. 

4. Όταν η αξία της προμήθειας είναι κατώτερη των δέκα 
εκατομμυρίων δραχμών είναι δυνατή η ανάθεσή της σε 
συγκεκριμένο Προμηθευτή μετά από έγγραφη εντολή της 
Εταιρίας, χωρίς να είναι υποχρεωτική η σύναψη σχετικής 
συμβάσεως. Με την παραγγελία καθορίζονται τα συγκε¬ 
κριμένα προς προμήθεια αγαθά σε συγκεκριμένες ποσό¬ 
τητες και με συγκεκριμένους όρους. 

Β. ΔΙΑΔΙΚΑΣΙΑ - ΝΟΜΙΜΟΠΟΙΗΣΕΙΣ - ΑΝΤΙΚΛΗΤΟΣ 

1. Η απόφαση της Εταιρίας για την ανάθεση κατακύρω- 
σηςτης σύμβασης σε συγκεκριμένο ανάδοχο κοινοποιείται 
εγγράφως στον επιλεγέντα υποψήφιο, ο οποίος και καλεί¬ 
ται από την Εταιρία, εντός της προθεσμίας που προβλέπει 
το σχετικό έγγραφο και η οποία δεν μπορεί να υπερβαίνει 
τις δέκα (10) ημέρες από την κοινοποίησή του, ναπροσέλ- 
θει για την υπογραφή της σύμβασης. Η προθεσμία αυτή 
δύναται να παρατείνεται με απόφαση της Εταιρίας. Το αρ¬ 
μόδιο όργανο της Εταιρίας μπορεί να αποφασίσει την κα- 
τακύρωση της προμήθειας για ποσότητα μεγαλύτερη ή μι¬ 
κρότερη κατά το ποσοστό που προβλέπεται στη διακήρυ¬ 
ξη καθώς επίσης να αποφασίσει την κατανομή της προς 
προμήθεια ποσότητας μεταξύ περισσοτέρων μειοδοτών. 

2. Για την υπογραφή της σύμβασης απαιτείται πλήρης 
φάκελος νομιμοποιήσεων του αναδόχου και των πληρε¬ 
ξουσίων του να υπογράψουντη σύμβαση. 

3. Ο ανάδοχος υποχρεούται να διορίζει αντίκλητό του 
αποδεκτό από την Εταιρία και να καταθέτει στην Εταιρία 
τη δήλωση αποδοχής διορισμού εκ μέρους του αντικλή¬ 
του. Κάθε κοινοποίηση στον αντίκλητο τεκμαίρεται ότι 
έγινε στον ανάδοχο. 

Γ. ΕΛΑΧΙΣΤΟ ΠΕΡΙΕΧΟΜΕΝΟ ΣΥΜΒΑΣΗΣ 

Στη σύμβαση προμήθειας αγαθών περιλαμβάνονται τα 
κατά περίπτωση απαραίτητα στοιχεία, όπως: 

- τα πρόσωπα των συμβαλλομένων και οι εκπρόσωποί 
τους 

- η ιδιαίτερη νομική μορφή που τυχόν απαιτείται να πε- 
ριβληθεί ο ανάδοχος, προκειμένου νατού ανατεθείη σύμ¬ 
βαση 

- η ποσότητα, το είδος και τα τεχνικά χαρακτηριστικά 
των υπό προμήθεια αγαθών (περιγραφή του συμβατικού 
αντικειμένου) 

- ο τόπος και η διαδικασία παράδοσης και παραλαβής 
των υπό προμήθεια αγαθών 

- οι τυχόν επιμέρους φάσεις ή τμήματα της προμήθειας 

- η προθεσμία ή η διάρκεια υλοποίησης του συνόλου της 
προμήθειας, καθώς και των επιμέρους φάσεώντης 

- τα παραδοτέα και το χρονοδιάγραμμα παράδοσής 
τους 

- οι εγγυήσεις για την καλή εκτέλεση της σύμβασης και 
οι ποινικές ρήτρες για την τυχόν υπαίτια υπέρβαση των 
προθεσμιών εκτέλεσης της προμήθειας 

- οι λοιπές υποχρεώσεις των συμβαλλομένων 

- οι όροι έκπτωσης του αναδόχου 

- η κατανομή ευθυνών και κινδύνων μεταξύ των συμβαλ¬ 
λομένων 

- ο τρόπος τυχόν ασφάλισης του αναδόχου 

- ο τρόπος παρακολούθησης της εκτέλεσης της προμή¬ 
θειας 

- το εφαρμοστέο δίκαιο 

- η μεθοδολογία τυχόν τροποποίησης της σύμβασης, 
λύσης της σύμβασης και επίλυσης διαφορών 

ΚΕΦΑΛΑΙΟ Γ’ 

ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΤΩΝ ΠΡΟΜΗΘΕΙΩΝ 
ΑΡΘΡΟ 24 

ΠΑΡΑΚΟΛΟΥΘΗΣΗ ΤΗΣ ΕΚΤΕΛΕΣΗΣ ΤΩΝ 
ΠΡΟΜΗΘΕΙΩΝ 

1. Η παρακολούθηση και ο έλεγχος εφαρμογής των πα¬ 
ραγγελιών και των διατάξεων των συμβάσεων προμηθει¬ 
ών γίνεται από τα αρμόδια όργανα της Εταιρίας. Στις αρ¬ 
μοδιότητες αυτές ανήκουν ιδίως: 

α) Η μέριμνα για την εκτέλεση των υποχρεώσεων της 
Εταιρίας που απορρέουν από την εκτέλεση των παραγγε¬ 
λιών και των συμβάσεων. 

β) Ο έλεγχος της προόδου εκτέλεσης των προμηθειών 
από ποσοτικής, ποιοτικής, οικονομικής και χρονικής άπο¬ 
ψης. 

γ) Η μέριμνα για την ποσοτική και ποιοτική παραλαβή 
και την πληρωμή των προμηθευομένων αγαθών. 

δ) Ο συντονισμός και η προώθηση των σχέσεων της 
Εταιρίας με άλλους Φορείς που τυχόν επηρεάζουν την 
εκτέλεση των προμηθειών. 

ε) Ο έλεγχος της εκπλήρωσης των λοιπών υποχρεώσε¬ 
ων των Αναδοχών, πέραν της παράδοσης των αγαθών 
(εγκατάσταση, συντήρηση, υπηρεσίες μετά την πώληση, 
τεχνική υποστήριξη κλπ). 

στ) Η μέριμνα για την εκκαθάριση των παραγγελιών και 
των συμβάσεων και την επίλυση τυχόν διαφορών. 

2. Τα λοιπά αρμόδια όργανα της Εταιρίας έχουν το δι¬ 
καίωμα: 

α) Να προσκαλούν τον Ανάδοχο σε συσκέψεις κατά τις 
οποίες ο Ανάδοχος παρουσιάζει την πρόοδο εκτέλεσης 
των προμηθειών, συζητώντας πιθανά προβλήματα που 
ανακύπτουν κατά τη διάρκεια της εκτέλεσης των προμη¬ 
θειών. Κατά τις συσκέψεις αυτές δίδονται οδηγίες και κα¬ 
τευθύνσεις, καθώς και διευκρινίσεις εκατέρωθεν. 

β) Να απευθύνονται γραπτώς προς τον Ανάδοχο, δίδο¬ 
ντας συγκεκριμένες κατευθύνσεις και οδηγίες. 

γ) Να ζητούν από τον Ανάδοχο γραπτά στοιχεία προό¬ 
δου κατά τη διάρκεια εκτέλεσης των προμηθειών. 


3. Για κάθε θέμα τροποποίησης ή εφαρμογής των όρων 
ή άλλων στοιχείων της σύμβασης ανάθεσης προμηθειών 
(π.χ. αυξομειώσεις ποσοτήτων, παράταση προθεσμιών 
παράδοσης, κλπ) αποφασίζουν τα αρμόδια όργανα της 
Εταιρίας. 

4. Σε ειδικές περιπτώσεις είναι δυνατόν να ασκείται, με 
απόφαση των αρμοδίων οργάνων της Εταιρίας, η επίβλε¬ 
ψη υλοποίησης μιας προμήθειας από μέλος του Δ.Σ. ή 
στέλεχος της Εταιρίας ή εξειδικευμένο ειδικό σύμβουλο / 
εμπειρογνώμονα ή από ομάδα εξειδικευμένων επιστημό¬ 
νων. Στην περίπτωση αυτή, ορίζεται και ο συντονιστής της 
Ομάδας Επίβλεψης της προμήθειας. 

5. Ο επιβλέπων την προμήθεια των αγαθών ευθύνεται 
έναντι της Εταιρίας για την λεπτομερή παρακολούθηση, 
έλεγχο και διοίκηση της υλοποίησης της προμήθειας κα¬ 
τά τα επί μέρους στάδια, φάσεις ή τμήματά της, σύμφωνα 
με το τεύχος τεχνικών προδιαγραφών της και τις διατά¬ 
ξεις της αντίστοιχης σύμβασης. Η ευθύνη καλύπτει τόσο 
την ποιοτική εκτέλεση της προμήθειας, όσο και την τήρη¬ 
ση των επιμέρους συγκεκριμένων συμβατικών υποχρεώ¬ 
σεων που έχει αναλάβει ο ανάδοχος έναντι της Εταιρίας. 

6. Ο επιβλέπων την προμήθεια υποχρεούται να ενημε¬ 
ρώνει γραπτά τα αρμόδια όργανα της Εταιρίας σε τακτά 
χρονικά διαστήματα για την πρόοδο αυτής, και προφορι¬ 
κά όποτε του ζητείται. 

ΑΡΘΡΟ 25 

ΥΠΟΧΡΕΩΣΕΙΣ ΑΝΑΔΟΧΩΝ 

1.0 ανάδοχος κατά την υπογραφή της σύμβασης με την 
Εταιρία τεκμαίρεται ότι έχει λάβει πλήρη γνώση του συ¬ 
νόλου των συνθηκών εκτέλεσης του αντικειμένου της 
σύμβασης και του τεύχους τεχνικών προδιαγραφών, κα¬ 
θώς και των κινδύνων αυτής. Αναλαμβάνει δε την εκτέλε¬ 
ση της σύμβασης, θεωρώντας το συμβατικό αντάλλαγμα 
επαρκές. Τυχόν παράλειψη ενημέρωσής του δεν τον 
απαλλάσσει των συμβατικών υποχρεώσεων και ευθυνών 
του. 

2. Ο ανάδοχος εκτελείτο έργο σύμφωνα με τις γνωστές 
σε αυτόν συνθήκες. Απρόοπτη μεταβολή συνθηκών συ¬ 
ντρέχει μόνο εφόσον οι συγκεκριμένες συνθήκες που 
έλαβαν χώρα αποτελούν αντικείμενο μη ασφαλιζόμενο 
κατά τις συνθήκες της διεθνούς αγοράς. 

3.0 ανάδοχος ευθύνεται έναντι της Εταιρίας για την κα¬ 
λή και άρτια εκτέλεση της προμήθειας, σύμφωνα με τους 
κανόνες της επιστήμης και της τεχνικής, καθώς και τις 
διατάξεις της αντίστοιχης σύμβασης. Η ευθύνη αυτή κα- 
λύπτειτο χρόνο απάτην έναρξη τηςπρομήθειας μέχριτην 
οριστική παραλαβή των υπό προμήθεια αγαθών. Εάν δεν 
αναγράφεται διαφορετικά στη σύμβαση, οι αξιώσεις της 
Εταιρίας για ελαττώματα ή παραλείψεις των υπό προμή¬ 
θεια αγαθών παραγράφονται μετά από παρέλευση δέκα 
(10) ετών από την οριστική παραλαβή της. 

4. Ο ανάδοχος έχει υποχρέωση να λαμβάνει υπόψη του 
τις παρατηρήσεις του επιβλέποντος την προμήθεια επί 
των παραδοτέων αγαθών. Κάθε ελάττωμα ή παράλειψη 
που γνωστοποιείται εγγράφως στον ανάδοχο, πρέπει να 
επανορθώνεται από αυτόν μέσα σε εύλογη προθεσμία 
που καθορίζεται από τη σύμβαση ή τάσσεται κατά περί¬ 
πτωση από τον επιβλέποντα την προμήθεια. Ο ανάδοχος 
έχει υποχρέωση να επανορθώνει τα ελαττώματα ή παρα¬ 
λείψεις των παραδοτέων αγαθών, τόσο κατά τη διάρκεια 
της υλοποίησής τους μέχρι την οριστική παραλαβή τους, 

όσο και μετά την ολοκλήρωση και την οριστική τους πα¬ 
ραλαβή από την Εταιρία. 

5. Σε περίπτωση άρνησης του αναδόχου να επανορθώ¬ 
σει τα διαπιστωθέντα ελαττώματα ή τις διαπιστωθείσες 
παραλείψεις των παραδοτέων του ή σε περίπτωση που 
παρέλθει άπρακτη η ταχθείσα προς επανόρθωση προθε¬ 
σμία, η επανόρθωση μπορεί να γίνει με ευθύνη της Εται¬ 
ρίας, οι δε σχετικές δαπάνες βαρύνουν τον ανάδοχο ή 
αφαιρούνται αυτοδίκαια από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου ως έκπτωτου. 

6. Σε περίπτωση που η Εταιρία διαπιστώνει την ανάγκη 
τροποποίησης μίας προμήθειας, κατά τη διάρκεια εφαρ¬ 
μογής των αποτελεσμάτων της, μπορεί να ζητεί και τη 
σχετική γνώμη του αναδόχου. Ο ανάδοχος έχει την υπο¬ 
χρέωση να γνωμοδοτεί σε εύλογο χρονικό διάστημα για 
το εάν η τροποποίηση αυτή ενδείκνυται από οικονομική, 
οργανωτική ή τεχνική άποψη. Ο ανάδοχος υποχρεώνεται 
να αποδείξει ότι η αναγκαιότητα τροποποίησης δεν οφεί¬ 
λεται σε δική του παράλειψη ή ελάττωμα, διαφορετικά 
τεκμαίρεται ότι η αναγκαιότητα τροποποίησης συνιστά 
παράβαση συμβατικής υποχρέωσής του. 

7. Μέχρι την οριστική παραλαβή, ο ανάδοχος φέρει τον 
κίνδυνο για κάθε είδους βλάβη ή ζημία, εκτός εάν προ- 
βλεφθεί διαφορετικά στη σύμβαση προμήθειας. 

8. Ο ανάδοχος απαλλάσσεται της ευθύνης του μόνο για 
λόγους ανωτέρας βίας. 

ΑΡΘΡΟ 26 

ΠΡΟΘΕΣΜΙΕΣ - ΠΟΙΝΙΚΕΣ ΡΗΤΡΕΣ 

1. Σε κάθε σύμβαση προμήθειας ορίζεται η συνολική 
προθεσμία για την ολοκλήρωση της. Είναι δυνατόν να ορί¬ 
ζονται και τμηματικές προθεσμίες για την υποβολή από 
τον ανάδοχο συγκεκριμένων παραδοτέων ανά στάδιο, 
φάση ή τμήμα της προμήθειας. Όλες οι προθεσμίες πα¬ 
ράδοσης αρχίζουν από την υπογραφή της σύμβασης, 
εκτός εάν ορίζεται διαφορετικά από τη σύμβαση. 

2. Εφόσον το χρονοδιάγραμμα δεν αποτελεί τμήμα της 
προσφοράς του αναδόχου, ο ανάδοχος συντάσσει χρο¬ 
νοδιάγραμμα και το υποβάλει στην Εταιρία εντός δέκα 
(10) ημερών απάτην υπογραφή της σύμβασης. Το χρονο¬ 
διάγραμμα εγκρίνεται από την Εταιρία. Η Εταιρία δικαι¬ 
ούται να ζητεί διευκρινίσεις, αναμορφώσεις ή συμπληρώ¬ 
σεις. Το εγκεκριμένο χρονοδιάγραμμα τροποποιείται μό¬ 
νο μετά από σύμφωνη γνώμη της Εταιρίας. 

3. Παράταση των συμβατικών προθεσμιών για την πα¬ 
ράδοση του συνόλου ή τμήματος της προμήθειας, είναι 
δυνατόν να δοθεί μετά από σχετικό έγγραφο αίτημα του 
Αναδόχου, στο οποίο επικαλείται και στοιχειοθετεί ο Ανά¬ 
δοχος σοβαρούς λόγους καθυστέρησης, εφόσοντο αίτη¬ 
μα αυτό υποβάλλεται πριν από τη λήξη της συμβατικής 
προθεσμίας. Με τη λήξη του συμβατικού χρόνου παρά¬ 
δοσης, τα αγαθά δεν παραλαμβάνονται από την Εταιρία 
μέχρι την έκδοση της απόφασης σχετικά με την αιτηθείσα 
παράταση. 

4. Ο Ανάδοχος είναι δυνατόν να κηρυχθεί έκπτωτος σε 
περίπτωση που λήξει ο συμβατικός χρόνος παράδοσης 
των αγαθών και δεν υποβλήθηκε έγκαιρα αίτημα παράτα¬ 
σής του ή έληξε ο παραταθείς χρόνος, χωρίς να παραδώ- 
σειτα αγαθά. 

5. Ο συμβατικός χρόνος παράδοσης μπορεί να μετατί¬ 
θεται. Μετάθεση γίνεται σε περίπτωση σοβαροτάτων λό¬ 


γων που συνιστούν αντικειμενική αδυναμία εμπρόθεσμης 
παράδοσης των συμβατικών αγαθών ή σε περιπτώσεις 
που συντρέχουν λόγοι που συνιστούν ανωτέρα βία. Στις 
περιπτώσεις μετάθεσης του συμβατικού χρόνου παράδο¬ 
σης, δεν επιβάλλονται κυρώσεις. Ο προμηθευτής, στον 
οποίο κατακυρώθηκε / ανατέθηκε η προμήθεια, δεν ευθύ- 
νεται σε περίπτωση που η μη εκπλήρωση των συμβατικών 
του υποχρεώσεων οφείλεται σε λόγους ανωτέρας βίας. 
Υποχρεούται όμως να γνωστοποιήσει, χωρίς καθυστέρη¬ 
ση στην Εταιρία, τα περιστατικά που συνιστούν την ανω- 
τέρα βία και να προσκομίσει στην Εταιρία τα απαραίτητα 
αποδεικτικά στοιχεία. 

6. Η Εταιρία είναι δυνατόν να επιβάλλει στον Προμη¬ 
θευτή, στον οποίο κατακυρώθηκε / ανατέθηκε η προμή¬ 
θεια, εκτός των τυχόν προβλεπομένων κατά περίπτωση 
κυρώσεων και χωρίς να θίγεταιτο δικαίωμά της προς απο¬ 
ζημίωση, πρόστιμο σε περίπτωση υπέρβασης του συμβα¬ 
τικού χρόνου για την παράδοση των αγαθών, όπως δια¬ 
μορφώθηκε μετά την τυχόν δοθείσα παράταση, ή σε πε¬ 
ρίπτωση υπέρβασης της προθεσμίας που εδόθη για την 
αντικατάσταση των αγαθών μετά την τυχόν απόρριψή 
τους κατά τη διαδικασία παραλαβής τους. Το πρόστιμο 
αυτό αποτελεί ποσοστό % επί της συμβατικής αξίας των 
μη παραδοθέντων αγαθών (χωρίς ΦΠΑ) και είναι δυνατόν 
να διαφοροποιείται ανάλογα με το χρονικό διάστημα της 
εκπρόθεσμης παράδοσης. Τα ποσοστά του προστίμου 
και τα αντίστοιχα χρονικά διαστήματα που προσδιορίζουν 
την τιμή των ποσοστών αυτών καθορίζονται στην Προκή¬ 
ρυξη και στη σύμβαση ανάθεσηςτηςπρομήθειας, υπάτην 
μορφή της ποινικής ρήτρας. 

7. Σε περίπτωση που τα αγαθά που παραδόθηκαν εκ¬ 
πρόθεσμα επηρεάζουν τη χρησιμοποίηση των αγαθών 
που παραδόθηκαν εμπρόθεσμα, το πρόστιμο υπολογίζε¬ 
ται επί της συμβατικής αξίας της συνολικής ποσότητας 
αυτών. 

8. Σε κάθε περίπτωση υπερημερίας του Προμηθευτή, 
στον οποίο κατακυρώθηκε / ανατέθηκε η προμήθεια, ο 
Προμηθευτής μπορεί να κηρυχθεί έκπτωτος. Στην από¬ 
φαση για την έκπτωση μπορεί να καθορίζεται και το πρό¬ 
στιμο για το χρονικό διάστημα μέχρι την έκπτωση. 

9. Κατά τον υπολογισμό του χρονικού διαστήματος κα¬ 
θυστέρησης, προκειμένου ναπροσδιορισθείτο ύψος του 
προβλεπόμενου στο άρθρο αυτό προστίμου και μόνον, 
δεν λαμβάνεται υπόψη ο χρόνος που παρήλθε πέραν του 
ευλόγου, κατά τα διάφορα στάδια των διαδικασιών, για 
τον οποίο δεν ευθύνεται ο προμηθευτής και μετατίθεται 
αντίστοιχα ο χρόνος παράδοσης των αγαθών. 

10. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
μπορεί να καταλογισθεί σε βάρος του και τόκος επί του 
ποσού της προκαταβολής, που υπολογίζεται απάτην επο¬ 
μένη της λήξης του συμβατικού ή μετατεθέντος χρόνου 
παράδοσης, μέχρι την προσκόμιση του αγαθού, με το 
ισχύον κάθε φορά ανώτατο όριο του ποσοστού του τόκου 
υπερημερίας. 

11. Η είσπραξη του προστίμου και των τόκων επί της 
προκαταβολής γίνεται με παρακράτηση από το ποσό που 
έχει να λάβει ο προμηθευτής ή σε περίπτωση ανεπάρκει¬ 
ας ή έλλειψης αυτού, με ισόποση κατάπτωση της εγγύη¬ 
σης καλής εκτέλεσης και προκαταβολής αντίστοιχα, εφό¬ 
σον ο προμηθευτής δεν καταθέσει το απαιτούμενο ποσό. 

12. Η επιβολή ποινικών ρητρών δεν αίρει το δικαίωμα 
της Εταιρίας για την κήρυξη του αναδόχου ως έκπτωτου. 

ΑΡΘΡΟ 27 

ΕΚΠΤΩΣΗ ΑΝΑΔΟΧΟΥ 

1. Ο Προμηθευτής, στον οποίο κατακυρώθηκε / ανατέ¬ 
θηκε η προμήθεια, είναι δυνατόν να κηρυχθεί έκπτωτος 
από τη σύμβαση σε περίπτωση που λήξει ο συμβατικός 
χρόνος παράδοσης των αγαθών και δεν υποβλήθηκε 
έγκαιρα αίτημα παράτασής του ή έληξε ο παραταθείς 
χρόνος, χωρίς να παραδώσειτα αγαθά. Ομοίως ο Προμη¬ 
θευτής, στον οποίο κατακυρώθηκε / ανατέθηκε η προμή¬ 
θεια, είναι δυνατόν να κηρυχθεί έκπτωτος σε περίπτωση 
που δεν αντικατέστησε, επισκεύασε, συντήρησε τα αγα¬ 
θά μέσα στο συμβατικό χρόνο ή στο χρόνο παράτασης 
που του δόθηκε. 

2. Ο Προμηθευτής, στον οποίο κατακυρώθηκε / ανατέ¬ 
θηκε η προμήθεια, δεν κηρύσσεται έκπτωτος, όταν δεν 
εκπλήρωσε τις υποχρεώσεις του με ευθύνη της Εταιρίας 
ή όταν συντρέχουν λόγοι ανωτέρας βίας. 

3. Με την απόφαση κήρυξης Προμηθευτή, στον οποίο 
κατακυρώθηκε / ανατέθηκε η προμήθεια, ως εκπτώτου 
από τη σύμβαση μπορεί να του παρασχεθεί η δυνατότητα 
παράδοσης των αγαθών μέσα σε καθορισμένο χρονικό 
διάστημα, πέραντου οποίου ουδεμία παράδοση ή αντικα¬ 
τάσταση απορριφθέντος αγαθού γίνεται δεκτή. Στην πε¬ 
ρίπτωση αυτή, είναι δυνατόν να επιβάλλεται επιπρόσθετο 
πρόστιμο, ανεξάρτητα εάν ο Προμηθευτής στον οποίο κα¬ 
τακυρώθηκε / ανατέθηκε η προμήθεια κάνει χρήση ή όχι 
της δυνατότητας αυτής. 

4. Μετά την έκπτωση του Προμηθευτή, εκκαθαρίζεται η 
σύμβαση της προμήθειας από τα αρμόδια όργανα της 
Εταιρίας και είναι δυνατόν να επιβληθούν, σωρευτικά ή 
διαζευκτικά, οι ακόλουθες κυρώσεις: 

4.1 Κατάπτωση, ολικά ή μερικά, της εγγύησης καλής 
εκτέλεσης της προμήθειας υπέρ της Εταιρίας. 

4.2 Προμήθεια των αγαθών σε βάρος του εκπτώτου προ¬ 
μηθευτή είτε από τους υπόλοιπους προμηθευτές που είχαν 
λάβει μέρος στο διαγωνισμό ή είχαν κληθεί σε διαπραγμά¬ 
τευση. Κάθε άμεση ή έμμεση ζημία της Εταιρίας ή το τυχόν 
διαφέρον που θα προκύψει καταλογίζεται σε βάρος του έκ¬ 
πτωτου προμηθευτή. Ο καταλογισμός αυτός γίνεται ακόμη 
και στην περίπτωση που δεν πραγματοποιείται νέα προμή¬ 
θεια των αγαθών, κατά τα παραπάνω οριζόμενα. Στην πε¬ 
ρίπτωση αυτή, ο υπολογισμός του καταλογιζόμενου πο¬ 
σού γίνεται με βάση κάθε στοιχείο κατά την κρίση του αρ¬ 
μοδίου οργάνου της Εταιρίας και με βάση τις αρχές της κα¬ 
λής πίστης και των συναλλακτικών ηθών. 

4.3 Είσπραξη εντόκως της τυχόν προκαταβολής που χο¬ 
ρηγήθηκε στον έκπτωτο από τη σύμβαση προμηθευτή, εί¬ 
τε από ποσό που τυχόν δικαιούται να λάβει, είτε με κατά¬ 
θεση του ποσού από τον ίδιο, είτε με έκπτωση της εγγύη¬ 
σης προκαταβολής. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα¬ 
σης κήρυξής του ως εκπτώτου, με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
δε την ημερομηνία αυτή και μέχρι της επιστροφής της με 
το ισχύον κάθε φορά επιτόκιο του τόκου υπερημερίας. 

ΑΡΘΡΟ 28 

ΕΠΕΚΤΑΣΗ - ΣΥΜΠΛΗΡΩΣΗ - ΤΡΟΠΟΠΟΙΗΣΗ 
ΣΥΜΒΑΣΗΣ 

1. Σε περίπτωση που, κατά τη διάρκεια υλοποίησης της 


προμήθειας, δημιουργηθείη ανάγκη επέκτασης, συμπλή¬ 
ρωσης ή τροποποίησης της αρχικής σύμβασης, ο ανάδο- 
χος υποχρεώνεται να προβεί στην πραγματοποίηση του 
συμπληρωματικού αντικειμένου που του ανατίθεται. Ο 
ανάδοχος καλείται να υπογράψει τη συμπληρωματική 
σύμβαση εντός προθεσμίας που καθορίζεται με την κοι¬ 
νοποίηση του περιεχομένου της εν λόγω σύμβασης. 

2. Ο ανάδοχος μπορεί, κατά τη διάρκεια υλοποίησης της 
προμήθειας, να γνωστοποιήσει την ανάγκη επέκτασης, συ¬ 
μπλήρωσης ή τροποποίησης της αρχικής σύμβασης, προ- 
τείνοντας την προμήθεια συμπληρωματικών αγαθών. 

ΑΡΘΡΟ 29 

ΛΥΣΗ ΤΗΣ ΣΥΜΒΑΣΗΣ 

1. Ο ανάδοχος δικαιούται να ζητήσει λύση της σύμβα¬ 
σης, εάν η υλοποίηση της προμήθειας καθυστερεί, με 
υπαιτιότητα της Εταιρίας, πάνω από έξι (6) μήνες από την 
υπογραφή της σύμβασης, εκτός αν ορίζεται διαφορετικά 
στη σύμβαση. 

2. Ο ανάδοχος δικαιούται να ζητήσει λύση της σύμβα¬ 
σης, εάν υπάρχει καθυστέρηση κατά την υλοποίηση της 
προμήθειας με υπαιτιότητα της Εταιρίας και η καθυστέ¬ 
ρηση αυτή υπερβαίνει το ήμισυ της συνολικής συμβατι¬ 
κής προθεσμίας υλοποίησης της προμήθειας. 

3. Η Εταιρία διατηρεί το δικαίωμα να λύσει μονομερώς 
τη σύμβαση, οποιαδήποτε χρονική στιγμή, αποζημιώνο¬ 
ντας στην περίπτωση αυτή τον ανάδοχο. Σε εξαιρετικές 
περιπτώσεις και εφόσον προβλέπεται ειδικά στη σύμβα¬ 
ση, η Εταιρία διατηρείτο δικαίωμα λύσης της σύμβασης, 
μετά την ολοκλήρωση τμήματος ή φάσης της προμήθει¬ 
ας, χωρίς αποζημίωση του αναδόχου. 

4. Η αποζημίωση του αναδόχου για τις περιπτώσεις της 
προηγούμενης παραγράφου καθορίζεται ως εξής: εάν η 
λύση της σύμβασης γίνει πριν την έναρξη των εργασιών 
υλοποίησης της προμήθειας ή αμέσως μετά το πέρας 
σταδίου, φάσης ή τμήματος αυτής, ο ανάδοχος δικαιού¬ 
ται το σύνολο της υπολειπόμενης τμηματικής αμοιβής, 
καθώς και το 10% της αμοιβής του για τα επόμενα προ- 
βλεπόμενα από τη σύμβαση στάδια, φάσεις ή τμήματα 
της προμήθειας. Πέραν αυτού ουδεμία άλλη αξίωση έχει 
ο ανάδοχος για την τυχόν αποθετική του ζημία ή την ηθι¬ 
κή βλάβη αυτού. 

5. Σε περίπτωση ανωτέρας βίας, οι επιπτώσεις της οποί¬ 
ας διαρκούν πάνω από έξι μήνες, η σύμβαση μπορεί να λυ¬ 
θεί χωρίς ζημία για τα δύο μέρη. Στην περίπτωση αυτή, ο 
ανάδοχος αποζημιώνεται για την προμήθεια που έχει 
εκτελεσθεί μέχρι του χρόνου της διακοπής και έχει εγκρι- 
θεί η παραλαβή της από την Εταιρία. 

6. Σε περιπτώσεις υπερημερίας της Εταιρίας ως προς 
την εκπλήρωση των συμβατικών της υποχρεώσεων, γεν- 
νάται υπέρ του αναδόχου δικαίωμα αποζημιώσεως μόνο 
για τη θετική του ζημία και για το χρόνο από τη σχετική έγ¬ 
γραφη όχληση της Εταιρίας εκ μέρους του αναδόχου. 

ΑΡΘΡΟ 30 

ΑΝΑΣΤΟΛΗ - ΛΗΞΗ ΣΥΜΒΑΣΗΣ 

1. Σε εξαιρετικές περιπτώσεις η Εταιρία διατηρεί το δι¬ 
καίωμα να αναστέλει την εφαρμογή μέρους ή του συνό¬ 
λου της σύμβασης, με έγγραφη γνωστοποίηση στον ανά¬ 
δοχο. Στη γνωστοποίηση αυτή θα προσδιορίζονται οι λό¬ 
γοι που καθιστούν αναγκαία την αναστολή, η ημερομηνία 
έναρξής της, καθώς και η πιθανολογούμενη διάρκειάτης. 

2.Από την ημερομηνία έναρξης της αναστολής, ο ανά- 
δοχος απαλλάσσεται εκείνων των συμβατικών του υπο¬ 
χρεώσεων, η εκπλήρωση των οποίων έχει ανασταλεί. 

ΑΡΘΡΟ 31 

ΘΑΝΑΤΟΣ - ΠΤΩΧΕΥΣΗ ΤΟΥ ΑΝΑΔΟΧΟΥ 

1. Σε περίπτωση θανάτου ή πτώχευσης του αναδόχου η 
σύμβαση λύεται αυτοδικαίως. 

2. Σε περίπτωση θανάτου ή πτώχευσης ενός από την 
ομάδα εργασίας του αναδόχου ή ενός από τα μέλη της 
ανάδοχου ένωσης ή κοινοπραξίας, η παροχή της προμή¬ 
θειας συνεχίζεται από τους υπόλοιπους μετέχοντες στην 
ομάδα ή την ένωση ή την κοινοπραξία, προκειμένου να 
ολοκληρωθεί η φάση στην οποία βρίσκεται η παροχή, 
εφόσον αυτό είναι αντικειμενικά εφικτό και κρίνεται σκό¬ 
πιμο από την Εταιρία. Μετά την ολοκλήρωση της συγκε¬ 
κριμένης φάσης, η Εταιρία μπορεί είτε να λύσει την σύμ¬ 
βαση, είτε να δεχτεί τη συνέχιση της παροχής της προμή¬ 
θειας και για τις άλλες φάσεις με αντικατάσταση του ελ- 
λείποντος προσώπου ή μέλους, εφόσον κρίνει ότι αυτό 
απαιτείται για την καλύτερη εκτέλεσή της. 

ΑΡΘΡΟ 32 

ΠΑΡΑΛΑΒΗ ΤΩΝ ΠΡΟΜΗΘΕΥΟΜΕΝΩΝ ΑΓΑΘΩΝ 

1. Η παραλαβή των προμηθευομένων αγαθών γίνεται 
από τα αρμόδια όργανα της Εταιρίας ή εφόσον απαιτεί¬ 
ται, από Επιτροπή που συγκροτείται με απόφασή τους. 

2. Κατά τη διαδικασία της παραλαβής καλείται να παρα- 
στεί, εφόσον το επιθυμεί, εκπρόσωπος του Προμηθευτή. 

3. Κατά την παραλαβή διενεργείται ποσοτικός και ποιο¬ 
τικός έλεγχος των παραλαμβανομένων αγαθών. Ο ποιοτι¬ 
κός έλεγχος διενεργείται κατά την σύμβαση (π.χ. μακρο¬ 
σκοπική εξέταση των αγαθών, χημική ή μηχανική εξέτα¬ 
ση, πρακτική δοκιμασία εν λειτουργία, κλπ). Τα αρμόδια 
όργανα της Εταιρίας ή η Επιτροπή παραλαβής έχουν πά¬ 
ντως το δικαίωμα να διενεργήσουν όλους τους ελέγχους 
που κρίνουν σκόπιμους για την εξακρίβωση των ποιοτικών 
χαρακτηριστικών των αγαθών. 

4. Η Εταιρία έχει το δικαίωμα να απαιτήσει την προσκό¬ 
μιση από τον προμηθευτή ανάλογου πιστοποιητικού εκδι- 
δόμενου από ειδικό Φορέα Ελέγχου. Στην περίπτωση κα¬ 
τά την οποία ο ποιοτικός έλεγχος διενεργείται στο εξωτε¬ 
ρικό, ο προμηθευτής έχει τις υποχρεώσεις που προβλέ- 
πονται στο άρθρο 31 του ΠΔ 394/1996, όπως κάθε φορά 
ισχύει, εκτός εάν στην προκήρυξη ή τη σύμβαση ορίζεται 
διαφορετικά. 

5. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από τα αρμόδια όργα¬ 
να της Εταιρίας ή την Επιτροπή παραλαβής οριστικό πρω¬ 
τόκολλο μετά τη διενέργεια του μακροσκοπικού ελέγχου. 
Η προκήρυξη ή η σύμβαση μπορεί να ορίζει εάν σε περί¬ 
πτωση απόρριψης των αγαθών από τα αρμόδια όργανα 
της Εταιρίας ή την Επιτροπή Παραλαβής, κατά το στάδιο 
του μακροσκοπικού ελέγχου, θα επακολουθήσει η λήψη 
δειγμάτων και αντιδειγμάτων, για περαιτέρω ελέγχους. 
Στην περίπτωση αυτή, το οριστικό πρωτόκολλο παραλα¬ 
βής συντάσσεται μετά τη διενέργεια των ελέγχων και τη 
λήψη των σχετικών αποτελεσμάτων. Ως προς τα δείγμα¬ 
τα και τη δειγματοληψία εφαρμόζεται αναλόγως το άρ¬ 
θρο 36 παρ. 1 -13 του ΠΔ 394/1996, όπως κάθε φορά ισχύ¬ 
ει. 

6. Ανάλογα με το αντικείμενο της προμήθειας και τις 


υποχρεώσεις που αναλαμβάνει ο Προμηθευτής, στον 
οποίο κατακυρώθηκε / ανατέθηκε η προμήθεια, είναι δυ¬ 
νατόν η παραλαβή να γίνεται και σε δύο φάσεις: προσω¬ 
ρινή παραλαβή και οριστική παραλαβή. Σε κάθε περίπτω¬ 
ση εκδίδεται Πρωτόκολλο προσωρινής ή οριστικής παρα¬ 
λαβής. 

7. Σε περίπτωση που τα αρμόδια όργανα της Εταιρίας ή 
η Επιτροπή παραλαβής απορρίψουν τα υπό προμήθεια 
αγαθά, αναφέρουν στο σχετικό πρωτόκολλο τις παρεκ¬ 
κλίσεις που παρουσιάζουν αυτά από τους όρουςτης σύμ¬ 
βασης και τους λόγους της απόρριψης και γνωματεύουν 
αν τα αγαθά μπορούν να χρησιμοποιηθούν. Εφόσον κρι- 
θεί ότι οι παρεκκλίσεις των υπό προμήθεια αγαθών δεν 
επηρεάζουν την καταλληλότητά τους και μπορεί να χρη¬ 
σιμοποιηθούν, με απόφαση των αρμοδίων προς τούτο ορ¬ 
γάνων της Εταιρίας μπορεί να εγκριθεί η παραλαβή των 
αγαθών που απορρίφθηκαν. Ύστερα από την απόφαση 
αυτή, τα αρμόδια όργανα της Εταιρίας ή η Επιτροπή πα¬ 
ραλαβής, παραλαμβάνουν σύμφωνα με τα αναφερόμενα 
στην απόφαση. 

8. Η προσωρινή ή / και οριστική παραλαβή της προμή¬ 
θειας πρέπει να ολοκληρώνεται μέσα στις προθεσμίες 
από την προσήκουσα και εμπρόθεσμη παράδοση των 
αγαθών, που αναφέρονται στη σύμβαση ανάθεσης της 
προμήθειας. Εάν η παραλαβή των αγαθών δεν πραγματο¬ 
ποιηθεί, εκ λόγων που δεν οφείλονται στον προμηθευτή, 
μέσα στον τυχόν οριζόμενο από τη σύμβαση χρόνο, θεω¬ 
ρείται ότι έχει αυτοδίκαια συντελεσθεί, με κάθε επιφύλα¬ 
ξη των δικαιωμάτων της Εταιρίας, εφόσον αποδεικνύεται 
ότι τα αγαθά έχουν πράγματι προσκομισθεί στην Εταιρία 
και η προμήθεια έχει εκτελεσθεί στον προβλεπόμενο από 
τη σύμβαση τόπο και χρόνο. Στις περιπτώσεις αυτές, εάν 
διαπιστωθούν, κατά την εκ των υστέρων διενέργεια των 
προβλεπομένων από τη σύμβαση ελέγχων, ποσοτικές ή 
ποιοτικές διαφορές στα παραδοθέντα αγαθά, ο Προμη¬ 
θευτής έχει την υποχρέωση να αποκαταστήσει τις παρα- 
τηρηθείσες ελλείψεις ή παρεκκλίσεις, άλλως υπόκειται 
στις σχετικές κυρώσεις. 

9. Εάν κατά την παραλαβή των αγαθών διαπιστωθούν 
ελλείψεις ή αποκλίσεις από τους όρους της σύμβασης, ο 
Προμηθευτής μπορεί να καλείται να προβεί στην αποκα¬ 
τάστασή τους ή την αντικατάστασή τους μέσα σε σύντο¬ 
μη προθεσμία, που καθορίζεται από τη σχετική απόφαση 
απόρριψης των αγαθών. Εφόσον παρέλθει η προθεσμία 
αυτή, ο Προμηθευτής θεωρείται εκπρόθεσμος και υπό- 
κειται στις προβλεπόμενες κυρώσεις. Σε περίπτωση άρ¬ 
νησης του Προμηθευτή να αποκαταστήσει τις προηγού¬ 
μενες ελλείψεις ή αποκλίσεις ή παρέλθει άπρακτος η 
προηγούμενη προθεσμία, η Εταιρία μπορεί να τον κηρύ¬ 
ξει έκπτωτο. 

10. Όταν η προμήθεια συνοδεύεται και από άλλες υπο¬ 
χρεώσεις του Προμηθευτή, πέραν της παράδοσης και 
εγκατάστασης των αγαθών, (συντήρηση, τεχνική υπο¬ 
στήριξη, υπηρεσίες μετά την πώληση), η διαπίστωση εκ¬ 
πλήρωσης των υποχρεώσεων του προμηθευτή γίνεται 
από τα αρμόδια όργανα της Εταιρίας. 

11. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους, που διενερ- 
γούνται από τα αρμόδια όργανα της Εταιρίας ή την Επι¬ 
τροπή παραλαβής, ο συμβατικός χρόνος παραλαβής αρ¬ 
χίζει από την ημερομηνία πραγματικής προσκόμισης του 
υλικού. Σε περίπτωση που η σύμβαση προβλέπει, εκτός 
από μακροσκοπική εξέταση και άλλους ελέγχους που διε- 

νεργούνται από όργανα (όπως εργαστήρια, δοκιμαστή¬ 
ρια κλπ) που δεν ανήκουν στην Εταιρία, ο συμβατικός χρό¬ 
νος παραλαβής αρχίζει από την ημερομηνία πραγματικής 
προσκόμισης των αγαθών, χωρίς να υπολογίζεται το χρο¬ 
νικό διάστη μα από την αποστολή των δειγμάτων για έλεγ¬ 
χο μέχρι την κοινοποίηση των αποτελεσμάτων του ελέγ¬ 
χου. 

12.0 Προμηθευτής, στον οποίο κατακυρώθηκε/ανατέ¬ 
θηκε η προμήθεια, υποχρεούται να ειδοποιεί τα αρμόδια 
όργανα της Εταιρίας, για την ημερομηνία που προτίθεται 
ναπαραδώσειτα αγαθά τουλάχιστον πέντε (5) εργάσιμες 
ημέρες νωρίτερα. Εφόσον ο Προμηθευτής, στον οποίο 
κατακυρώθηκε /ανατέθηκε η προμήθεια, δεντηρήσειτην 
υποχρέωση του αυτή, ο συμβατικός χρόνος παραλαβής 
αρχίζει από την ημερομηνία που τα αρμόδια όργανα της 
Εταιρίας ή η Επιτροπή παραλαβής είναι σε θέση να προ- 
βεί στη διαδικασία παραλαβής. 

ΚΕΦΑΛΑΙΟ Δ’ 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 33 

ΕΓΚΡΙΣΕΙΣ 

Απόφαση που λήφθηκε ή πράξη που διενεργήθηκε από 
αναρμόδιο όργανο της Εταιρίας στο πλαίσιο διαδικασίας 
ανάθεσης δεν πάσχει ελάττωμα, εφ’ όσον εγκριθεί από το 
αρμόδιο όργανο της Εταιρίας, του άρθρου 239 του Αστι¬ 
κού Κώδικα εφαρμοζομένου και εν προκειμένω αναλό- 
γως. 

ΑΡΘΡΟ 34 

ΕΦΑΡΜΟΣΤΕΟ ΔΙΚΑΙΟ 

1. Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό, εφαρμόζονται συμπληρω- 
ματικώς, εφόσον προσιδιάζουν και δεν είναι αντίθετες 
προς το περιεχόμενο της διακηρύξεως, οι διατάξεις του 
Ν. 2286/94, όπως ισχύει και του Π.Δ. 394/96 για τις δημό¬ 
σιες προμήθειες, όπως έχει τροποποιηθεί και εκάστοτε 
ισχύει, καθώς και κάθε άλλη συναφής διάταξη της ελληνι¬ 
κής νομοθεσίας περί δημοσίων προμηθειών. 

2. Για τον υπολογισμό των προθεσμιών που αναφέρο- 
νται στον παρόντα Κανονισμό εφαρμόζεται αναλόγως η 
διάταξη του άρθρου 9 του ΠΔ 370/1995, όπως εκάστοτε 
ισχύει. 

3. Ζητήματα που δεν ρυθμίζονται ρητά από τις διατάξεις 
του παρόντος, σχετικά με τις προμήθειες αγαθών, η αξία 
των οποίων είναι ίση ή ανώτερη του ποσού που καθορίζε¬ 
ται με την παρ. 1 του άρθρου 5 της Οδηγίας 93/36/ΕΟΚ, 
όπως αυτή αντικαταστάθηκε με την παρ. 1 του άρθρου 2 
της Οδηγίας 97/52/ΕΚ, διέπονται ευθέως από τις διατά¬ 
ξεις της κοινοτικής οδηγίας 93/36/ΕΟΚ, όπως ενσωματώ¬ 
θηκε στην εσωτερική έννομη τάξη με το ΠΔ 370/1995 και 
τροποποιήθηκε με την Οδηγία 97/52/ΕΚ, όπως ενσωμα¬ 
τώθηκε στην εσωτερική έννομη τάξη με το ΠΔ 105/2000. 

ΑΡΘΡΟ 35 
ΕΠΙΛΥΣΗ ΔΙΑΦΟΡΩΝ 

1. Όλες οι διαφορές που προκύπτουν από την ερμηνεία, 
εκτέλεση και λύση της σχετικής σύμβασης μεταξύ Εται¬ 
ρίας και αναδόχου, καθώς και από κάθε άλλη πράξη ορ¬ 
γάνου της Εταιρίας ή συμβαλλόμενου με την Εταιρία και 


πάντοτε σε σχέση με συγκεκριμένη σύμβαση προμήθειας 
αγαθών μπορούν να επιλύονται διαιτητικώς από το Πολυ¬ 
μελές Πρωτοδικείο Αθηνών (Τμήμα Εμπορικό), όπως αυ¬ 
τό συγκροτείται νομίμως την ημερομηνία που θα ορισθεί 
αρμοδίως ως δικάσιμος, εφόσον αυτό προβλέπεται στη 
προκήρυξη και στην αντίστοιχη σύμβαση ανάθεσης. Σε 
αντίθετη περίπτωση, αρμόδια ορίζονται τα δικαστήρια 
Αθηνών. 

2. Η διαιτητική απόφαση εκδίδεται εντός του συντομο- 
τέρου δυνατού χρονικού διαστήματος. 

3. Εφ’ όσον δεν ορίζεται άλλως, ουσιαστικό εφαρμο¬ 
στέο δίκαιο της διαιτησίας είναι το ελληνικό δίκαιο, των 
διατάξεων του παρόντος εφαρμοζομένων πάντως σε κά¬ 
θε περίπτωση. 

4. Η διαιτησία διέπεται από την αρχή της επιείκειας και 
της αποτελεσματικής ρύθμισης του αντικειμένου της δια¬ 
φοράς, ενόψει της έγκαιρης και ορθής υλοποίησης των 
συμβάσεων της Εταιρίας και της ιδιαιτερότητας των σκο¬ 
πών της, ιδίως της προβολής της Ελληνικής πολιτιστικής 
κληρονομιάς καθώς καιτης οργάνωσης καιπροβολήςτης 
Πολιτιστικής Ολυμπιάδας ενόψει και των Ολυμπιακών 
Αγώνωντου 2004. Οι διαιτητές οφείλουν να διεξάγουντην 
όλη διαδικασία με τη μέγιστη δυνατή επιμέλεια και ταχύ¬ 
τητα. 

5. Η διαιτητική απόφαση είναι οριστική, αμετάκλητη, 
άμεσα εκτελεστή και δεν υπόκειται σε οποιοδήποτε τακτι¬ 
κό ή έκτακτο ένδικο μέσο. Είναι δε δεσμευτική για όλα τα 
μέρη, τα οποία ρητά αναλαμβάνουν στη μεταξύ τους σύμ¬ 
βαση την υποχρέωση άμεσης συμμόρφωσής τους προς 
αυτήν. 

6. Η προσφυγή σε διαιτησία δεν αναστέλλει σε καμία πε¬ 
ρίπτωση την εκτέλεση των εργασιών της σύμβασης. Τα 
μέρη οφείλουν να εκπληρώνουν το σύνολο των συμβατι¬ 
κών τους υποχρεώσεων, ανεξάρτητα από την εξέλιξη της 
διαιτησίας και μέχρι την έκδοση της διαιτητικής απόφα¬ 
σης. 

ΑΡΘΡΟ 36 

ΕΜΠΙΣΤΕΥΤΙΚΟΤΗΤΑ - ΑΠΟΡΡΗΤΟ 

1. Η Εταιρία δεσμεύεται να τηρεί εμπιστευτικά για δύο 
(2) έτη τα στοιχεία που τίθενται στη διάθεσή της από προ- 
σφέροντες, ιδίως εάν αφορούν τεχνικά στοιχεία ή πληρο¬ 
φορίες και τεχνογνωσία ή δικαιώματα πνευματικής ιδιο¬ 
κτησίας, εφόσον αυτά φέρουν την ένδειξη "Εμπιστευτικά 
Έγγραφο". 

2. Η παράβαση της αρχής της εμπιστευτικότητας πρέ¬ 
πει να προκύπτει μόνον από έγγραφο της Εταιρίας, εκδο- 
θέν από τα καθ’ ύλην αρμόδια όργανα της Εταιρίας. 

3. Σε καμία περίπτωση η εμπιστευτικότητα δεν δεσμεύ¬ 
ει την Εταιρία προς τις αρχές του Ελληνικού Κράτους και 
τις αρχές της Ευρωπαϊκής Ένωσης, καθώς και για την 
άσκηση εποπτείας από τον Υπουργό Πολιτισμού. 

4. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, από 
τους νομικούς τους παραστάτες, καθώς και από τους δι¬ 
καστές / διαιτητές. 

ΑΡΘΡΟ 37 
ΓΛΩΣΣΑ 

1. Ο παρών Κανονισμός συντάσσεται στην ελληνική 

γλώσσα και δύναται να μεταφράζεται στα αγγλικά ή γαλ¬ 
λικά με ευθύνη της Εταιρίας. Σε περίπτωση ασυμφωνίας 
μεταξύ του ελληνικού κειμένου και της μετάφρασης, υπε¬ 
ρισχύει το ελληνικό κείμενο. 

2. Ανάλογα ισχύουν και για το σύνολο των εγγράφων 
της Εταιρίας, της αλληλογραφίας της με τους τρίτους 
(υποψήφιους, προσφέροντες, αναδόχους, κάθε είδους 
συμβαλλόμενους). Τα έγγραφα της Εταιρείας μπορούν 
όμως να συντάσσονται και μόνον στη γλώσσα εκείνη, που 
είναι η πλέον πρόσφορη εν όψει του αντικειμένου ή των 
παραληπτών. Η Εταιρία δύναται πάντως να επιτρέψει εγ- 
γράφως στους υποψηφίους, προσφέροντες, αναδόχους 
ήαντισυμβαλλομένουςτηςνασυντάσσουνταπροςαυτήν 
έγγραφά τους και να επικοινωνούν μαζί της και στην αγ¬ 
γλική ή γαλλική γλώσσα. Τεκμαίρεται ότι η σχετική άδεια 
της Εταιρείας έχει παρασχεθεί, εφ’ όσον η Εταιρεία έχει η 
ίδια απευθυνθεί στους ανωτέρω στην αγγλική ή γαλλική. 

ΑΡΘΡΟ 38 

ΠΑΡΟΧΗ ΠΛΗΡΟΦΟΡΙΩΝ - ΑΛΛΗΛΟΓΡΑΦΙΑ 

1. Η Εταιρία παρέχει στους διαγωνιζόμενους, κατόπιν 
σχετικής αιτήσεώς τους, κάθε απαραίτητη πληροφορία ή 
διευκρίνιση για τη διεξαγωγή διαγωνισμού. 

2. Ουδεμία άλλη πληροφορία σε σχέση με διαγωνισμό 
δύναται να δοθεί σε ενδιαφερομένους απάτην Εταιρία, τα 
όργανα αυτής ή τους λοιπούς διαγωνιζόμενους. 

3. Κάθε παροχή πληροφορίας, αλληλογραφία, γνωστο¬ 
ποίηση, υποβολή ένστασης, αίτησης, κλπ, προς την Εται¬ 
ρία διατυπώνεται εγγράφως, στην ελληνική γλώσσα. Η 
Εταιρία δύναται πάντως να επιτρέψει εγγράφως στους 
υποψηφίους, προσφέροντες, αναδόχους ή αντισυμβαλ¬ 
λομένους της να συντάσσουν τα προς αυτήν έγγραφά 
τους και να επικοινωνούν μαζί της και στην αγγλική ή γαλ¬ 
λική γλώσσα. Τεκμαίρεται ότι η σχετική άδεια της Εται¬ 
ρείας έχει παρασχεθεί, εφ’ όσον η Εταιρεία έχει η ίδια 
απευθυνθεί στους ανωτέρω στην αγγλική ή γαλλική. 


ΠΑΡΑΡΤΗΜΑ I 

ΚΑΘΟΡΙΣΜΟΣ ΟΡΙΣΜΕΝΩΝ ΤΕΧΝΙΚΩΝ 
ΠΡΟΔΙΑΓΡΑΦΩΝ 

- Ως τεχνικές προδιαγραφές νοούνται όλες οι τεχνικές 
απαιτήσεις που περιέχονται ιδίως στην προκήρυξη και κα¬ 
θορίζουν τα απαιτούμενα χαρακτηριστικά ενός υλικού, 
ενός προϊόντος ή μιας προμήθειας προϊόντων και οι οποί¬ 
ες επιτρέπουν τον αντικειμενικό προσδιορισμό ενός υλι¬ 
κού, ενός προϊόντος ή μιας προμήθειας προϊόντος ή 
προϊόντων, έτσι ώστε να ανταποκρίνονται στη χρήση για 
την οποία προορίζονται από την αναθέτουσα αρχή. Οι τε¬ 
χνικές αυτές απαιτήσεις πρέπει να περιλαμβάνουν τα επί¬ 
πεδα ποιότητας ή απόδοσης, την ασφάλεια, τις διαστά¬ 
σεις, καθώς και τις απαιτήσεις που ισχύουν για το υλικό, 
το προϊόν ή την προμήθεια προϊόντων, όσον αφορά την 
οργάνωση της ποιότητας, την ορολογία, τα σύμβολα, τις 
δοκιμές και μεθόδους δοκιμών, τη συσκευασία, τη σή¬ 
μανση και τις ετικέτες. 

- Ως πρότυπο, οι τεχνικές προδιαγραφές που έχουν 
εγκριθεί από έναν αναγνωρισμένο οργανισμό τυποποίη¬ 
σης για επανειλημμένη ή διαρκή εφαρμογή, η τήρηση 
όμως των οποίων δεν είναι κατ’ αρχήν υποχρεωτική. 

- Ως ευρωπαϊκό πρότυπο, το πρότυπο που έχει εγκριθεί 


από την Ευρωπαϊκή Επιτροπή Τυποποίησης (ΟΕΝ) ή την 
Ευρωπαϊκή Επιτροπή Τυποποίησης Ηλεκτροτεχνικών 
Προϊόντων (ΟΕΝΕΙΕΟ), ή Ευρωπαϊκό Πρότυπο (ΕΝ), ή 
Έγγραφο Εναρμόνισης (ΗΩ), σύμφωνα με τους κοινούς 
κανόνες των εν λόγω οργανισμών. 

- Ως ευρωπαϊκή τεχνική έγκριση, νοείται η ευνοϊκή εκτί¬ 
μηση της καταλληλότητας ενός προϊόντος για χρήση, με 
γνώμονα την ικανοποίηση των βασικών απαιτήσεων για 
τις κατασκευές και με βάση τα εγγενή χαρακτηριστικάτου 
προϊόντος και τους τιθέμενους όρους εφαρμογής και 
χρήσης του. Μια ευρωπαϊκή τεχνική έγκριση χορηγείται 
από τον οργανισμό που είναι αναγνωρισμένος για το σκο¬ 
πό αυτό από το εκάστοτε κράτος-μέλος. 

- Ως κοινή τεχνική προδιαγραφή, η τεχνική προδιαγρα¬ 
φή που έχει εκπονηθεί, σύμφωνα με διαδικασία αναγνω¬ 
ρισμένη από τα κράτη-μέλη, έτσι ώστε να διασφαλίζει 
ομοιόμορφη εφαρμογή σε όλα τα κράτη-μέλη και έχει δη- 
μοσιευθεί στην Επίσημη Εφημερίδα των Ευρωπαϊκών Κοι¬ 
νοτήτων. 


ΠΑΡΑΡΤΗΜΑ II 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΣΥΜΒΑΣΕΙΣ ΠΡΟΜΗΘΕΙΩΝ 

Α. Προκαταρτική ενημέρωση 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής και εάν διαφέρουν, της υπηρεσίας 
από την οποία μπορούν να ληφθούν πρόσθετα πληροφο¬ 
ριακά στοιχεία. 

2. Φύση και ποσότητα ή αξία των συμβάσεων που πρό¬ 
κειται να συναφθούν. Αριθμός αναφοράς της κοινής ταξι¬ 
νόμησης προϊόντων (ΚΤΠ). 

3. Προβλεπόμενη ημερομηνία έναρξηςτων διαδικασιών 
ανάθεσης της ή των συμβάσεων (εάν είναι γνωστή). 

4. Λοιπά πληροφοριακά στοιχεία. 

5. Ημερομηνία αποστολής της ανακοίνωσης. 

6. Ημερομηνία παραλαβήςτης ανακοίνωσης από την Υπη¬ 
ρεσία Επισήμων Εκδόσεων των Ευρωπαϊκών Κοινοτήτων. 

7. Μνεία κατά πόσον η σύμβαση καλύπτεται από τη συμ¬ 
φωνία Π.Ο.Ε. για τη δημόσιες συμβάσεις. 

Β. Ανοικτές διαδικασίες 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α. Διαδικασία που επελέγη για την ανάθεση 

β. Είδος της σύμβασης για την οποία γίνεται η πρό¬ 
σκληση για την υποβολή προσφορών. 

3. α. Τόπος παράδοσης. 

β. Φύση των ζητούμενων προϊόντων, με αναφορά αν η 
υποβολή προσφορών ζητείται για την αγορά, χρηματοδο¬ 
τική μίσθωση, μίσθωση ή μίσθωση-πώληση ή για συνδυα¬ 
σμό αυτών. Αριθμός αναφοράς ΚΤΠ. 

γ. Ποσότητα των ζητουμένων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και, εάν είναι γνωστό, προσωρινό χρονοδιά¬ 
γραμμα, κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό- 

μενών προκηρύξεων διαγωνισμού για τις μελετώμενες 
προμήθειες. 

δ. Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή εάν είναι δυνατόν, προθεσμία 
έναρξης ή ολοκλήρωσης της παροχής των υπηρεσιών. 

5. α. Ονομασία και διεύθυνση της υπηρεσίας από την 
οποία μπορούν να ζητηθούν οι συγγραφές υποχρεώσεων 
και τα λοιπά τεύχη της σύμβασης. 

β. Ενδεχομένως, προθεσμία υποβολής της αίτησης αυ¬ 
τής. 

γ. Ενδεχομένως, ύψος και τρόπος πληρωμήςτου ποσού 
που πρέπει να καταβληθεί για την απόκτηση αυτών των 
εγγράφων. 

6. α. Ημερομηνία λήξης της προθεσμίας υποβολής των 
προσφορών. 

β. Διεύθυνση, στην οποία πρέπει να σταλούν. 

γ. Γλώσσα ή γλώσσες, στις οποίες πρέπει να συντα¬ 
χθούν οι προσφορές. 

7. α. Πρόσωπαταοποίαεπιτρέπεταιναπαραστούνστην 
αποσφράγιση των προσφορών. 

β. Ημερομηνία ώρα και τόπος αποσφράγισης των προ¬ 
σφορών. 

8. Ενδεχομένως, απαιτούμενες εγγυήσεις και λοιπές 
εξασφαλίσεις. 

9. Βασικοί όροι για τη χρηματοδότηση και πληρωμή 
ή/και παραπομπή στις σχετικές διατάξεις. 

10. Ενδεχομένως, νομική μορφή την οποία θα πρέπει να 
περιβληθεί μία κοινοπραξία προμηθευτών, εφόσον της 
αναταθεί η σύμβαση. 

11. Πληροφορίες σχετικά με την κατάσταση του προμη¬ 
θευτή, καθώς και στοιχεία και διατυπώσεις που είναι ανα¬ 
γκαίες για την αξιολόγηση των οικονομικών και τεχνικών 
προϋποθέσεων που πρέπει να πληροί κατ' ελάχιστον ο 
προμηθευτής. 

12. Χρονικό διάστημα, κατά το οποίο ο προσφέρων δε¬ 
σμεύεται από την προσφορά του. 

13. Κριτήρια για την ανάθεση της σύμβασης. Τυχόν άλ¬ 
λα κριτήρια, εκτός από τη χαμηλότερη τιμή, αναφέρονται, 
εφόσον δεν περιλαμβάνονται στα συμβατικά τεύχη. 

14. Ενδεχομένως, απαγόρευση των εναλλακτικών προ¬ 
σφορών. 

15. Λοιπές πληροφορίες. 

16. Ημερομηνία (-ίες) δημοσίευσης της προκαταρκτι¬ 
κής ενημερωτικής ανακοίνωσης στην Επίσημη Εφημερί¬ 
δα των Ευρωπαϊκών Κοινοτήτων ή μνεία της μη δημοσίευ¬ 
σής της. 

17. Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την 
Υπηρεσία Επίσημων Εκδόσεων των Ευρωπαϊκών Κοινο¬ 
τήτων. 

19. Μνεία κατά πόσον η σύμβαση καλύπτεται από τη 
συμφωνία Π.Ο.Ε. για τη δημόσιες συμβάσεις. 

Γ. Κλειστές διαδικασίες 

1. Επωνυμία, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α. Διαδικασία που επελέγη για την ανάθεση της σύμ¬ 
βασης. 


β. Ενδεχομένως, λόγοι προσφυγής στην ταχεία διαδι¬ 
κασία. 

γ. Είδος της σύμβασης, για την οποία γίνεται η πρό¬ 
σκληση για την υποβολή των προσφορών. 

3. α. Τόπος παράδοσης. 

β. Φύση των ζητούμενων προϊόντων με αναφορά, αν 
απαιτείται η υποβολή προσφορών για την αγορά, χρημα¬ 
τοδοτική μίσθωση, μίσθωση ή μίσθωση-πώληση ή για 
συνδυασμό αυτών. Αριθμός αναφοράς ΚΤΠ. 

γ. Ποσότητα των ζητούμενων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και εάν είναι γνωστό, προσωρινό χρονοδιά¬ 
γραμμα, κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό¬ 
μενων προκηρύξεων διαγωνισμού για τις μελετώμενες 
προμήθειες. 

δ. Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή εάν είναι δυνατόν, προθεσμία 
έναρξης ή ολοκλήρωσης της παροχής των υπηρεσιών. 

5. Ενδεχομένως, νομική μορφή την οποία θα πρέπει να 
περιβληθεί μία κοινοπραξία προμηθευτών, εφόσον της 
ανατεθεί η σύμβαση. 

6. α. Ημερομηνία λήξης της προθεσμίας παραλαβής 
των αιτήσεων συμμετοχής. 

β. Διεύθυνση, στην οποία πρέπει να σταλούν. 

γ. Γλώσσα ή γλώσσες, στις οποίες πρέπει να συντα¬ 
χθούν. 

7. Ημερομηνία λήξης της προθεσμίας αποστολής των 
προσκλήσεων υποβολής προσφορών. 

8. Ενδεχομένως, απαιτούμενες εγγυήσεις. 

9. Πληροφορίες σχετικά με την κατάσταση του προμη¬ 
θευτή, καθώς και στοιχεία και διατυπώσεις που είναι ανα¬ 
γκαίες για την αξιολόγηση των οικονομικών και τεχνικών 
προϋποθέσεων που πρέπει να πληροί κατ' ελάχιστον ο 
προμηθευτής. 

10. Κριτήρια για την ανάθεση της σύμβασης, εφόσον 
δεν αναφέρονται στην πρόσκληση για την υποβολή προ¬ 
σφορών. 

11. Αριθμός ή όρια του αριθμού υποψηφίων που πρό¬ 
κειται να προσκληθούν να υποβάλουν προσφορά. 

12. Ενδεχομένως, απαγόρευση των εναλλακτικών προ¬ 
σφορών. 

13. Λοιπές πληροφορίες. 

14. Ημερομηνία δημοσίευσης της προκαταρκτικής ενη¬ 
μερωτικής ανακοίνωσης στην Επίσημη Εφημερίδα των 
Ευρωπαϊκών Κοινοτήτωνή μνεία της μη δημοσίευσήςτης. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

20. Μνεία κατά πόσον η σύμβαση καλύπτεται από τη 
συμφωνία Π.Ο.Ε. για τη δημόσιες συμβάσεις 

Δ. Διαδικασίες με διαπραγμάτευση 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α. Διαδικασία που επελέγη για την ανάθεση της σύμ¬ 
βασης. 

β. Ενδεχομένως, λόγοι προσφυγής στην ταχεία διαδι¬ 
κασία. 

γ. Κατά περίπτωση, είδος της σύμβασης, για την οποία 
γίνεται η πρόσκληση για την υποβολή των προσφορών. 

3. α. Τόπος παράδοσης 

β. Φύση των ζητουμένων προϊόντων με αναφορά, αν η 
υποβολή προσφορών ζητείται για την αγορά, χρηματοδο¬ 
τική μίσθωση, μίσθωση ή μίσθωση-πώληση ή για συνδυα¬ 
σμό αυτών. Αριθμός αναφοράς ΚΤΠ. 

γ. Ποσότητα των ζητουμένων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και, εάν είναι γνωστό, προσωρινό χρονοδιά¬ 
γραμμα, κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό¬ 
μενων προκηρύξεων διαγωνισμού για τις μελετώμενες 
προμήθειες. 

δ. Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, εάν είναι δυνατόν, προθεσμία 
έναρξης ή ολοκλήρωσης της παροχής των υπηρεσιών. 

5. Ενδεχομένως, νομική μορφή την οποία θα πρέπει να 
περιβληθεί μία κοινοπραξία προμηθευτών, εφόσον της 
ανατεθεί η σύμβαση. 

6. α) Ημερομηνόα λήξης της προθεσμίας παραλαβής 
των αιτήσεων συμμετοχής. 

β) Διεύθυνση, στην οποία πρέπει να σταλούν 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Ενδεχομένως, απαιτούμενες εγγυήσεις 

8. Πληροφορίες σχετικά με την κατάσταση του προμη¬ 
θευτή, καθώς και αναγκαίες πληροφορίες και διατυπώσεις 
για να αξιολογηθούν οι οικονομικές και τεχνικές προϋποθέ¬ 
σεις που πρέπει να πληροί κατ’ ελάχιστον ο προμηθευτής. 

9. Αριθμός ή όρια του αριθμού των υποψηφίων που πρό¬ 
κειται να προσκληθούν να υποβάλουν προσφορά. 

10. Ενδεχομένως, απαγόρευση των εναλλακτικών προ¬ 
σφορών. 

11. Ενδεχομένως, ονόματα και διευθύνσεις των προμη¬ 
θευτών που έχουν ήδη επιλεγεί από την αναθέτουσα αρχή. 


12. Ημερομηνία προηγουμένων δημοσιεύσεων στην 
Επίσημη Εφημερίδα των Ευρωπαϊκών Κοινοτήτων. 

13. Λοιπές πληροφορίες. 

14. Ημερομηνία αποστολής της προκήρυξης. 

15. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

16. Μνεία κατά πόσον η σύμβαση καλύπτεται από τη 
συμφωνία Π.Ο.Ε. για τη δημόσιες συμβάσεις 

Ε. ΑΝΑΚΟΙΝΩΣΗ ΑΝΑΘΕΣΗΣ ΣΥΜΒΑΣΕΩΝ 

1. Επωνυμία και διεύθυνση της αναθέτουσας αρχής. 

2. Επιλεγείσα διαδικασία ανάθεσης. Στην περίπτωση 
της διαδικασίας με διαπραγμάτευση χωρίς να προηγηθεί 
δημοσίευση προκήρυξης διαγωνισμού, αιτιολόγηση της 
επιλογής αυτής. 

3. Ημερομηνία ανάθεσης της σύμβασης. 

4. Κριτήρια ανάθεσης της σύμβασης. 

5. Αριθμός προσφορών που υπεβλήθησαν. 

6. Όνομα και διεύθυνση του προμηθευτή ή των προμη¬ 
θευτών. 

7. Φύση και ποσότητα των ζητουμένωνπροϊόντων. Αριθ¬ 
μός αναφοράς ΚΤΠ. 

8. Τιμή ή κλίμακα τιμών (ελάχιστη/μέγιστη). 

9. Αξία της (των) προσφοράς(-ών) που έγινε(-αν) δε¬ 
κτή (-ές) ή η υψηλότερη και χαμηλότερη προσφορά που 
λήφθηκαν υπόψη κατά την ανάθεση της σύμβασης 

10. Ενδεχομένως, αξία και μέρος της σύμβασης που εν¬ 
δέχεται να ανατεθεί υπεργολαβικά σε τρίτους. 

11. Λοιπές πληροφορίες. 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων. 

13. Ημερομηνία αποστολής της παρούσας ανακοίνω¬ 
σης. 

14. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

ΑΡΘΡΟ 39 

ΙΣΧΥΣ ΤΟΥ ΚΑΝΟΝΙΣΜΟΥ 

Η ισχύς του παρόντος αρχίζει από τις 15 Μαίου 2001. 

Αθήνα, 5 Ιουλίου 2001 
Το Δ.Σ. της Εταιρίας 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΙΤΙΗίΙ: \Λ/θθΓη35ΐΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

ευΐΌ 

δρχ- 

θυι-ο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























